
Prefaţă 


În orice disciplină universitară, manualele trasează căile pe care studenţii le parcurg 
în vederea atingerii cunoaşterii într-un domeniu sau în altul, formându-și ansamblul 
cognitiv și implicit competențele care îi vor impune pe plan profesional. 

Cartea de faţă îndeplineşte în egală măsură rolul de cale şi pe cel de mijloc de acțiune 
practică într-o zonă de studiu pasionantă, care este corpul omului în efortul sportiv. 

Deşi secolul XX a şters linia de demarcaţie dintre corp și spirit, studiile despre 
corpul uman devin tot mai sofisticate, complexe şi niciodată suficiente pentru înţelegere 
deplină. Fără aceste cunoștințe este imposibil de conceput și dezvoltat performanța 
umană. Orice formă de antrenament pe lângă tehnica de execuţie a mişcărilor, vizibilă cu 
ochiul liber, implică energie, care trebuie consumată raţional, în direcțiile pentru care se 
optează și de asemenea înlocuită pentru supraviețuire. Ce ar însemna efortul fizic dirijat 
sistematic fără anatomie, fiziologie, biochimie, biomecanică și, iată o direcţie de cercetare 
pasionantă, bioenergetica. 

Cunoașterea mecanismelor energogenetice, așa cum recunoaşte autoarea reprezintă 
o necesitate pentru practica sportivă şi am completa noi, pentru tot ce înseamnă educație 
fizică şi sport. Bioenergetica este domeniul de aprofundare al fiziologiei. Dacă aceasta din 
urmă este „reflectorul”, bioenergetica este „raza laser” care pătrunde adânc în fenomen 
şi dezvăluie profunzimi nebănuite. Aceste cunoștințe sunt apanajul excelenţei în acțiune. 
Numai cei pregătiți cu vocația performanței înțeleg şi aplică dezvăluirile „laser” părăsind 
rutina zilnică, experienţa limitată la observaţie şi simțul comun. 

Apreciez la această lucrare față de altele care au tratat şi elemente de biochimie, 
imaginea de device ce are şi fond cibernetic, trăsături fizice agreabile şi mecanisme ce 
funcţionează armonios. Lectura te pune pe gânduri și te îndeamnă la formalizări şi 
paradigme pentru a reuși să ai în faţă imaginea fabuloasă a unui univers foarte bine 
reglat care explică misterul mișcării umane. 

Partea II oferă însă şi soluţia instrucției programate - măsura prin ceea ce a 
intrat în uz cu numele de ergometrie. Autoarea lucrării are o pasiune pentru măsurare şi 
evaluare, deoarece numai măsura ne aduce „cu picioarele pe pământ”, orice alte aprecieri 
fiind puţin convingătoare pe linie ştiinţifică. Cele două noţiuni abundă în carte deoarece 
nici un parametru nu este neglijat, ci este integrat într-uh ansamblu de valori de mare 
utilitate în dirijarea efortului fizic. 

Sunt scoase în evidență controversele privind calitățile motrice denumite de unii 
autori aptitudini motrice. Este drept, orice calitate a mişcării îşi are originea sau are 

la bază o dotare aptitudinală. Raționamentul autoarei bazat pe fapte şi logică tranșează 
această dezbatere şi conchide cu claritate ce înţelegem prin caracteristica mişcărilor (luând 
ca puncte de reper spaţiul și timpul) şi ce înțelegem prin capacități (aspectele de natură 
cantitativă) şi calități ale mişcării care devin de la sine înţelese. Autoarea manualului are 
meritul că a fost preocupată de aspectele conceptuale, teoretice abordând şi criteriile ce 
stau la baza taxonomiei calităților, capacităților şi aptitudinilor. Promovarea criteriilor 
unitare de clasificare este o cerinţă ştiinţifică de neocolit. Nu se poate pendula de la un 
criteriu la altul în organizarea conceptelor, noțiunilor şi fenomenelor, chit că suntem 
în domeniul sportului sau al altor domenii. Fără această condiţie rămânem în zona 
empirismului. 

Este remarcabil curajul şi mai ales succesul obținut de profesor dr. Mariana Cordun 
în introducerea unor subcapitole intitulate „clarificări conceptuale”, limbajul ştiinţei 
în adevăratul sens al cuvântului are la bază logica ştiinţei şi nu argoul sau termeni 
metaforici utilizaţi în situaţii conjucturale de popularizare. Este un aspect care ridică 
valoarea lucrării fiind în primul rând un mesaj de atenţionare pentru cei care caută să 
utilizeze cunoștințele prezentate folosind terminologia adecvată. Semantica limbajului 
este condiție primordială în înţelegerea cu precizie a proceselor și fenomenelor. 

Autoarea a scris cartea cu pasiune şi dăruire, fapte care au necesitat studii îndelungi, 
frământări şi controverse, analize şi renunţări, apoi reluări ale definiţiilor și restructurări, 
toate în ideea elaborării unei lucrări ştiinţifice de ținută. 

În încheierea acestor rânduri doresc să scot în evidenţă că domeniul educație fizică 
și sport se îmbogățește cu această lucrare din care studenții, profesorii și antrenorii vor 
descoperi la rândul lor, o perspectivă mai mult decât instructivă, o aprofundare a corpului 
uman şi a motricității sale. 


22.03.2011 Prof. Univ. Dr. Adrian Dragnea 


Cuvânt înainte 


Lucrarea de față este structurată în două părți. Partea I „Bioenergetică 
aplicată în sport” abordează fluxul de energie din punct de vedere biologic şi permite 
cunoașterea mecanismelor bioenergetice care susțin funcțiile vitale ale organismului 
în repaus, precum şi adaptarea acestora în diverse tipuri de efort fizic. Organismul 
uman, ca sistem termodinamic deschis nu produce energie, dar o consumă continuu. 
Un zâmbet, un simplu gest, o contracție cardiacă sau o activitate fizică epuizantă, necesită 
energie. Singura noastră sursă de energie este energia luminoasă pe care milioane de 
plante verzi o utilizează pentru a forma molecule organice (glucide, lipide, proteine). 
Ingestia de plante și animale ne asigură supraviețuirea. Energia chimică din alimente nu 
poate fi direct utilizată de muşchi. Ea este mai întâi „stocată” în molecula de ATP care 
constituie „rezervorul” de energie celulară responsabil de susținerea energetică a tuturor 
activităților. În muşchi ATP-ul se găsește în cantităţi foarte mici şi nu poate menține o 
contracție musculară mai mult de 3 secunde, de aceea în cazul unui efort fizic intens 
sau prelungit, organismul declanșează mecanisme metabolice complexe pentru a furniza 
energia necesară resintezei permanente a ATP-ului. 

Desigur, cunoașterea mecanismelor energogenetice este interesantă, dar dincolo 
de acest aspect reprezintă o necesitate în practica sportivă. Dirijarea antrenamentelor 
nu se mai poate face astăzi decât prin valorificarea reţelelor energetice înalt structurate 
și reglate, în care viteza reacţiilor energetice este surprinzătoare. 

Partea II a lucrării „Ergometrie aplicată în sport” abordează aspecte privind 
evaluarea calităților/aptitudinilor motrice și a capacităţilor bioenergetice la sportivi 
pentru a oferi antrenorilor posibilități de dirijare a procesului de pregătire pe baza unor 
indicatori obiectivi, testabili atât în centre specializate, dar mai ales în „laboratorul” 
în care făuresc campioni, adică pe terenul de sport. 

Pornind de la câteva clarificări conceptuale, ne-am propus să prezentăm 
aptitudinile motrice din punct de vedere funcţional, energetic, dar și din perspectivă 
ergometrică, adică a măsurării lucrului mecanic efectuat de anumite grupe musculare 
sau părți ale corpului în timpul unui efort fizic. 

Lucrarea încearcă să contribuie la formarea cadrului conceptual în abordarea 
unei probleme delicate în sport şi anume detectarea şi predicția performanţei. Antrenorii, 
profesorii de educaţie fizică, medicii sportivi, preparatorii fizici, doctoranzii în educaţie 
fizică și sport şi alți specialiști trebuie să considere deschise informaţiile prezentate 

în paginile următoare, de aceea aşteptăm sugestii pentru perfecționarea următoarei ediții 
a lucrării. Sper ca şi alţi eventuali cititori să găsească în rândurile de față informaţii utile 
pentru a fi motivaţi în menţinerea unei greutăți şi compoziții corporale optime sau în 
practicarea sistematică a unui program de exerciții fizice cu scopul prevenirii efectelor 
sedentarismului. 

În încheiere, aduc şi pe această cale mulțumiri d-lui Prof. Univ. Dr. Adrian 
Dragnea pentru competenţa, răbdarea şi generozitatea de care am beneficiat în realizarea 
acestei lucrări. 


ianuarie 2011 Prof. Univ. Dr. Mariana Cordun 


îi ini 
iii mii 


BIOENERGETICĂ 


APLICATĂ ÎN SPORT 


Capitolul | — 
BIOENERGETICĂ ŞI ELEMENTE 
FUNDAMENTALE DE TERMODINAMICĂ 


1.1. INTRODUCERE ÎN BIOENERGETICĂ 


1.2. SISTEMUL TERMODINAMIC 
1.2.1. Definiţie 
1.2.2. Tipuri de sisteme termodinamice 


1.3. ELEMENTE DE TERMODINAMICĂ APLICATĂ ŞI BIOCIBERNETICĂ 
1.3.1. Termodinamică aplicată sistemelor biologice 
1.3.2. Biocibernetica şi energia liberă 
1.3.3. Sistemele biologice ca sisteme cibernetice 
1.3.4. Corpul uman ca sistem cibernetic 


1.1. INTRODUCERE ÎN BIOENERGETICĂ 


Toate marile funcţii ale organismului respirația, circulaţia, creşterea, 
dezvoltarea, reproducerea, termoreglarea, contracţiile musculare, depla- 
sarea, regenerarea şi înlocuirea țesuturilor deteriorate etc. necesită energie. 
Consumul energetic este deci continuu, dar variabil, ceea ce presupune o 
disponibilitate neântreruptă de energie. 

Toată energia din biosferă provine de la soare şi ne parvine sub 
formă de energie luminoasă. Plantele verzi de pe planetă utilizează o 
parte din această energie pentru sinteza moleculelor organice (glucide, 
lipide, proteine) pornind de la bioxid de carbon, apă şi azot prin procesul 
de fotosinteză. Omul se hrăneşte cu plante şi animale (alimente), deci 
energia de care dispune inițial celula este de natură chimică. Organismul 
o converteşte în energie mecanică, termică, osmotică, electrică şi chimică. 
Alimentele pe care le ingerăm nu sunt direct utilizabile la nivel celular. 
Ele sunt mai întâi degradate, devenind nutrimenţi şi apoi substraturi 
energetice, energia eliberată fiind stocată într-o moleculă numită acid 
adenozin trifosforic (ATP).Viaţa este legată de producerea şi utilizarea acestei 
molecule, care reprezintă nu numai forma de stocare, ci şi de transport a 
energiei la nivelul celulelor. Aceste procese complexe circumscriu sfera de 
preocupări a bioenergeticii, parte integrantă a biochimiei. 

Bioenergetica studiază procesele biologice care produc şi consumă 
energie în organismele vii, respectiv procesele prin care biosistemele 
(fiinţele vii) schimbă, acumulează şi transformă energia chimică la nivel 
celular. Această energie este bioenergie.Viaţa nu este posibilă fără schimburi 
şi transformări de energie. Unităţile de măsură în bioenergetică sunt: 
kcal = 1000 cal = 4,19 .kj; 1 kj = 1000 = 0,239 cal. 

Toate procesele biologice, inclusiv reacţiile chimice specifice bio- 
energeticii se supun legilor termodinamicii, bioenergetica fiind de fapt 
termodinamica aplicată sistemelor biologice. Ca urmare, pentru înțelegerea 
fenomenelor bioenergetice este necesară o scurtă prezentare a bazelor 
teoretice ale termodinamicii constituite dintr-un număr restrâns de principii. 

Termodinamica a apărut la sfârşitul secolului XIX-lea, iar obiectul de 
studiu vizează formele şi schimburile de energie, respectiv fenomenele 
mecanice (lucru mecanic, presiuni etc.) şi termice (căldură, temperatură) 

ale maşinilor termice. Dezvoltată inițial în cadrul fizicii, pentru creşterea 
eficienţei maşinilor cu aburi şi-a extins aplicaţiile în chimie pentru studiul 
bilanţului energetic al reacţiilor chimice şi în biologie pentru explicarea 
funcţiei celulelor, dobândind astfel caracter universal. Termodinamica se 
bazează pe conceptul de sistem. 


1.2. SISTEMUL TERMODINAMIC 
1.2.1. Definiţie 


Sistemul termodinamic reprezintă un ansamblu de elemente şi 
particule (molecule, atomi, ioni etc.) care intră în componenţa unei struc- 
turi definite şi delimitate în spaţiu şi timp (corp sau grup de corpuri). 
Toate structurile situate în afara elementelor (materiei) incluse în sistem 
reprezintă mediul exterior. Ansamblul sistem-mediu exterior constituie 
universul. 

Între sistem şi mediul exterior se produc schimburi de energie şi 
materie. Energia reprezintă capacitatea materiei de a efectua o activitate, 
un lucru mecanic, o mişcare împotriva unei forțe opuse. Formele funda- 
mentale de energie sunt: 

a) energia cinetică sau energia particulelor în mişcare. Căldura este o formă 
de energie cinetică datorată mişcării moleculelor; 

b) energia potenţială este latentă (înmagazinată) şi reprezintă capacitatea 
materiei de a efectua un lucru mecanic datorită poziţiei relative a par- 
ticulelor într-un câmp de forță (forța gravitațională sau elastică de 
exemplu); cea mai mică modificare activează energia potenţială şi o 
transformă în energie cinetică. Şi energia cinetică se transformă în 
energie potenţială. Cu alte cuvinte, cele două forme de energie sunt 
interconvertibile. 

Aceasta este o lege fundamentală a termodinamicii, numită legea 
conservării energiei, potrivit căreia energia cinetică (Ec) se transformă re- 
versibil în energie potenţială (Ep) cu menţinerea constantă a energiei 
mecanice (Em). 

1.2.2. Tipuri de sisteme termodinamice 


În funcţie de permeabilitatea„graniţei” (limitei) care separă sistemul de 
mediul exterior se deosebesc următoarele tipuri de sisteme fundamentale: 
a) închis — care shimbă cu mediul exterior numai energie, nu şi materie 

(„graniţa” este impermeabilă); 

b) deschis — care schimbă atât materie cât şi energie cu mediul exterior („graniţa” 
este permeabilă, chiar şi pe o zonă mică); celulele şi organismele vii sunt 
sisteme deschise, care schimbă cu mediul materie (alimente şi produse 
de eliminare) şi energie (căldură provenită de exemplu din metabolism). 
Exemple de„granițe”: membrana unei celule, pielea corpului etc. 

„Graniţa” unui sistem este adiabatică dacă nu permite realizarea schim- 
bului de energie sub formă de căldură cu mediul extern şi diatermă, când 
este permeabilă pentru căldură. 

C) izolat — care nu permite nici un schimb cu exteriorul, fie că este vorba de 
materie sau de energie (sub formă de lucru mecanic sau de căldură). 


Termodinamica se bazează pe două noțiuni fundamentale (energie 
internă şi entropie) care explică următoarele două principii, postulate de 
Sadi Carnot (1824): 


1. „Principiul conservării energiei” potrivit căruia energia nu poate 
fi creeată şi nici distrusă; energia poate fi transferată între materii (structuri) 
şi transformată dintr-o formă în alta, energia totală a universului rămânând 
constantă. Cu alte cuvinte, când într-un punct oarecare apare o cantitate 
de energie, aceeaşi cantitate dispare din altă parte, cantitatea de energie 
din sistem rămânând mereu constantă. 

2. „Principiul evoluţiei” evidenţiază caracterul ireversibil al trans- 
formărilor şi se bazează pe conceptul de entropie (introdus de Rudolf 
Clausius în anul 1865). Entropia reprezintă gradul de organizare, de 
hazard al unui sistem în fizică. Entropia sistemului se accentuează când 
acesta porneşte de la o stare dată, organizată şi planificată şi evoluează 
către o stare mai dezordonată, mai dispersată şi neplanificată. Potrivit 
acestui principiu, cu fiecare transformare a energiei, evoluţia sistemului 
este spontană şi se orientează inevitabil către o stare mai dezordonată, 

mai dispersată şi neplanificată, deci decurge numai în sensul creşterii 
entropiei universului. Când într-un sistem izolat entropia este maximă, 
sistemul respectiv este în echilibru. 


1.3. ELEMENTE DE TERMODINAMICĂ APLICATĂ ŞI BIOCIBERNETICĂ 
1.3.1. Termodinamica aplicată sistemelor biologice 


Cea mai mare parte a proceselor termodinamice se desfăşoară în 
biosisteme (sisteme vii, deschise) capabile să funcţioneze în condiţii de 
presiune, temperatură şi volum constante. Celulele sunt sediul unor reacții 
multiple de sinteză a biomoleculelor (biogeneză), de degradare a acestora 
(catabolism) şi de transformare sau de utilizare a energiei. Toate acestea sunt 
reacții metabolice, care se desfăşoară la nivelul unor structuri specializate, 
controlate şi reglate astfel încât schimbul permanent de materie şi energie 
cu mediul extern să menţină organizarea internă a sistemului (celulă, țesut, 
organ sau întregul organism) şi echilibrul funcțional al acestuia. Dublul flux 
de energie şi materie defineşte metabolismul. 


Schimbul de energie 

Potrivit primului principiu al termodinamicii aplicat sistemelor biologice 
„suma diverselor forme de energie care acționează în cadrul sistemelor 
deschise trebuie să fie egală cu energia chimică potenţială eliberată prin de- 
gradarea alimentelor, cu o condiţie: rezervele metabolice ale organismului 
să rămână constante”. Cu alte cuvinte, toată cantitatea de energie care intră 
în organism trebuie să fie echilibrată printr-o ieşire echivalentă. 


Biosistemele nu sunt decât transformatori de energie. Ele primesc din 
ecosistem energie chimică şi o transformă conform bioenergeticii într-o 
altă formă de energie chimică, mecanică (se manifestă cel mai evident şi 
este consumată pentru menţinerea posturii, realizarea gesturilor motrice, 
a mişcărilor şi a deplasării individului), electrică, osmotică, luminoasă şi 
termică. Toate transformările energetice din organism se însoțesc de eli- 
berarea unei anumite cantități de căldură. 

Primul principiu aplicat organismului uman poate fi exprimat astfel: 


| Energia chimică provenită din alimente = energie mecanică | 
| + energie termică + energie chimică stocată (clasic sub formă de lipide) | 


Bilanţul energetic între biosistem şi mediu se prezintă astfel: 

e dacă energia care intră în sistem este egală cu energia care părăseşte 
sistemul, starea este staţionară, bilanţul este nul, iar greutatea corporală 
este constantă; 

e dacă energia care intră în sistem este mai mare decât energia care iese 
din sistem rezultă un exces ponderal, bilanţul este pozitiv; în timpul 
creşterii bilanţul trebuie să fie pozitiv; 

e dacă energia care intră în sistem este mai mică decât energia care pă- 
răseşte sistemul, bilanţul este negativ şi se manifestă prin scăderea gre- 
utății corporale. 


Energie mecanică 
(deplasarea, lucrul mecanic) 
variabilă în funcţie de activitate 


. 


Energie electrică 


Energie chimică (neglijabilă) 


(de ex. producţia de lapte) 


Sistem 
biologic 


Energie calorică 
(obligatorie vieţii) 
Energie chimică 
(substanţe nutritive) 


Schema 1.1. Schimburile de energie în sistemele biologice 


Energia chimică provenită din ruperea legăturilor dintre carbon şi 
hidrogen ale moleculelor complexe de glucide, lipide şi proteine este stocată 
în molecule mici de acid adenozintrifosforic (ATP), acid adenozindifosforic 
(ADP) şi creatin fosfat (CP) pentru a fi utilizată ulterior (reprezintă energia 
potenţială). ATP-ul reprezintă sursa principală de energie pentru toate 


sistemelefuncţionale celulare. Prin hidroliză,energia potenţială înmagazinată 
în molecula de ATP se transformă în energie cinetică, responsabilă de efec- 
tuarea unor activităţi la nivel celular: sinteză chimică, activitate osmotică, 
mecanică musculară (internă sau externă). Transferul energiei din macro- 
moleculele alimentare în ATP se realizează cu un randament de 45%; restul 
de energie se transformă în căldură. Când organismul execută un lucru 
mecanic extern (ridicare de greutăţi sau urcarea unei scări sau pante) se 
creează o energie potenţială împotriva gravitaţiei. Aceasta este singura 
formă de energie pe care o pierde organismul în afara energiei calorice. 


Schimbul de materie 

Schimburile de materie se realizează pe diferite căi şi sub diverse 
forme şi sunt legate de schimburile de energie. Astfel, calea digestivă (prin 
absobţia alimentelor şi eliminarea de fecale), calea renală (prin excreţiile 
urinare) sau calea secreției lactate (temporară) participă la schimburile de 
energie chimică; calea cutanată (prin transpiraţie) intervine în schimburile 
termice, iar căile respiratorie şi cardio-vasculară (aport, transport, consum 
de oxigen şi eliminare de bioxid de carbon) reflectă intensitatea proceselor 
energetice aerobe la nivel celular. 

Al doilea principiu al termodinamicii nu poate fi aplicat sistemelor 
biologice, deoarece am văzut că acestea echilibrează în mod dinamic 
fluxul (intrări şi ieşiri) de materie şi energie între organism şi mediul extern. 
Pe baza energiei pe care sistemele biologice (sisteme deschise) o primesc 
continuu de la soare (principala sursă energetică a vieții) ele au posibilitatea 
de a se organiza, de a-şi descreşte propria entropie. Acest comportament 
de creştere a ordinii, de compensare a creşterii entropiei este specific 
sistemelor biologice, de aceea se mai numesc sisteme antientropice. Com- 
portamentul susţine teoria evoluționistă şi contrazice principiul doi al ter- 
modinamicii. Potrivit teoriei evoluționiste, în timp, atomii şi moleculele 
dezordonate, dispersate şi lipsite de viață s-au adunat şi ordonat pentru a 
constitui molecule extrem de complexe cum sunt proteinele, ADN-ul sau 
ARN-ul, iar progresiv au dat naştere la mii şi mii de specii cu structură şi 
mai complexă. Ca urmare, în timp ce principiul al doilea al termodinamicii 
exprimă o progresie inevitabilă spre dezordine, viața se dezvoltă constant 
spre nivele superioare de ordine. În sport, entropia trebuie să fie cât mai 
mică, pentru a se asigura transmiterea corectă a informaţiilor în vederea 
obținerii performanţelor. 


1.3.2. Bioenergetica şi energia liberă 


Energia chimică din alimente corespunde ansamblului forțelor care 
menţin coeziunea diferiților constituenți ai materiei (molecule, atomi, 
electroni). Celula nu utilizează decât o parte din energia totală (H), numită 
şi entalpie, conținută de un compus chimic (energia de oxidoreducere a 
atomului de hidrogen). Această parte din energia totală disponibilă pentru 
efectuarea unei activităţi se numeşte energie liberă (G) şi reprezintă o măsură 
a instabilității sistemului. Restul de energie se transformă direct în căldură. 

Variația energetică se exprimă astfel: 


ceea ce înseamnă că variația energiei totale (AH) este legată de 
schimburile de energie liberă sau disponibilă din sistem (AG) şi de energia 
nondisponibilă (TAS), care se degajă sub formă de căldură (T = temperatura 
în grade Kelvin, iar S = entropia sistemului). 


Când într-o moleculă atomii se dispun în manieră ordonată, entropia 
este scăzută. Entropia unui sistem creşte când într-o reacție chimică există 
tendinţa de dezordine moleculară. 

Cantitatea de energie dintr-o celulă nu se eliberează deodată, ci în 
etape. 

Pe baza noțiunii de energie liberă, reacţiile chimice se clasifică din 
punct de vedere termodinamic astfel: 

e exergonice (gr. exo = afară; ergon = lucru, acţiune) care se produc cu de- 
gajare de energie liberă şi determină scăderea energiei interne a sis- 
temului. O parte din energia eliberată prin degradarea alimentelor (ma- 
cromoleculelor) se degajă sub formă de căldură. Restul de energie este 
utilizată pentru susținerea diverselor funcţii celulare (efectuarea unui 
lucru mecanic cum ar fi contracția musculară sau diviziunea celulară), 
transportul ionilor prin membrană etc., sinteza unor noi molecule care să 
le înlocuiască pe cele degradate sau pentru asigurarea creşterii fiziologice 
a celulei (reacții endergonice). 

e endergonice sunt posibile doar prin aport energetic extern, deci cu ab- 
sorbţie de energie liberă, care va creşte energia internă a sistemului. 

În sistemele biologice, procesele de menţinere a structurilor celulare 
şi de creştere au la bază reacţii de sinteză, care se pot produce numai dacă 
sunt cuplate cu reacţii exergonice de oxidare a substraturilor energetice. 

Energia liberă permite aprecierea declanşării spontane a unui proces 
sau a unei reacţii chimice. Numai reacţiile exergonice (cu AG negativ) au 
caracter spontan. 

Conform teoriei lui Schrâdinger „extragerea de energie liberă din 
mediul extern scade entropia (dezordinea) internă pentru a menţine sau 
ameliora nivelul organizării interne, cu scopul asigurării unei mai bune 
adaptări, autonomiei relative şi în final supraviețuirea sistemului viu într-un 
mediu variabil”. 


1.3.3. Sistemele biologice ca sisteme cibernetice 


Cibernetica (gr. kybernetes = dirijare, guvernare) studiază sistemele 
din punct de vedere informaţional şi al relaţiilor de comandă şi control. 

Norbert Wiener (american de origine germană) este considerat fon- 
datorul ciberneticii pe care a definit-o ca fiind „ştiinţa generală a reglării 
şi a comunicaţiilor în sistemele naturale şi artificiale”. Pentru a reprezenta 
funcţionarea unei maşini sau a unui animal a descris în anul 1943 urmă- 
toarele elemente: 

e receptorii care sevesc la perceperea modificărilor mediului exterior 
(poarta de intrare); 

e efectorii care acţionează asupra mediului din care provine informația 
(poarta de ieşire); 

e cutia neagră, element structural a cărui funcţionare este ignorată, dar 
care serveşte la recepţionarea şi transmiterea informațiilor (intrări-ieşiri); 

e bucla de retroacţiune (retrocontrol sau feedback) prin care mărimea de 
ieşire din cutia neagră acționează retroactiv asupra mărimii de intrare 
(asupra cauzei); aceasta nu este o simplă relaţie de la cauză la efect. 

Din punct de vedere cibernetic sistemul reprezintă o grupare de 
elemente conectate în interacţiune, care pot fi de ordin biologic, electric, 
mecanic etc. şi pentru care poate fi stabilită o ieşire (output) dependentă 
de o intrare (input) cunoscută. 

Sistemele biologice sunt capabile să menţină anumiţi parametri 
fizici (presiune arterială, temperatură corporală) şi chimici (pH-ul san- 
guin, urinar, concentraţia unor ioni, glicemia) în limite cvasiconstante. 

Această aparentă stabilitate fiziologică se numeşte homeostazie (gr. ho- 
minos = similar, identic şi stasis = oprire, menţinere, imobil). 

Termenul de homeostazie a apărut în biologie şi se referea inițial 
la echilibrul chimic al organismelor vii (a fost introdus de fiziologul 
W.B. Cannon în anul 1920), dar ulterior a fost utilizat în definirea tuturor 
funcţiilor organismului. 

Proprietatea de „constanţă a mediului intern” a fost descoperită de 
Claude Bernard (1865) şi a revoluţionat ştiinţa, creând biologia sistemelor. 

Homeostazia reprezintă capacitatea organismului de a se menţine 
stabil cu toate caracteristicile sale morfologice şi funcţionale într-un mediu 
de viaţă variabil. Prin mecanismele funcţionale homeostatice organismul 
răspunde modificărilor mediului intern produse sub acţiunea unor factori 
externi: dezechilibre nutriționale, traumatisme, temperaturi extreme, so- 
licitări musculare etc. Astfel, deşi mediul de viață se modifică, organismul 
rămâne cvasiidentic (modificările se produc între anumite limite). 

În acest context, sistemele biologice sunt sisteme cibernetice hiper- 
complexe capabile de autoreglare, mecanism prin care îşi asigură autocon- 
servarea într-un mediu care tinde să le dezorganizeze. Ele funcţionează pe 
baza principiului conexiunii inverse (feedback-ului, descoperit de Norbert 
Wiener) prin care efectul produs de un stimul (ieşirea) este comunicat 
centrului de comandă (cutiei negre) şi comparat cu ordinul emis (mărimea 
acestuia la intrarea în sistem, valoare pentru care este reglat). Această 
comparare are ca scop menţinerea funcţiei respective în limite homeosta- 
tice, programate genetic. Circulaţia informaţiei se produce într-un anumit 
interval de timp, de aceea eventuala corectare a răspunsului nu apare 
imediat, ci după o perioadă de latenţă, numită şi timp mort. Conexiunea 
inversă (în buclă închisă) realizează stabilitatea sistemelor biologice prin 
anihilarea influenţei diferiţilorfactori perturbatori.Reglarea nuseefectuează 
în mod pasiv, sistemele biologice aleg valoarea optimă a parametrilor 
afectați şi încearcă să o mențină între anumite limite, în funcţie de necesități 
(o stabilizează în jurul unei valori medii). 

Conexiunea inversă este de două tipuri: negativă (efect compensator) 
şi pozitivă (efect amplificator). Conexiunea negativă scade valoarea răs- 
punsului (a efectorului) pe care tinde să-l stabilizeze, fără a ajunge la o va- 
loare fixă (îl menţine între anumite limite programate). Astfel, dacă tem- 
peratura corpului scade sub valoarea de referință (stocată în encefal) intră 
în acțiune mecanisme termogenetice (de exemplu frisonul termic prin 

care contracţiile ritmice ale anumitor grupe musculare produc căldură), 
iar dacă temperatura corpului creşte peste anumite limite intervin meca- 
nisme termolitice (intensificarea respirației, a transpiraţiei etc.). 

Mecanismele de retroacțiune negativă sunt denumite astfel pentru 

că acţiunea generată este totdeauna opusă celei care a declanşat-o. Ele au 
ca efect menţinerea celei mai mici diferenţe între valoarea reală a variabilei 
şi valoarea de referință pentru a păstra condiţiile relativ constante şi stabile. 

Conexiunea inversă pozitivă are ca efect creşterea abaterii de la va- 
loarea programată (a intrării) cu intensificarea răspunsului efectorului, 
ceea ce determină autodistrugerea sistemului, dacă nu intervin conexiuni 
inverse capabile să anihileze efectul. Retroacțiunea pozitivă nu contribuie 
la menţinerea homeostaziei organismului, de aceea cele mai multe me- 
canisme de autocontrol biologic funcţionează prin feedback negativ. 
Retrocontrolul pozitiv joacă rol important în anumite circumstanţe, de 
exemplu în timpul naşterii, când presiunea capului fătului asupra colului 
uterin creşte contractilitatea uterină şi contribuie la expulzia fătului. 

Sistemele biologice sunt formate dintr-un număr nelimitat de sub- 
sisteme, fiecare cu intrările şi ieşirile lui. Dacă în sistemele fizice parametrii 
de intrare pot fi măsuraţi, iar valoarea celor de ieşire poate fi prevăzută, 
în sistemele biologice lucrurile sunt mult mai complexe. Ca urmare, s-au 
creeat modele (construcţii teoretice, ipotetice) care sunt comparate cu 
sistemul biologic real pentru a vedea dacă nu apar proprietăți emergente 
imprevizibile. De aceea, simularea a devenit astăzi o metodă de investigare 
a problemelor de fiziologie. 

Interesant de amintit este şi faptul că pe baza noțiunii de sistem 
cibernetic (ansamblul elementelor în interacțiune, încât o modificare a 
unui element antrenează modificarea tuturor celorlalte) se sprijină terapiile 
sistemice. Homeostazia nu se referă numai la mediul intern, ci şi la aspecte 
sociale. S-a descris şi homeostazia familiei, termen care aparține Şcolii din 
Palo Alto (o suburbie a oraşului San Francisco), unde s-au reunit şi au activat 
cercetători de divese profesii (începând cu anul 1952). Şcoala din Palo 
Alto a abordat novator boala psihică pe care a considerat-o consecinţa 
unei tulburări de comunicare în familie şi nu a unui psihism perturbat. 
Considerând familia un sistem homeostatic, orice tulburare a unui membru 
al acesteia tinde să-i afecteze echilibrul. Ca urmare, intervenţia terapeutică 
trebuie să găsească în familie un alt echilibru şi să reorganizeze sistemul în 

noile condiţii. 


Dacă ne referim la procesul de pregătire al sportivilor, constatăm că tul- 
burările de comunicare survenite între membrii echipei interdisciplinare afec- 
tează homeostazia grupului şi se răsfrâng inevitabil asupra performanţelor. 


1.3.4. Corpul uman ca sistem cibernetic 


Abordatca sistem cibernetic, corpul uman este alcătuit din subsisteme 
cu structură, compoziție chimică şi densități foarte diferite (proteine, apă, 
OS, grăsimi etc.) menținute în proporții constante şi integrate funcţional. 
Orice perturbare în repartiţia lor determină dezechilibre funcţionale, care 
cresc riscul de îmbolnăvire sau generează patologii specifice (obezitate, 
denutriție, edeme sau stări de deshidratare). 

Subsistemele corpului uman sunt organizate pe 5 nivele, a căror com- 
plexitate creşte progresiv. Acestea sunt: 

e atomic; 

e molecular; 

e celular; 

e țesuturi şi sisteme; 

e organismul în totalitate. 

Subsistemul atomic cuprinde suma maselor a aproximativ 50 ele- 
mente chimice indispensabile vieţii. Masa coporală totală este determinată 
în procent de 98% de combinaţii ale oxigenului, carbonului, hidrogenului, 
azotului, calciului şi fosforului; celelalte 44 de elemente reprezintă mai 
puțin de 2% din masa corporală. 

Subsistemul molecular de organizare se bazează pe cel puţin 100000 
de compuşi chimici, care pot fi sistematizaţi în 5 grupe: 

e lipide; 

e proteine; 

e apă; 

e carbohidrați; 

e minerale. 

Subsistemul celular este format din: 

e masa celulară totală, compusă din diferite tipuri de celule; 

e compartimentul hidric extracelular format din lichid interstiţial şi plasmă; 

e substanţe solide extracelulare reprezentate de substanţe organice (co- 
lagenul şi fibrele elastice) şi substanțe anorganice (ioni de sodiu, clor, 
calciu, fosfor etc.). 


pre 


Celula este unitatea de bază structurală şi funcţională a organismului. 

Fig.1.1. Structura celulei 


Corpul uman conţine miliarde de celule de diverse tipuri. 50 milioane 
din aceste unităţi mor în fiecare secundă, dar sunt înlocuite constant. Deşi 
celulele au funcţii diferite, toate au o caracteristică fundamentală: produc 
energie prin combinarea oxigenului cu produşii de degradare ai glucidelor 
şi lipidelor. Energia este extrasă în cursul unui proces de oxidare completă 
(cu formare de bioxid de carbon şi apă) sau de respirație celulară, care se 
desfăşoară în mitocondrii. Prin utilizarea a a cca. 80% din oxigenul pe care 
îl respirăm, mitocondriile eliberează energia chimică stocată în moleculele 
organice care provin din alimente şi o transformă în acid adenozin 
trifosforic (ATP), forma de energie 
direct utilizabilă de către celule. 
Procesul de oxidare se produce 
printr-o serie de reacţii biochimice 
succesive, respectiv ciclul Krebs şi 
lanțul transportorilor de electroni 
(fosforilare oxidativă). Mitocondria 
este unicul generator de energie al 
organismului, ca urmare în absența 
ei nici o celulă nu poate funcționa, Ce iale 
deci viața nu poate fi posibilă. 


Mitocondria este sediul sintezei, Matrice 
depozitării şi eliberării energiei sub 
formă de ATP. Fig.1.2. Structura mitocondriei 

Acest organit citoplasmatic (gr. mithos = filament; kondria = granulă) 
are dimensiuni şi forme variabile (sferică, alungită) în funcţie de tipul 
şi activitatea celulei (volum de 0,3 um, lungime 7 um şi diametru 1 um). 
Structura mitocondriei la microscopul electronic a fost descrisă prima dată 
de George Emil Palade (1952), singurul român laureat al Premiului Nobel 
pentru Fiziologie şi Medicină-Biologie celulară (1974). 

Mitocondria prezintă o dublă membrană de natură lipoproteică între 
care se delimitează un spaţiu intermembranar. Membrana externă este 
netedă, continuă şi permeabilă. Membrana internă prezintă numeroase 
falduri (cute), care formează creste mitocondriale. Acestea favorizează o 
intensă activitate de transformare a energiei (suprafaţa de lucru creşte de 
5-6 ori), fără modificarea volumului mitocondriei. Pe crestele mitocondriale 
sunt aliniate enzimele lanţului respirator (ATP-sintetaze). 

Membrana internă este impermeabilă şi delimitează (în centrul 
mitocondriei) matricea mitocondrială, soluţie apoasă în care se găsesc 
ribozomii mitocondriali, ADN-ul mitocondrial şi diferite substanţe (enzime, 
glucoză etc.). ADN-ul mitocondrial este de natură exclusiv maternă şi 
poate fi utilizat pentru stabilirea legăturilor de rudenie între indivizi. 
Când necesarul energetic creşte, propriul ADN permite mitocondriilor 
să se multiplice independent de diviziunea celulară. 

Numărul mitocondriilor este variabil (1 500-1 800/celulă). Se con- 
centrează mai ales în celulele cu activitate metabolică intensă (celule 
glandulare, musculare sau hepatice de exemplu). Odată cu înaintarea în 
vârstă numărul lor se reduce (mor). 

Corpul uman este alcătuit din apă într-un procent mediu de 60% din 
greutatea corporală. Aceasta se distribuie în două compartimente hidrice, 
separate prin membrane celulare: compartimentul extracelular (1/3 din 
apa totală) şi cel intracelular (2/3 din apa totală). 

Compartimentul extracelular cuprinde lichidul interstiţial şi plasma 
sanguină (separate de pereţii vaselor sanguine) şi constituie mediul intern 
al organismului. Limfa şi lichidul cefalorahidian sunt volume mici, cu o 
compoziţie apropiată de aceea a lichidului interstițial şi fac parte tot din 
mediul intern. Lichidul interstiţial asigură transferul între celule şi sânge. 

Plasma (sângele fără celulele sanguine) este lichidul circulant 
majoritar al organismului şi reprezintă 8% din volumul total de apă. 
Se compune din diverşi ioni (mai ales sodiu) şi proteine. Pereţii vaselor 
sanguine permit numai schimbul de apă şi săruri minerale cu lichidul 


interstiţial, nu şi pe cel de proteine, de aceea compoziţia lichidului in- 
terstițial rămâne constantă. 

Compartimentul intracelular reprezintă 67% din volumul total de apă 
şi cuprinde toate elementele conţinute în interiorul celulelor; compoziția 
diferă de la o celulă la alta şi depinde de funcţia acesteia. 

Există mari diferenţe şi între compoziția compartimentului intracelular 
şi a mediului intern (extracelular), dar şi diferenţe între componentele 
mediului intern (lichid interstiţial şi plasmă). 

Compartimentul extracelular este bogat în ioni de Na şi CI, în timp ce K 
se găseşte intracelular. Calciul este conţinut mai ales în lichidul extracelular, 
iar ionii fosfat mai ales intracelular. lonul bicarbonat se găseşte în concen- 
traţii mai mari extracelular şi joacă rol important în transportul bioxidului 
de carbon şi în reglarea pH-ului mediului intern. Diferenţele de concentrație 
ale ionilor de o parte şi de alta a membranei celulare (considerată „barieră 
selectivă”) permit schimburile transmembranare active de ioni şi molecule 
prin canalele ionice (pompele de ioni). Menţinerea unei diferenţe calitative 
a concentraţiei acestora asigură condiţii fizico-chimice stabile, respectiv 
funcţionarea normală a celulei. 

Între lichidul interstiţial şi plasmă nu se constată diferențe im- 
portante ale concentraţiei majorităţii ionilor, dar există diferenţe în pri- 
vinţa concentraţiei proteinelor, care este crescută în plasmă şi foarte 
scăzută în lichidul interstiţial. Această diferență de presiune osmotică 
(numită presiune oncotică) între compartimentele extracelulare reglează 
schimburile hidrice. 

Există un echilibru al presiunii osmotice între compartimente. 
O modificare a osmolarităţii extracelulare atrage un transfer al apei 
între compartimente până când se stabileşte un nou echilibru osmotic. 
Cea mai mare influenţă asupra osmolarităţii o are ionul de Na* (localizat 
în compartimentul extracelular). O creştere sau o scădere a ionilor de Na 
în compartimentul extracelular atrage modificarea volumului celular 
pentru restabilirea echilibrului. Rata de transfer a Na este determinantă 
în procesul de reglare a diferitelor volume de apă corporală. 

Modificarea conţinutului ionic şi proteic atrage schimbări în repar- 
tiția apei. Această reglare fiziologică are ca scop menţinerea constantă 
a caracteristicilor mediului intern şi se numeşte homeostazie. 

Conţinutul în apă nu este uniform repartizat şi depinde de vârstă, sex, 
stare de nutriţie, efortul prestat, țesutul considerat. Astfel, la nou-născut apa 


reprezintă 75% din greutatea corporală, la bărbaţi adulți 70%, iar la femei 
55-65%. Cea mai mare cantitate de apă se găseşte în celulele nervoase 
(substanţa cenuşie din encefal conţine apă în procent de 85%); conţinutul în 
apă al celulelor musculare este de 60%, iar în celulele adipoase apa reprezintă 
doar 10% (practic sunt considerate virtual lipsite de apă). 


1/3 lichid extracelular: 2/3 lichid intracelular: 
Volum = 20% din G Volum = 40% din G 


4/5 lichid interstitial: 1/5 plasma: 
Volum = 16% din G Volum = 4% din G 


Schema 1.2. Repartiția apei corporale 


Subsistemul patru include țesuturi, organe şi sisteme anatomo- 
funcţionale. Țesuturile sunt în număr de patru: conjunctiv, epitelial, mus- 
cular şi nervos. Țesutul osos şi adipos fac parte din țesutul conjunctiv şi 
împreună cu țesutul muscular reprezintă 75% din greutatea corporală. 

Țesutul adipos are cea mai mică densitate. Valorile densităților struc- 
turilor care compun masa corporală sunt următoarele: 0,92-0,96 g/cm* 
țesutul adipos; 1,18-1,33 g/cm” țesutul osos; 1,065-0,96 g/cm: țesutul mus- 
cular; apa 0,9937 g/cm* (reprezintă 73,8% din masa nongrasă); mineralele 
3,038 g/cm* (6,8% din masa nongrasă), iar proteinele 1,340 g/cm: (19,4% 
din masa nongrasă). 

Subsistemul cinci include toate subsistemele anterioare într-un în- 
treg, ale cărui însuşiri şi funcţii nu reprezintă suma părţilor componente. 
Organismul ca întreg are însuşiri şi funcţii proprii, diferite de cele ale sub- 
sistemelor din care este alcătuit. Mai mult, funcţiile subsistemelor sunt su- 
bordonate întregului. Pe parcursul vieții componentele întregului se modifică 
prin creştere şi dezvoltare, îmbătrânire, creştere sau scădere în greutate, sub 
sau supraalimentaţie, efort fizic sau inactivitate, îmbolnăviri etc. 

2.1. DEFINIȚII 


Metabolismul (gr.metabol= schimbare) este una dintre proprietăţile 
fundamentale ale sistemelor biologice, ca sisteme termodinamice des- 
chise, şi constă în schimbul permanent de substanţe şi energie dintre 
organism şi mediul înconjurător. Organismul uman utilizează ca sursă de 
energie, exclusiv energia chimică a unor combinaţii organice complexe 
(glucide, lipide, proteine) care se găsesc în alimente. Alimentele ingerate 
sunt prelucrate şi degradate la nivel gastro-intestinal până la stadiul de 
produşi elementari, asimilabili, care sunt absorbiți şi transportaţi la nivelul 
ţesuturilor şi organelor cărora le asigură substratul energetic necesar 
menținerii vieții. Transformările la care sunt supuse principiile alimentare 
după absorbţie şi până la eliminarea produşilor finali neutilizabili repre- 
zintă metabolismul intermediar. Aceste transformări se produc în etape 
succesive catalizate de enzime şi generează mai mulţi produşi intermediari 
(metaboliți). 


Metabolismul energetic reprezintă o latură a procesului metabolic 
care cuprinde geneza şi utilizarea energiei rezultată din transformările 
chimico-enzimatice ale metabolismului intermediar. Această energie este 
eliberată la nivel celular prin reacţii de oxidare a lipidelor şi glucidelor (uneori 
şi a proteinelor) şi înmagazinată mai întâi sub forma unor legături chimice 
bogate în energie (legături fosfat macroergice de ATP şi CP). Fiecare celulă 
foloseşte ATP-ul ca sursă primară de energie pentru îndeplinirea funcţiilor 
sale specifice. Celulele acționează ca transformatori ai energiei chimice a 
macromoleculelor în energie mecanică, electrică, osmotică, calorică etc. 

Metabolismul constă din două procese antagoniste aflate în echilibru 
dinamic, numite catabolism şi anabolism. 


Catabolismul reprezintă un ansamblu de reacţii sau secvenţe de 
reacţii enzimatice de degradare a moleculelor organice complexe în 
molecule mai mici şi mai simple ca: acid piruvic, acid lactic, acid acetic, 
CO;, NH;, uree etc. Aproximativ 40% din energia eliberată este convertită 
în forme de energie specifice menţinerii funcţiilor vitale, ceea ce dovedeşte 
o eficienţă impresionantă a metabolismului celular. Restul de energie este 


transformată în căldură, din care o parte contribuie la menţinerea constantă 
a temperaturii corpului, iar excedentul se disipează în mediul extern. 

Per ansamblu, reacțiile catabolice sunt exergonice şi exoterme (eli- 
berează energie liberă şi căldură); ele produc mai multă energie decât 
consumă. Exemple de reacții catabolice: glicoliza, ciclul Krebs, lanţul trans- 
portorilor de electroni. Reacţiile care generează cea mai mare parte din 
cădura produsă în organism sunt cele de oxidare, considerate ireversibile. 

Reacţiile catabolice sunt însoţite de reacţii de sinteză a moleculei de 


ATP sau a altor molecule (cofactori reduşi, bogaţi în energie, NADH, H* şi 
FADH,) în care este stocată energia conținută în moleculele substraturilor 
energetice; eliberarea ei se va face progresiv şi controlat în funcţie de 
necesităţile energetice ale organismului. 


Anabolismul reprezintă ansamblul reacţiilor enzimatice de bioge- 
neză sau biosinteză a macromoleculelor sau a precursorilor lor pornind 
de la molecule simple sau monomeri. Moleculele sintetizate prin reacții 
anabolice au o durată limitată. Aproape toate sunt degradate şi reciclate 
pentru a forma alte molecule sau sunt excretate. Per ansamblu, aceste 
reacții sunt endergonice şi endoterme (absorb energie liberă şi căldură); ele 
consumă mai multă energie decât produc, energia consumată fiind asigurată 
în general de ATP-ul generat în faza catabolică. ATP-ul este hidrolizat 
în ADP + Fosfatanorganic (Pi) + energie liberă (AG). Energia eliberată depinde 
de mediu, deci de concentraţia ADP sau Pi. De aceea, aceiaşi cantitate de 
ATP poate elibera mai multă sau mai puțină energie, potrivit mediului. 


Exemple de reacții anabolice: asamblarea monomerilor de glucoză 
pentru a forma glicogenul, încorporarea acizilor graşi în fosfolipide, for- 
marea legăturilor peptidice între acizii aminați. 


Anumite reacţii catabolice (exergonice) reprezintă sursa unor 
precursori utilizaţi pentru sinteza produşilor metabolici. Ca urmare, sepa- 
rarea acestor două procese (catabolism şi anabolism) este practic impo- 
sibilă, deoarece degradarea unei molecule furnizează energie pentru 
biosinteza alteia, deci procesele se desfăşoară simultan, dar sunt reglate 
independent. Molecula care cuplează reacţiile catabolice cu cele anabolice 
este ATP-ul (în anumite etape energia este stocată în molecula de ATP, 
iar în alte etape este consumată energia provenită din scindarea ATP-ului). 


Transformările metabolice se desfăşoară în condiţii fiziologice la 
o anumită temperatură şi pH specific, în mod continuu, în strânsă inter- 
dependență, sub acțiunea unor biocatalizatori (enzime) şi cu reglare fină, 
mediată de hormoni. 


2.2. ENZIMELE ŞI ENERGIA DE ACTIVARE 


Energia pe care o conţin alimentele (precursorii energetici potenţiali 
ai sintezei de ATP) este blocată în diferitele legături covalente dintre atomii 
unei molecule. Pentru a putea fi eliberată, legăturile chimice trebuie 
rupte. Chiar şi aceste reacții (exergonice) necesită energie, numită energie 
de acțiune sau energie liberă de activare. Aceasta este utilizată pentru 
„fragilizarea” legăturilor chimice în vederea ruperii lor mai uşoare, ceea ce 
creează macromoleculelor o stare intermediară, numită stare de tranziţie. 

Toate reacţiile chimice (endergonice şi exergonice) sunt mediate 
de enzime specifice fiecărui substrat alimentar. Enzimele reduc energia 
de activare, prevenind astfel degradarea spontană a macromoleculelor 
bogate în energie (glucide, lipide, proteine). Dacă starea de tranziţie nu 
este atinsă, macromoleculele nu pot fi degradate pentru a asigura energia 
necesară menținerii vieții. 

O parte din energia chimică eliberată prin catabolismul alimentelor 
se împrăştie sub formă de căldură, iar cealaltă parte este recuperată şi 
transformată într-o nouă formă de energie chimică sau în alte forme de 
energie utilizate pentru susținerea unor funcţii celulare diverse: efectuarea 
unui lucru mecanic (de exemplu o contracție musculară), sinteza unor 
molecule, transportul activ al ionilor, secreția celulară etc. 

Enzimele sunt proteine termolabile (eficacitatea depinde de tem- 
peratură) cu rol de biocatalizatori ai reacțiilor metabolice. Ele acţionează 
în cantități foarte mici, nu influențează cantitatea de energie eliberată, 
ci produc creşterea vitezei de desfăşurare a reacției, fără să modifice 
starea de echilibru; sunt specifice unui substrat energetic şi unei reacţii. 
Enzimele au o structură particulară numită situs activ, care recunoaşte 
substratul energetic complementar de care se fixează temporar, formează 
complexul enzimă-substrat (situs de fixare) şi reacţia se produce. Produsul 
rezultat părăseşte situsul activ, iar enzima este eliberată, fără să sufere 
vreo modificare. Orice modificare la nivelul situsului activ modifică 


specificitatea enzimei, în timp ce o modificare în afara situs-ului activ nu 
are consecinţe asupra metabolismului enzimei. Enzimele funcţionează 
deobicei secvențial, catalizând reacții consecutive: produsul primei enzime 
devine substrat pentru următoarea reacţie şi aşa mai departe. La sfârşitul 
reacției sau secvenţei de reacţii, enzimele trebuie regenerate. 

Enzimele sunt sistematizate în următoarele clase: enzime de oxido- 
reducere şi fixare a oxigenului (dehidrogenaze, oxigenaze), transferaze 
(glicogen fosforilaza, glicogen sintetaza, hexokinaza, fosfofructokinaza, 
glicerol kinaza, creatinkinaza, adenozin kinaza etc.), hidrolaze (glucozo-6- 
fosfataza, glucozo-1-fosfataza, fosfolipazele etc.), liaze, izomeraze şi ligaze 
sau sintetaze (ATP-aza, acetil-CoA carboxilaza, piruvat carboxilaza etc.). 
Unele enzime acţionează singure, iar altele în prezenţa unor componente 
adiționale, organice numite cofactori sau coenzime. Unele dintre coenzime 
sunt vitamine (riboflavina, tiamina, acidul folic), nu pot fi sintetizate în 
organism şi trebuie furnizate prin aport alimentar. Alte coenzime sunt: 
nicotinamid-adenin-dinucleotid (NAD), nicotinamid-adenin-dinucleotid- 
fosfat (NADP), flavin-adenin-dinucleotid (FAD), coenzima A etc. Activitatea 
enzimelor variază atât în funcţie de țesut şi localizare, cât şi de starea 
fiziologică a individului (înălțime, greutate, efort fizic sau repaus), bioritm, 
factori de mediu (fumat, obiceiuri alimentare etc.). Enzimele pot fi dozate în 
sânge. De exemplu, nivelul sanguin al creatinkinazei (eliberată din muşchii 
scheletici) creşte după efort. 


2.3. ACIDUL ADENOZIN TRIFOSFORIC 


ATP-ul a fost identificat în anul 1929. Sintetizat şi stocat la nivelul 
mitocondriei, reprezintă molecula detransfer energetic care poatetransporta 
energia acolo unde şi când este necesară. Se găseşte în toate celulele, 
iar energia potenţială pe care o conţine poate susține toate procesele 
celulare fiind cheltuit şi regenerat fără încetare, motiv pentru care a fost de- 
numit „moneda energetică a organismului” sau „motorul tuturor formelor 
de activitate biologică” (la cca. 1 minut se reînnoieşte fiecare moleculă). 

Molecula de ATP este compusă din: 

e o moleculă de adenozin formată la rândul ei din două elemente: o bază 
azotată (adenina) şi un glucid cu 5 atomi de carbon (riboza); 
e un lanţ de 3 grupări fosfat. 


ATP-ul se prezintă sub trei forme: 
e o grupare fosfat legată de molecula de adenozină, situaţie în care se 
formează acidul adenozin monofosforic (AMP); 
e 2 grupări fosfat legate de molecula de adenozină rezultând acidul 
adenozin difosforic (ADP); 
e 3 grupări fosfat legate de molecula de adenozină, situaţie în care se 
formează ATP-ul. 


Ultimele două grupări fosfat care intră în structura ATP-ului sunt unite 
cu restul moleculei prin legături de tip anhidridă acidă, înalt energetice 
(macroergice) şi pot furniza prin sciziunea lor cea mai mare cantitate de 
energie potenţială (cca. 40% din energia chimică eliberată) comparativ cu 
toate celelalte legături chimice, ceea ce reprezintă principala caracteristică 
a acestui compus. Fiecare dintre cele 2 legături fosfat macroergice conţine 
7 300-8 000 cal/mmol ATP. Aceste legături chimice sunt foarte labile, iar 
scindarea lor (hidroliza) în ADP + Pi + energie (30 kj/mol) se realizează 
instantaneu când nevoile celulare o impun. În anumite reacţii, ATP-ul poate 
ceda simultan cei doi fosfați terminali, cu formarea acidului adenozin 
monofosforic (AMP). Ulterior, ATP-ul este refăcut prin reacţia inversă şi cu 
consumul noii energii eliberate în celulă. Sinteza moleculei de ATP are loc la 
nivelul mitocondriei, dar pentru a furniza energia necesară, ATP-ul difuzează 
în citoplasma extramitocondrială a celulelor implicate într-o activitate, 
unde se produce scindarea. Apoi, ADP + Pi revin în mitocondrie pentru a 
servi la sinteza unor noi molecule de ATP şi astfel ciclul reîncepe. Sinteza 
ATP pornind dela ADP şi Pi se realizează în prezenţa Mg?* şi este catalizată 
de ATP sintetază, complex proteic din membrana internă mitocondrială. 
Ciclul în care ATP-ul joacă rol de receptor şi donator de energie reprezintă 
una dintre cele mai importante activități de transfer energetic la nivel 
celular. Raportul ATP/ADP variază în funcţie de starea energetică a celulei. 
Concentrația de ADP din celule exercită cel mai important efect asupra 
enzimelor cu nivel scăzut care controlează metabolismul energetic. 

Într-o celulă tipică se găsesc aproximativ 1 miliard de molecule de 
ATP. Deşi cantitatea totală de ATP din organism nu depăşeşte 100 g (ceea 
ce asigură o autonomie de 52 secunde) acest trinucleotid susține toate 
formele de activitate biologică. Omul consumă în repaus aproximativ 
40 kg ATP/zi, iar în cursul unui exercițiu fizic intens cca. 0,5 kg/minut. 


a a] 


Mecanismele de producere a ATP-ului pot fi sistematizate astfel: 
e fosforilare la nivelul substratului energetic; 
e fosforilare oxidativă şi lanţul respirator. 


a) fosforilarea la nivelul substratului produce ATP prin transferul unei 
grupări fosfat unui produs metabolic intermediar sau direct la ADP. 
Reacţiile se desfăşoară în citoplasmă (citosol) şi au ca efect creşterea 
energiei potenţiale. 

b) fosforilarea oxidativă transferă electronii din compuşii organici (numiţi 
donatori de electroni sau agenţi reducători) unei suite de acceptori (nu- 
miţi acceptori de electroni sau agenţi oxidanţi), care formează lanţul 
transportorilor de electroni şi se încheie cu transferul la molecula de 
oxigen. Energia de oxidoreducere este conținută în atomii de hidrogen. 
Reacţiile se desfăşoară la nivelul mitocondriilor. Prin fosforilare oxidativă 
se produce cca. 95% din ATP. 


2.4. CĂI CATABOLICE ŞI ANABOLICE 
A. Căi catabolice 


Glucidele, lipidele şi proteinele conţinute în alimente sunt degradate 
printr-o serie de reacții enzimatice succesive până la produşi finali, neu- 
tilizabili, care trebuie eliminaţi. Aceste procese metabolice se desfăşoară 
în trei etape principale: 


În prima etapă (digestivă) se produce hidroliza polimerilor, proces prin 
care macromoleculele sunt scindate în unitățile lor constituente (molecule 
simple, absorbabile, direct utilizabile de către celule). Astfel, polizahari- 
dele sunt degradate în glucide simple, monozaharide (glucoză, fructoză, 
galactoză), proteinele în aminoacizi (acizi aminaţi) şi lipidele în acizi graşi 
şi glicerol. 


În a doua etapă a catabolismului, diferiți produşi rezultați din prima 
etapă vor fi convertiți în metaboliți intermediari mai simpli şi mai puţin 
variați. Astfel, monozaharidele sunt supuse glicolizei şi tranformate în 
piruvat, care este oxidat în acetil CoA. Acizii graşi sunt degradaţi prin 


o 


B oxidare şi transformați în acetil CoA. Catabolismul acizilor aminaţi de- 
termină tot formarea de acetil CoA şi a altor produşi intermediari. Practic 
în această etapă a catabolismului, toţi nutrimenţii sunt convertiți într-un 
produs intermediar comun, respectiv acetil CoA. 


Fig. 2.1. Mitocondria-sediul ciclului Krebs şi al fosforilării oxidative 


Cu excepţia glicolizei, energia eliberată în cursul acestor reacţii nu 
conduce la sinteza de ATP, dar este recuperată de NAD şi de FAD, coenzime 
care servesc la transportul atomilor de hidrogen în timpul reacţiilor de 
oxido-reducere (partea activă este nucleul de nicotinamidă sau flavinamidă 
care acceptă ionul de hidrogen şi doi electroni). 


În etapa a treia se produce oxidarea completă a acetil CoA prin ciclul 
Krebs (ciclul citratului sau ciclul tricarboxilic). Acesta este considerat „cheia 
de boltă” a metabolismului intermediar, deoarece reprezintă calea finală 
comună a oxidării tuturor moleculelor energetice (glucide, lipide, proteine). 
Printr-o cascadă de reacţii enzimatice (descoperite de chimistul Hans Krebs, 
laureat al Premiului Nobel în anul 1953) care se desfăşoară în mitocondrii, 
acetil CoA este oxidată până la CO, (2 molecule) şi H*. CO, reprezintă forma 
termodinamică cea mai stabilă a organismului (deci este un deşeu total 
inutilizabil) care difuzează în citoplasmă şi apoi prin lichidul interstiţial 


în alveolele pulmonare de unde este eliminat în mediul înconjurător. 


Toată energia redox (H*) conținută în acetil CoA este transferată unor 
transportori specifici (acceptori de electroni) NAD şi FAD, care se reduc 


în NADH, H*, respectiv FADH,. Cu cât raportul NADH, H*/NAD şi FADH,/ 
FAD este mai mare cu atât nivelul de energie redox transportat este mai 


important. NADH, H* şi FADH, urmează o suită de reacţii de oxidoreduce 
transformând puterea lor reducătoare în potenţial de fosforilare a ADP-ului 
care este convertit în ATP (procesul se numeşte fosforilare oxidativă). 


Fosforilarea oxidativă funcţionează prin lanţul respirator (lanţ trans- 
portor de electroni) un lanţ cu 4 complexe proteice (complex | NADH 
dehidrogenaza, complex Il succinat dehidrogenaza, complex III citocrom 
c reductaza şi citocrom c oxidaza) se desfăşoară în membrana internă a 
mitocondriei şi reprezintă mijlocul de producere a energiei maxime pentru 
organismele aerobe. 

Procesul de oxidare a combustibililor organici se încheie cu transferul 
electronilor la molecula de oxigen, care este acceptorul final de electroni 
în procesul de respirație celulară, rezultând apa şi un mare număr de 
molecule de ATP, care trec în citoplasmă. Acest ATP este utilizat ca sursă 
de energie pentru transportul de membrană (al ionilor de sodiu, potasiu, 
calciu, hidrogen, clor etc. şi al glucozei), sinteza unor compuşi organici 
(enzime şi alte proteine), efectuarea unui lucru mecanic (lucrul mecanic 
poate fi intern în cazul contracţiei muşchiului cardiac, musculaturii netede 
a tubului digestiv sau extern produs de muşchii scheletici) etc. 

Produşii degradării finale sunt reprezentați de bioxid de carbon 
(eliminat prin expiraţie cu ajutorul hemoglobinei care îl transportă de la 
ţesuturi la plămâni) şi apă. 


Reţinem că energia primară a organismului este de natură chimică. 
Ea este eliberată prin oxidarea substraturilor energetice (în special glucide 
şi lipide, uneori şi proteine) şi stocată în legături chimice (legături fosfat 
macroergice de acid adenozin trifosforic sau creatinfosfat). La nivelul ce- 
lulelor, energia chimică este eliberată şi transformată în alte tipuri de ener- 
gie mecanică, electrică, osmotică etc. asigurând astfel realizarea funcţiilor 
specifice fiecărei celule, iar restul se degajă sub formă de căldură. 


Cale 
specifică 


Oxidarea 
Acetil-CoA 
Oxidarea NADH, H*, FADH,; 
CO, + ATP 


Fig. 2.1. Schema proceselor catabolice 


Fosforilare oxidată 


B. Căi anabolice 


Reacţiile anabolice au ca efect formarea componentelor structurale 
şi funcţionale complexe ale organismului. Biogeneza se produce tot în trei 
etape, dar succesiunea este inversă reacţiilor catabolice: în etapa întâi se 
formează moleculele mici ale precursorilor, în etapa a doua se formează 
elementele constitutive şi în etapa a treia se refac macromoleculele de 
glucide, lipide şi proteine. 

Prin reacții anabolice se produce şi sinteza unor substanţe active 
(hormoni, enzime), reînnoirea permanentă a celulelor uzate, creşterea şi 
diviziunea celulelor, precum şi încărcarea lor cu material nutritiv de rezervă. 


Caracteristicile căilor metabolice 


a) căile catabolice au puncte de plecare diferite (glucide, lipide, proteine), 
dar converg în etapa a 3-a într-o cale finală comună; căile anabolice sunt 
divergente: pornesc în etapa întâi de la un număr redus de precursori 
şi pe măsură ce se înaintează în etapele 2 şi 3 numărul şi complexitatea 
produşilor cresc, ajungându-se în final la resintetizarea macromoleculelor 
(glucide, lipide, proteine); 

b) calea care conduce la biosinteza unei molecule nu reprezintă inversul 
secvenţei reacţiilor care au degradat-o. Deşi ar părea că existenţa unor 
căi metabolice diferite este neeconomică, în realitate există avantaje: 
calea catabolică este generatoare de energie, iar calea anabolică are 
nevoie de energie pe care o procură prin scindarea ATP-ului în ADP şi 
fosfat; 

c) cele două căi metabolice sunt reglate independent (reglare dublă). 
Enzimele care controlează viteza de degradare a unui precursor sunt 
diferite de cele care controlează procesul invers, de biosinteză pe baza 
aceluiaşi precursor; astfel se obţine o reglare eficientă; 

d) procesele catabolice şi anabolice au localizări diferite. Astfel, procesele 
catabolice de oxidare a substraturilor energetice se desfăşoară la ni- 
velul mitocondriilor, al căror număr este cuprins între 500 şi 2 000 şi 
variază în funcţie de tipul celulei. Reacţiile de sinteză se produc în alte 
compartimente, de exemplu în reticulul endoplasmatic. 


2.5. MOLECULE BOGATE ÎN ENERGIE. FORME DE REZERVE ENERGETICE 


Alimentele asigură celulelor energia şi materialele indispensabile 
menţinerii funcţiilor vitale. Resursele neutilizate direct formează produşi 
de rezervă, care vor fi stocaţi în vederea utilizării lor ulterioare. În funcţie de 
rapiditatea şi modul de transfer al energiei stocate către sistemul utilizator, 
compuşii energetici au fost sistematizați în: 

a) compuşi bogaţi în legături fosfat, care realizează un transfer de energie 
extrem de rapid; 

b) compuşi glucidici şi lipidici, care furnizează energie într-un ritm mai lent, 
deoarece implică secvenţe metabolice relativ lungi. 


2.5.1. Compuşi bogați în legături fosfat 
(Compuşi cu legături chimice înalt energetice) 


ATP-ul şi alţi esteri fosfaţi reprezintă primele forme de stocare a 
energiei provenită din oxidarea nutrimenţilor la nivel celular. Aceşti compuşi 
nu pot fi consideraţi de rezervă, deoarece concentraţia lor în celule este 
mică. La nivelul muşchilor, activitatea contractilă necesită multă energie, 
ATP-ul se epuizează rapid, iar energia va fi asigurată prin transferul grupării 
fosfat (bogată în energie) pe anumite molecule care formează grupul 
fosfagenelor. Aceste fosfagene constituie o formă de energie care poate 
fi pusă rapid la dispoziția sistemului contractil din muşchi în aşteptarea 
declanşării glicolizei, care va acoperi nevoile energetice (prin furnizarea de 
ATP) pentru continuarea efortului. 

Din cadrul fosfagenelor, fosfocreatina sau creatinfosfatul (CP) re- 
prezintă rezerva imediată pentru fosforilarea ATP-ului. La nivelul fibrei 
musculare scheletice se găseşte într-o concentraţie de 3-4 ori mai mare 
decât ATP-ul. Fosfocreatina este produsă în spaţiul intermembranar, 
compartiment care conţine o rată ATP/ADP suficient de mare pentru a 
favoriza termodinamic resinteza. 


2.5.2. Substraturi şi rezerve energetice 


Glucidele reprezintă primul şi cel mai important substrat energetic al 
organismului, carburantul ideal al efortului fizic a cărui degradare aerobă 
nu produce substanţe toxice spre deosebire de acizii graşi sau de proteine. 
În tipul digestiei, polizaharidele şi dizaharidele sunt hidrolizate pentru a 
forma monozaride (vezi tipuri de glucide) dintre care glucoza reprezintă 
80%. Glucoza este calea finală comună de transport şi utilizare a glucidelor 
la nivel celular; numărul mare de atomi de H din structură îi conferă ca- 
racteristica de substanţă înalt redusă, cu un conţinut bogat în energie 
potenţială. De aceea, glucoza reprezintă un nutriment esenţial, de prim 
rang, o sursă energetică majoră din punct de vedere cantitativ şi calitativ, 
disponibilă imediat, fiind singura posibilitate netă de producere a ATP-ului. 


Glicogenul reprezintă forma condensată, de depozit a glucozei (po- 
limer al acesteia) rapid mobilizabilă, datorită structurii sale ramificate. 


<————— [a] 


În cazul unui aport excesiv de glucoză, aceasta este stocată nu numai 
sub formă de glicogen, ci şi de trigliceride. Glicogenul este sintetizat de 
toate tipurile de celule, dar poate fi depozitat numai la nivelul ficatului 
(cea mai mare cantitate) şi muşchiului scheletic (localizat în citoplasmă 
sub formă de granule). Rezervele de glicogen sunt însă reduse. Depozitul 
de glicogen hepatic nu depăşeşte 100 g (150 g după alţi autori), iar cel 
muscular este de cca. 300 g. Situaţia ar putea avea următoarele explicații: 
fie că riscul de scădere a aportului exogen de glucoză este scăzut, fie că 
organismul dispune de o capacitate de sinteză endogenă suficientă pentru 
asigurarea acestui substrat energetic major în condiţiile unui aport exogen 
corespunzător. Raportat la greutatea corporală, ficatul reprezintă 2% din 
aceasta, iar muşchii scheletici 40-45%, ca urmare cele mai mari rezerve de 
glicogen se găsesc totuşi la nivel muscular. Mobilizarea glucozei stocată 
sub formă de glicogen se realizează printr-o reație de hidroliză sub 
acţiunea glicogenfosforilazei, enzimă activată de glucagon, adrenalină 
şi sistemul nervos simpatic. Metabolismul glucozei este singurul capabil 
să producă energie (ATP) în absenţa oxigenului (anaerobioză), ceea ce per- 
mite muşchilor să continue efortul chiar şi în aceste condiţii. Furnizarea 
de energie pe baza rezervelor de glicogen presupune însă un lanţ relativ 
lung de reacţii metabolice, de aceea aportul de ATP provenit de la această 
sursă nu este disponibil imediat. Glicogenul hepatic reprezintă rezerva de 
glucoză pentru întregul organism (rezerva globală), în timp ce glicogenul 
muscular este rezerva energetică exclusiv musculară la care aceştia apelează 
în activităţi fizice intense. Ficatul are particularitatea de a sintetiza glucoza 
şi din diverşi precursori metabolici (lactat, piruvat, glicerol, acizi aminați 
etc.), proces numit neoglucogeneză. Glicogenoliza este responsabilă de 
producerea a 75% din glucoza circulantă, iar neoglucogeneza de 25%. 
Pentru aceasta intervin două cicluri metabolice: ciclul alanină-glucoză 
între muşchi şi ficat şi ciclul Cori, între țesuturile cu metabolism anaerob, 
mai ales hematiile şi furnizorii de lactat. 

În stare de repaus utilizarea glicogenului muscular este neglijabilă şi 
devine substratul energetic preferenţial în eforturile intense. Prin activitatea de 
sinteză şi degradare a glicogenului, ficatul intervine în menţinerea constantă 
a nivelului glucozei sanguine (glicemiei), în jur de 70-110 mg%. Când glicemia 
creşte, pancreasul secretă insulina, hormon cu efect hipoglicemiant. 

Oxidarea glucozei reprezintă o sursă energetică în special pentru 
creier, care consumă 20-50% din producţia zilnică de ATP. Din cele 175 g 


(180 g) de glucoză consumate/zi, cca.140 g sunt necesare creierului, 
care reprezintă cel mai important ţesut glucodependent. Doar muşchii 
scheletici solicită ocazional, pentru eforturi bruşte şi de scurtă durată, 
energie furnizată prin degradarea anaerobă a glucozei. 

Cantitatea totală de glucide din organism este de cca. 340-400 g, iar 
prin arderea lor se obțin aproximativ 1 500-1 600 kcal. 


Trigliceridele sunt compuse din molecule de glicerol şi acizi graşi, 
reprezintă forma de depozit a lipidelor şi sunt stocate prefenţial în ficat 
şi în adipocite (în cantități egale cu 80-95% din volumul lor). Picături de 
lipide sunt dispersate în toate celulele, mai ales în cele musculare, la nivelul 
cărora sunt asociate mitocondriilor şi localizate în apropierea a numeroase 
granule de glicogen, fiind utilzate ca surse energetice în timpul contracţiei 
musculare. Trigliceridele sunt produse de organismul nostru la nivelul 
intestinului gros pornind de la lipidele ingerate şi prin degradarea rapidă a 
glucidelor de către ficat. 

Proprietăţile energetice ale glucidelorşi lipidelorsunt complementare, 
de aceea între ele există o competiţie la nivel celular (efectul Randle). În 
funcție de situațiile metabolice fiziologice sau patologice, fiecare dintre 
aceste substraturi poate prezenta avantaje sau inconveniente în termeni 
de viteză de producere a energiei sau de randament energetic. Astfel, deşi 
rezervele lipidice sunt net superioare celor glucidice (de 10-50 ori mai 
mari), acizii graşi furnizează energie doar în condiții de aerobioză, ceea 
ce exclude posibilitatea utilizării lor în absența oxigenului. De asemenea, 
echipamentul enzimatic nu permite conversia lor în glucoză, absolut ne- 
cesară celulei nervoase. Contrar glicogenului, utilizarea acizilor graşi în 
muşchi ca sursă energetică este foarte lentă. În schimb, valoarea energe- 
tică a lipidelor este foarte mare, respectiv 9,4 kcal/g, în timp ce glicogenul 
eliberează 1,5 kcal/g, iar glucoza 4,2 kcal/g. În privinţa solubilităţii, glucoza 
este hidrosolubilă, iar acizii graşi sunt hidrofili (cu atât mai mult cu cât sunt 
saturați şi au un lanţ mai lung). 

În aceste condiţii, chiar dacă utilizarea lipidelor ca sursă energetică 
reprezintă un avantaj potenţial considerabil, toate celulele rămân funda- 
mental capabile să utilizeze glucoza ca prim substrat energetic. 


Tabel 2.1. Rezerve energetice şi consum zilnic 


Valoare Valoare 
energetică | energetică 


Valoare 
(g/zi) 


(kcal) (kcal) 
Glucoză ge 9 A a 700 
glicogen hepatic 400 


acizi graşi (ficat) 


100 
(160) 


100 000 860 


Proteine 


trigliceride (ţesut adipos alb) 


acizi aminaţi (muşchi) 50 (75) 


În controlul rezervelor glucidice şi lipidice intervin factori nervoşi 
şi hormonali. Se pare că este incriminat şi un factor genetic, recent des- 
coperit (factorul proteic Ob, numit şi leptină). Acesta este secretat de ce- 
lulele adipoase şi influenţează activitatea unui „lipostat” hipotalamic care 
controlează nivelul rezervelor lipidice acționând atât asupra ingestiei, cât şi 
asupra metabolismului energetic pentru a regla nivelul global al rezervelor. 


Proteinele sunt utilizate secundar ca surse energetice. Pentru arderea 
lor cheltuielile energetice ale organismului sunt mult mai mari comparativ 
cu rezervele de glucide şi lipide. 


2.6. METABOLISMUL INTERMEDIAR AL GLUCIDELOR 


2.6.1. Tipuri de glucide 


Glucidele reprezintă o categorie particulară de substanţe organice cu 
structuri şi dimensiuni diferite. Denumirea provine din grecescul „glukos”, 
care înseamnă „dulce”. Sunt formate din hidrogen, carbon şi oxigen, motiv 
pentru care se mai numesc hidrocarbonați. 

În funcţie de structură se sistematizează în trei mari categorii: 

a) monozaharide (monomeri de bază, care intră în structura altor glucide); 
sunt denumite după numărul atomilor de carbon pe care îi conţin şi au 


3r 


caracteristic subfixul „oză” (trioză, tetroză, pentoză, hexoză, heptoză). 
Principalele monozaharide sunt reprezentate de glucoză (hexoză cu rol 
energetic celular), riboză (pentoză care intră în structura ARN şi ATP), 
dezoxiriboză (intră în structura ADN), galactoză şi fructoză, care sunt 
în general transformate în glucoză. Monozaharidele se mai numesc 
glucide simple sau rapide fiind direct asimilabile de către organism. 
Glucoza traversează membranele celulelor prin intermediul proteinelor 
de transport. 

b) dizaharidele sunt formate din doi monomeri. Principalele dizaharide 
sunt zaharoza, lactoza şi maltoza (amidonul). Pentru a putea traversa 
membrana celulară şi pentru a pătrunde în celulă aceşti compuşi glu- 
cidici trebuie hidrolizaţi (transformați în monozaharide). 

Cc) polizaharidele sunt polimeri ai monozaharidelor; se mai numesc şi 
glucide complexe sau lente, deoarece pentru a putea fi utilizate trebuie 
hidrolizate în tubul digestiv, proces care se desfăşoară într-un anumit 
interval de timp. Principalele polizaharide sunt amidonul (prezent în 
cereale, anumite fructe şi legume) şi glicogenul stocat la nivelul ficatului 
şi muşchiului scheletic (vezi forme de rezervă). 

Glucidele cu absobţie lentă produc creşterea lentă şi progresivă a 
glicemiei, cele cu absorbţie rapidă pot produce hiperglicemie, urmată de 
secreția bruscă a unei cantități mari de insulină cu efect hipoglicemiant. 


2.6.2. Rolul glucidelor 
Glucidele au următoarele roluri în organism: 


e energetic, fiind cea mai rapidă sursă de energie utilizabilă de organism 
(1g eliberează 4,1 kcal sau 17,2 kj). Glucidele sunt degradate în glucoză, 
forma sub care devin utilizabile de către celule. Pentru a pătrunde în 
celule şi pentru a putea îndeplini rolul de carburant al organismului este 
nevoie de insulină. Glucoza reprezintă aşadar sursa energetică imediat 
disponibilă. În cazul unor solicitări energetice importante se recurge la 
forma de rezervă (glicogenul hepatic sau muscular). Scăderea nivelului 
glicemiei (la bonavii diabetici) poate produce o comă hipoglicemică, 
reversibilă prin administrarea de glucoză. 

e plastic. Anumite glucide intră în compoziţia cartilajelor, mucusului, aci- 
zilor nucleici, substanțelor antigenice; 


e catalitic, care se manifestă în cadrul metabolismului lipidelor; acestea 
nu pot fi degradate în produşi finali (apă şi bioxid de carbon) decât în 
prezenţa glucidelor (lipidele ard în focul glucidelor). 


2.6.3. Glucidele ca sursă de energie 


Energia de origine glucidică provine din degradarea glucozei. 
În timpul digestiei, polizaharidele şi dizaharidele sunt hidrolizate pentru 
a forma monozaharide, dintre care glucoza reprezintă 80%; celelalte mo- 
nozaharide, fructoza şi galactoza sunt convertite apoi tot în glucoză. 

Glucoza reprezintă sursa energetică pentru toate țesuturile, iar 
pentru unele dintre acestea (neuroni şi eritrocite) este substratul energetic 
exclusiv. La nivelul celulelor este activată prin fosforilare (se transformă 
în glucozo-6-fosfat) proces stimulat de insulină. Energia se obține prin 
reacţii de fosforilare de substrat sau prin reacţii de oxidare cuplate cu 
reacţii de fosforilare de lanţ respirator (în condiţii aerobe se produce 
oxidarea completă a glucozei cu formare de CO, şi H>0). Acest proces se 
desfăşoară în mai multe etape reprezentate de glicoliză, ciclul Krebs şi 
lanţul transportorilor de electroni. 


Glicoliza numită şi calea Embden-Meyerhof-Parnas constă în de- 
gradarea glucozei în absența oxigenului (fermentație anaerobă) şi formarea 
acidului piruvic, ca produs final. Acest proces metabolic se desfăşoară 
în citoplasma celulei şi oferă organismului posibilitatea efectuării unui 
travaliu în condiţii de anoxie relativă. De aceea, glicoliza este considerată un 
mecanism de urgenţă, capabil să furnizeze energie pentru scurte perioade, 
în care oxigenul nu este disponibil. 

Cele 2 molecule de acid piruvic formate dintr-o moleculă de glucoză 
au căi diferite de metabolizare, în condiții de aerobioză sau de anaerobioză. 
Astfel, în aerobioză, deci cu consum de oxigen, acidul piruvic pătrunde 
în mitocondrii unde va fi transformat într-un radical acetil (Ac), care se 
combină cu coenzima A (CoA) şi formează acetil-coenzima A (Ac CoA), 
substanţă care intră apoi în ciclul Krebs. 

În condiţii de anaerobioză, acidul piruvic acceptă elemente re- 
ductoare şi este metabolizat în acid lactic, reacție catalizată de lacti- 
codehidrogenază. 


| Acidul piruvic + NADH, —> Acid lactic + NAD | 


Acid lactic —> lactat+H* | 


Lactatul format este eliberat în circulaţie, ajunge la nivel hepatic, unde 
printr-o cale metabolică specifică (ciclul Cori) permite producţia rapidă de 
energie în timpul unui efort important (se formează glucoza prin procesul 
de neoglucogeneză, stimulat de cortisol şi glucagon), iar o altă parte va fi 
eliminată prin urină. 

În cursul glicolizei se produc reacţii de oxido-reducere a coenzimelor 
şi de sinteză a ATP-ului prin fosforilarea ADP-ului: 


! NAD + 2H* + 2 e- —>NADH, H* 


(2ADP + 2Pi+2H ——> 2ATP + 2 H,0| 


În prezenţa oxigenului NADH-ul obţinut prin reducerea coenzimei 
NAD (nucleotinamid-adenin-dinucleotid) este reoxidat în NAD, iar în ab- 
senţa oxigenului se reoxidează în acid piruvic, care se reduce în acid lactic 
şi reintră în metabolismul intermediar. 

Randamentul energetic al gicolizei este mic, din degradarea unei 
molecule de glucoză se obţin două molecule de acid piruvic şi 4 molecule 
ATP, dintre care două sunt utilizate pentru refosforilarea glucozei, de aceea 
câştigul net este de 2 molecule ATP (ceea ce reprezintă doar 10% din 
energia conținută iniţial în molecula de glucoză). 

O altă sursă de energie este reprezentată de glicogenul hepatic, 
convertit în glucoză prin procesul de glicogenoliză, care se produce în 
perioadele de repaus alimentar, în mai multe etape succesive, catalizate 
fiecare de câte o enzimă. Glicogenoliza se desfăşoară sub acţiunea glu- 
cagonului şi adrenalinei. 


glicogenfosforilază i | 
Glicogen + Pi ————> glucozo 1 fosfat + glicogen | 


Glucozo 1 fosfat i: spele li glucozo 6 fosfat | 
glucoză 6 fosfatază a 
—————————————> Glucoză + Pi 


Glucoza fosforilată (glucozo 6 fosfatul) nu poate difuza liber în 
exteriorul celulei hepatice. Prin intermediul enzimei de care dispune ficatul, 
numită glucozo 6 fosfatază, glucoza stocată la nivel hepatic părăseşte 
acest organ şi menţine constantă glicemia (enzima este absentă în muşchi 
şi creier). 


Ciclul Krebs (ciclul acidului citric sau ciclul acizilor tricarboxilici) 
continuă catabolismul glucidelor după glicoliză şi reprezintă a doua 
fază a degradării glucozei (se extrage energia restantă). Acidul piruvic 
(format pe calea Embden-Meyerhof în citoplasmă) traversează membrana 
mitocondrială şi pătrunde în mitocondrie, unde este decarboxilat, rezul- 
tând acetil-coenzima A, CO, şi hidrogen, care va fi transferat coenzimei 
NADH, H* (reacțiile sunt exclusiv aerobe). Acest proces este catalizat de 
un sistem multienzimatic numit piruvat dehidrogenaza (care acţionează 
în prezenţa unor cofactori reprezentaţi de o serie de vitamine, respectiv 
tiamină, riboflavină, acid pantotenic etc). Gruparea acetil a acetil CoA 
se uneşte cu oxalacetatul pentru a forma acidul citric, compus pe care îl 
găsim şi în citoplasmă. Ciclul Krebs funcţionează fără încetare pentru că 
molecula de oxalacetat se va regenera şi se va fixa de un nou fragment 
acetil. Cea mai importantă funcţie a ciclului Krebs constă în producerea de 
electroni (H — H* + e”), care vor circula în lanţul respirator şi se vor fixa 
la NAD şi la FAD. Atomii de hidrogen furnizaţi de ciclul Krebs reprezintă 


combustibilul necesar oxidării finale. H* împreună cu oxigenul activat ca 


O, (serveşte ca acceptor final de electroni) formează H.O. 
Oxidarea completă a glucozei poate fi prezentată astfel: 


| glucoză + 6 0, + 38 ADP + 38 Pi —> 6 CO, +6H.0+ 38 ATP | 


Produşii finali ai respirației celulare sunt apa şi bioxidul de carbon, iar 
bilanțul energetic total al degradării aerobe a unei molecule de glucoză 
exprimat în moli ATP este de 38. 

Bilanţul energetic al glicoliei este de 2 moli ATP. 


Aşadar, fosforilarea oxidativă reprezintă sursa majoritară de energie 
pentru că furnizează de 19 ori mai mult ATP decât glicoliza pentru aceiaşi 
cantitate de glucoză degradată. Câştigul net al degradării complete 

a glucozei în muşchiul scheletic este de 36 molecule de ATP (2 molecule de 
ATP sunt utilizate pentru inițierea fosforilării). 

Sinteza ATP-ului de către mitocondrie este cuplată cu un consum 
mare de oxigen (cca. 80%, ceea ce confirmă că respiraţia celulară este 
aerobă). 


2.6.4. Sinteza glicogenului 


Glucoza utilizată de organism reprezintă fracțiunea desprinsă din 
molecula de glicogen. Glicogenul este în permanenţă sintetizat şi scindat 
în funcţie de intensitatea arderilor din organism. Acest fenomen este 
valabil pentru glicogenul hepatic, nu şi pentru cel muscular. 

Sursele de sinteză a glicogenului sunt reprezentate de: 

e glucoză sau alte glucide, situaţie în care procesul de biosinteză se nu- 
meşte glicogenogeneză; 

e componente neglucidice provenite din metabolismul proteinelor şi li- 
pidelor sau din degradarea anaerobă a glucidelor, reprezentaţi de ami- 
noacizi, glicerol, alanină şi acid lactic prin procesul de glicogeno- 
neogeneză. 


Glicogenogeneza hepatică este un proces endergonic în care energia 
necesară polimerizării glucozei provine prin degradarea aerobă a cca. 10% 
din glucoza disponibilă (reacție exergonică). 

Glicogenoneogeneza hepatică realizează sinteza de glucide din 
precursori neglucidici fie când aportul alimentar de glucide este deficitar, 
fie în cursul unui efort fizic, când pentru asigurarea necesarului energetic 
acidul lactic produs în muşchi prin degradarea anaerobă a glucidelor este 
transformat în glicogen. Ciclul Cori şi ciclul alaninei contribuie esenţial la 
procesul de neoglucogeneză. 

Dacă organismul se confruntă cu un supliment digestiv de glucoză, 
acesta va fi compensat prin creşterea sintezei de glicogen, iar dacă se 
înregistrează un consum excesiv de glucoză ritmul de depolimerizare 
a glicogenului se intensifică. Prin aceste mecanisme de autoreglare 
se asigură echilibrul glicemic (glicemia se menţine în limite constante 
de 70-110 mg%). Hormonii care reglează nivelul sanguin al glucozei sunt 
numeroşi şi au fie efecte hipoglicemiante (insulina), fie hipeglicemiante 
(glucogonul, cortizolul, hormonul somatotrop hipofizar, adrenalina etc.). 


2.7. METABOLISMUL INTERMEDIAR AL LIPIDELOR 
2.7.1. Tipuri de lipide 


Lipidele şi sterolii alimentari reprezintă un ansamblu heterogen de 
compuşi insolubili în apă, dar solubili în solvenţi organici. Clasificarea 
acestora se realizează după diverse criterii (funcţional, structură chimică 
etc.). Din punct de vedere structural, lipidele sunt divizate în trei mari 
categorii: trigliceride, fosfolipide şi steroizi, dintre care cel mai cunoscut 
este colesterolul. 


Trigliceridele sunt formate din glicerol şi 3 molecule de acizi graşi. 
Consumul obişnuit este de aproximativ 80-140 g/zi şi reprezintă sursa de 
acizi graşi alimentari. 


Fosfolipidele se compun din glicerol cuplat cu 2 molecule de acizi 
graşi şi o grupare fosfat. Consumul zilnic este de aproximativ 2-4 g. 


Acizii graşi sunt monoacizi cu număr par de atomi de carbon; diferă 
între ei prin lungimea lanţului atomilor de carbon (seria atomilor de carbon 
este între 2 şi 38, dar cei mai mulţi au între 4-18) şi prin tipul legăturilor dintre 
atomii de carbon. Când legăturile dintre atomii de carbon sunt simple 
(C — C) se formează acizi graşi saturați, iar când acizii graşi au în structură 
cel puţin o legătură dublă (C = C) rezultă acizi graşi nesaturaţi. Ei se găsesc 
în cantități mici în stare liberă. Alimentele reprezintă sursa de acizi graşi. 
Aportul este vital pentru menținerea unei lipemii constante şi pentru 
furnizarea anumitor acizi graşi esenţiali, pe care organismul este incapabil să-i 
sintetizeze. Acizii graşi esenţiali provin din degradarea enzimatică a lipidelor 
care începe la nivelul stomacului şi continuă în intestin (includ omega 3 şi 
omega 6). Cea mai mare parte a lipidelor alimentare sunt constituite din 
trigliceride (85-95%). Acizii graşi sunt stocaţi sub formă de trigliceride. 


Colesterolul este un sterol stabil, care provine din două surse: 
alimentară şi sinteza în anumite celule; are cu un marcat caracter hidrofob; 
intră în structura membranelor celulare alături de alte lipide. În funcție 

de tipul de alimentaţie se ingeră zilnic cca. 100-1 000 mg de colesterol. 
Este sintetizat de către celule într-un procent de 80%, cea mai mare pro- 
ducţie înregistrându-se la nivel hepatic, intestinal, cortex suprarenal şi 
ţesuturi de reproducere. Când aportul exogen este scăzut se intensifică 
sinteza la nivel hepatic şi intestinal pentru a satisface necesarul celorlalte 
ţesuturi şi organe, deoarece în ciuda reputației sale de substanţă nefa- 
vorabilă este esenţial pentru sănătate. 

Lipidele circulă în plasmă sub formă de lipoproteine. Lipoproteinele 
sunt macromolecule formate din trigliceride, fosfolipide şi colesterol. 
Există cinci clase de lipoproteine: chilomicronii (transportă trigliceridele şi 
colesterolul din alimente, dela intestin la ficat), VLDL, IDL, LDL şi HDL. 

VLDL (very low density lipoprotein) şi IDL (intermediary density 
lipoprotein) reprezintă forma de transport a trigliceridelor endogene. LDL 
(Low Density Lipoprotein) transportă 60-70% din colesterolul total din 
sânge. Mai este denumită şi,colesterol rău”din cauza efectului proaterogen; 
apariţia aterosclerozei este direct proporțională cu concentraţia acestei 
lipoproteine în sânge. HDL (Hight Density Lipoprotein) conţine 20-30% 
din colesterolul circulant pe care îl transportă de la periferie spre ficat 
(transport retrograd al colesterolului), inducând un efect antiaterogen, 
motiv pentru care mai este denumit „colesterol bun”; de asemenea inhibă 
receptorii pentru LDL. Raportul LDL/HDL! stabileşte riscul aterogen. Riscul 
este crescut la fumători şi la consumatorii de glucide şi scade la persoanele 
care efectuează efort fizic şi consumă alcool în cantități moderate. 


2.7.2. Rolul lipidelor 


Lipidele au multiple roluri: 

e energetic reprezentând cea mai economică formă de rezervă energetică 
a celulelor (9,3 kcal/g sau 38,9 kj/g); comparând cantităţi egale de lipide 
şi glicogen (forma de depozit a glucidelor), lipidele produc de 2,5 ori mai 
multă energie; ca durată glicogenul nu poate susține nevoile energetice 
mai mult de 24 de ore, în timp ce trigliceridele pot asigura necesarul 
energetic pentru câteva zile; 


1. valori normale: Lipide totale 500-800mg/dl; Colesterol total sub 200 mg/dl 
(sub 5,2 mmoli/l); HDL-colesterol bărbaţi > 39 mg/dl (1mmoli/l), femei > 43 mg/dl 
(1,1 mmoli/l); LDL < 130 mg/dl (< 3,36 mmoli/]); TG < 160 mg/d! (1,8 mmoli). 


a 


e metabolic prin procesele permanente de lipoliză şi lipogeneză; 

e termoreglare prin limitarea pierderilor de căldură; 

e structural: unii acizi graşi intervin în sinteza altor lipide, mai ales a fos- 
folipidelor, care intră în structura membranelor celulare şi a organitelor 
conferindu-le acestora proprietăţi fizice particulare (vâscozitate, elastici- 
tate); de asemenea participă la formarea trigliceridelor circulante şi din de- 
pozitele de ţesut adipos, reprezintă precursorii unor hormoni care inter- 
vin în procesele inflamatorii, coagularea sanguină etc.; colesterolul este 
precursorul hormonilor sexuali şi corticosuprarenalieni, al acizilor şi săruri- 
lor biliare (intervin în digestia lipidelor în intestin) şi al vitaminei D.; participă 
la dezvoltarea sistemului nervos central, mai ales a creierului şi retinei; 

e de absorbţie şi transport a vitaminelor liposolubile A, D, E şi K şi de 
transport a altor lipide, a hormonilor etc; fosfolipidele asigură transportul 
ionilor de sodiu şi potasiu; 

e de protecție mecanică, rol asigurat prin țesutul adipos subcutanat şi cel 
dispus în jurul organelor interne. 


2.7.3. Lipidele ca sursă de energie 


Lipidele, atât cele de rezervă, cât şi cele circulante prezintă un me- 
tabolism intermediar şi energetic intens. Ele furnizează energie prin pro- 
cesul de lipoliză, care constă în hidroliza trigliceridelor cu formare de 
acizi graşi şi glicerol. Lipoliza trigliceridelor de rezervă (stocate în țesutul 
adipos alb) este catalizată de lipazele adipocitare sub acţiunea adrenalinei, 
noradrenalinei şi a hormonilor tiroidieni. Acizii graşi liberi pot proveni şi 
din hidroliza intravasculară a trigliceridelor circulante mediată de lipo- 
proteinlipază. Acizii graşi liberi vor intra ulterior în procese de oxidare şi 
vor servi ca sursă de energie pentru organism. Acizii graşi cu lanţ scurt 
reprezintă carburantul energetic în eforturile de intensitate medie şi de 
lungă durată (micardul îi foloseşte permanent), în timp ce acizii graşi cu lanţ 
lung sunt utilizaţi ca sursă energetică doar când apar deficite energetice, 
ceea ce se întâmplă rar; ei sunt stocați în țesutul adipos, iar în condiţiile 
unei vieți sedentare (absenţa unor programe sistematice de exerciții fizice) 
reducerea greutăţii corporale este dificilă. 1/3 din acizii graşi sunt captați 
de către ficat. 

Glicerolul poate fi convertit în glucoză după transformarea lui în 3 
fosfo-gliceraldehidă, devenind astfel sursă energetică. 


Catabolismul lipidelor necesită un nivel minim de degradare a gluci- 
delor, de aceea se susține că „lipidele ard în focul glucidelor”. 

În general, lipidele eliberează energie prin oxidarea acizilor graşi şi a 
corpilor cetonici (produşi intermediari toxici pentru organism). 


a) Oxidarea acizilor graşi 

Degradarea acizilor graşi asigură organismului cantități importante 
de energie. Catabolismul acestui substrat energetic se produce în mito- 
condrii (activarea se produce la nivelul membranei externe şi oxidarea în 
matrice) şi urmează un ansamblu de reacţii cunoscute sub denumirea de 
elicea lui Lynen sau f oxidarea acizilor graşi prin care se vor transforma 
în acid acetoacetic şi acetil CoA. La fiecare tur de elice acidul gras pierde 
2 atomi de carbon sub formă de acetil CoA, care intră în ciclul Krebs, calea 
metabolică finală comună a tuturor substraturilor energetice. Acizii graşi 
liberi au în structură mai mulţi atomi de carbon şi vor forma mai multe 
molecule de acetil coenzima A, ca urmare bilanțul energetic al degradării 
lor va fi mult mai mare comparativ cu degradarea glucidelor, respectiv 129 
molecule de ATP. Acizii graşi cu lanţ scurt servesc ca substrat energetic 
direct în cazul eforturilor fizice de intensitate medie şi durată prelungită. 


b) Formarea şi utilizarea corpilor cetonici 

Corpii cetonici sunt produşi la nivelul mitocondriilor din celule 
hepatice şi musculare prin f oxidarea acizilor graşi. Când rezervele ener- 
getice glucidice sunt epuizate în caz de post prelungit, energia necesară 
miocardului, muşchiului scheletic, dar mai ales creierului este furnizată 
fie prin arderea completă a corpilor cetonici, fie prin transformarea lor 
în glucoză şi glicogen la nivelul ficatului. Organismul dispune de rezerve 
lipidice importante, dar celulele nervoase şi hematiile sunt incapabile să 
realizeze degradarea acizilor graşi. 


2.7.4. Forme de sinteză a lipidelor 


Procesul de sinteză a lipidelor (a acizilor graşi şi secundar a trigli- 
ceridelor) se numeşte lipogeneză şi se desfăşoară în ficat şi țesutul adipos, 
dar şi în rinichi şi glanda mamară cu un consum de energie furnizată de 
către ATP. 


Biosinteza acizilor graşi se produce în citoplasmă şi răspunde 
imperativelor celulei legate de furnizarea acizilor graşi necesari sintezei 
lipidelor de structură şi obținerii rezervelor energetice. Sigurul precursor 
al sintezei acizilor graşi este acetil CoA. 


Biosinteza trigliceridelor se produce în reticulul endoplasmatic al 
celulelor hepatice, adipoase şi intestinale. Precursorii trigliceridelor sunt 
glicerolul şi acetil CoA. În adipocite, picăturile de lipide fuzionează şi cresc 
volumul acestor celule. În hepatocite şi celulele intestinale se cuplează cu 
proteine formând lipoproteine. 


Biosinteza fosfolipidelor utilizează până la un momentdat aceleaşi 
etape enzimatice ca şi trigliceridele. 

Acetil CoA provine din f oxidarea acizilor graşi, decarboxilarea oxi- 
dativă a piruvatului şi mai puţin din degradarea oxidativă a acizilor aminaţi 
în cetoacizi. 

Când aportul alimentar de lipide este crescut oxidarea acestora nu 
se intensifică. Ca urmare, excesul energetic indiferent de substrat (glu- 
cide, lipide sau proteine) declanşează formarea rezervelor energetice. 
Capacitatea de stocare a glucidelor sub formă de glicogen hepatic sau 
muscular este limitată. Acizii aminaţi proveniţi din degradarea proteinelor 
conduc la formarea de glucoză sau acizi graşi. În final, excesul de glucide, 
lipide sau acizi aminaţi este convertit în acizi graşi prin intermediul acetil 
CoA. Acizii graşi sintetizaţi fie intră în constituția componentelor celulare, 
fie se depun ca grăsimi de rezervă în țesutul adipos subcutanat sau în jurul 
unor organe, de unde sunt mobilizați ori de câte ori organismul are nevoie 
de energie. Trigliceridele reprezintă o formă eficientă de stocare a energiei 
(depozitele sunt de 150 ori mai mari decât cele de glicogen). Glucoza este 
depozitată sub formă de trigliceride când rezervele de glicogen hepatic 
depăşesc 5-6% din greutatea ficatului. Se pare că lipogeneza de origine 
glucidică este în principal hepatică, iar țesutul adipos nu poate stoca 
trigliceridele pornind de la glucide. 


2.8. METABOLISMUL INTERMEDIAR AL PROTEINELOR 
2.8.1. Rolul proteinelor 
Proteinele au următoarle roluri: 


e plasticesterolulesenţial deoarece intră în structura unor organe, țesuturi, 
celule, organite intracitoplasmatice şi asigură reconstrucţia permanentă 
a țesuturilor uzate sau a celor traumatizate (reînnoiesc țesutul muscular, 
matricea osoasă, pielea, unghiile, părul); fracțiunea contracțilă a muş- 
chiului estede natură proteică. Colagenul reprezintă proteina cea 
mai răspândită în organism şi constituie elementul structural al pielii, 
tendoanelor, ligamentelor, oaselor, cartilajului şi este indispensabilă 
procesului de cicatrizare; proteina conținută în păr şi unghii de numeşte 
keratină, în pereţii arterelor şi în tendoane se găseşte elastina. Proteinele 
sunt indispensabile creşterii copiilor şi dezvoltării intrauterine a em- 
brionului; integrate în membranele plasmatice reprezintă markerul 
identătății noastre biologice ereditare, a ascendenţilor (rol structural dar 
şi genetic); 

e metabolic: enzimele, hormonii, factorii de coagulare şi anticorpii sunt 
proteine. De exemplu, insulina, hormon hipoglicemiant este o substanţă 
proteică produsă de pancreas, care permite pătrunderea glucozei san- 
guine în interiorul celulelor; 

e de transportor deoarece transportă în plasmă acizii graşi, bilirubina 
indirectă, hormonii liposolubili; hemoglobina este o proteină cu rol de 
transport al oxigenului; proteinele participă la echilibrul acido-bazic şi 
asigură menţinerea presiunii arteriale; 

e energetic secundar reprezentând sursa de energie doar în cazuri ex- 
treme, în eforturi de durată (1g eliberează 4,84 kcal sau 20,3 kj); prote- 
inele musculare contractile (actina şi miozina) transformă energia chi- 
mică în lucru mecanic (realizează contracția muculară). 


2. pentru toate substraturile energetice am prezentat valoarea calorică reală (există şi valori 
teoretice şi practice). 

2.8.2. Proteinele ca sursă de energie 


La nivelul tubului digestiv proteinele alimentare sunt degradate 
sub acţiunea enzimelor proteice din sucul gastric, pancreatic şi intestinal. 
În stomac se obţin poli şi oligopeptide. La nivelul intestinului subțire 
oligopeptidele se transformă în aminoacizi, care reprezintă unitatea de 
bază a metabolismului protidic. Unii aminoacizi sunt preluaţi de sânge 
şi pot rămâne ca aminoacizi circulanţi în plasmă sau pot pătrunde prin 
difuziune sau prin transport activ în celule. Aminoacizii circulanţi pot 
fi utilizați ca material energetic sau ca substrat pentru sinteza unor pro- 
teine. Fiecare aminoacid are o cale unică de degradare. Degradarea ami- 
noacizilor se realizează prin procesul de dezaminare oxidativă care constă 
în îndepărtarea unei grupări aminice. În urma acestui proces rezultă ce- 
toacizi şi amoniac. Cetoacizii pot suferi procesul de transaminare (se for- 
mează un nou aminoacid) sau intră în ciclul Krebs, unde sunt complet oxi- 


dați până la CO, şi H,O. Amoniacul este toxic, chiar în concentraţii mici, 
dar este neutralizat prin transformare în uree, care va trece în sânge şi va fi 
eliminată prin urină; procesul metabolic prin care se produce ureea poartă 
denumirea de ureogeneză. Proteinele degradate şi aminoacizii utilizaţi în 
scopuri energetice sunt de regulă excedentari. 


2.8.3. Forme de sinteză a proteinelor 


Acizii aminaţi asigură sintetiza proteinelor specifice printr-un proces 
de,transcriere”(încodare) a informaţiei în ARN-ul mesager, conform codului 
genetic înscris în molecula de ADN. Încodarea se realizează în nucleul 
celulei şi este urmată de decodarea informaţiei, proces care se desfăşoară 
în citoplasmă, mai exact în ribozomi şi necesită prezența ARN-ului de 
transfer. Conform informaţiei copiate şi transmise, aminoacizii se cuplează 
în ordinea stabilită genetic, specifică fiecărei proteine. Proteinele astfel 
sintetizate sunt structurale şi funcţionale. Componentele de carbon şi azot 
din structura aminoacizilor pot fi utilizate pentru sinteza de glucoză prin 
procesul de gluconeogeneză, acizi graşi prin procesul de cetogeneză sau 
pentru refacerea unor aminoacizi (neesenţiali) prin transferul unei grupări 
aminice de la un donator la un cetoacid, proces denumit transaminare. 


Cetoacizii aminaţi reprezintă produsul metabolic rezultat prin de- 
gradarea glucidelor, lipidelor şi proteinelor, ca urmare corelează căile 
metabolice ale celor trei tipuri de substanţe organice care provin din 
alimente. 

Aminoacizii care compun proteinele sunt variabili ca tip şi proporţie. 
În funcţie de posibilităţile de sinteză ale organismului sunt sistematizaţi în 
esențţiali şi neesenţiali. 

Aminoacizii esenţiali nu pot fi sintetizați de organism, singura sursă 
fiind reprezentată de alimente. Din această categorie fac parte valina, 
leucina, izoleucina, lizina, metionina, treonina, fenilalanina, triptofanul 
şi histidina. Alimentele care conţin aceşti aminoacizi esenţiali furnizează 
proteine complexe. 

Aminoacizii neesenţiali sunt sintetizaţi de organism printr-un lanţ 
de reacții care se produc în celulă. Aceştia sunt: alanina, glicina, serina, 
cisteina, acidul aspartic, acidul glutamic, histidina, alanina. Necesarul lor 
este mai mare decât posibilitățile de sinteză ale organismului. 

Rolul anabolic revine în principal ficatului, care sintetizează cea mai 
mare parte a proteinelor plasmatice (albumine, fibrinogen, protrombină) 
o parte din globuline şi aminoacizi. În sinteza proteinelor mai intervin 
țesutul conjunctiv şi mucoasa intestinală. 


2.9. METABOLISMUL ENERGETIC ŞI ORGANELE IMPLICATE 


Organele implicate în metabolismul energetic sunt sistematizate în 
consumatoare de energie, organe de depozit şi organe excretoare. 


2.9.1. Organe consumatoare de energie 


Toate organele consumă energie, dar unele dintre ele se remarcă 
printr-un necesar energetic ridicat. 


Sistemul nervos central nu stochează energie. Singura sursă 
energetică este reprezentată de glucoză (glicogen), care poate fi parţial 
înlocuită de către corpii cetonici produşi de ficat. Rezervele glucidice 
energetice sunt însă limitate şi cu toate că lipidele ar putea furniza energia 
necesară (organismul dispune de stocuri importante), celulele nervoase 

nu pot degrada acizii graşi, deoarece aceştia nu traversează bariera 
hematomeningee. 

Deşi creierul reprezintă doar 2% din greutatea corporală, necesarul 
său energetic este foarte mare şi poate fi asigurat prin consumul a peste 
50% glucidele ingerate în 24 de ore, ceea ce corespunde unei cantități 
de 100 g de glucoză/zi. De altfel, Achim Peters (2004) a emis o teorie 
„a creierului egoist”, prin care explică acest comportament selfishing po- 
trivit căruia creierul îşi asigură necesarul energetic înainte de satisfacerea 
nevoilor energetice ale altor organe. Ca urmare, este cel mai sensibil 
ţesut la scăderea glicemiei, iar manifestările clinice în caz de hipoglicemie 
constau în: oboseală, amețeli, paloare, anxietate, tremurături, convulsii şi 
comă. Circa 70% din glucoza consumată este utilizată pentru menţinerea 
potenţialului neuronal necesar transmiterii informaţiilor, iar 30% pentru 
sinteza neurotransmiţătorilor. 


Muşchiul scheletic utilizează surse diverse de energie (glucoză, acizi 
graşi) şi dispune de rezerve energetice sub formă de glicogen muscular 
şi proteine la care apelează în funcţie de intensitatea şi durata efortului 
prestat. Muşchii neangrenaţi într-un efort fizic nu îi pot suplini pe aceia 
care şi-au epuizat rezervele lor de glicogen, de aceea prin antrenamente 
specifice vor fi solicitaţi prioritar muşchii ce vor fi angrenaţi în competiţii 
pentru a dezvolta capacitatea lor de stocare a glucozei. Refacerea postefort 
vizează stocurile de glicogen epuizate primele. 


Muşchiul cardiac utilizează ca sursă energetică acizii graşi circulanţi. 
În anumite situaţii recurge la corpii cetonici, substrat energetic preferabil 
glucozei. Nu dispune de rezerve de glicogen şi funcționează exclusiv în 
condiţii de aerobioză, de aceea un blocaj vascular cât de mic induce 
aproape imediat necroza țesuturilor nevascularizate. 


2.9.2. Organe de depozit a energiei 


Aceste organe/ţesuturi asigură un aport permanent de substraturi 
energetice în funcție de necesar. 

Ficatul este organul de depozit al glucozei sub formă de glicogen; 
poate stoca şi cantităţi mici de trigliceride. El poate produce glucoză 
pornind de la glicogen sau de la precursori ai acesteia (acid lactic, acizi 


aminați, glicerol etc.) produşi de alte organe. În acelaşi timp ficatul con- 
tribuie cu cca. 25% la cheltuielile energetice de repaus, cu toate că greu- 
tatea sa reprezintă doar 2% din masa corporală. Este un organ cu activitate 
metabolică importantă, de aceea scăderea masei hepatice poate scădea 
cheltuielile energetice în valoare absolută. 

Țesutul adipos reprezintă rezerva energetică atrigliceridelor. De fapt, 
în organism sinteza şi degradarea trigliceridelor se desfăşoară permanent. 
Țesutul adipos produce un hormon, leptina care poate suprima apetitul. 


2.9.3. Organe excretoare 


Rinichii filtrează sângele eliminând rezidurile nevolatile: azotul sub 
formă de uree, acizii sub formă de săruri de amoniu. În cazul producerii 
unor cantități mari de acizi (acid lactic sau corpi cetonici) intervine în 
sinteza glucozei. Tubii renali reabsorb în totalitate ionii filtraţi, cu excepția 
situaţiilor în care cantitea lor este în exces. 

Plămânii elimină bioxidul de carbon şi îmbogăţesc sângele în oxigen. 
CO, este cel mai important produs al catabolismului. 


Toate aceste organe funcționează coordonat sub acţiunea sistemului 
nervos central şi a sistemului endocrin. De exemplu, hormonii tiroidieni 
reglează viteza metabolismului celular şi permit adaptarea producţiei de 
energie la necesitățile organismului. Insulina şi glucagonul controlează 
metabolismul glucozei. 

3.1. STRUCTURA MUŞCHIULUI STRIAT 


Muşchiul striat scheletic are un metabolism intens şi o bogată rețea 
vasculară capabilă să-i asigure substanţele nutritive necesare. Este format 
din fibre musculare de formă cilindrică, fusiformă sau conică. Acestea au un 
diametru cuprins între 10-100 u şi o lungime între 1mm (muşchiul scăriței) 
şi 35 cm (muşchiul croitor). Fibrele musculare se grupează în fascicule se- 
parate prin țesut conjunctiv şi adipos. 

În structura microscopicăaunei fibre musculare se disting următoarele 
elemente: 

a) membrană celulară (sarcolemă); 

b) citoplasmă (sarcoplasmă); 

c) organite intracitoplasmatice (numeroase mitocondrii, reticul endoplas- 
matic); 

d) mai mulţi nuclei situaţi periferic sub sarcolemă; 

e) aparatul fibrilar contractil format din fascicule sau coloane de miofibrile 
dispuse pe întreaga lungime a fibrei musculare (reprezintă 80% din vo- 
lumul acesteia). 

Sarcolema este formată dintr-un dublu înveliş lipidic şi are rol în 
recepţionarea undei de depolarizare (la nivelul plăcii motorii), transmiterea 
ei de-a lungul fibrei musculare şi inițierea contracţiei musculare de către 
miofibrile. Pentru aceasta sarcolema se invaginează profund alcătuind 
sistemul tubular transvers T. 

Sarcoplasma este formată din proteine, apă, săruri de K, Ca, Mg, fosfaţi 
etc.; conţine incluziuni de glicogen şi lipide (care evidenţiază activitatea 
metabolică intensă a fibrei musculare), numeroşi nuclei (20-40) şi organite 
citoplasmatice specifice (reticul sarcoplasmatic, miofibrile) şi nespecifice 
(mitocondrii). 

Miofibrilele prezintă la microscopul electronic o structură heterogenă, 
care rezultă din alternanţa unor benzi clare | (izotrope) şi întunecate A 
(anizotrope). Fiecare bandă clară este străbătută de un striu întunecat 
membrana Z, care trece prin toate miofibrilele învecinate şi se inseră pe 
sarcolemă conferind astfel stabilitate întregii structuri. 

Benzile întunecate prezintă în partea centrală o bandă mai clară numită 
banda H, cu o dungă mai întunecată situată în centrul acesteia, numită 
membrana M. Segmentul delimitat de 2 membrane Z succesive (format 
deci dintr-un disc întunecat şi 2 hemidiscuri clare) se numeşte sarcomer şi 
reprezintă unitatea morfo-funcţională a miofibrilei. Sarcomerul este dispus 
în serie în lungul fibrei musculare. Fiecare miofibrilă este alcătuită din 2 tipuri 
de miofilamente (dispuse în paralel) unele fine, subțiri şi altele groase. 

Fig. 3.2. Structura sarcomerului 


Miofilamentele fine se găsesc în discurile clare, fiind fixate pe mem- 
brana Z, dar pătrund şi în discurile întunecate. Sunt alcătuite în principal 


din actină, troponină C (are 4 locusuri de fixare pentru Ca?*),T (responsabilă 
de legătura troponină-tropomiozină) şi | (cu acțiune inhibitorie asupra 
activității ATP-azice a miozinei) şi tropomiozină. 

Actina este formată din molecule proteice globulare, numite actină G. 

Acestea se unesc cap la cap, asemenea unui şirag de mărgele dând 
astfel naştere actinei fibrilare (F). De fiecare moleculă de actină G este 
ataşată câte o moleculă de ADP, situsuri în care se creează zonele active ale 
miofilamentelor de actină, prin intermediul cărora aceasta interacționează 
cu miozina în timpul contracţiei musculare. 

Fig. 3.3. Structura proteinelor contractile 


Tropomiozina se leagă uşor de actina fibrilară şi inhibă zonele active 
ale actinei în stare de relaxare (se interpune între miofilamentele de actină 
şi miozină şi blochează interacțiunea actomiozinică). 

Troponina este un complex format din trei substanţe proteice re- 
glatorii ataşat de unul din capetele moleculei de tropomiozină căreia îi 
controlează poziţia pe filamentul de actină. Troponina C iniţiază contracția 
musculară deoarece are o mare afinitate pentru ionii de calciu. 

Miofilamentele groase se găsesc exclusiv în dicurile întunecate, 
fixate de membrana M. Sunt alcătuite din miozină, proteină alungită 
constituită din 2 lanţuri grele şi 4 lanțuri uşoare. Lanţurile uşoare 
constituie axul filamentului de miozină. Lanţurile grele sunt răsucite unul 
în jurul celuilalt sub forma unui dublu helix. Există mai multe tipuri de 
lanţuri grele şi uşoare implicate în diferite forme de contracţii musculare 
(mai rapide sau mai lente) în funcţie de tipul fibrei musculare. Miozina 
este scindată de către tripsină (enzimă pancreatică) în două fragmente: 
meromiozina uşoară (light meromiozina-LMM) şi meromiozina grea 
(heavy meromiozina.HMM). Meromiozina grea (capul globular) conferă 
miozinei activitate ATP-azică prin care aceasta interacționează cu actina, 
reacţie esenţială în producerea contracției musculare (influențează 
viteza de contracție şi consumul de ATP). Pe suprafaţa filamentelor de 
miozină se găsesc aşa-numitele punți transversale, care se extind către 
filamentele de actină. Miozina este cel mai important component 
proteic al muşchiului atât din punct de vedere cantitativ (reprezintă 60% 
din proteinele musculare, iar actina 25% şi tropomiozina 15%), cât şi 
funcţional. Este considerată motorul molecular care transformă energia 
liberă a ATP-ului în energie mecanică. 

Într-o miofibrilă se găsesc cca. 3 000 de miofilamente de actină 
şi 1 500 de miofilamente de miozină. Actina şi miozina reprezintă proteinele 
contractile propriu-zise, iar troponina şi tropomiozina complexul reglator 
al contracţiei musculare. 

Reticulul sarcoplasmatic este considerat specific pentru fibrele mus- 
culare datorită specializării sale funcţionale (facilitează propagarea undei 
de depolarizare de la exteriorul fibrei musculare până în interiorul acesteia). 
Este format dintr-o reţea de canalicule transversale, dilatate numite cisterne 
terminale, care sunt în legătură directă (câte două de o parte şi de alta) 
cu un tub T, format prin invaginarea sarcolemei. Ansamblul compus din 
două cisterne terminale cu tubul T se numeşte triadă. Fiecărui sarcomer 


îi corespund două triade, câte una la fiecare capăt al benzii întunecate. 
Reticulul sarcoplasmatic stochează şi eliberează ionii de calciu. 

Mitocondriile reprezintă compartimentul celular în care se produc 
numeroase reacţii metabolice: B oxidarea acizilor graşi, ciclul Krebs, lanţul 
transportorilor de electroni, sinteza de ATP etc., motiv pentru care sunt 
considerate „uzina de energie a celulei”. 


3.2. MECANISMUL CONTRACȚIEI MUSCULARE 


În repaus, tropomiozina maschează situsurile de fixare ale miozinei. 
Tot în repaus capul globular al miozinei (meromiozina grea) are o orientare 
de 90* față de axul filamentului. 

Excitarea motoneuronului induce eliberarea acetilcolinei din veziculele 
axonilor terminali presinaptici în fanta sinaptică a plăcii motorii. Acetilcolina 
se fixează pe receptorii postsinaptici ai sarcolemei (care sunt dispuşi perfect 
simetric cu veziculele) şi activează deschiderea canalelor ionice pentru Na* 
şi K*. Pătrunderea rapidă intracelulară a ionilor de Na* şi eliminarea la fel 
de rapidă a K* creează un potenţial de acţiune. Acesta se propagă în lungul 
sarcolemei care este invaginată în sistemul tubular T şi ajunge în reticulul 
sarcoplasmic (rezervorul ionilor de Ca?" fixaţi în repaus de o proteină). Când 
depolarizarea atinge membrana cisternelor reticulului sarcoplasmatic se 
eliberează rapid (1-2 ms) o mare cantitate de Ca?*. În repaus, concentraţia de 
Ca2+ este de 0,1 umoli/|, iar în contracție, concentraţia intracelulară creşte de 
100-1 000 de ori. 

Elementul care declanşează contracția musculară este creşterea con- 
centraţiei intracelulare a ionilor de calciu. 


Succesiunea etapelor contracţiei musculare 
a) Calciul eliberat se fixează pe troponina C (dispune de 4 locusuri de fixare 
a acestor ioni) şi produce schimbarea configurației tropomiozinei care se 
deplasează lateral; se deblochează astfel la nivelul actinei situsurile de legare 
a miozinei (locusurile active ale actinei se dispun în fața celor de miozină). 
b) Capul miozinei (de care este ataşat ADP-Pi) cu o orientare de 90* față 
de axul filamentului în condiţii de repaus, se înclină la 45* şi se fixează 


3. Tubii T asigură comunicarea cu interstițiul permițând aprovizionarea celulei cu glucoză, 
oxigen şi diferiți ioni 


pe actină, formând punţile transversale de actomiozină, reacție funda- 
mentală în contracția musculară. Miozina are activitate ATP-azică redusă, 
dar în contact cu actina acest efect creşte de cca. 250 de ori (activitate 
ATP-azică actindependentă). Se produce hidroliza unei molecule de ATP 
cu formare de ADP, Pi şi energie utilizată pentru contracția musculară. 

C) În timpul contracţiei musculare filamentele de actină alunecă înspre 
banda H, membranele Z se apropie, sarcomerul se scurtează şi lungimea 
fibrei musculare scade (fibra se contractă). Lungimea filamentelor de 
miozină nu se modifică. Această teorie potrivit căreia filamentele fine 
de actină alunecă printre filamentele groase de miozină a fost emisă de 
Huxley (1969) şi este cunoscută în literatura de specialitate sub denu- 
mirea de „teoria contracției musculare prin glisarea filamentelor”. 

d) O altă moleculă de ATP se fixează pe capul unui filament de miozină (pe 
situsul eliberat de ADP), ceea ce determină decuplarea acesteia de actină. 

e) Hidroliza acestui ATP antrenează o schimbare în configurația miozinei al 
cărui cap se orientează din nou la 90* şi astfel se încheie un ciclu (toate 
filamentele şi proteinele asociate lor îşi reiau configurația spaţială inițială). 


Ciclul fixare-glisare-decuplare se repetă şi continuă atâta timp cât 
concentraţia calciului este crescută (filamentele de actină progresează în 
lungul fibrelor de miozină-ca un lanţ pe o roată dințată-până când capul 
miozinei atinge ultima moleculă de actină de pe filamentul fin). Durata 
unui ciclu este de ordinul ms, iar într-o secundă se succed între 40-100 
cicluri. Într-un ciclu sunt activate câteva capete ale miozinei, în următorul 
intră în acţiune alte capete, permițând celorlalte să-şi refacă rezerva de ATP. 

Relaxarea muşchiului se produce când canalele ionilor de calciu de 
la nivelul reticulului sarcoplasmatic se închid, calciul se desprinde de pe 
troponina C, modifică poziţia tropomiozinei care blochează la nivelul actinei 
situsurile de legare a miozinei. lonii de calciu se reacumulează în cisternele 
terminale, iar concentraţia lor în sarcoplamă scade şi revine la nivelul de 
repaus prin acțiunea unei pompe de calciu. Şi aceste etape succesive, specifice 
relaxării se realizează cu consum de energie furnizată tot de molecula de 
ATP (este necesar şi pentru captarea ionilor de K' şi eliminarea celor de Na”). 
Numai că în muşchi ATP-ul se găseşte în cantitate mică (nu depăşeşte 100 g), 
iar pentru continuarea unui exerciţiu fizic fie scurt şi intens, fie de intensitate 
mică şi de durată mare este necesară o cantitate suficientă de ATP. 


În concluzie atât contracția musculară, cât şi relaxarea consumă energie 
furnizată de ATP. Formarea şi hidroliza compuşilor energetici necesari re- 
sintezei ATP se însoţeşte de pierderea energiei sub formă de căldură. 


În cazul lipsei de oxigen în muşchi, coenzimele ciclului Krebs (NAD 
şi FAD) se găsesc numai sub formă redusă (NADH, H' şi FADH,) inutilizabile 
ca furnizori de energie în cuplarea actinei cu miozina. Acizii graşi şi corpii 
cetonici nu pot fi utilizaţi, deoarece degradarea lor este exclusiv intra- 
mitocondrială (necesită oxigen). Ca urmare, singura sursă de energie 
în condiţii de anaerobioză rămâne glucoza furnizată de către ficat (neo- 
glucogeneză). Randamentrul energetic este foarte scăzut şi pentru ca 
activitatea musculară să poată fi menţinută se produce o degajare mare de 
căldură, care poate ajunge până la hipertermie. Acesta creşte sensibilitatea 
proteinelor contractile la Ca? ca urmare creşte contractilitatea fibrelor 
musculare şi nivelul Ca?+ intracelular. Excesul de calciu intracelular creşte 
deficitul în ATP şi agravează şi alte mecanisme ATP-dependente, care vor 
avea ca efect apariţia unor contracturi musculare, urmată de necroza 
celulei care va sechestra ionii de calciu. 


3.3. CĂILE DE SINTEZĂ A ATP-ULUI ÎN EFORTUL FIZIC 


ATP-ul reprezintă singura sursă de energie direct utilizabilă de către 
muşchi. 

După cum subliniam anterior, depozitele musculare de ATP sunt limi- 
tate şi permit efectuarea unor contracții maximale pe o durată scurtă, de 
ordinul a 2-3 secunde. Ca urmare, este necesară refacerea rezervelor prin 
intervenţia unui lanţ de reacţii biochimice, a căror desfăşurare depinde 
nu numai de viteza cu care acestea se declanşează sau de concentrația 
surselor energetice, ci şi de stările de activitate (activare sau inhibare) a di- 
feritelor enzime care intervin în aceste procese. 

Sursele energetice sunt reprezentate de fosfagene, glucide, lipide 
şi proteine. Aceste surse sunt activate în paralel, în grade diferite, ceea ce 
creează iluzia unei funcționări în serie. 

Se cunosc două căi (filiere) metabolice (anaerobă şi aerobă) şi trei sis- 
teme prin care diverse surse energetice asigură resinteza ATP, în funcţie de 


durata şi intesitatea efortului prestat. Cele trei sisteme sunt reprezentate de: 
a) sistemul fosfagenelor (anaerob alactic); 

b) sistemul glicolitic (glicoliza anaerobă sau sistemul acidului lactic); 

C) sistemul oxidativ (aerob). 


a) Sistemul fosfagenelor (ATP-CP). La începutul efortului, prima 
sursă de energie este ATP-ul prezent în muşchi (sarcoplasmă). Stocul său 
este însă limitat (2-8 mmoli/kg) şi se epuizează rapid (2-3 secunde) după 
următoarea reacţie, catalizată de ATP-ază: 


Această reacţie se produce în absenţa oxigenului (cale anaerobă) şi 
nu produce deşeuri. Energia rezultată are cea mai mare putere explozivă, 
dar este trecătoare. Continuarea efortului necesită ATP, dar acesta nu 
poate fi furnizat pe cale sanguină, nici de către țesuturi; el trebuie continuu 
resintetizat în celulă. Refacerea sursei primare de energie este imediată, 
aproape instantanee şi se realizează prin utilizarea importantelor rezerve 
de creatinfosfat (CP) şi ADP de care dispune muşchiul. În prezenţa unor 
enzime specifice, prin transferul unui radical fosfat de la o moleculă la 
alta, se asigură sinteza ATP-ului. Practic refacerea ATP-ului consumat este 
simultană cu scindarea sa. Reacţiile sunt următoarele: 


e reacția creatinkinazei (Lohmann) 


| CP + ADP «—» ATP + Creatină | 


Stocul de fosfocreatină din muşchi este de 4-6 ori mai mare comparativ 
cu cel de ATP. PC este considerată rezervorul de fosfați înalt energetici şi 
reprezintă pentru numeroşi sportivi (sporturi de forță) suplimentul nutritiv 
preferat. Ruperea legăturii dintre creatină şi fosfat produce o mare cantitate 
de energie. Reacţia este catalizată de creatinkinază (enzimă cu activitate 
intensă în muşchiul scheletic) şi este cunoscută în literatura de specialitate 
sub denumirea de reacția creatinkinazei (Lohmann). 

Creatina, produsul care rezultă din această reacţie este degradată la 
nivel muscular în creatinină, eliberată în plasmă şi apoi excretată de rinichi 
prin urină. Cantitatea de creatinină emisă în 24 de ore (creatinuria) este 


proporţională cu masa musculară şi se menţine în limite constante de la 
o zi la alta. Reacţia este reversibilă şi se repetă ciclic. Dacă muşchiul este 
bogat în ATP, energia este recuperată pentru a forma CP. 


e reacția miokinazei (catalizată de miokinază sau adenilkinază) 


Nici aceste reacții nu necesită prezența oxigenului (calea anaerobă) 
şi nu determină formarea de acid lactic (anaerobioză alactică). Ele sunt 
facilitate de scăderea concentraţiei intracelulare de ATP, dar şi de creşterea 
concomitentă a ADP. Se pare că acidul adenozin monofosforic (AMP) 
facilitează acțiunea altor enzime. 

Viteza de resinteză a ATP pe seama fosfagenelor şi energia pe uni- 
tatea de timp sunt foarte mari, dar cantitatea totală de energie este scă- 
zută (570-690 mmoli ATP) şi durata de intervenție maximă scurtă, limitată 
de epuizarea rezervelor intracelulare de CP şi ADP. Ca urmare, reacţiile 
creatin-kinazei şi miokinazei reprezintă scurte căi metabolice, care furni- 
zează muşchiului energia necesară demarării imediate a efortului. Sistemul 
fosfagenelor este implicat în eforturile intense şi foarte scurte, de viteză 
(sprint) şi poate menţine constantă o intensitate maximă circa 7-10 secunde. 
Este cazul eforturilor explozive: haltere, sărituri, aruncări, 100 m plat, 50 m 
înot, sprint, tracţiuni etc. Calea anaerobă alactică vizează dezvoltarea 
puterii musculare, adică a posibilităţii de a creea cea mai mare forță cu cea 
mai mare viteză. 


b) Sistemul glicolitic. Continuarea activității musculare cu intensitate 
maximă necesită găsirea altor căi de obţinere a energiei pentru resineza 
ATP. Intervine a doua sursă energetică, respectiv glucoza care se găseşte în 
corp fie sub formă circulantă, fie depozitată în muşchi (350 g), ficat (100 g) 
sau alte ţesuturi sub formă de glicogen. Comparativ cu glucoza, glicogenul 
intramuscular este o sursă energetică mai convenabilă din punct de vedere 
energetic, deoarece nu trebuie transportat prin sânge şi nici nu traversează 
membrana celulară; se scindează în glucoză (30 000 unităţi, via glucozo-6 
fosfat) şi asigură producţia a 3 molecule de ATP/moleculă de glicogen, ceea 
ce evidenţiază că glicogenoliza are un randament energetic scăzut. Rezervele 
din ficat pot fi epuizate în 24 de ore, iar cele din cele din muşchi în 1-2 zile. 

Când aportul de oxigen este suficient glucoza se degradează (pe 
parcursul a 10 etape) în acid piruvic, hidrogen şi energie. Dacă aportul de 
oxigen este insuficient, acidul piruvic şi hidrogenul se recombină în prezenţa 
enzimei numită lacticodehidrogenază (LDH) şi formează acidul lactic, 
produs final al glicolizei (anaerobioză lactică), considerat până de curând 
un deşeu (un toxic) incriminat în instalarea stării de acidoză metabolică, 
manifestată prin oboseală musculară; din acest motiv se aprecia că trebuie 
rapid eliminat sau produs în cantitate cât mai mică. 

Cercetări recente în domeniul fiziologiei, infirmă cu argumente 
ştiinţifice datele de mai sus. În primul rând, termenul de acid lactic trebuie 
înlocuit cu cel de lactat, demers justificat prin faptul că imediat după for- 


mare, acidul lactic se scindează în lactat şi un proton (H*'). Numai protonul, 
partea acidă a acestui produs metabolic, dezechilibrează homeostazia; 
acumularea ionilor de hidrogen determină scăderea pH-ului (acidoză), iar 
peste o anumită limită produce blocarea sistemului energetic şi oprirea 
activității musculare. 


S-a dovedit că muşchiul nu se confruntă cu un aport insuficient de 
oxigen, chiar dacă se acumulează lactat; muşchiul dispune totdeauna 
de mai mult oxigen decât necesarul maxim potenţial utilizabil; acumu- 
larea intracelulară de lactat (lactat muscular) este consecința diferen- 
ței între activitatea maximă a enzimelor care reglează glicoliza (lactico- 
dehidrogenaza-LDH), respectiv oxidarea lactatului (glutamat dehidro- 
genaza-GDH). Activitatea enzimatică maximă a LDH este de aproape 
100 de ori mai mare decât a enzimelor oxidative. Astfel, lactatul nu trebuie 
asociat cu o stare de anaerobioză sau considerat un indicator al hipoxiei; 
el reprezintă un marker al solicitării glicolizei anaerobe, care poate să apară 
chiar în condiții de aerobioză, şi tinde să se acumuleze cu atât mai mult, 
cu cât degradarea glicogenului este mai intensă. 

O parte din lactat este oxidată la nivel muscular, contribuind la resin- 
teza ATP, iar o altă parte este transportată extracelular, în lichidul interstiţial 
şi capilarele sanguine (lactat sanguin) de către proteine plasmatice, în 
funcție de numărul şi nivelul lor de activare (Pilegaard et al., 1993). 


4. pH — ul variază între 7,1 în muşchi, 7,35 în sângele venos şi 7,4 în sângele arterial. 
Valorile extreme ale pH — ului sanguin sunt cuprinse între 6,9 şi 7,5, dar sunt tolerate de 
organism doar pentru scurte perioade, pH-ul sub 7 este acid, iar cel peste 7 alcalin. 

Lactatul sanguin este captat de o serie de țesuturi. O cantitate redusă, 
se elimină prin rinichi şi piele. Cea mai mare parte rămasă (3/4) este oxidată la 
nivelul miocardului şi fibrelor lente din structura grupelor musculare în repaus 
sau mai puţin solicitate în efort, contribuind direct la producerea de energie; o altă 
parte (1/4) este utilizată la reconstituirea rezervelor de glicogen hepatic. În acest 
context, opiniile potrivit cărora lactatul este considerat un produs toxic, culpabil 
pentru explicarea oboselii musculare, trebuie reevaluate. „Lactatul nu este decât 
un metabolit intermediar, cu un mare potenţial energetic” (Cazorla, G. et al., 2001). 
Astfel, sportivii cu cele mai bune performanţe sunt cei care produc cel mai mult 
lactat, deci cei care furnizează muşchiului cea mai mare cantitate de energie pe 
cale glicolitică (s-au depistat valori ale lactatului sanguin de 25-30 mmoli/|). 

S-a constatat că nu există o relație între acumularea de lactat şi oboseala 
musculară. „Nici un studiu nu a fost capabil să confirme eventualele efecte 
negative ale acidului lactic asupra funcţionării muşchilor” (Nielsen, 2003). 

Apariţia crampelor musculare în cursul unui efort,explicată până acum 
prin acidoza metabolică „nu are nici o legătură cu acidul lactic” (Thibault & 
Peronnet, 2005). Crampele musculare apar şi în repaus, chiar în somn, iar la 
unii sportivi, care acuzau crampe musculare la efort, parametrii metabolici 
cercetaţi au fost în limite normale. 

Aproape toată energia eliberată în timpul reacţiilor exergonice ale 
glicolizei este insuficientă şi se disipează în organism sub formă de căldură. 
În timpul reacţiilor 7 şi 10 se formează câte 2 molecule de ATP, dar pentru 
că 2 molecule de ATP au servit fosforilării iniţiale a glucozei, câştigul net al 
glicolizei anaerobe este de 2 molecule de ATP. 

Viteza de resinteză a ATP-ului prin glicoliză este de 2,5 ori mai mare 
comparativ cu sistemele aerobe (fosforilare oxidativă), dar cu 50% mai lentă 
decât fosfagenele. Sistemul glicolitic „resintetizează teoretic 2-3 molecule de 
ATP (practic 1-1,2 moli) şi are avantajul că poate fi activat în câteva secunde” 
(Sprietetal.2000), permiţând organismului să se adapteze prompt necesarului 
energetic pentru a continua timp de 30” un efort executat cu intensitate 
maximă sau timp de 3 minute un efort de intensitate medie. 

Sistemul anaerob lactic poate să asigure supraviețuirea momentană 
în circumstanţe accidentale sau excepționale cum ar fi stările de asfixie sau 
în apnee. Este utilizat ca sursă energetică în sporturile „intermediare” hochei 
pe gheață, gimnastică, 200-1 000 m alergări, 100-300 m înot şi vizează dez- 
voltarea rezistenţei, adică a posibilității de a realiza eforturi de durată (în ciuda 
mediului lactic). 


nai eminem 


Cc) Sistemul oxidativ se activează când efortul fizic depăşeşte 2 
minute. Intervenţia lui creşte cu durata efortului, a cărui continuare ne: 
cesită alte surse energetice de resinteză a ATP-ului. Lanţul de reacţii al 
acestui ultim sistem celular de producere a energiei se desfăşoară în 
mitocondriile („uzinele cu oxigen”) situate în fibrele musculare, care pot 
utiliza ca surse energetice glicogenul (4,2 calorii/g), lipidele (9,3 calorii/g) 
şi în final proteinele (4,8 calorii/g). Degradarea acestor substraturi în pre- 
zenţa oxigenului (aerobă) permite continuarea efortului o perioadă lungă 
pentru că nu se produc deşeuri toxice care ar putea bloca activitatea 
celulelor. Această filieră este utilizată în eforturile de anduranţă: atletism 
(3 000 m), ski fond, maraton, înot liber, ciclism fond etc. Cantitatea totală de 
energie furnizată este mare; se resintetizează 38 sau 39 moli de ATP. 


Reacţiile sistemului aerob se sistematizează în glicoliza aerobă, ciclul 
Krebs şi sistemul transportorilor de electroni. 

Glicoliza aerobă şi ciclul Krebs furnizează 2-3 moli de ATP, iar sistemul 
transportorilor de electroni 36 moli de ATP. 

Sursele energetice pentru catabolismul lipidic cuprind trigliceride 
depozitate direct în celula musculară (în special în fibrele lent contractile), 
trigliceride circulante în complexe lipoproteice şi acizi graşi liberi circulanţi, 
mobilizați din trigliceridele stocate în țesutul adipos. 

Deşi câştigul energetic produs prin degradarea lipidelor este mare, 
consumul de oxigen necesar lipolizei este superior (3,96 | 0,/mol ATP) celui 
utilizat pentru degradarea aerobă a glucidelor (3,45 | 0,/mol ATP). Aceasta 
reprezintă un dezavantaj pentru sportul de performanţă. Astfel, sunt 
resintetizaţi în total 130 moli ATP, pentru care sunt necesari 23 moli de oxi- 
gen, echivalentul a 515,2 10;. 

Lipidele intra şi extracelulare furnizează între 30-80% din energia 
destinată efectuării unui efort fizic. Trigliceridele ar putea asigura substratul 
energiei de supravieţuire mai mult de 80 de zile. 

În condiţii normale se degradează 2-3% din proteine, iar în eforturi 
prelungite procentul ajunge la 10% (Poortmans 1992; Tocitu, D. 1996). 
Proteinele mobilizabile reprezintă cca. 12 kg din greutatea unui adult de 
talie medie, cu o greutate corporală de 80 kg. Metabolizarea lor masivă 
este incompatibilă cu viața pentru că au rol structural şi participă la funcţii 
enzimatice şi imunitare. Metabolismul proteic excesiv creşte necesitățile 
lichidiene ale organismului. 


Tabel 3.1. Rezerve energetice la un subiect de 80 kg 
(după J. P. Goussard) 


Cantitate Energie disponibilă 
(kg) (kcal) 


Acizi aminaţi [0 let | cuateta 9000 flut to duh | 


Când intensitatea efortului scade, muşchiul utilizează acizii graşi li- 
beri ca sursă energetică majoritară, cu o discretă participare a glucozei 
plasmatice. În cazul creşterii intensității efortului, se intensifică utilizarea 
glicogenului muscular, care furnizează 2/3 din energia necesară, restul 
provenind din acizii graşi liberi şi din trigliceridele intramusculare. Muşchiul 


şi ficatul stochează echivalentul a 2000 kcalorii sub formă de glicogen. 
Exerciţiile aerobe au o eficiență mecanică mai mare comparativ cu 
cele anaerobe (20-25% față de 15%). 


În concluzie: 

Contracţia musculară este o depolarizare (electrică), dar motorul 
energetic este consumul moleculei de ATP, care este sintetizată prin 2 me- 
canisme: 

a) rapide, care pot răspunde comenzii de asigurare a ATP-ului într-un timp 
foarte scurt: 
e fosforilarea directă a unei molecule de ADP, după reacţia: 


[ADP + Pi—> ATP | 


e glicoliză anaerobă intracitoplasmatică, după reacţia: 


glucoză —> 3ATP + 2 molecule acid piruvic ) 


cameră mur 


(care vor fi ulterior oxidate în mitoconarii, prin ciclul Krebs) 


b) mai lente, corespunzătoare combustiei aerobe, care se desfăşoară intra- 
mitocondrial şi furnizează cea mai mare cantitate de energie /unitate 
nutriment: 

e cele 2 molecule de acid piruvic provenite dintr-o moleculă de glucoză 
produc 36 molecule de ATP; 

e prin combustia unei molecule de acid gras cu 16 atomi de carbon 
(acidul palmitic) se produc 130 molecule de ATP; în anaerobioză de- 
gradarea lipidelor este nulă; 

e corpii cetonici produc 26 molecule de ATP prin degradarea unui acid 
8 hidroxibutiric. 


Viteza degradării ATP este superioară în anaerobioză, dar cantitatea 
totală de energie furnizată pe calea aerobă, care utilizează mai multe surse 
energetice, este net superioară comparativ cu cea anaerobă. Degradarea 
lipidelor este nulă în anaerobioză, iar a proteinelor este aproape nulă în 
ambele căi (anaerobă şi aerobă). 

Metabolismul aerob este de 50 ori mai eficient pentru producţia 
de ATP, decât cele două sisteme anaerobe reunite (Mathews & Fox, 1976). 


3.4. TIPURI DE FIBRE MUSCULARE 


Într-o contracție, muşchiul nu utilizează 100% dintre fibrele muscu- 
lare, în timp ce unele se contractă, altele se relaxează. Acest asincronism 
economiseşte energie şi întârzie apariţia oboselii. În timpul efectuării unui 
efort fizic alegerea substratului energetic, sinteza şi viteza de utilizare 
a ATP-ului, precum şi mecanismele de reglare sunt dependente de tipul 
fibrelor musculare. Se descriu două tipuri de fibre musculare, care diferă 
atât din punct de vedere funcţional, cât şi metabolic: 


a) fibre de tip |, lente (reticulul sarcoplasmatic este slab dezvoltat, deci 
au capacitate redusă de a transmite rapid influxul nervos)(slow twitch-ST); 
au cel mai mic diametru şi caracteristici aerobe: bogate în capilare, mioglobină 
(sunt roşii) şi mitocondrii (conţin 6-10% din mitocondrii în raport cu volumul 
fibrelor); conţin un număr redus de miofibrile (dezvoltă o forță redusă); sunt 
rezistente la oboseală (tabel 3.2), capabile să realizeze contracții susținute 
şi prelungite, de ordinul orelor. Producţia de ATP este asigurată preferenţial 


prin oxidarea glucidelor şi lipidelor (se mai numesc fibre de anduranţă) 
motiv pentru care sunt solicitate în menţinerea posturii corporale, susținerea 
eforturilor sportive mai puţin intense şi de lungă durată (maraton, cursele de 
fond, canotaj, ciclism pe şosea) şi în cea mai mare partea activităților cotidiene, 
care necesită puţină energie (cum ar fi mersul) dar care se desfăşoară timp 
îndelungat. Retrocontrolul metabolic este asigurat de creatină. 


Tabel 3.2. Caracteristicile tipurilor de fibre musculare scheletice 
(după B. Schepens, 2009) 


Tip de fibre musculare / 


Caracteristici rapide Ila 


Lunar: i fosforilare | fosforilare Pa, 

Principala sursă de producere a ATP Tei 1 ME glicoliză 
oxidativă | oxidativă 

Capilare puţine 


i A Ă ue crescut crescut scăzut 
Conţinut în mioglobină ( ? h 
s (m.roşii) (m.roşii) (m.albi) 
Activitatea enzimelor glicolitice slabă medie ridicată 
Conţinut în glicogen scăzut mediu crescut 
Viteza de instalare a oboselii i] i PA 
i i lentă medie rapidă 
(rezistenţă) 
Activitatea ATP-azică a miozinei slabă ridicată ridicată 
Viteza de contracție lentă rapidă 
Diametrul fibrelor mic mare 
Dimensiunile unităţii motorii mici mari 
Dimensiunile motoneuronilor care a : 
mici mari 


inervează fibrele 


b) fibre de tip II, fibre rapide (fast twitch-FT), Ila (fast resistant-FR), Ilb 
(fast fatigable-FF) şi lic. 


Fibrele Ila sunt fibre roşii, oxidative rapide, cel mai frecvent recrutate, 
care dezvoltă mai multă viteză, forţă şi detentă, comparativ cu fibrele |, dar 
au o anduranţă mai redusă (Wilmore & Costill, 2006). Alţi autori, le consideră 
fibre intermediare, deoarece au caracteristici între fibrele Ilb şi fibrele |, 
şi le denumesc fibre glicolitice lente (J-L.„Ader et al, 2006). Sunt specializate 


în contracţii maxime, rapide, dar şi în efort aerob. Sunt răspunzătoare de 
efortul de sprint prelungit, fiind utilizate preferenţial în atletism, probele 
de 1 500m şi în nataţie, proba de 400 m. 


Fibrele de tip lb au caracteristici anaerobe: sunt albe, sărace în mioglo- 
bină şi mitoconarii (conţin 1% din mitoconarii în raport cu volumul fibrelor); 
sunt extrem de rapide (diametru mare, reticul sarcoplasmatic foarte dez- 
voltat, număr mare de miofibrile), dar obosesc foarte uşor, deoarece ATP-ul 
este produs pe cale glicolitică. Sunt considerate tipul pur (forma tip) de fibre 
II; se mai numesc fibre glicolitice rapide (J-L., Ader et al, 2006) şi pot genera 
cele mai puternice contracţii. Muşchii formaţi din acest tip de fibre nu sunt 
capabili să metabolizeze intensiv acizii graşi. Fibrele glicolitice un conţinut 
important de fosfocreatină şi o afinitate crescută a mitocondriei pentru 
ADP-ul liber. Ca urmare, muşchii rapid glicolitici sunt adaptaţi pentru o uti- 
lizare rapidă şi intensă a energiei bazată pe disponibilitatea imediată a sto- 
cului de fosfocreatină şi pe o activitate glicolitică ridicată. Aceşti muschi sunt 
răspunzători de eforturile explozive, de scurtă durată (100 m plat, sărituri, 
înot 50 m liber), aruncarea unei mingi, ridicarea de greutăţi sau de haltere, 
fazele de contraatac din jocuri, finish-ul din probele de anduranţă. 


Fibrele lic sunt rare la adultul sedentar. Până în săptămâna a 20-a de 
viaţă intrauterină, fibrele musculare sunt nediferenţiate (tip Ilc) şi au ca- 
racteristici de fibre glicolitice şi densitate mitocondrială intermediară 
între fibrele ST şi FT (a,b). Din săptămâna 20 de viaţă intrauterină, începe 
diferenţierea progresivă, încât la naştere numai 20% din fibre sunt de tip 
lic, iar la vârsta de 1 an dispar (P. Crretelli,2002, tabel 3.3). 


Tabel 3.3. Distribuţia fibrelor musculare(%) pe baza ATP-azei 
miofibrilare în funcţie de vârstă 


Fibre 


musculare | Na tere lan “6ani î 30 ani 


Costill (2006) susține de asemenea determinismul genetic al numă- 
rului fibrelor din muşchi , fiecare muşchi fiind format din procente diferite 
de fibre | şi II; în medie, majoritatea muşchilor conţin 50% fibre |, 25% fibre 
Ila şi restul de 25% fibre Ilb; afirmă însă că există şi fibre Ic într-un procent 
de doar 1-3%. 

S-a constatat că procentul fibrelor lente tip | este mai mare în muşchii 
cotului, al celor Ila în muşchii gambei şi a celor de tip Ilb în muşchii braţelor. 

Monod, H. et al. (2007) susţin că„procentul fibrelor lic creşte în timpul 
unor schimbări importante în orientarea antrenamentelor şi corespunde 
formelor de tranziție a fibrelor de tip | către tipul Ila (antrenament aerob) 
sau invers, tipului Ila către tipul | (reducerea importantă sau oprirea antre- 
namentelor)”. S-a demonstrat că antrenamentul poate creşte potenţialul 
oxidativ al fiecărui tip de fibre. În privinţa părerii autorilor potrivit cărora, 
în funcţie de tipul de antrenament, fibrele îşi modifică stuctura, trans- 
formându-se dintr-un tip în altul, considerăm necesare o serie de date su- 
plimentare pentru a accepta această afirmaţie. 

La o suprafață de secțiune egală, un muşchi rapid (alb) este mai 
puternic decât un muşchi roşu (diametrul fibrelor rapide este de două ori 
mai mare decât al celor lente). Muşchii albi sunt solicitaţi în mişcările fazice, 
iar cei roşii în menţinerea poziţiilor corpului. Într-o mişcare, fibrele lente 
sunt totdeauna solicitate primele. Fibrele rapide intervin pentru scurte 
perioade, doar în eforturile intense (viteză, detentă). 

În eforturi de anduranţă, la atleți de înaltă performanţă s-a depistat 
în probele de fond un procent crescut de fibre ST în muşchii gemeni (79% 
la bărbați şi 57% la femei); la maratonişti campioni mondiali, conţinutul în 
fibre ST ajunge la 93-99%. 


În eforturi de rezistenţă, fibrele rapide FT reprezintă peste 50% la 
atleți probele de sărituri, 75% la sprinteri şi chiar 95% la cei care aleargă 
pe distanţa de 60 m. La sprinteri, a căror solicitare excelează prin viteză şi 
forță, muşchii gemeni conţin procente scăzute de fibre ST (24% la bărbaţi 
şi 27% la femei). 

În general, viteza şi viteza în regim de rezistenţă solicită fibrele rapide, 
anduranţa pe cele lente, iar forța pe amândouă. 

Performanţa sportivă în efortul de forță, viteză, rezistenţă sau andu- 
ranţă nu este consecința exclusivă a tipului de fibre conţinute în muşchi, 


ci la fel de importante sunt procesele de adaptare cardio-vasculară şi di- 
mensiunile muşchilor. 


3.5. TIPURI DE CONTRACŢII MUSCULARE 


Lungimea unui muşchi în activitate este determinată de forțele inter- 
ne şi de forțe sau rezistențe externe. 

Forțele interne (F) sunt generate de muşchi şi transmise fizic, prin 
tendoane, sistemului osteoarticular. 

Forțele externe acționează asupra corpului şi sunt reprezentate 
de gravitație, forțe produse de contactul corpului cu mediul extern (aer, 
sol, echipament sportiv, adversar etc.) şi alte tipuri de forțe utilizate în 
recuperarea medicală sau în antrenamentul sportiv. 

În general, forțele interne produc mişcări segmentare, iar cele externe 
se opun acestora. 

În funcţie de conştientizarea intervenţiei forțelor externe asupra 
desfăşurării mişcărilor, deosebim: 

e forțe care acţionează independent de voința noastră, insesizabile 
(exemplu: gravitația, forțele de frecare etc.); 

e forțe aplicate în mod voluntar, direct sau indirect pe muşchi (rezistențe 
externe). 

Gravitaţia este singura forță care acționează permanent asupra 
corpului, indiferent dacă acesta este în mişcare sau repaus. Când forța 
muşchilor este capabilă să mobilizeze segmentele articulare împotriva 
sensului forței gravitaționale, nu sezizăm că aceasta ne-ar putea influența 
(frâna) mişcarea; când forța musculară scade căutăm să ajutăm mişcarea 
prin adoptarea unor poziții gravitaționale. 

Rezistenţele externe aplicate în mod voluntar sunt reprezentate 
de: rezistenţe reglabile prin aparatură electronică (covor rulant, bicicletă 
ergometrică), rezistența manuală opusă de kinetoterapeut, de subiect 
(autorezistenţă), gantere etc. 

Interacțiunea dintre forțele interne (musculare) şi cele externe pro- 
duce răspunsuri diferite, care se manifestă prin contracţii active dinamice 
şi statice. 


Contracţiile musculare dinamice, numite şi contracţii izotonice sau 
anizokinetice, produc prin variațiile de lungime ale muşchilor (scurtare sau 
alungire), deplasarea segmentelor corpului; tensiunea musculară nu se 
modifică pe parcursul mişcării. 

S-au descris 2 tipuri de contracţii musculare dinamice: 


a) contracţiiconcentricese realizează cândforța internă dezvoltată de muşchi 
este superioară forței sau rezistenței externe (F > R); forța musculară 
poate mobiliza segmentele osoase pe care se inseră tendoanele, muşchii 
agonişti se scurtează, îşi apropie punctele de origine şi inserție, semn că 
depun un efort de învingere; activitatea lor are ca finalitate efectuarea 
unui gest motric consumator de oxigen şi fosfagene (ATP şi CP). Exemple 
în sport:contracţia cvadricepsului atletului la sărituraîn lungime (produce 
propulsia corpului) sau a tricepsului brahial la aruncarea greutății. 

b) contracţii excentrice se produc când forţa internă este inferioară forței 
sau rezistenţei externe (F < R); muşchii agonişti se contractă maxim în 
alungire, punctele lor de origine şi inserţie se îndepărtează (produc 
mobilizare articulară în alungire) şi abia dacă opun rezistenţă activă pe 
măsură ce forța externă îi întinde, semn că depun un efort de cedare; 
activitatea musculară este frenatoare, iar consumul de oxigen şi fosfa- 
gene redus. Contracţiile excentrice sunt mai economice, comparativ 
cu cele concentrice (de exemplu este mai puțin obositor să coborâm o 
scară, decât să o urcăm). În sport, aterizarea din săritură după efectuarea 
loviturii de atac din volei, aterizarea după o recuperare în baschet sau 
orice revenire pe sol după o săritură implică efort de cedare (amortizare). 


Contracţia concentrică este denumită faza pozitivă a mişcării, iar 
contracția excentrică faza negativă. Numeroase studii au demonstrat că în 
timpul fazei negative, forța este mai mare, ceea ce permite utilizarea unor 
rezistenţe mai mari decât în timpul mişcării concentrice. 

Contracţia unui muşchi se produce prin recrutatea succesivă de uni- 
tăți motorii, proporţional cu intensitatea efortului. 

Într-un efort concentric de intensitate submaximală, succesiunea 
recrutării fibrelor este următoarea: iniţial intră în acţiune fibrele de tip | 
(slow twitch), apoi fibrele de tip /la (fast resistant) şi în final fibrele Ilb (fast 
fatigable). 

În cursul unui efort excentric, succesiunea recrutării fibrelor este 
inversă. Contracţia de tip excentric este de obicei utilizată pentru creşterea 
stabilităţii articulare („zăvorâre” articulară). 

Când un muşchi, care se găseşte în stare de tensiune, este supus 
alungirii (faza excentrică), urmată imediat de contracția lui cu scurtare 
(faza concentrică) se realizează contracții pliometrice; alternanţa acestor 
forme de contracţii este numită de fiziologi „the stretch-shortening cycle' şi 
este caracteristică mişcărilor fiziologice şi celor mai multe gesturi sportive. 
Important este ca timpul dintre faza excentrică şi faza concentrică, numit 
timp de cuplare să fie cât mai scurt (50-100 ms), pentru a permite intervenţia 
fibrelor FT. 

Explicația este următoarea: în timpul contracţiei, care urmează 
imediat întinderii musculare, muşchiul poate reutiliza (Bosco,1992) o ener- 
gie suplimentară provenită din componenta elastică (70%) şi din reflexul 
miotatic (30%). 

G. Cometti (2006) susţine că din punct de vedere fiziologic contracția 
pliometrică este o contracție concentrică. 

În ultimii ani, cercetătorii au evidenţiat un tip special de contracții 
numite izokinetice, care sunt tot contracţii musculare voluntare, dinamice, 
dar au particularitatea că se desfăşoară cu viteză constantă, iar forța 
dezvoltată de muşchi rămâne constantă pe toată cursa de mişcare. O re- 
zistență externă variabilă, care se opune mişcării efectuate, se adaptează 
permanent valorii forței musculare dezvoltate, asigurând astfel menţinerea 
constantă a vitezei de mobilizare. 

Acest tip de contracţii nu se produce în mod natural, menţinerea 
constantă a vitezei, respectiv a forței musculare este asigurată printr-un 
aparat numit dinamometru izokinetic. O mişcare naturală poate fi efectuată 
cu viteză constantă, numai că forţa musculară va fi variabilă, în funcţie de 
mărimea braţului pârghiei articulare. 

Contracţiile musculare statice, numite izometrice se realizează 
când forţa internă şi rezistența externă au valori egale (F = R), muşchiul 
este în contracție maximă (prin activarea tuturor unităţilor lui motorii), 
dar nu se poate scurta, lungimea lui rămâne constantă (gr. isos = aceeaşi, 
methros = lungime), unghiurile articulare nu se modifică. Aceste contracţii 
sunt solicitate în menţinerea posturii corporale. În cea mai mare parte 
a sporturilor, tensiunea maximă statică este rară. Se poate produce în 
blocks-starter-uri (poziţia „gata”), gimnastică (perioadele de echilibru, 

de menţinere a unei poziţii), haltere etc. Contracţiile izometrice joacă un 
rol important în execuţia tehnică a unui gest sportiv, de aceea trebuie 
depistate poziţiile, respectiv unghiurile articulare cele mai apropiate de 
exigenţele tehnice la care se produce forța maximă. 


Capitolul 4 
COMPOZIȚIA CORPORALĂ 
ŞI PERFORMANȚA SPORTIVĂ 


4.1. COMPONENTELE MASEI CORPORALE 
4.1.1. Masa grasă 
4.1.2. Masa non-grasă 


4.2. METODE DE MĂSURARE ŞI EVALUARE A COMPOZIȚIEI CORPORALE 
4.2.1. Metode directe 
4.2.2. Metode indirecte 


Compoziţia corporală corespunde componentelor structurale ale or- 
ganismului uman alcătuite din elemente de natură şi densitate foarte diferită 
(oase, grăsimi, apă, proteine), menținute în proporţii constante şi integrate 
funcţional. Suma acestor componente reprezintă masa (greutatea corporală), 
iar ponderea lor poate fi exprimată în valori absolute, relative sau procentual. 
Aceste valori evidenţiază nu numai caracteristicile fizice ale corpului, ci im- 
plicit, pe baza lor primim şi informații privind funcţiile organismului. Astfel, 
determinarea compoziţiei corporale permite aprecierea corectă a stării de 
nutriţie (nu există un gold standard!), analiza variațiilor fiziologice (în perioada 
de creştere, îmbătrânire sau la sportiv), monitorizarea dietei, interpretarea 
metabolismului energetic, elaborarea indicaţiilor terapeutice adecvate, 
monitorizarea efectelor tratamentului aplicat în dezechilibre nutriţionale 
(obezitate sau denutriție) şi hidrice (deshidratări sau edeme), dirijarea pro- 
cesului de antrenament şi monitorizarea performanţelor la sportivi. 


4.1.COMPONENTELE MASEI CORPORALE 


Analiza structurii compoziţiei corporale face apel la noţiunile de model 
şi sistem de reprezentare a corpului uman. S-au descris modele anatomice 
şi biochimce, care sistematizează componentele organismului pe criterii 
structurale şi chimice, dar cel mai utilizat este modelul fiziologic, în cadrul 
căruia analiza se realizează pe compartimente. Compartimentul grupează 
toate componentele corporale interconectate funcţional, independent de 
localizarea lor anatomică sau de natura chimică. 

Pe baza modelului fiziologic componentele masei corporale sunt sis- 
tematizate în două, trei şi patru compartimente. 

Modelul cu două compartimente este cel mai simplu şi cel mai utilizat 
şi sistematizează componentele masei corporale în: 

e masa grasă, considerată până de curând inactivă metabolic sau cu acti- 
vitate foarte redusă, corespunde tuturor grasimilor din corp, indiferent 
de localizarea lor anatomică; masa grasă este virtual lipsită de apă; 

e masa non-grasă activă metabolic şi denumită impropriu masă slabă (lean 
body mass LBM); corespunde sumei celorlalte componente din structura 
corpului, cu excepţia masei grase, respectiv apă, organe, oase; masa non- 
grasă este constituită mai ales din apă; raportul dintre apă şi masa non- 
grasă defineşte hidratarea corpului. 

A se | 


Modelul cu trei compartimente prezintă alături de masa grasă, divizi- 
unea masei non-grase în două substructuri, respectiv: 

e masa celulară activă corespunde ansamblului celulelor diferitelor organe 
şi muşchilor (masa musculară); 

e apa extracelulară (lichid interstițial şi plasmă) care împreună cu apa intra- 
celulară formează apa corporală totală (reprezintă 55-70% din greutatea 
corporală). 

Modelul cu patru compartimente, prezintă un compartiment supli- 
mentar faţă de cel anterior, obținut prin diviziunea masei celulare active în: 
e masa proteică dispusă în muşchi, tendoane, ligamente şi viscere (repre- 

zintă16-18% din greutatea corporală); 

e masa minerală osoasă, dispusă în schelet (reprezintă 6% din greutatea 
corporală, dintre care 2% sub formă de calciu). 

Ca urmare, cele patru compartimente sunt: masa grasă, masa proteică, 
masa minerală osoasă şi compartimentul lichidian. 

Masa celulară activă utilizează şi transformă energia furnizată de 
alimente; intensitatea proceselor metabolice determină necesarul energetic 
al organismului. Masa musculară reflectă rezervele proteice ale organismului 
şi depinde de vârstă şi sex (bărbaţii şi tinerii au o masă musculară mai mare) 
şi înregistrează cele mai mari variații. După Brozek, o greutate corporală 
de 70 kg (la un adult) este distribuită astfel: 10 kg masă grasă, 20 kg apă 
extracelulară, 25 kg apă intracelulară, 4 kg minerale şi 11 kg proteine. 


4.1.1. Masa grasă 


Masa grasă este formată din: 
a) masa grasă de rezervă (grăsimi de depozit); 
b) masa grasă constituţională (grăsimi esenţiale). 


a) masa grasă de rezervă este reprezentată de țesutul adipos dispus 
subcutanat, intraabdobinal, în ficat, mușchi, inimă etc. Aceste structuri 
sunt formate din adipocite (numărul lor este de ordinul milioanelor), 
celule specializate în acumularea lipidelor sub formă de trigliceride şi 
în eliberarea acizilor graşi pentru satisfacerea nevoilor energetice ale 
organismului (rezerva energetică poate atinge 120 000-140 000 kcal). 
Echipamentul enzimatic unic permite adipocitelor să îndeplinească funcţii 
de sinteză şi secreție a unui număr variat de substanţe active metabolic 


(acizi graşi liberi, leptină etc.), activitate desfăşurată sub control hormonal 
şi al altor factori implicaţi în metabolismul energetic. Aceasta dovedeşte că 
adipocitul este o celulă activă metabolic şi infirmă ipoteza vehiculată până 
de curând potrivit căreia că ar fi o celulă relativ inertă. 

Se descriu două tipuri de țesut adipos brun şi alb, diferenţiate prin 
culoare,vascularizaţie, distribuţie şi activitate metabolică. Țesutul adipos 
brun se formează în viaţa intrauterină şi este bine reprezentat la nou-născut 
(rezervele se localizează la nivelul cotului şi abdomenului) Regresează 
rapid, iar la adult cantitatea lui nu depăşeşte 1% din greutarea corporală. 
Se dispune în regiunea interscapulară, pe torace, la nivelul pericardului şi 
ganglionilor abdominali; este bine vascularizat (de aici şi culoarea brună), 
bogat în mitocondrii şi are un important rol termogenetic. Țesutul adipos alb 
se formează în special după naştere şi se dispune pe toată suprafața corpului 
(subcutanat) şi în jurul organelor interne. Este considerat slab vascularizat, 
cu toate că fiecare adipocit este în contact cu cel puţin un capilar, încât 
fluxul sanguin poate fi dirijat corespunzător pentru a susține metabolismul 
activ al celulei. Rolul țesutului adipos alb este complex: asigură homeostazia 
energetică şi glucidică (sintetizează lipide din carbohidrați), intervine în 
termoreglare, în reglarea aportului alimentar; de asemenea are rol protecţie 
mecanică. Țesutul adipos alb reprezintă adevăratul țesut adipos. 

Creşterea cantităţii de ţesut adipos se produce prin intensificarea 
adipogenezei şi creşterea raportului dintre reacţiile de lipogeneză şi lipo- 
liză. Adipogeneza constă în transformarea preadipocitelor în adipocite. 
Până de curând se considera că acest proces se desfăşoară doar în perioada 
copilăriei, dar recent s-a descoperit că poate surveni în orice perioadă 
a vieţii. De asemenea, este important şi gradul de încărcare a celulelor 
adipoase cu lipide de depozit (mărimea incluziei lipidice). Nivelul maxim 
de saturație al adipocitelor este de 85-90% . 

Celulele adipose din țesutul alb secretă /eptina, hormon descoperit 
în anul 1994, cu roluri multiple în biologia organismului, dintre care doar 
unele au fost elucidate până în prezent. Este clar stabilit rolul ei de„lipostat” 
prin care semnalizează structurilor nervoase superioare nivelul rezervelor 
lipidice în funcţie de care se acționează asupra ingestiei şi pe de altă 
parte asupra metabolismului energetic (producţia de căldură, activitatea 
mitocondrială etc.). Leptina reduce sinteza adipocitară de trigliceride, 
favorizează f oxidarea acizilor graşi şi are efect hipocolesterolemiant. 
Ca urmare, creşterea nivelului leptinei scade masa adipoasă, iar scăderea 
produce efecte inverse. 


b) masa grasă constituţională este dispusă în măduva oaselor, 
sistemul nervos central, inimă, plămâni, ficat, splină şi rinichi. În absenţa 
acestor „grăsimi esenţiale“ anumite structuri nu pot funcţiona. 

Raportul dintre grăsimile care compun masa grasă (esenţiale şi de 
depozit) nu este identic la toţi indivizii; chiar şi acelaşi individ înregistrează 
variaţii de-a lungul vieţii. 


Tabel 4.1. Procent masă grasă la bărbaţi/ grupe de vârstă 


Procent masă 
(ani) grasă (%) 


Țesutul adipos prezintă variaţii semnificative în funcţie de vârstă, sex, 
dietă, tip de activitate (sportivă sau sedentară). Începând cu vârsta de 30 
ani, masa musculară scade progresiv, iar țesutul pierdut este înlocuit cu 
ţesut conjunctiv fibros şi țesut adipos. Şi subiecții cu o greutate normală 
constantă, pierd ţesut muscular şi depun ţesut adipos, ca urmare a dietei 
bogate în grăsimi şi stilului sedentar de viaţă. 


Tabel 4.2. Procent masă grasă la femei/grupe de vârstă 
Procent 
masă grasă 


(ani) (0%) 


30 +/- 7% 
15-25 32 +/- 11% 
27 +/- 9% 


Au fost stabilite standarde orientative privind procentul optim şi 
procentul minim de țesut adipos (în raport cu greutatea corporală). 

Valorile medii optime ale țesutului adipos sunt de 15-17% la bărbaţi şi 
18-22% la femei (rezerva mare este necesară în perioada sarcinii şi alăptării) 
(Wilmore şi Costill, 1994). Institutul Naţional de Sănătate din Marea Britanie 


recomandă la adulţi sănătoşi bărbaţi un procent de 13-17% masă grasă, iar 
la femei de 20-21%. Bărbaţii cu un procent de peste 25% şi femeile cu peste 
30% masă grasă sunt consideraţi obezi. 

La sportivi diferenţele între sexe privind valorile medii optime ale 
țesutului adipos sunt mai scăzute, dar persistă. La bărbaţi sunt 6-12% şi la 
femei 12-20% (Wilmore şi Costill, 1994). 


Tabel 4.3. Valori medii optime ţesut adipos (%) 


|_Sex | Sedentari | Sportivi | 


Femei 12-20 
Bărbaţi 


Organismul are nevoie de o anumită cantitate de grăsime care să-i 
asigure funcţionarea normală (reglarea temperaturii, sinteza hormonilor 
etc.) Pentru bărbaţi sportivi pragul minim a fost stabilit la aprox. 3%, iar 
pentru femei la cca. 12%. Uneori se pot înregistra scăderi temporare sub 
acest prag, dar menţinerea constantă a procentului de masă grasă sub 
aceste valori minime are efecte grave pe termen lung asupra sănătății. 
În lipsa rezervelor energetice lipidice organismul metabolizează proteinele, 
pH-ul sanguin scade, apar leziuni renale grave. 


La sportive, reducerea exagerată a țesutului adipos poate produce 
amenoree, leziuni musculo-scheletice, hipovitaminoze, demineralizarea 
scheletului cu tendinţă la fracturi etc., tulburări care le ameninţă atât cariera 
sportivă cât şi perspectiva unei sarcini. Studii efectuate de Drinkwater et 
al. (1990) evidenţiază că restabilirea funcției menstruale nu a avut ca efect 
remineralizarea integrală. Se estimează că aproximativ 30-50% dintre femeile 
care practică sporturi de anduranţă prezintă un ciclu menstrual neregulat. 

Compoziţia corporală diferă şi în funcţie de biotipul constituțional 
(caracteristic diferitelor ramuri sau probe sportive), starea de antrenament, 
perioada de pregătire şi aportul energetic. 

În general, în majoritatea sporturilor este necesară o masă grasă cât 
mai scăzută, de aceea în cadrul greutăţii corporale trebuie supravegheată 
evoluția compoziţiei (contribuţia masei slabe şi a masei grase). Din pers- 
pectivă estetică, două persoane cu aceiaşi înălțime şi greutate au un aspect 
fizic diferit din cauza diferenţelor de compoziție corporală. 


Controlul compoziției corporale şi scăderea masei grase au diferite 
motivații ( aparenţe ideale) în funcție de sportul practicat. Din acest punct 
de vedere, sporturile au fost sistematizate în următoarele grupe: 

e sporturi estetice (gimnastica, patinajul artistic, baletul, dansul, săriturile 
în apă, înotul sincron) pentru practicarea cărora este necesară o greutate 
scăzută şi un procent redus de masă grasă, deoarece aprecierea per- 
formanţei poate fi influențată de factori subiectivi cum ar fi aspectul fizic 
şi chiar vestimentația sportivului; 

e sporturi cu categorii de greutate, mai ales sporturile de combat (box, 
judo, lupte, karate şi taekwondo) în care greutatea corporală trebuie 
să corespundă categoriei practicate; în caz de exces ponderal precom- 
petițional scăderea greutăţii va fi realizată cu mult timp înaintea com- 
petiţiei; sunt contraindicate practicile care produc scăderi mari în greutate 
într-o perioadă scurtă de timp (deshidratare prin laxative, diuretice-vezi 
greutatea corporală); 

e sporturi de anduranţă în care se consideră că o greutate scăzută avan- 
tajează viteza: atletism fond, ski fond, ciclism, nataţie. 


Tabel 4.4. Valori medii optime ţesut adipos (%) 


|__Sex | Sedentari | Sportivi 
16-25 (18-30) 


În probele de sărituri, alergări de semifond-fond şi gimnastică, sportivii 
trebuie să fie subponderali, cu o masă activă bună şi cu un ţesut adipos 
într-un procent minim, deoarece adipozitatea defavorizează performanța. 
În canotaj şi culturism, pe baza indicelui masei corporale (IMC) sportivii 
sunt supraponderali, dar creşterea în greutate se face pe seama masei 
musculare care este foarte bine dezvoltată, în timp ce procentul de ţesut 
adipos este scăzut. 

În probele de rezistenţă este suficient un procent de 9% al țesutului 
adipos. În alte sporturi (tir, scrimă) procentul poate creşte până la 15% din 
greutatea corporală, dar creşterea nu este în defavoarea masei musculare 
active. 

Tabel 4.5. Valori procentuale ale masei grase în diverse sporturi 


| PROCENT MASĂ GRASĂ | 
JOC SPORTIV ceea MASĂ GRASĂ 


Bschet 10-16 
Volei 12-14 16-25 


Fotbal 
15-19 Nu există date 


me 
Y 8 | 


- | 

Tenis de câmp 16-24 | 
10-18 
12-18 


Baseball 
Fotbal american 


Raquetball 
Ciclism 
| Săritura în înălțime/lungime___| 7-12 | 10-18 | 


Atletism-alergări probe fond 6-10 
Atletism-probe de viteză 8-10 12-20 


14-24 | 
10-15 | 
5-16 | Nusunt date | 
9-16 | Nusunt date | 
6-14 12-18 
Schi 7-12 16-22 | 

| 


| 
Creşteri mari ale țesutului adipos sunt permise şi la atleți (probele de | 
aruncări), dar excesul de ţesut adipos coexistă cu o masă activă normală, iar | 
performanţa nu este afectată. În probele de forţă, la halterofil hipertrofia | 
masivă a maselor musculare se însoţeşte şi de creşterea procentului de apă. 
Numeroase studii au evidenţiat că excesul de țesut adipos reprezintă 

un inconvenient în atingerea performanţelor în sporturi care solicită 
forța sau viteza. În schimb, acelaşi exces de ţesut adipos este responsabil 


de creşterea capacităţii maxime aerobe, respectiv a performanţelor pe 
distanţe lungi, deoarece consumul energetic se realizează pe baza lipidelor; 
masa musculară activă este în relație de proporționalitate directă cu forța 
musculară şi capacitatea de performanţă. 

S-a demonstrat că scăderea procentului de țesut adipos sub 8% la 
bărbaţi şi sub 14% la femei reduce capacitatea de performanţă, cu excepţia 
sporturilor amintite. 


Tabel 4.6. Necesar ţesut adipos pe sporturi 


| Sport | Necesar%ţesutadipos | Constituţie/Greutate 


Canoe 


e al d 
minim | 


atletică 


supraponderală 


Aruncări din atletism 


Sărituri din atletism minim 
Alergări fond - 
semifond 


Gimnastică 


Compoziţia corporală poate fi modificată prin regim alimentar şi efort 
fizic, practic prin realizarea unui echilibru între aportul şi consumul energetic. 
În timpul regimului alimentar, masa celulară activă nu trebuie să scadă 
(este mare consumatoare de energie). La greutăți egale, un individ cu masă 
musculară mai mare, consumă mai multă energie, chiar în timpul somnului. 
Când aportul depăşeşte consumul, excedentul este depozitat în adipocite 
sub formă de trigliceride; iniţial se constată un exces ponderal, apoi se 
instalează obezitatea. În 95% din cazuri, pe lângă factorii genetici, alimentaţia 
iraţională şi sedentarismul sunt responsabile de apariția obezității. 


subponderală 


4.1.2. Masa non-grasă 


Masa non-grasă reprezintă compartimentul care cuprinde structuri 
cu rol imunitar, genomul, organe cu rol vital. Masa non-grasă trebuie 
deferenţiată de masa slabă. Aceasta din urma conţine un procent scăzut de 
lipide constituționale, care reprezinta în jur de 3% din greutatea corporală, 

în timp ce masa non-grasă corespunde masei corporale din care a fost 
extrasă toată grasimea posibilă. Ca urmare, la adulţii sănătoşi, normal 
hidrataţi evaluarea masei slabe include și un procent redus de lipide. 
Scăderea masei non-grase cu mai mult de 50% alterează funcţia organelor, 
capacitatea de efort şi produce un risc vital. 

Valorile compoziţiei corporale reprezintă un reper, un obiectiv pe 
care trebuie să-l atingă sportivii. Numeroase studii au comparat la aceștia 
raportul dintre masa non-grasă şi masa grasă. Cel mai mic raport a fost 
depistat la maratonişti şi gimnaşti, iar cel mai mare la jucătorii de fotbal 
american din linia ofensivă (McArdle et al., 2004). 


4.2. METODE DE MĂSURARE ŞI EVALUARE A COMPOZIȚIEI CORPORALE 


Măsurarea compoziţiei corporale reprezintă un instrument preţios 
de stabilire a statusului nutrițional. Furnizează repere în raport cu normele 
sportului practicat şi normele de sănătate, indicând pistele pentru 
corectarea eventualelor decalaje. Este necesară o evaluare periodică (la 
6 luni - lan) pentru a putea aprecia cu precizie evoluția diverselor com- 
partimente corporale (depistarea scăderilor de masă grasă şi non-grasă 
în caz de supraantrenament. sau creşteri ale masei grase care impun diete 
aplicate pe baze ştiinţifice). 

Metode de evaluare a compoziţiei corporale sunt sistematizate în 
metode clinice (antropometrice) şi metode paraclinice. 


4.2.1. Metode directe 


Metodele directe se bazează pe modele anatomice şi biochimice şi 
sunt utilizate numai pentru cercetare. 


Modelele anatomice se stabilesc prin disecţia cadavrelor; ele separă 
corpul în diverse ţesuturi: muscular, adipos, osos şi organe. Aceste modele, 
utilizate mai ales în secolul XIX sunt descriptive şi au permis înţelegerea 
organizării spaţiale a componentelor organismului uman şi a conexiunilor 
acestora. Prin studiul cadavrelor s-a evidenţiat următoarea structură 
corporală: masa grasă 20%, muşhii scheletici 40%, creierul şi ficatul câte 
2-2,5%, rinichii şi inima câte 0,5% şi pielea 7% din greutatea corporală. 


— 


De asemenea, au fost calculate densităţile medii ale masei grase şi nongrase 
şi hidratarea medie a corpului. 


Modelele biochimice se bazează pe separarea componentelor orga- 
nismului (apă, lipide, proteine, glucide, minerale) în funcţie de proprietăţile 
lor chimice. Astfel, azotul din organism corespunde proteinelor, carbonul 
intră în compoziţia lipidelor (este conţinut şi în glucide, dar în cantități 
foarte mici), iar calciul şi fosforul se găsesc în oase. 


4.2.2. Metode indirecte 


Metodele indirecte permit măsurarea diverselor componente ale 
compoziției corporale şi estimarea precisă a compartimentelor corporale 
(hidric şi tisular) pe baza modelului fiziologic. Gradul de precizie diferă în 
funcţie de metoda utilizată. Din rațiuni didactice, dependente şi de po- 
sibilităţile materiale de care dispunem, metodele indirecte pot fi siste- 
matizate în două mari categorii: 


A. Metode antropometrice, care pot fi numite şi clinice, deoarece 
măsurătorile pot fi efectuate direct de către evaluator cu instrumente 
simple (adipocentimetru, taliometru, cântar şi bandă metrică); 

B. Alte metode, numite şi paraclinice, deoarece reunesc explorări 
densitometrice, imagistice şi izotopice, efectuate cu echipamente şi teh- 
nologii noi, care furnizează informaţii multiple şi precise. 


Metodele indirecte de imagistică medicală au redeschis interesul pentru 
modelul anatomic. Referirea la noțiunea de țesut a oferit posibilitatea aprecierii 
cantitative in vivo. Astfel, la un tânăr sănătos, muşchii reprezintă 44,7% din 
greutatea corporală, țesutul adipos 15% şi țesutul osos 14,9% (Jaffrin, 2007). 


A. Metode antropometrice 


Măsurătorile antropometrice (înălțime, greutate, perimetre, pliuri 
cutanate etc.) permit prin diverseformule matematice (peste 100) calcularea 
unor indici, pe baza cărora se determină fie greutatea ideală, fie compoziția 
corporală (masa grasă, masa nongrasă). Se pare că nu există indici ideali, 
dar indicele masei corporale (BMI sau IMC), raportul perimetrelor taliei/ 

şoldului, măsurarea plicilor cutanate şi estimarea masei musculare oferă 
date precise şi posibilitatea aprecierii calitative a compoziției corporale. 

Metodele antropometrice rămân cele mai utilizate în evaluarea com- 
poziţiei corporale şi se încearcă permanent perfecționarea lor prin corelaţii 
multiple, astfel încât, datele obținute să fie cât mai exacte. 


1. Calculul masei grase şi nongrase prin caliperometrie 


Metoda caliperului (caliperometria) constă în evaluarea indirectă, 
prin metode matematice, a masei nongrase pe baza determinării directe a 
masei grase. Aceasta reprezintă o metodă de screening, utilizată la sportivii 
de performanţă pentru aprecierea evoluţiei rezervei de ţesut adipos şi a 
masei musculare, după un program de antrenament sau după o dietă. 

Țesutul adipos este determinat prin măsurarea a 2, 3, 4, 5, 6, 7, 10 
plici cutanate (se folosesc calipere manuale sau electronice). Indiferent de 
numărul plicilor măsurate, acestea sunt înalt corelate (0,95), încât se poate 
utiliza oricare combinaţie de sumă, pierderile de precizie fiind minime dacă 
măsurătorile cuprind zone diferite de depunere a țesutului adipos. 

Valorile obţinute se introduc într-o serie de formule şi se obțin para- 
metrii necesari evaluării compoziţiei corporale: țesutul adipos (masa grasă), 
masa nongrasă (lean body mass) şi greutatea corporală optimă. Metoda 
este validată pentru aprecierea şi studiul longitudinal al masei grase, în 
special în sporturi cu categorii de greutate. 

Monitorizarea compoziţiei corporale presupune repetarea măsură- 
torilor în condiţii reproductibile (cu păstrarea reperelor). 

La nesportivi plica măsoară 12 mm la bărbaţi, 20 mm la femei şi copii 
în creştere. Unele plici înregistrează diferențe semnificative de grosime 
între sexe: plicile pectorale, bicipitală, tricipitală şi abdominală. 2 mm de 
țesut adipos reprezintă 1 kg greutate. La sportivi dimensiunile plicilor sunt 
variabile, în funcţie de starea de sănătate, vârsta biologică, vechimea în 
sport, perioada de pregătire. 

La culturişti, oricare plică măsoară 2 mm, la gimnaşti 4-5 mm, iar la 
atleți în probele de aruncări 15-20 mm. 

Suma plicilor cutanate este mai mare la fete comparativ cu băieții, 
indiferent de vârstă, dar diferenţele pe sexe devin mai evidente la pubertate. 
La fete creşterea în greutate se produce pe seama țesutului adipos, iar la 


băieţi pe baza masei musculare. 

Când în metodologia de evaluare a compoziţiei corporale se uti- 
lizează 7 plici, se vor măsura: plica pectorală (1 sau 2), plica tricepsului, 
subscapulară, axilară, suprailiacă (iliocrestă), abdominală (1 sau 2) şi a coap- 
sei. Dacă se recurge la determinarea a 6 plici, acestea sunt: plica tricepsului, 
subscapulară, suprailiacă, abdominală (1 sau 2), a coapsei şi a gambei. 
În varianta utilizării a 3 plici, la bărbaţi se măsoară: plica pectorală (1 sau 2), 
abdominală (1 sau 2) şi a coapsei, iar la femei: plica tricepsului, suprailiacă 
(iliocrestă) şi abdominală (1 sau 2). 

În mod curent, metodologia utilizează 4 şi 5 plici de ţesut adipos. 
Cele 4 plici măsurate convenţional sunt: bicipitală, tricipitală, suprailiacă şi 
subscapulară, iar cele 5 sunt: plica tricepsului, subscapulară, supraspinală, 
abdominală 1 sau 2 şi a coapsei. 

Prin metoda plicilor cutanate, în funcție de suprafața sau densitatea 
corporală, se calculează țesutul adipos (masa grasă), exprimat în procente, 
care introdus în formule matematice permite, pe baza greutății corporale 
(G), obținerea masei grase (MG) şi nongrase (MNG) exprimate în kilograme. 
Subliniem că densitatea corporală poate fi calculată şi pe baza măsurării 
a două plici (a tricepsului şi subscapulară) şi a indicelui masei corporale 
(formula lui Nagamine&Suzuki). 


Calculul masei nongrase pe baza suprafeţei corporale 
Țesut adipos, exprimat în procente: 


% Ţesut adipos (% MG) = 5 plici (mm) x 0,15 + 5,8 + | 


+ suprafaţa corporală 


MG (kg) = G (kg) x (% ţesut adipos /100) | 


MNG (kg) = G (kg) - MG (kg) 


În formulă, poate fi utilizată valoarea suprafaţei corporale ideale 
(egală cu 1,72 m?) sau a suprafeţei corporale reale, calculată pe baza ra- 
portului talie/greutate, a cărei valoare se citeşte pe nomograma Dubois 
Raymond (fig. 4.1). 

Înălţime Suprafaţă corporală Greutate 

35 
105 0.95 75 
0.3 70 
cm100 0.86 m2 kg &6b 


Fig. 4.1. Nomograma Dubois Raymond 


Caliperometria are o serie de avantaje: este rapidă, ieftină, destul de 
precisă, simplă şi noninvazivă. 

Caliperometria are însă şi o serie de dezavantaje: gradul de eroare este 
direct proporțional cu experienţa cercetătorului; nu reprezintă metoda ideală 
pentru obezi şi persoane foarte slabe; rezultatele sunt neconcludente până 

la vârsta de 12 ani (determinarea şi monitorizarea BMI în cursul perioadei de 
creştere este mai fiabilă, decât monitorizarea adipozității). 


2. Calculul masei nongrase pe baza taliei şi greutății corporale 

Înălțimea şi greutatea corporală reprezintă măsurători antropome- 
trice, pe baza cărora, aplicând o serie de formule matematice poate fi 
estimată masa nongrasă (MNG): 


Formula lui James (1981) 


e pentru bărbaţi: | MNG (kg) = (1,10 x G) — 128 (G?/1?) 


e pentru femei: | MNG (kg) = (1,07 x G) - 148 (G?/1?) 


Condiţii de utilizare. Formula este aplicabilă subiecților cu: 
e Vârsta =18-80 ani; 
e Greutatea (G) = 35-130 kg; 
e Înălțimea (1) = 140-185 cm. 


Formula lui Hume (1966) 


e pentru bărbaţi: 


MNG (kg) = (0,32810 x G) + (0,33929 x 1) - 29,5996 | 


Condiţii de utilizare. Formula este aplicabilă subiecților cu: 
e Vârsta = 16-18 ani; 
e Greutatea (G) = 45-140 kg; 
e Înălțimea (1) = 150-185cm. 


e pentru femei: |MNG (kg) = (0,29569 x G) + (0,41813 x 1) - 43,2933 


Condiţii de utilizare. Formula este aplicabilă subiecților cu: 
e Vârsta = 30-80 ani; 
e Greutatea (G) = 35-130 kg; 
e Înălțimea (1) =140-180cm. 


- 


Formula lui James (1981), modificată în 2004 


e pentru bărbaţi: | MNG (kg) = (1,12 x G) - 128 (G?/1?) 
e pentru femei: | MNG (kg) = (1,08 x G) - 148 (G?/1?) 


Condiţii de utilizare. Formula este aplicabilă pentru subiecţi cu vârsta 
cuprinsă între 18-80 ani. 
Valoarea masei nongrase permite şi alte calcule: 
e greutatea optimă a masei grase = masa nongrasă x 11%; 
e greutatea apei = masa nongrasă x 73%; 
e greutatea mineralelor = masa nongrasă x 6,8%; 
e greutatea proteinelor = masa nongrasă x 20,2% ; 
e greutatea glicogenului = masa nongrasă x 0,5% . 
e greutatea corporală optimă = masa nongrasă optimă + masa grasă optimă 
e masa nongrasă optimă = Greutatea corporală optimă x 89%. 


3. Calculul apei totale pe baza taliei şi greutății corporale 


Apa totală este calculată pe baza unor formule predictive în funcție 
de greutate, înălțime, vârstă şi sex: 
Formula lui Watson (1996) 
e pentru bărbați: 
| Apa totală = 2,447 + (0,3362 x G) + (0,1074 x) - (0,09156xV) | 


e pentru femei: 


Apa totală = (-) 2,097 + (0,2466 x G) + (0,1069 x) 


Formula lui Hume şi Weyer 


e pentru bărbați: 


| Apa totală = (-) 14,012934 + (0,296785 x G) + (0,194786x1) | 


e pentru femei: 


| Apa totală = (-) 35,270121 + (0,183809 x G) + (0,34454x1) 


e V= vârsta în ani; 
e G = greutatea în kg; 
e | = înălțimea în cm. 


Procent din greutate 


e pentru bărbaţi: | Apa totală = G x 60% 
e pentru femei: | Apatotală= Gx 55% 


4. Raportul perimetrul taliei/perimetrul şoldului reprezintă un in- 
dice care diferenţiază distribuțiile țesutului adipos de tip ginoid şi an- 
droid. Indice este abreviat în literatura americană de specialitate WHR 
(waist to hip circumference ratio) nu trebuie să depăşească 0,88 la femei 
şi 1,00 la bărbat. Peste aceste valori se confirmă diagnosticul de obezitate 
centripetă. Raportul are o valoare predictivă privind riscul de producere 
a bolilor cardio-vasculare şi a diabetului zaharat. Riscul de comorbiditate 
creşte cu valoarea raportului. 


5. Măsurarea masei musculare. Masa musculară este un factor 
important în atingerea performanţelor sportive şi prezintă variaţii cel puțin 
egale cu ale masei grase. Unul dintre algoritmurile de calcul este următorul: 

Se calculează circumferința muşchiului brahial (Cm) după măsurarea 
perimetrului brațului Pb şi a plicii tricepsului (cm): 


Cm = Pb — TI x plica tricepsului | 


Valoarea normală este 20-30 cm la femei şi 25-27 cm la bărbați. 
Se calculează suprafaţa muşchiului brahial (A): 


A = Cm/ATI 


Po 


Se calculează masa musculară totală (Mm): 


e pentru bărbați: 


| Mm (kg) =1x [0,0264 + 0,0029 x (A - 10)] 


e pentru femei: 


Mm (kg) = 1x [0,0264 + 0,0029 x (A - 6,5)] | 


Estimarea masei musculare nu s-a bucurat în aceeaşi măsură de atenţia 
specialiştilor, de aceea posibilitățile de calcul sunt reduse, comparativ cu | 
țesutul adipos. 


B. Alte metode | 
Metodele paraclinice sunt numeroase dar majoritatea sunt imprecise 

şi invazive. Vom prezenta în continuare câteva dintre metodele care permit 

o estimare precisă a componentelor corporale. 


1.Hidrodensitometria se bazează pe legea lui Arhimede şi reprezintă 
metoda de referință pentru determinarea densității corporale (densitatea = 
masa/volum; masa corpului este dată de greutate). Subiectul este cântărit | 
în aer şi în apă. | 


Greutatea corpului măsurată în apă este rezultanta dintre greutatea 
corpului măsurată în aer şi forța de împingere de jos în sus. Densitatea 
țesutului muscular este mai mare decât a țesutului adipos (1,10 g/cm* 
comparativ cu 0,9007 g/cm*), de aceea corpul are un volum mai mic în apă 
şi în consecinţă, forța de împingere este mai mică. La aceeaşi greutate în 
der, doi indivizi cântăriţi în apă au greutăți diferite, în funcţie de procentul de 
țesut adipos: cel cu procent mai mare are o greutate mai mică. 

Subiectul este cântărit în apă prin imersie totală într-un bazin, după un 
repaus de câteva ore, evacuarea conţinutului vezicii urinare şi a colonului şi 
după realizarea unei expiraţii forţate. 

Pe toată perioada imersiei, subiectul respiră printr-un sistem special, 
care realizează şi măsurarea volumului pulmonar rezidual (are o valoare 
de aproximativ 1 500 ml la bărbaţi şi 1 200 ml la femeie).Volumul gazului 
intestinal are măsoară cca.100 ml. Eroarea măsurătorii este de +/ —100g 
(+/- 1,5%) şi este dependentă de posibilităţile subiectului de a expira aerul 
atât inițial, cât şi pe parcursul evaluării. 

Densitatea corpului este calculată după formula lui Brozek et al. (1963): 


| p = Greutatea în aerl(greutatea în aer - greutatea în apă)/p în apă] - i 


- (volumul rezidual + volumul gazului intestinal) 


Densitatea corporală variază în funcţie de caracteristicile etnice, 
vârstă, sportul practicat, regimul alimentar înainte de cântărire, starea de 
hidratare. 

Avantajele metodei constau în precizie şi fiabilitate, de aceea este 
metoda de referință pentru stabilirea compoziţiei corporale. Este utilizată 
în cercetare. Precizia este atât de mare încât poate localiza o zonă de ţesut 
situată în grosimea unui muşchi. 

Dezavantajele rezultă din necesitatea unor dotări speciale (bazin, 
posibilități de determinare a gazelor respiratorii şi intestinale) şi a unui 
personal de specialitate pentru interpretarea rezultatelor. În plus, metoda 
este laborioasă, stresantă, chiar incomodă pentru persoanele care nu su- 
portă scufundarea. 

Testarea repetată permite realizarea unor grafice, utilizate pentru 
aprecierea evoluţiei compoziției corporale în dinamică. 


O 


2. Metoda DEXA (Dual Energy X-ray Absorbtiometry) a fost inițial 
utilizată pentru măsurarea densităţii osoase (osteodensimetrie) osteo- 
densimetrie şi este considerată de avangardă în detectarea osteoporozei. 
Între timp, şi-a extins aplicaţiile asupra compoziţiei corporale, diferenţiind 
greutatea corporală în trei componente: masă minerală, masă grasă şi 
nongrasă. Subiectul este poziționat în decubit dorsal pe o masă terapeutică 
(prevăzută inferior cu surse de raze X şi cu un detector deasupra) şi scanat 
cu fotonii generaţi de doze la diferite niveluri de energie. Absorbţia foto- 
nilor de către componentele corpului este măsurată cu precizie şi afişată 
pe monitorul unui computer după prelucrarea datelor cu un soft special. 
Examinarea durează cca 10-20 minute. 

Avantaje: oferă posibilitatea studierii segmentare a compoziţiei cor- 
porale (braţ, gambă etc.), este rapidă, precisă (recunoaşte şi localizează 
chiar şi țesutul adipos din interiorul unui muşchi), fiabilă, iar expunerea la 
radiaţii redusă. 


Fig. 4.4. Metoda DEXA 


Este utilizată mai ales în cercetare, dar este din ce în ce mai recoman- 
dată pentru bilanţuri clinice. 

Dezavantaje: nu măsoară apa celulară şi nu diferenţază în cadrul 
masei grase componentele adipoase viscerale şi subcutanate; necesită 
personal ultraspecializat în radiologie; greutatea limită a subiectului care 
poate fi evaluat este 150 kg. 


Hidrodensitometria şi metoda DEXA sunt considerate „standardele 
de aur” în determinarea compoziţiei corporale. 

La copii, osteodensimetria furnizează şi date în legătură cu stadiul, 
evoluția şi diferenţierea creşterii diferitelor segmente ale corpului. Astfel, 
poate fi monitorizată evoluţia sub tratament a tulburărilor de creştere şi 
dezvoltare, metabolice şi a unor boli cronice. 


Cantitatea de minerale din organism se poate determina şi prin tehnologia TMA 
(tissue mineral analysis), care constă în determinarea evoluţiei concentraţiei mine- 
ralelor din organism, în ultimele 3 săptămâni, prin analiza unui fir de păr. Sportivii de 
performanţă utilizează această tehnologie pentru verificarea şi/sau corectarea dez- 
echilibrelor minerale prin alimentaţie sau administarea de medicamente. 


3. Analiza impedanţei bioelectrice (BIA) constă în măsurarea rezis- 
tenţei electrice pe care o opun țesuturile corpului când sunt străbătute de 
un curent electric de joasă intensitate, cu diverse frecvenţe. 

Componentele corpului sunt bune conducătoare de electricitate 
şi au o rezistență electrică specifică, în funcţie de compoziţia/structura 
țesutului pe care îl străbat. Astfel, țesuturile sărace în apă şi electroliți, cum 
este țesutul adipos, au o rezistenţă electrică mare, deci o conductibilitate 
mică, aproape nulă şi o impedanță mare, comparativ cu țesuturile care 
constituie masa slabă şi care conţin aproape toată apa din organism (au 
o conductibilitate mai mare). Aceste particularități biofizice permit mă- 
surarea cantităţii totale de apă şi a distribuţiei intra şi extracelulare, rezultat 
pe baza căruia poate fi estimată masa grasă. 

Sistemul de bioimpedanţă este compus din două părți: 

e unsistem de achiziţie a datelor care utilizează un grup de electrozi aplicaţi 
în puncte standard (16 electrozi, 4 sau 2 electrozi); 

e un software de reconstrucție a imaginii care utilizează datele achiziţi- 
onate şi printr-un algoritm de reconstrucţie determină distribuţia con- 
ductibilității regiunii explorate. 


Curentul electric utilizat este un curent alternativ cu amplitudine sub 
2,5 mA şi cu o frecvenţă cuprinsă între 10 KHz şi 100 KHz. Intensitatea şi 
frecvenţa sunt limitate din rațiuni de securitate. 


Fig. 4.5. Metoda BIA 


BIA presupune respectarea următoarelor condiții: 
e subiectul în decubit dorsal, poziţie pe care o menţine timp de 10 minute 
(pentru relaxare/acomodare); 
e repaus alimentar de minim 4 ore şi fizic de cel puţin 12 ore; 
e se interzice consumul de băuturi alcoolice în ultimele 24 ore. 


Avantajele metodei sunt incontestabile: este simplă, rapidă, fiabilă, 
reproductibilă la persoanele cu indicele masei corporale (BMI) normal. 
Permite măsurarea segmentară (braţ, gambă, abdomen, torace). 

Bioimpedanţa utilizează aparate noninvazive (nu produc prejudicii 
stării de sănătate) cu o frecvenţă şi cu frecvenţe multiple (de obicei 7). 
Bioimpedanţa spectroscopică este cea mai avansată metodă, considerată 
a viitorului, deoarece foloseşte modele matematice pentru calcularea rezis- 
tenţei electrice a ţesuturilor la 256 frecvențe. 

Acuratețea BIA depinde de numărul frecvențelor la care sunt efec- 
tuate măsurătorile, de aceea alegerea şi repetarea măsurătorilor cu acelaşi 
aparat este foarte importantă. 

Dezavantajele constau în calculul indirect al cantităţii de ţesut adipos, 
prin intermediul apei corporale totale. Ca urmare, anumite situaţii (stări 
de deshidratare, retenţii de apă, obezitate etc.) pot denatura rezultatele. 
Pentru aceste situaţii sunt necesari algoritmi de calcul adecvaţi. 

În prezent, în anumite centre de diagnostic şi recuperare se utilizează 
analizorul de impedanţă bioelectrică (ABIE) fără electrozi (se evită astfel, 
riscul denaturării rezultatelor prin erori de aplicare a acestora în punctele 

standard). Sistemele bazate pe bioimpedanţă permit monitorizarea stării 
nutriţionale în funcţie regimul dietetic aplicat sau de patologie. 

La sportivi se poate evalua evoluția compoziţiei corporale în funcţie 
de programul de antrenament şi de dietă. 

BIA este frecvent utilizată, cu toate că sensibilitatea ei este mai mică 
în comparaţie cu DEXA. 

Rezonanţa nucleară magnetică (RMN) este o metodă imagistică pre- 
cisă, care măsoară masa grasă, diferenţiind masa grasă viscerală de cea 
subcutanată. Oferă posibilitatea unor măsurători segmentare şi nu este 
iradiantă. 

Pletismografia (air deplacement) foloseşte aceleaşi principii ca şi cân- 
tărirea în apă. Subiectul, plasat într-o incintă ermetică în care se insuflă 
aer pe tot parcursul determinării, respiră într-un tub de plastic conectat 
la un sistem computerizat. Acesta măsoară compoziţia corporală pe baza 
cantităţii de oxigen consumată în incintă. 

Activarea neutronică este o metodă ce constă în bombardarea masei 
corporale cu neutroni. Ca urmare, apar izotopi radioactivi cu durată scurtă. 
Este estimat cu precizie carbonul din proteine, oase şi grăsimi, realizând 
o veritabilă disecţie chimică in vivo (modelul cu patru compartimente, res- 
pectiv proteine, minerale, grăsimi şi alte componente printre care şi apa). 


Alte metode de determinarea compoziției corporale suntreprezentate 
de spectroscopie în infraroşu, echografie, tomografie computerizată (TC), 
metoda diluţiei izotopice etc. 

5.1. NECESARUL ENERGETIC 


Toate mişcările, fie că este vorba despre o contracție cardiacă, de un 
simplu zâmbet, de ridicarea unei haltere sau de un exerciţiu fizic prelungit 
necesită energie provenită din alimente. Aportul alimentar este variabil şi 
intermitent, în timp ce consumul energetic este tot variabil, dar continuu 
ceea ce presupune o disponibilitate neîntreruptă de energie. În aceste 
condiţii trebuie stabilit un echilibru între aportul de alimente şi cheltuielile 
energetice. 


Aportul alimentar trebuie să fie ritmic şi echilibrat atât din punct de 
vedere cantitativ, cât şi calitativ. 

Potrivit OMS (1996) aportul energetic reprezintă „cantitatea de ener- 
gie necesară pentru compensarea pierderilor şi pentru asigurarea taliei şi 
compoziţiei corporale compatibile cu menţinerea pe termen lung a stării 
de sănătate şi a unei activități fizice adaptată contextului economic şi 
social”. 


5.1.1. Raţia alimentară 


O raţie alimentară echilibrată trebuie să cuprindă în anumite procente 
combinaţii de substanțe energetice reprezentate de macronutrimente 
(proteine, lipide, glucide) şi substanţe nonenergetice care includ apă şi mi- 
cronutrimente (săruri minerale şi vitamine). 

În acest moment nu se cunosc cu certitudine care sunt cele mai bune 
macronutrimente ce pot fi consumate şi nici cantitățile optime, deoarece 
diversele grupe de populaţii de pe glob au regimuri dietetice foarte di- 
ferite, dar adaptate modului lor de viață. Ca urmare, nu pot fi impuse 
anumite diete, considerate ideale. Alimentele ingerate trebuie să asigure 
energia necesară atât menţinerii şi perfecționării structurilor celulare, cât 
şi refacerii uzurilor. La copii, raţia alimentară trebuie să furnizeze caloriile 
necesare atât recuperării pierderilor energetice, cât şi creşterii, în timp ce 
la sportivi se adaugă cheltuielile legate de efortul fizic prestat. În acest 
context, necesarul energetic variază cu vârsta, sexul, starea fiziologică, ni- 
velul de activitate fizică, tipul de efort, durata şi intensitatea acestuia. 

Specialiştii în nutriţie, recomandă ca energia ce urmează a fi consu- 
mată/24 ore să provină din următoarele surse energetice: 
e 50-55% din glucide (furnizează energie pe termen scurt şi mediu); 
e 30-35% din lipide (furnizează energie pe termen lung), dintre care nu mai 
mult de 10% din grăsimi saturate; 
e 12-15% din proteine, în care raportul dintre proteinele animale şi vegetale 
să fie mai mare sau egal cu 1; 
e nu mai mult de 5% din alcool. 


În general, 2/3 din totalul caloriilor trebuie să provină din alimente de 
origine vegetală, iar restul de 1/3 din produse animale. Unele nutrimente 
sunt esenţiale, ceea ce înseamnă că nu pot fi sintetizate sau sunt sintetizate 
în cantități insuficiente de către organism, de aceea trebuie procurate ex- 
clusiv din alimente. Este cazul anumitor acizi aminaţi sau acizi graşi, vita- 
minelor şi mineralelor. 

Specialiştii în nutriţie recomandă: 

e consumul unor alimente variate, al cerealelor sub formă de pâine şi alte 
produse cerealiere, al produselor lactate puţin grase, cărnurilor slabe 
preparate cu sau fără ulei, al legumelor şi fructelor; 

e consumul moderat de sare, alcool şi cafea; 

e menţinerea greutăţii corporale în limite cvasiconstante. 

Alcoolul etilic consumat cronic în doze care depăşesc 1g de alcool 
pur/kg corp produce leziuni nervoase şi viscerale, în special hepatice 
ireversibile. În doze moderate furnizează energie (7 kcal/g). 

Raţia alimentară trebuie fracționată în 3-4 mese/zi, iar aportul ener- 
getic necesar acoperirii consumului energetic trebuie repartizat astfel: 
20-25% la micul dejun, 25-30% la prânz, 15-20% într-o gustare şi 25-30% la 
cină. Cantitatea de energie necesară/zi este de circa 3 000 kcal la adolescent, 
2 400-2 700 kcal la adultul sedentar bărbat, 2 000-2 400 de kcal la femei şi 
creşte la 3 000-3 500 kcal în perioada de sarcină şi alăptare. 

În general, necesarul energetic este de 35 calorii/kg corp. Valoarea 
nu este însă normativă, ci numai orientativă, deoarece există o mare varia- 
bilitate a acestuia, în funcție de consumul energetic individual. 


Glucidele. Raţia alimentară trebuie să conţină cca. 220-250 g glu- 
cide/zi (49g/kg corp/zi), cantitate care permite menținerea rezervelor 
de glicogen hepatic şi muscular la un nivel stabil (450-500 g). Necesarul 

energetic de glucide la prematuri, nou-născuți şi copiii mici este mai mare 
decât al adultului. Astfel, la prematuri are o valoare de 15 g/kg corp/zi, 
la copii până la 4 ani este de 8 g/kg corp/zi, iar după 4 ani trebuie scăzut la 
5 g/kg corp/zi. 

2/3 din glucidele ingerate servesc exclusiv necesarului energetic al 
neuronilor care sunt glucodependenți. 

Din punct de vedere al vitezei de absorbţie glucidele se clasifică în 
zaharuri simple, foarte rapid absorbabile, cu absorbție medie şi cu ab- 
sorbție lentă. 

Zaharurile cu absorbţie rapidă nu trebuie depăşească 50 g/zi, deoarece 
produc variaţii ale glicemiei (hiperglicemie rapidă iniţială urmată brusc de 
hipoglicemie care creează rapid senzaţie de foame). Din această categorie 
fac parte zahărul, dulciurile, prăjiturile, mierea, produsele de patiserie, 
ciocolata, bomboanele şi băuturile răcoritoare (coca-cola, fanta etc.). 
Aceste glucide stimulează secreția de endorfine (neuromediatori numiți şi 
„moleculele plăcerii”, cu efecte uşor tranchilizante), dar din cauza variațiilor 
glicemiei se recomandă moderație în consum. Glucidele cu viteză medie 
de absorbţie au o capacitate hiperglicemică moderată şi includ mai ales 
amidonul. Se găsesc în cereale (grâu, orez, porumb, secară, ovăz şi orz) şi 
derivatele lor (pâine, paste, biscuiţi, musti), cartofi, legume uscate, castane 
şi banane. În această categorie sunt incluse practic alimentele cele mai 
bogate în glucide: pastele făinoase 75% (75 g glucide pentru 100 g paste), 
legumele uscate 59%, pâinea 50%, bananele 30%, orezul 22%, cartofii 20%. 

Zaharurile cu viteză lentă de absorbție conţin glucide într-un procent 
de 10-15%, dintre care fructoza reprezintă cea mai importantă parte. Ali- 
mentele sunt de origine vegetală şi nu induc efecte hiperglicemiante; 
energia pe care o conţin este eliberată cu o rată relativ constantă, ceea ce 
permite organismului să-şi creeze stocuri. 

Aşadar, când subiectul are senzaţie de foame pe care doreşte să o 
calmeze rapid va consuma alimente cu viteză mare de absorbție şi cu 
indice glicemic crescut?, respectiv glucoză, fructe uscate, pâine albă, ali- 
mente bogate în zahăr, cereale, miere, dulceţuri etc. (glucoza are un indice 
glicemic de 100). 


5 Indicele glicemic este un criteriu de clasificare al alimentelor care exprimă capacitatea lor 
de a modifica glicemia. Cu cât indicele glicemic este mai mare cu atât creşte glicemia, efect 
care stimulează creşterea insulinei (reflectă rata de pătrundere a glucozei în sânge). 

Senzaţia de saţietate este prelungită prin consumul unor alimente cu 
indice glicemic scăzut (de exemplu orez cu un indice glicemic de 65, paste 
cu 60 sau legume uscate al căror indice glicemic este 40) care au şi viteză 
medie sau lentă de absorbție. 


Proteinele sunt sursa de azot indispensabilă organismului, ca urmare 
reprezintă componentele cu rol major în asigurarea funcţiilor vitale; 
reînnoiesc structurile celulare şi tisulare care suferă un permanent proces 
de uzură. 

Necesarul proteic este de 2-3g/kg corp/zi la copil (asigură creşterea 
şi constituirea de ţesuturi noi), 0,8 g/kg corp/zi la adultul sedentar şi 29/kg 
corp/zi la sportiv (în eforturile de anduranţă şi în sporturile de forță). Restricția 
de proteine produce scăderea masei musculare (atrofie). 

Din punct de vedere calitativ 2/3 din proteinele alimentare trebuie să 
fie de origine animală (au valoare biologică mare) şi să conţină aminoacizi 
esenţiali în procente avantajoase pentru sinteza proteinelor endogene. 
Din punct de vedere al conţinutului în proteine alimentele se clasifică în: 
e alimente lipsite de proteine reprezentate de glucide (zahărul şi amidonul) 

şi lipide (unt, uleiuri şi diverse materii grase); 

e alimente cu un conţinut redus în proteine: legume verzi, cartofi, fructe); 

e alimente cu un conținut moderat de proteine (sărace în aminoacizi esen- 
ţiali) reprezentate de cereale; 

e alimente bogate în proteine, cu valoare biologică mare, reprezentate de 
produse de origine animală: ouă, lapte şi produse lactate, peşte, carne. 
Acestea conţin aminoacizi esenţiali în procente avantajoase necesare 
sintezei proteinelor endogene, de aceea ele trebuie să reprezinte 2/3 din 
proteinele alimentare ingerate. 


Lipidele. în privinţa consumului de lipide American Heart Association 
(AHA) face următoarele recomandări: 
e aportul lor să nu depăşească 30% din raţia zilnică; 
e rația de lipide să conţină 50% acizi graşi mononesaturați tip omega 9, 25% 
acizi graşi polinesaturați tip omega 3 şi omega 6 şi 25% acizi graşi saturați 
(o parte dintre aceştia pot fi înlocuiți cu acizi graşi mononesaturați). 


Acizii graşi mononesaturați şi polinesaturaţi provin din surse vegetale 
reprezentate de uleiuri vegetale şi anumite fructe uscate (alune, migdale, 

nuci), dar şi din produse animale (peşte, carne de pasăre). Cercetări recen- 
te au dovedit că cele mai bune efecte pentru organism le au acizii graşi 
conţinuţi în uleiuri lichide (cel mai bun este uleiul de măsline obținut prin 
presare la rece) şi cele mai dăunătoare efecte sunt induse de uleiurile 
conţinute în margarine. 

Acizii graşi saturați au origine animală (unt, cârnaţi, smântână, 
carne grasă) şi induc efecte nefaste asupra organismului (contribuie la 
apariţia aterosclerozei). Alimentaţia bogată în alimente de origine animală 
reprezintă sursa exclusivă de colesterol. Aportul zilnic al acestei molecule 
este de cca. 600 mg. Cele mai bogate alimente bogate în colesterol sunt 
creierul, viscerele, maioneza, peştii şi carnea grasă). Ca urmare, o dietă 
echilibrată trebuie să conţină lipide într-un raport de 1/3 grăsimi animale 
şi 2/3 grăsimi vegetale. 


Sărurile minerale sunt elemente anorganice, combinate între ele 
sau cu diverşi compuşi organici. Sursa este exclusiv alimentară (nu se 
produc în organism). Reprezintă cca. 4% din greutatea corporală şi sunt 
concentrate mai ales în schelet. Calciul, fosforul, potasiul, sulful, sodiul, 
clorul, magneziul se găsesc în cantități mari în organism (se mai numesc 
macrominerale). Alte minerale (numite microminerale) precum iodul, 
cobaltul, fierul, manganul, zincul, cromul îndeplinesc funcţii esenţiale, în 
timp ce rolul nichelului, siliciului, aluminiului şi altor minerale prezente în 
organism este încă necunoscut. Fierul, zincul, cuprul, seleniul şi cromul in- 
tervin în creşterea performanţei sportive. 

Mineralele sunt utilizate de organism sub formă ionizată. Ingerate în 
formă neionizată, unele dintre ele sunt toxice, chiar mortale. 

Sodiul (Na+) este cationul care se găseşte în concentraţii mari în lichidul 
extracelular; în anumite cantităţi este prezent în oase. Un consum normal 
de alimente asigură aportul necesar de NaCI (5-15g/zi). Sodiul intervine în 
transmiterea influxului nervos la nivelul plăcii motorii. În eforturi a căror 
durată depăşeşte 3 ore desfăşurate în condiţii de temperatură crescută şi 
care impun o hidratate importantă este necesară suplimentarea aportului. 

Clorul (Cl) reprezintă principalul anion al lichidului intracelular. 
Are rol în echilibrul acido-bazic, hidric şi în formarea de acid clorhidric la 
nivelul stomacului. 

Potasiul (K*) este principalul cation al lichidului intracelular; sursele 
sunt nelimitate, găsindu-se practic în toate alimentele legume, fructe, lapte, 


carne etc.), de aceea nu se pune problema unei carențe în cazul unui aport 
alimentar normal de 2-6 g (în absenţă se stopează creşterea). Participă 
alături de sodiu la transmiterea influxului nervos la nivelul plăcii motorii. 

Sulful (S-) intră în structura unor hormoni şi vitamine, participând la 
reglarea unor reacţii metabolice. Se găseşte în ficat, peşte, carne de vită, de 
pasăre, ouă, brânză şi fasole. Intervine în sinteza de ATP în timpul respirației 
celulare. 

Magneziul (Mg?*) este un cation importantal lichidului extracelular;intră 
în componenţa unor coenzime, catalizează conversia ADP în ATP (important 
rol în metabolismul energetic), menţine potenţialul electric al muşchilor şi 
nervilor, dar mai mult de jumătate din cantitate pe care o conţine organismul 
(25 g) intră în structura oaselor. Sursa este reprezentată de alimente variate: 
legume verzi, fructe de mare, cereale complete, anumite ape minerale. 
Necesarul este de 400-600 mg/zi, dar în general nu este acoperit prin aport la 
sportivi. Se pierde în cantități mari prin sudoare, mai ales în execițiile scurte 
şi intense; de asemenea adaptările metabolice la stres consumă magneziu. 
Un deficit de magneziu produce tulburări ale contracției musculare, 
iritabilitate, insomnii şi scăderea performanţelor la sportivi. 

Calciul (Ca?) este cationul majoritar al țesutului osos (99% din can- 
titatea de calciu se localizează la nivelul scheletului). Concentraţiile de 
calciu în apa celulară şi extracelulară sunt mici, dar riguros controlate. 
Condiţionează schimburile de membrană, excitabilitatea neuromusculară, 
conductibilitatea şi contractilitatea. Intervine în mecanismul contracţiei 
musculare (permite alunecarea miofilamentelor de actină printre cele de 
miozină, în reglarea proceselor de secreție în special hormonală, mediază 
acțiunea celulară a numeroşi hormoni, participă la reacţii de coagulare a 
sângelui. Necesarul de 800-100 mg/zi este asigurat de următoarele surse 
alimentare: lactate şi brânzeturi (conţinutul de calciu este de 25-30%), 
peşte (sardine), vegetale (pătrunjel, spanac, brocoli), ape minerale. 

Fierul (Fe3*) se găseşte în hemoglobină şi în mioglobină, dar cantitatea 
nu depăşeşte 4g. Necesarul variază de la 7 mg/zi la copii sub 10 ani şi până 
la 16 mg/zi la femei adulte. La sportiv aportul trebuie crescut cu 6 mg/ 
zi la 1000 kcal consum energetic suplimentar. Se depozitează în anumite 
organe în special ficat, măduva osoasă şi splină. Sursa este reprezentată de 
vânat, carne roşie etc. 

lodul (|) se găseşte în fructe de mare, sare iodată. Este componentul 
structural al hormonilor tiroidieni, care reglează viteza reacţiilor metabolice. 


Necesarul zilnic este de 150 mg/zi., iar conținutul corporal de 20-50 mg, 
dintre care 8 mg sunt concentrate în glanda tiroidă. 

Seleniul (Se2*) are rol antioxidant (la sportiv elimină peroxizii toxici 
proveniţi din respiraţia celulară), anticanceros, previne îmbătrânirea. 
Aportul zilnic este de 1mg/kgcorp/zi. Surse: alimente de origine proteică, 
respectiv carne, crustacee, peşte, vânat, ouă, lapte etc. 

Zincul (Zn2*) este cofactorul mai multor enzime ale metabolismului 
energetic, are rol imunitar şi posibil antioxidant. Conţinutul corporal este 
de 2g şi reprezintă cel mai abundent metal după fier. Este localizat în 
membrana coroidă a ochiului, prostată, oase, muşchi, ficat, creier şi rinichi. 
Se găseşte în numeroase alimente în special carne, stridii, cereale complete, 
leguminoase, alune şi intervine în creştere şi în procesele de cicatrizare. 

Florul (F-) intră în componenţa oaselor, smalţului dentar; previne 
cariile dentare. Necesarul este de 1,5 mg/zi. 

Cuprul (Cu2+)se găseşte în cantități de 100-150 mg, iar necesarul zilnic 
este de 2mg. Concentrația hepatică este cea mai crescută comparativ cu 
alte ţesuturi. Are rol enzimatic, antioxidant, în transferul de electroni (cito- 
crom-oxidaza), participă la oxidarea glucozei, sinteza colagenului, elas- 
tinei, mielinei. Surse: viscere, legume uscate, cereale, fructe, legume. 


Vitaminele sunt nutrimenţi organici fără rol energetic sau structural, 
dar importante în procesul de creştere şi în desfăşurarea proceselor 
metabolice în condiţii normale; au rol de coenzime. 

Majoritatea vitaminelor nu pot fi sintetizate de organism. Unele dintre 
ele furnizate de alimente sub formă de provitamine sunt activate în celule. 
În plus, nici un aliment nu conţine toate vitaminele necesare. Toate acestea 
reprezintă argumente pentru adoptarea unui regim alimentar variat. 

Vitaminele se sistematizează în funcţie de solubilitate în hidrosolubile 
(solubile în apă) şi liposolubile (solubile în grăsimi). 

Cele mai importante vitamine hidrosolubile sunt B,, B2, Be, Bo, B12 
şi C. Grupa vitaminelor liposolubile reuneşte vitaminele A, D, E şi K. 

Vitamina B, (tiamina) are rol de coenzimă în multe sisteme enzimatice 
ale metabolismului glucidelor. Sursa care acoperă necesarul zilnic de 
1,1,-1,3 mg/zi este reprezentată de toate alimentele bogate în glucide 
complexe. 

Vitamina B, (riboflavina) are rol de coenzimă şi intervine în catabo- 
lismul acizilor graşi, lanţul transportorilor de electroni, ciclul Krebs etc. 

Necesarul de 1,5-1,6 mg/zi este asigurat prin ingestia de carne, peşte, pro- 
duse lactate, ouă, fructe şi legume, cereale. 


Vitamina Bg (piridoxina) intervine în metabolismul aminoacizilor, 
aportul recomandat fiind de 1,5-1,6 mgzzi. 


Acidul folic (vitamina BJ) intervine tot în metabolismul aminoacizilor. 
Necesarul zilnic este de 2,4 mg/zi. Sursa o reprezintă proteinele de origine 
animală. 

Vitamina C (acidul ascorbic) intervine în reacţiile de oxidoreducere. 
Se recomandă un aport zilnic de 100-300 mg furnizat prin ingestia de 
fructe şi legume. 

Vitamina A (retinol) şi carotenii provitaminici au rol în sinteza purpurei 
retiniene şi de reglare a funcţiilor imunitare. Retinolul se găseşte în ficat, 
produse lactate grase, unt, iar carotenii în produse de origine vegetală 
(morcov, caise etc.). 

Vitamina D (calciferol) favorizează absorbţia intestinală a calciului 
asigurând mineralizarea osoasă. Carenţa produce rahitism şi osteomalacie. 
Se recomandă administrarea la subiecţi cu risc: copii, gravide, vârstnici. 

Vitamina E (tocoferol) alături de vitaminele A şi C are rol antioxidant. 
Aportul necesar este de 12 mg/zi, iar sursa o constituie uleiurile vegetale, 
fructele şi legumele. 

Vitamina K (chinonele) intervine în coagularea sanguină. Necesarul 
zilnic de 45mg este acoperit prin ingestia de ulei de măsline şi legume verzi. 


Apaestecompusulcelmaiabundentdinstructura corpului (reprezintă 
55-70% din greutatea totală), mediul în care se produc majoritatea reacţiilor 
metabolice, ca urmare este absolut necesară desfăşurării proceselor 
vitale (este singura băutură indispensabilă organismului); intervine în 
transportul nutrimenților, al oxigenului, enzimelor, hormonilor, al glucozei 
către țesuturi, elimină deşeurile organismului, reglează temperatura cor- 
pului (evaporarea reprezintă cel mai important mijloc de pierdere a căl- 
durii), amortizează şocurile suportate de articulaţii, asigură hidratarea 
naturală a pielii şi a altor țesuturi; participă la anumite reacții, de exemplu 
cele de hidroliză. 

Necesarul zilnic de apă este de cca. 40 ml/kg corp, dintre care 35 ml / 
kg corp reprezintă apa exogenă şi 5 ml/kg corp apa endogenă (total cca. 
2 500-3 000 ml). Apa exogenă pătrunde în organism odată cu alimentele 
solide sau lichide consumate (cca. 1 000 ml) şi cu ingestia de lichide (cca 

1 000-1 500 ml). Apa endogenă provine din reacţiile metabolice (lanţul 
respirator mitocondrial şi reprezintă cca. 350-600 ml la un individ care se 
alimentează normal). Necesarul de apă creşte în caz de efort fizic intens, 
temperatură crescută a mediului ambiant, aer uscat sau în stări febrile. 

Toate alimentele conţin apă în diverse procente (legumele verzi 90%, 
fructele 80-85%, ouăle 75%, peştele 65-70%, pâinea 34% etc.; chiar şi zahă- 
rul şi uleiul conţin apă). 

În lipsa apei, organismul nu poate supravieţui decât câteva zile, deoa- 
rece nu dispune de rezerve (cu toate că apa se găseşte în cantitate mare). 

Pierderile de apă se produc prin urină (cca 1 000-1 500 ml), fecale (cca 
100 ml), piele (respiraţie şi transpiraţie cca 900 ml) şi plămâni (cca 300 ml). 
Pierderile cele mai mari de apă se produc în eforturi intense. De exemplu, 
transpiraţia poate ajunge la 8-10 litri. În acest context, cele mai mari variații 
ale greutăţii corporale se produc pe baza lichidelor. Deshidratarea cu 2% 
scade cu 20% capacitatea de efort fizic sau intelectual. La o pierdere de15% 
din organism creierul îşi încetează activitatea. 

Pentru menţinerea echilibrului hidric pierderile zilnice de apă trebuie 
să fie egale cu aportul. Senzaţia de sete semnalează necesitatea ingestiei de 
lichide. De la primele prize de apă senzaţia scade, chiar înainte ca deficitul 
hidric să fie corectat. Este indicată ingestia regulată de apă pe parcursul 
unei zile, chiar în lipsa senzaţiei de sete. 


5.1.2. Raţia alimentară la sportivi 


La sportivi raţia alimentară trebuie să asigure necesarul energetic 
de bază, să compenseze consumul energetic indus de efortul efectuat 
în funcţie de substratul energetic utilizat şi de pierderile de apă şi săruri 
minerale, să fie adaptat antrenamentelor şi competiţiilor, dar să asigure şi 
repararea ţesuturilor uzate şi creşterea în cazul copiilor. 

Necesarul energetic variază în funcţie de profilul sportului, dar respec- 
tarea culturii şi obiceiurilor sportivilor este obligatorie. Astfel, în sporturile 
cu profil de rezistență aerobă, raţia calorică/zi este de 4 500-5 000 kcal 
(14-16% proteine, 60-65% glucide şi 22-26% lipide), pentru cele cu profil 
rezistență-forță de 5 500-6 000 kcal (15-17% proteine, 55-58% glucide, 
26-28% lipide), iar pentru jocuri sportive de 5 000 kcal (16-17% proteine, 
56-58% glucide şi 26-28% lipide). Dacă regimul este echilibrat, sportivii nu 
au nevoie de nutrimenţi adiționali, decât în cazuri extreme. 


Alimentaţia sportivă a fost regândită şi experimentată în cadrul INMS, 
prin aplicarea unor strategii nutriționale precompetițiomale care şi-au 
dovedit eficienţa în creşterea capacităţii de efort, fără a produce efecte ne- 
gative la distanţă (Drăgan, |., 2002). 

„Regimul hiperproteicse aplică în eforturile de forță (aruncători din pro- 
bele de atletism, halterofili etc.) şi constă din suplimentarea raţiei alimentare 
cu 1-1,5 g proteine/kg/24 ore, timp de 8 săptămâni, ajungându-se la 3,5-5 g 
proteine/kg/24 ore. Efectul constă în creşterea masei active cu 2-3 kg, cu 
creşterea concomitentă a forței musculare (10-15%) şi scăderea masei 
grase cu 2-3 kg, deci creşterea masei active se face în detrimentul masei 
grase, fără a influenţa greutatea corporală” (Drăgan, 1., 2002). 

Regimurile glucidice au făcut obiectul a numeroase cercetări motivate 
de situaţii din teren, când scăderea stocurilor de glicogen în timpul unui 
meci/probe sportive nu a permis menţinerea unui ritm crescut de joc, 
efectuarea unor sprinturi sau unor execuţii tehnice corecte. 

Regimul disociat scandinav (RDS) se aplică în săptămâna precom- 
petițională în trei etape şi are ca obiectiv creşterea rezervelor de glicogen 
(„supracompensarea glicogenică”): 

a) în ziua a 7-a sportivul este supus unui efort prelungit (alergare) până la 
epuizarea rezervelor de glicogen; 

b) în zilele 6-4 sportivul primeşte o alimentaţie bogată în lipide şi proteine 
şi săracă în glucide (10% glucide, 55% lipide şi 35% proteine din aportul 
total energetic); se creează o „foame de glucide”; 

C) începând cu ziua a 3-a şi până la competiţie se administrează un regim 
hiperglucidic (70% din aportul total energetic) ceea ce produce sinteza 
maximă a glicogenului; în timpul acestei perioade antrenamentele se 
reduc sau se opresc. Efectele acestui regim sunt certe în privinţa creşterii 
rezervelor de glicogen, dar se pot surveni şi efecte secundare: oboseală, 
diaree, tulburări digestive, scădere în greutate. 

Unii autori recomandă regimul disociat modificat cu aceleaşi efecte 
asupra rezervelor de glicogen, dar mult mai bine tolerat. Diferenţa constă 
în administrarea unei diete normoglucidice în zilele 6-3 (40-50% glucide 
din aportul total energetic). 

Regimul hiperlipidic are ca scop optimizarea utilizării lipidelor în 
cursul efortului sportiv. Dietele bogate în grăsimi se aplică în perioade de 
câte 4 zile timp de şapte săptămâni. Performanţele nu au fost superioare 
sportivilor supuşi dietelor hiperglucidice, efect previzibil având în vedere 
interferențele metabolismelor. 

5.2. CONSUMUL ENERGETIC TOTAL 


Ansamblul proceselor prin care organismul utilizează energia furni- 
zată zilnic de alimente reprezintă consumul energetic total. 
Principalii consumatori energetici sunt: 
e metabolismul bazal (MB); 
e digestia alimentelor (termogeneza alimentelor); 
e activitățile fizice. 


Contribuţia acestora la consumul energetic total zilnic este variabilă. 
Astfel, metabolismul bazal reprezintă 60-75% din consumul energetic total, 
15-30% sunt consecinţa activităţii fizice şi numai 10% reprezintă cheltuieli 
energetice pentru termogeneza alimentelor. 

La consumul energetic total se adaugă şi cheltuielile legate de situaţii 
„neprevăzute” (Ritz & Couet, 2005), care includ: 

e creşterea; 

e formarea unor structuri celulare noi (în sarcină) ş.a; 

e cicatrizarea ţesuturilor în caz de arsuri întinse (consumul energetic creşte 
foarte mult), plăgi etc.; 

e reacţiile de apărare împotriva infecțiilor sau inflamaţiilor; 

e boli grave (diabet, cancer, fractură de col femural etc). 


Putem adăuga şi consumul energetic secundar efortului mental (creş- 
te tonusul muscular). Toate aceste aspecte trebuie luate în calcul în stabi- 
lirea raţiei alimentare. 

Consumul energetic se măsoară în unităţi de energie calorică, res- 
pectiv kilocalorii (kcal), calorii (cal) sau kilojouli (kj) sau în unităţi de putere: 
watti (w) sau kgm. Raportarea se realizează în funcţie de timp: oră, minut 
sau secundă (/h, min sau s) sau de suprafaţa corporală (/m?) şi timp. Unita- 
tea internaţională de măsură a energiei este kj. 


(1 kcal =1 000 cal = 4,1855 kjouli = 426,8 kgm; 


1 kJ = 1 000 J = 0,23892 kcal 

Metabolismul bazal are o valoare de 1 600 kcal/zi, 1kcal/kg/h şi 
39 kcal/m?/h la bărbaţi; la femei se înregistrează 1 300 kcal/zi, 0,95 kcal/ 
kg/h şi 34 kcal/m?/h. 

Consumul energetic total mediu al unui individ sedentar cu vârstă 
între 23 şi 50 de ani variază între 2 100-2 700 kcal (8 790-11 300 kj). 


5.2.1. Metabolismul bazal 


Metabolismul bazal sau consumul energetic de repaus reprezintă 
cantitatea de energie necesară pentru: 

e menţinerea funcţiilor vitale şi automatice ale organismului: activitatea 
celulelor (pompele de membrană, sinteza proteinelor), activitatea cardi- 
acă, mişcările cutiei toracice şi tubului digestiv, tonusul muscular (energia 
chimică se transformă în energie mecanică), activitatea sistemului nervos, 
secreția, excreția etc; 

e menținereatemperaturiicorpuluilaovaloareconstantăde37*C,indiferent 
de variațiile temperaturii ambientale (procesele de termoreglare). 

Metabolismul bazal poate fi definit ca fiind consumul energetic de 
fond al organismului raportat la suprafața corporală. 

Condiţiile în care se măsoară metabolismul bazal sunt standardizate: 
dimineaţa, cu subiectul în repaus de cel puţin o oră, în decubit, în stare de 
veghe, la 12-14 ore după ingestia ultimei mese, relaxat psihic, la o tem- 
peratură ambientală apropiată de neutalitatea termică (variabilă în funcţie 
de climat). 

Metabolismul bazal este diferit de consumul minim din timpul somnului, 
care este mai mic cu 5%. 

Metabolismul bazal este de referinţă în estimarea consumului ener- 
getic total (numit şi global). Subiecţii cu metabolism bazal relativ scăzut 
prezintă risc crescut de creştere ponderală în raport cu cei ai căror meta- 
bolism bazal este mai crescut. Astfel, o scădere a metabolismului bazal 
cu numai 4% se exprimă printr-un surplus de 50 cal/zi, ceea ce înseamnă 
un excedent de 350 calorii după o săptămână şi de 7 000 calorii după 
6 luni. Dacă nu se iau măsuri de reducere a aportului excesul ponderal va fi 
de 1 kg şi creşterea în greutate poate continua. Fenomenul invers se pro- 
duce în caz de creştere a metabolismului bazal cu 4%. 


Factorii care influenţează consumul energetic de repaus 


a) Compoziţia corporală şi dimorfismul sexual. Diferenţa pe sexe 
între valorile metabolismului bazal rezultă din compoziția corporală, 
respectiv din raportul masă slabă, compusă în principal din masă activă 
(viscere şi masă musculară, consumatoare de energie) şi masa grasă mai 
puţin energofagă. Ca urmare, raportul este mai mare la bărbaţi decât la 
femei. În valoare absolută, masa slabă mai redusă la femei explică şi scă- 
derea metabolismului bazal cu cca 10%. 

Masa viscerală (ficat, rinichi, cord, creier etc.) deşi reprezintă numai 5-6% 
din greutatea corporală este responsabilă de 60-70% din consumul energetic 
de repaus, în timp ce masa musculară scheletică reprezintă 40% din greutatea 
corporală şi este responsabilă de 16% din consumul energetic bazal. 


Tabel 5.1 Consumul energetic bazal repartizat (în %) 
pe diferite organe şi ţesuturi (E. Jequier) 


Femei | Bărbaţi | Copii 
E 
Creier 21 44 
Rinichi 9 8 6 
Inimă 8 9 4 
16 
6 


Muşchi 
Ţesut adipos 
19 


Diverse (piele, intestin, os) 

b) Vârsta. Copiii şi adolescenţii au un metabolism bazal superior 
adulţilor, deoarece creşterea fiziologică este o perioadă de constituire a 
unor structuri, de sinteze proteice şi de dezvoltare. 

La adult, activitatea metabolică de bază scade după vârsta de 20 ani 
cu 2% pe decadă, datorită modificării compoziţiei corporale (scade masa 
musculară). 

c) Sarcina şi alăptarea. În perioada de sarcină creşte metabolismul 
bazal prin modificarea compoziţiei corporale: creşte masa grasă, volumul 


unor organe şi se formează organe noi (placenta). 


Alăptarea solicită un consum energetic suplimentar (cu cca 20%) 
datorită secreției lactate şi excesului de țesut adipos. Necesarul energetic 
suplimentar este de aprox. 600 kcal/zi, ca urmare alăptarea favorizează 
scăderea ponderală după naştere. 

d) Suprafaţa corporală. Pierderile de căldură prin piele sunt ridicate 
şi cresc metabolismul bazal. Menţinerea constantă a temperaturii corporale 
necesită o cantitate de energie mai mare (valoarea metabolismului bazal 
este proporțională cu suprafaţa corporală). Din această cauză metabolismul 
bazal este deseori exprimat prin raportare la suprafața corporală. Suprafața 
corporală prezintă variaţii individuale; se calculează pe baza înălțimii şi 
greutății corporale. 

e) Temperatura mediului. În cazul unor variaţii ale temperaturii am- 
bientale sau a mediului atmosferic în funcţie climă sau sezon, peste sau sub 
zona de neutralitate termică (20-22 *C), menţinerea temperaturii corpului 
la valori constante (37 *C) determină creşterea consumului energetic ba- 
zal. Suplimentul energetic este necesar deoarece susține contracţiile mus- 
culare în caz de termogeneză (temperatura ambientală sub zona de neutra- 
litate termică) sau evaporarea apei din transpiraţie în caz de termoliză (tem- 
peratura ambientală peste zona de neutralitate termică). 

În timpul expunerii la frig, metabolismul bazal poate creşte de 2-4 ori 
(tabelul 5.2), în funcţie de adipozitatea subiectului; în condiţiile unui climat 
cald creşterea este de 5-20%. 


Tabel 5.2 Variaţiile consumului energetic în funcție de temperatura aerului 


aerului (grade) (kj/h 
tczaicslălla „+ ial nitel case ăi 
is ăi AL aia tea 
f) Ingestia de alimente. Procesul de asimilaţie a alimentelor deter- 
mină creşterea termogenezei şi prin aceasta produce un cost energetic su- 


plimentar. Consumul energetic suplimentar variază în funcție de macro- 
nutrimentul ingerat (glucide, lipide sau proteine). 


Astfel, ingestia glucidelor creşte consumul energetic de bază cu 5-9%, 
a lipidelor cu 3-4% şi a proteinelor cu 15-20%; o dietă echilibrată produce o 
creştere cu 6-10% . 

g) Factorii genetici. În funcţie de patrimoniul genetic, consumul 
energetic de bază are variaţii între limite procentuale de 8-10%. 

h) Factori hormonali.Tiroxina secretată de glanda tiroidă şi adrena- 
lina, secretată de medulosuprarenală cresc metabolismul bazal. 

Hipotiroidia scade metabolismul bazal; la persoaneletiroidectomizate 
scăderea este cu 30%. 

Metabolismul bazal creşte în timpul puseului pubertar de creştere. 

i) Stresul creşte activitatea sistemului nervos vegetativ simpatic, 
ceea ce stimulează metabolismul bazal. 

k) Alţi factori. Cafeina, amfetamina nicotina şi stările febrile cresc 
metabolismul bazal. 


5.2.2. Termogeneza alimentelor 


Termogeneza alimentelor corespunde cantităţii de energie necesară 
digestiei alimentelor ingerate, absorbției, transportului şi stocării nutri- 
menților. Poate fi stimulată de stres sau de substanţe ca nicotina sau cafeina, 
care cresc consumul energetic. Aceasta explică de ce oprirea fumatului se 
însoţeşte de creştere ponderală. 


5.2.3. Activitățile fizice 


Prin activitate fizică înţelegem toate mişcările corpului legate de 
contracția muşchilor scheletici, care cresc consumul energetic peste cel de 
repaus. Se disting activităţi fizice profesionale, ale vieţii cotidiene, de loisir, 
la care se adaugă activități sportive. Ponderea activităţilor fizice în cadrul 
consumului energetic zilnic este variabilă, în funcţie de natura, durata şi 
intensitatea efortului. Se apreciază că practicarea unor activităţi sportive 
timp de 12 ore/săptămână contribuie cu 20-30% la consumul energetic 
zilnic, în timp ce 18 ore/săptămână cresc procentul la 30-35. 

Practicarea sistematică a unei activităţi fizice creşte consumul ener- 
getic atât în cursul efortului, cât şi după încheierea acestuia. Consumul 
excesiv de oxigen (excess post exercise consumption) este consecința 
proceselor metabolice legate de refacerea stocurilor energetice (în special 

de glicogen). Durata în care se înregistrează un conumu energetic crescut 
variază în funcţie de tipul efortului, durata şi intensitatea acestuia, dar şi de 
nivelul de antrenament. 

Practicarea sistematică a unei activităţi fizice permite creşterea con- 
sumului energetic nu numai în timpul exerciţiului şi în perioada de reface, pe 
termen lung creşte metabolismul bazal datorită creşterii masei musculare. 
Deoarece masa musculară este mai activă metabolic decât masa grasă, 
consumul energetic zilnic creşte în condiţiile menţinerii greutăţii corporale. 

Ştiind că metabolismul bazal reprezintă 65% din consumul energetic 
total (100/65 = 1,55) în cazul unui subiect care efectuează o activitate 
fizică uşoară, putem estima consumul energetic total prin multiplicarea 
metabolismului bazal cu un anumit factor. Valoarea factorului variază în 
funcţie de intensitatea activităţii fizice. Astfel, când activitatea este uşoară 
factorul este 1,55 în cazul unei activități moderate este 1,80 şi 2,1 pentru o 
activitate fizică intensă. 

Exemple de consum energetic de efort pentru un subiect cu o greutate 
de 70 kg: alergare... 70 kcal/h; înot (3km/h)... 624 kcal/h; tenis 450 kcal/h. 

Alte exemple în diverse sporturi: Box...200kcal/9 minute; Canotaj... 
10 kcal/min; 1meci de fotbal...1 500 kcal; 1 meci de baschet...900 kcal; 
1 meci volei...10 kcal/min. 

Eforturile musculare intense şi prelungite pot induce costuri energe- 
tice importante, care depăşesc 5 000 de kcal/zi, fiind citate chiar 6 500 kcal, 
la ciclişti în Turul Franţei. 


5.3. MĂSURAREA CONSUMULUI ENERGETIC TOTAL 
Consumul energetic total poate fi măsurat prin metode noninvazive 
(directe şi indirecte) şi metode invazive, care presupun prelevarea de sânge, 


muşchi sau ţesut adipos (nu fac obiectul lucrării de față). 


5.3.1. Metode directe 


Calorimetria directă reprezintă metoda de referință pentru măsu- 
rarea cantităţii de căldură produsă de organism. 

Protocol. Subiectul este plasat în interiorul unei camere calorimetrice 
(calorimetru adiabatic) prevăzută cu pereți dubli prin care circulă apă. 

În această incintă etanşă se menţine o temperatură constantă şi se insuflă 
aer. Subiectul produce căldură, care iradiază spre pereți şi încălzeşte apa. 

Se consideră că există o egalitate între producţia de căldură şi con- 
sumul energetic al individului. 

Se măsoară temperatura aerului care intră şi părăseşte incinta. Dife- 
renţele de temperatură, reprezintă activitatea metabolică, respectiv can- 
titatea de energie consumată de subiect. Practic se determină valoarea 
energetică prin căldura produsă (încălzirea apei), care este direct măsurată. 

Din energia eliberată prin metabolismul glucidelor şi proteinelor 
20-25% este utilizată pentru producerea de ATP, iar cca. 60% se eliberează 
sub formă de căldură, măsurată prin calorimetrie directă. Se poate deter- 
mina şi cantitatea de energie pe care o eliberează un aliment prin ardere 
în această incintă. 

Tehnica este simplă, dar complexitatea instalaţiei, preţul de cost foar- 
te mare şi faptul că nu poate surprinde variațiile rapide de energie repre- 
zintă dezavantaje care i-au redus considerabil utilizarea. 

În afara calorimetriei globale prezentate se poate aplica şi calorimetria 
fracționată care permite estimarea energiei termice schimbată separat prin 
convecţie, conducţie, iradiere şi evaporare. 

Pentru creşterea toleranţei metodei, incinta ermetică a fost înlocuită 
cu un combinezon calorimetric. 


5.3.2. Metode indirecte 


Metodele indirecte de determinare a consumul energetic total sunt 
diferite în funcţie de componentă. Astfel, consumul energetic bazal poate 
fi estimat prin formule matematice, în timp ce prin calorimetrie indirectă se 
măsoară consumul de oxigen necesar utilizării energiei chimice conținută 
în alimente, reacţii care conduca formarea unor produşi finali de degradare 
(bioxid de carbon, uree şi apă). 


A. Consumul energetic bazal 

Organismul utilizează energia cu o anumită viteză, numită debit 
metabolic. Estimarea consumului energetic de repaus (dar şi în timpul unui 
exerciţiu) se bazează pe măsurarea consumului de oxigen şi a echivalentului 


său caloric (termic). 
a 


În condiţii de repaus, consumul de oxigen este de aproximativ 0,3 litri 
O,/min (0,26 | 0,/min) sau 1,25 kcal/min , ceea ce echivalează cu 18 litri/h 
sau cu 432 litri/zi, respectiv 75 kcal/h sau 1850 kcal/zi. 

Consumul mediu de repaus, exprimat în kcal/zi, se calculează astfel: 


| litri oxigen consumați/zi x kcal utilizate/| de oxigen | 


numit şi coeficient termic al oxigenului (are o valoare de 4,83 pentru o ali- 
mentație mixtă) 


432 x 4,83 = 1794,56 kcal/zi 


Variabilitatea parametrului impune aplicarea unor formule predictive 
diferențiat, pe sexe, în funcție de măsurători antropometrice înălțime [I (m)], 
greutate [G(kg)] şi de vârstă (ani). 


Tabel 5.3. Formule de calcul ale metabolismului bazal propuse de OMS 


Pe e MB exprimat în kj | 
ani) (între paranteze este exprimat în kcal) 
18-30 64,4 G — 113,01+ 3000 
(15,4 G-— 27 1+ 717) 
Ş 42,7 G + 66,9 | + 3769 
Bărbaţi | 30-60 | (113G+161+901) 
36,8 G + 4719 1 - 4481 
P (8,8 G+ 1128 1- 1071) 
55,6G + 1397,41+ 146 
1 (13,3 G+ 3341+ 35) 
Femei 


36,4 G - 104,61 + 3619 
30-60 | (87 G-251+865) 
38,5 G + 2665,2 | - 1264 
P (9,2 G + 637 | - 302) 
Ravulssin a constatat că estimarea consumului energetic este mult 


mai precisă dacă se realizează pe baza masei slabe şi nu a greutăţii corporale. 
Formulele stabilite până acum confirmă justețea observaţiei numai pentru 

consumul energetic de repaus, nu şi pentru cel total. Cu toate acestea, 
consumul energetic de repaus se calculează tot pe baza greutăţii. 


Ecuația lui Black et al. (1996) 


[1,083 x G048 x 1%50 x V-%13] x 1 000 


e pentru bărbați: | MB= 
4,1855 


[0,963 x G%48 x 1050 x V-%13]x 1 000 
e pentru femei: Ba] 


4,1855 


unde 
MB se exprimă în kcal (1kcal = 1MJ x 1000/4,1855); 1MJ= 239 kcal; 
| = înălţimea (m); G = greutatea (kg); V = vârsta (ani). 


Formula lui Black et al. este în acest moment formula de referință, mai 
ales pentru persoanele supraponderale şi cele cu vârstă peste 60 de ani. 

Metabolismul bazal poate fi calculat şi în funcţie de suprafața corporală 
(valoarea ei medie este de circa 1,72 m?), după următoarea formulă : 


| MB = 24 x (cu o valoare între 35-40) x suprafaţa corporală | 


Suprafaţa corporală este proporțională cu înălțimea şi greutatea şi se 
calculează după formula lui Dubois & Dubois (1970): 


SC = 19725 x (G%425 x 0,20247, 


în care | = înălțimea (m); G = greutatea (kg). 


B. Calorimetria indirectă măsoară consumul de energie prin două 
metode: 

a) Termochimia alimentelor; 

b) Termochimia respiratorie. 

a) Termochimia alimentelor estimează cantitatea de energie uti- 
lizată de organism pornind de la calculul energiei furnizate prin rația 


alimentară, numită şi raţie calorică (metoda ingesta) sau prin măsurarea 
CO, şi a ureei excretate de organism (metoda excreta). 

Metoda ingesta calculează cantitatea de energie produsă prin degra- 
darea alimentelor ingerate. Pentru aceasta trebuie să cunoaştem cantitatea 
şi compoziția alimentelor din raţia alimentară, cât şi valoarea lor energetică. 

Consultarea literaturii de specialitate ne-a oferit diferite valori ener- 
getice ale macronutrimenţilor, sistematizate în teoretice, reale şi practice 
(J. Mercier, 2006) (tabel 5.4). 


Tabel 5.4. Valori energetice ale alimentelor 


Valoare Valoare 
energetică energetică energetică 
teoretică reală practică 

| kcal/g | kj/g | kcal/g | kj/g | kcal/g | kj/a | 
17,2 17,2 
|Lipide |. 93..[389| 93 |389]| 9. |377.] 
23,9 20,3 


Pentru calculul aportului energetic se utilizează valoarea energetică 
practică. Astfel, dacă raţia alimentară/zi a unui individ se compune din 400 g 
glucide, 100 g lipide şi 70 g proteine, aportul energetic se calculează astfel: 


Valoare 


Substrat 
energetic 


400 g glucide x 4 = 1 600 kcal 
100 glipidex9 = 900 kcal 
70 g proteinex4= 280 kcal 
Total = 2 780 kcal/24 ore. 


În această metodă cantitatea de energie furnizată organismului prin 
alimente este egală cu cantitatea de energie utilizată. Situaţie este valabilă 
numai dacă greutatea corporală rămâne constantă în timpul măsurătorii 
(organismul nu realizează şi nici nu utilizează rezerve energetice). 

Metoda ingesta se ocupă cu studiul intrărilor de energie în organism. 

Metoda egestas studiază ieşirile de energie din organism reprezentate 
de CO, expirat, apă (în aerul expirat şi prin evaporare cutanată) şi uree. 
Este o metodă complexă, de analiză selectivă a contribuţiei diferitelor 
alimente în consumul energetic. Astfel, măsurarea ureii excretate permite 

cunoaşterea cantității de proteine degradate. Cantitatea de lipide şi glucide 
se măsoară pe baza carbonului şi face obiectul eliminărilor respiratorii, 
fecale şi urinare. 


b) Termochimia respiratorie (gazoasă) măsoară consumul de energie 
prin consumul de oxigen (VO,) şi producţia de CO, (VCO,). Măsurarea şi 
analiza gazelor se realizează cu spirometre echipate cu softuri performante 
care furnizează date complexe şi precise. 

Pentru aprecierea cantităţii de energie utilizată (consumată) de or- 
ganism trebuie cunoscut echivalentul caloric al oxigenului, numit şi coefi- 
cientul termic sau energetic. 

Coeficientul termic al oxigenului reprezintă cantitatea de energie elibe- 
rată prin consumul unui litru de oxigen pentru oxidarea un anumit aliment. 


Nutriment + O, —> CO, + H,O + Energie 


Valoarea echivalentului caloric al oxigenului variază în funcţie de 
substratul utilizat (glucide, protide, lipide) (tabel 5.5). 


Tabel 5.5. Coeficient termic al 02 în funcţie de substratul energetic utilizat 


utilizat | fiziologică (kcal/g9) | Kcal | ki | 


Regim mixt |. 483, | 2001 i 


Energia eliberată prin arderea glucidelor este mai mare comparativ 
cu lipidele, pentru că prin glicoliză anaerobă se eliberează 2 molecule de 
ATP fără consum de oxigen. 

În practică, pentru calculul energiei utilizate de organism cu scopul 
degradării alimentelor se utilizează în general echivalentul caloric mediu 
al oxigenului, care este egal cu 4,83 kcal/| O, sau 20 kj/| O,. Se procedează 
astfel, deoarece regimul alimentar este mixt, rareori dieta fiind exclusiv 
mononutiment. De exemplu, dacă un individ înregistrează un consum 


de oxigen de 0,300 l/min, cantitatea de energie consumată este egală cu 
0,300 x 20 = 6 kj/min. 

Pe baza consumului de oxigen, se poate calcula consumul de energie 
într-un efort fizic după următoarea formulă: 


Astfel, dacă un atlet parcurge 10 000 m în 32 min, iar VO, este de 5I/ 
minut, consumul energetic (kcal) = 5 x 32 x 4,83 = 772,80 kcal = 3 200 kj 

Spirometria presupune şi măsurarea producţiei de bioxid de carbon 
(VCO,) care variază de asemenea în funcţie de substratul oxidat. Calculul 
cel mai precis al echivalentului caloric pentru 1litru de oxigen consumat se 
obţine pe baza coeficientului respirator. 

Coeficientul respirator (QR) reprezintă raportul între cantitatea de CO, 
produs prin oxidarea completă a unui substrat energetic (CO, eliminat) şi 
cantitatea de oxigen necesar oxidării complete (O, consumat). 


QR =VCO,/VO, 


Coeficientul respirator variază în funcţie de substratul energetic utilizat: 
QR = 1 pentru glucide, 0,70 pentru lipide şi 0,80 pentru proteine (tabelul 5.6). 

Dacă se cunoaşte valoarea QR şi cantitatea unui substrat degradat 
se pot determina cu ajutorul unor abace şi cantitățile celorlalți macronu- 
trimenţi utilizați ca substrat energetic (J. Mercier, 2006). Aplicând apoi 
formule specifice echivalenţilor calorici se poate calcula energia produsă 
prin degradarea fiecărui substrat energetic. 


Tabel 5.6. Coeficienţi respiratori şi calorici ai alimentelor şi alcoolului 
Producţia 


calorimetru de căldură 


kcal/g 


Substrat 
utilizat 

Cu cât QR este mai aproape de 1 rezultă că subiectul utilizează glucide 
pentru a asigura necesarul de ATP. 

Când QR este mai mic sau egal cu 0,7 lipidele reprezintă substratul 
energetic preferat. 

Cu cât QR este mai mic cu atât rezervele lipidice sunt mai mici, iar adi- 
pozitatea corporală mai redusă. 

Menţinerea unei greutăți corporale stabile, presupune ca aportul şi 
consumul energetic să fie egale. 

Într-o raţie alimentară echilibrată se poate calcula coeficientul ali- 
mentar (QA). 

Când coeficientul alimentar este egal cu cel respirator, greutatea cor- 
porală este stabilă. 

Repartiția macronutrimenților într-o rație alimentară, care asigură 
cantitativ şi calitativ necesarul nutritiv al individului pe o perioadă de 24 
ore este următoarea: 55% glucide, 35% lipide şi 10% proteine. Coeficienții 
respiratori sunt 1,00 pentru glucide 0,7 pentru lipide şi 0,8 pentru proteine. 

Coeficientul alimentar total se calculează după formula: 


QA = (55x 1)+(35x0,7)+ (10x 0,8)/100 = 0,875 ) 


Valoarea QA şi relaţia acestuia cu QR, se răsfrânge asupra greutății 

corporale (E.Jequier, 2005): 

e când QA = QR = 0,875, greutatea corporală este stabilă (aportul energetic 
este egal cu consumul energetic); 

e când QA este mai mic decât QR rezultă că aportul lipidic depăşeşte posi- 
bilităţile de oxidare ale organismului, iar greutatea corporală creşte. 

e când QA este mai mare decât QR, rezultă că există un dezechilibru, în care 
consumul energetic depăşeşte aportul, iar greutatea corporală scade. 


Măsurarea schimburilor gazoase respiratorii, respectiv a consumului 
de oxigen şi a producţiei de CO, poate fi realizată într-o cameră calorime- 
trică, unde subiectul reproduce activităţile cotidiene cel puţin 24 de ore 
(inclusiv activități sportive). 

Compoziţia aerului, care ventilează spaţiul (camera calorimetrică) 
este analizată şi permite măsurarea exactă a consumului energetic total. 

În cazul unor măsurători limitate în timp (teste de laborator) se poate 
utiliza o cagulă ventilată. 

Calorimetria indirectă este cea mai utilizată metodă de măsurare a 
consumului energetic. Coeficientul de eroare este +/ 5%, dacă se respectă 
condiţiile de recoltare a eşantioanelor de gaze. 

Consumul energetic datorat activităţilor fizice reprezintă componenta 
care variază cel mai mult în cadrul consumului energetic total. Variabilitatea 
este legată atât de tipul efortului cât şi de diferențele individuale (debutant 
sau sportiv antrenat). Calorimetria indirectă de efort va fi prezentată 
în capitolul 8 şi oferă informaţii suplimentare în legătură cu substratul 
energetic şi consumul energetic de efort. 

Capitolul 6 

ECHILIBRUL ENERGETIC, 
GREUTATEA CORPORALĂ OPTIMĂ 
ŞI PERFORMANŢA SPORTIVĂ 


6.1. EVOLUȚIA GREUTĂȚII CORPORALE ÎN ONTOGENEZĂ 
6.2. EVALUAREA GREUTĂȚII CORPORALE 
6.2.1. Metode directe 
6.2.2. Metode indirecte 
6.3. VARIAŢII ALE GREUTĂȚII CORPORALE ŞI INDICELUI MASEI CORPORALE 
6.4. ECUAȚIA ECHILIBRULUI ENERGETIC 
6.4.1. Obezitatea 
6.4.2. Deficitul ponderal 


6.5. REDUCEREA GREUTĂȚII CORPORALE LA SPORTIVI 


6.1. EVOLUȚIA GREUTĂȚII CORPORALE ÎN ONTOGENEZĂ 


Greutatea corporală (G) reprezintă suma greutăților diferitelor struc- 
turi care compun organismul, structuri grupate într-o componentă relativ 
fixă (schelet, viscere, sistem nervos, piele) şi o componentă variabilă 
(muşchi, ţesut adipos şi apă). În cazul unui adult cu o greutate de 60 kg 
componenta fixă cântăreşte aproximativ 20 kg, iar componenta variabilă 
40 kg, dintre care 30 kg reprezintă greutatea muşchilor, 10 kg a țesutului 
adipos şi restul a apei (cca. 60% din greutatea corporală). 

Evoluţia greutăţii corporale reprezintă un indicator al stării de 
sănătate. La copil şi adolescent permite aprecierea modului de desfăşurare 
a proceselor de creştere şi dezvoltare (variaţii fiziologice sau patologice). 


5. Evoluţia ontogenetică a greutăţii corporale este spectaculoasă. Nou-născutul la termen 
estenormoponderal, are o greutate medie de 3 000-3 500 grame cu variaţii între 2 500-4500g.; 
cei cu o greutate sub 2 500 g sunt subponderali, iar cei cu peste 45009 sunt supraponderali. 
La naştere, greutatea fetelor este cu 200-300g mai mică decât a băieților. 

După naştere, în primele 4-5 zile, se produce o scădere fiziologică în greutate (apoximativ 
5-10%), pentru ca în următoarele 6-7 zile să se revină la greutatea iniţială. În primul an de 
viaţă greutatea corporală evoluează astfel: creşte în primele 4 luni cu câte 750 g/lună (total 
3 000 g), în următoarele 4luni cu câte 500 g/lună (total 2 000 g) şi în ultimele 4 luni cu câte 
250 g/lună (1 000 g). Astfel, la vârsta de 1 an un copil cu o greutate de 3 000 g la naştere, 
ajunge să cântărească 9 000 g. 

Între 1-2 ani, greutatea creşte cu cca 250 g/lună. După vârsta de 2 ani, sporul ponderal este de 
aproximativ 2-2,5 kg/an până la pubertate. 

În concluzie, greutatea se dublează la 5 luni, se triplează la 12 luni şi creşte de 5 ori la 36 de 
luni. 

Între 11-16 ani, greutatea creşte cu 3-5 kg/an, iar între 16-22 ani cu 2-3 kg/an. 

Cercetări antropologice evidenţiază faptul că la naştere, greutatea variază de la o populaţie 
la alta, în funcţie de zona geografică. Astfel, în ţările din Europa de Nord, nou-născuţii au cele 
mai mari greutăţi medii (3 500 g), apoi greutatea scade treptat, pe măsură ce ne îndreptăm 
spre sudul Europei. 

Înperioadaprepubertară (10-11 ani), greutateafetelorodepăşeştepea băieţilor, realizându-se 
„prima încrucișare” a curbelor ponderale. La 14-15 ani, fenomenul se produce în sens invers: 
greutatea băieţilor o depăşeşte pe a fetelor: se produce „a doua încrucişare” a curbelor 
ponderale. La băieţi, vârful creşterii ponderale coincide cu valoarea maximă a creşterii 
staturale, fenomene care se produc în jurul vârstei de 14 ani. 

În perioada pubertară la băieți, achiziția medie este de 9 kg (6-13 kg), ajungându-se Ia finele 
acesteia la o greutate de cca. 65 kg. La fete, rata câştigului ponderal mediu din perioada 
pubertară este de 8 kg (6-11 kg), ceea ce înseamnă o greutate finală medie de cca. 52 kg. 


ca 


La gravide creşterea ponderală cu 10-12 kg în cursul sarcinii pentru o 
femeie cu o înălțime medie are valoare predictivă privind naşterea unui 
copil normoponderal (G > 2 500 g). 


La vârsta adultă, greutatea corporală este relativ stabilă, fluctuând 
în jurul unei anumite valori. Fluctuaţiile fiziologice corespund mai ales 
masei grase, deci rezervelor energetice. Homeostazia ponderală este deci 
expresia unei homeostazii energetice. Evoluţia individuală a greutății este 
determinată şi de interacțiunea dintre factorii genetici şi mediu. Cât timp 
mediul exterior (alimentaţie, activitate fizică, ingestia unor medicamente 
etc.) nu se modifică, greutatea corporală rămâne constantă. Se pare că 
organismul dispune de mecanisme fiziologice de „tampon” a efectelor 

produse de modificările mediului exterior. Când influența mediului exterior 

| asupra balanței energetice depăşeşte capacitatea fiziologică de reglare a 

| organismului se produc modificări ale greutăţii corporale. Cercetări recente 
au evidenţiat că indivizii supraalimentaţi sau subalimentaţi forțat îşi modifică 
doar temporar greutatea corporală; după renunţarea la dietă şi reluarea 
unei alimentaţii libere ei revin şi chiar depăşesc greutatea anterioară. 

Odată cu înaintarea în vârstă, greutatea tinde să crească, pe seama 

| masei grase, în timp ce masa slabă scade, iar în perioada de senescenţă 
| scade un timp, după care se stabilizează. 

În sport, greutatea corporală este un parametru care influențează 
efectiv obținerea performanţelor. Creşterea sau scăderea în greutate este 
| nesemnificativă dacă nu se cunoaşte exact componenta care a suferit mo- 
dificări (masa grasă sau masa non-grasă). Din perspectivă estetică, doi 
sportivi pot avea aceiaşi greutate şi înălțime dar aspectul fizic este absolut 
| diferit din cauza variațiilor compoziţiei corporale. 


6.2. EVALUAREA GREUTĂȚII CORPORALE 


Cele mai mari variaţii ale greutăţii corporale se obțin pe seama 
componentei hidrice (apă reţinută sau eliminată), în funcţie de dieta sau 
| metabolismul subiectului, conţinutul colonului etc. În aceste condiții, 
| măsurarea greutăţii corporale este un parametru grosier şi insuficient 
pentru aprecierea stării reale a organismului. Evaluarea fidelă a greutății 
corporale este posibilă numai pe baza studiului compoziţiei corporale. 


Pare i 


Afirmația este susținută şi de următoarele situaţii: 

a) În caz de obezitate, dacă se recurge la un regim alimentar restrictiv pri- 
mele kilograme se pierd pe seama apei extracelulare; numărul kilo- 
gramelor astfel pierdute depinde de gradul obezității. Într-o obezitate 
uşoară pierderile sunt 2-3 kg, iar în cazul unei obezități grave pot ajunge 
până la10-15 kg. Dacă regimul este abandonat greutatea corporală 
creşte inițial tot pe seama apei. 

b) În cazul unei stări de denutriţie prin determinarea greutăţii corporale 
este subestimată pierderea masei celulare datorită creşterii apei intra 
şi extracelulare (pierderea de greutate poate interesa în egală măsură 
masa grasă sau masa slabă). 

Evaluarea greutăţii corporale se realizează prin metode directe şi 
indirecte. 


6.2.1. Metode directe 


Metodele directe de determinare a greutăţii corporale constau în 
cântărire. Se utilizează cântare cu tijă sau cântare digitale, moderne, care 


indică greutatea la gram. 


Monitorizare 

Cântărirea se va efectua totdeauna în condiţii standard, dimineața 
înainte de prima masă, după evacuarea vezicii urinare/tubului digestiv 
cu subiectul dezbrăcat sau în lenjerie de corp. Ritmicitatea determinărilor 
diferă în funcţie de vârsta subiectului. Eroarea cântarului este de +/- 0,5 kg. 


6.2.2. Metode indirecte 


Metodele indirecte permit calculul matematic al greutăţii corporale 
ideale. Aceasta nu corespunde unei valori precise (unei norme), ci unei 
game de valori în jurul unei medii considerată greutatea ideală teoretică. 
Greutatea corporală ideală teoretică variază de la un individ la altul în 
funcţie de vârstă, sex, talie, morfologie, osatură, masă musculară, ante- 
cedente familiale etc. Ea poate fi determinată prin metode statistice efec- 
tuate pe un eşantion reprezentativ dintr-o anumită populație, situaţie 
în care corespunde greutăţii medii a acelei populaţii şi are valoare doar 
pentru aceasta (se întocmesc tabele de referință). 


Din punct de vedere medical se consideră că greutatea ideală este 
aceea pe care o persoană o poate atinge şi menţine în funcţie de specificul 
activităţii pe care o desfăşoară şi pentru care riscurile de îmbolnăvire 
specifice excesului ponderal sunt minime. 

În acest moment se utilizează numeroase formule matematice prin 
care poate fi determinată greutatea corporală ideală. Rezultatele obținute 
diferă foarte mult în funcţie de parametrii luaţi în calcul; cel mai utilizat 
parametru este înălțimea corporală. Greutatea corporală reală (numită 
şi actuală pentru că se referă la momentul cântăririi) se compară cu 
greutatea corporală ideală teoretică (calculată prin formule matematice) 
şi cu standardele acestui parametru conţinute în tabele de referință sau 
în nomogramele sau hărţile de creştere (situaţie în care raportarea este 
posibilă până la vârsta de 20 ani). La sportivi greutatea corporală ideală 
coincide cu ameliorarea capacităţii funcționale şi a performanţelor specifice 
fiecărui sport şi exprimă echilibrul perfect între masa grasă şi nongrasă, 
între necesarul şi consumul energetic, între nutrimențţi cu absorbție rapidă 
şi lentă, între glucide, lipide şi proteine. În sporturile de contact realizarea 
performanţei necesită o masă corporală importantă şi un procent scăzut 
de țesut adipos, iar în sporturile de anduranţă este necesară o greutate mai 
redusă, dar şi un procentaj mai scăzut de masă grasă. 

Pe baza greutăţii corporale se calculează o serie de indici prin care 
poate fi apreciat statusul nutrițional. Cel mai important este indicele masei 
corporale. 


A. Formule de calcul a greutăţii corporale ideale teoretice 
Prezentăm în continuare câteva formule de calcul a greutăţii corporale 
(exprimată în kg) în funcţie de diverşi parametri. 


1. Formula lui Broca permite calculul G ideale teoretice (kg) pe baza 
înălțimii corporale (cm). Formula de calcul este diferită pe sexe: 


e pentru bărbaţi: |G (kg) = Înălţimea (cm) - 100 


e pentru femei:  |G (kg) = Înălțimea (cm) - 105 
| DE tina 

Valorile obținute sunt supraevaluate în cazul persoanelor înalte, de 
aceea formula este controversată. Se mai utilizează doar datorită uşurinţei 
calculului. 


2. Formula lui Brusch (Broca modificată) este o versiune ameliorată 
a formulei lui Broca, deoarece introduce în calcul anumite intervale ale 
înălțimii: 
e pentru subiecți cu înălțimea până la 165 cm 


G (kg) = Înălțimea (cm) - 100 


e pentru subiecți cu înălțimea între 166-175 cm 


G (kg) = Înălțimea (cm) - 105 


e pentru subiecți cu înălțimea peste 175 cm 


| G (kg) = Înălțimea (cm) - 110 | 


Formula este aplicabilă atât nesportivilor, cât şi sportivilor. 


3. Formula lui Lorentz este tot o versiune ameliorată a formulei lui 
Broca, deoarece introduce în calcul un factor de corecție pentru înălțime, 
factor variabil în funcţie de sexul subiectului; ca urmare valorile greutății 
corporale ideale sunt mai precise; formula se utilizează mai ales în studii 
clinice: 


G (kg) =( Înălţimea - 100) - (Înălțimea -150 ) / 2 sau 4*] 
*raportarea la 2 se utilizează în cazul persoanelor de sex feminin şi la 4 în 


cazul bărbaţilor. + 
Exemplu calcul pentru un subiect de sex feminin cu înălțimea de 170 cm: 


(170 = 100) - [(170 -150) /2] 
70 - [20 /2] 
70-10 =60kg 


| | 
| 


4. Formula lui Monnerot - Dumaine: 


| G ideală (kg) = [Înălțimea (cm) - 100 + 
| + (4 x Perimetrul articulației pumnului (cm)] /2 


Această formulă are în vedere importanţa componentei osoase şi a 
masei musculare în stabilirea greutăţii corporale, de aceea ia în calcul peri- 


metrul articulației pumnului. 


5.Formula lui Vandervael calculează greutatea (kg) pe baza înălțimii 
(cm) sau pe baza înălțimii (cm) şi a vârstei (ani): 


e pentru bărbați 


G ideală (kg) = 50 + [(Înălțimea - 150) x 0,75] 


sau 


| Gideală (kg) = 50 + [(Înălţimea - 150) x 0,75] + [(Vârsta - 20)/20] 
e pentru femei formulele se înmulţesc cu 0,9 


Formula de calcul pe baza factorului de corecție pentru înălțime şi pe 
baza vârstei este mai precisă, cunoscându-se variațiile greutății corporale 
în funcţie de vârstă. 


6. Formula lui Creff 

Faţă de formula lui Lorentz are avantajul că introduce în calcul vârsta, 
dar şi morfologia subiectului. 

Metropolitan Life Insurence Company a stabilit pe baza relaţiei de 
proporţionalitate dintre înălțime şi lățimea cotului 3 tipuri morfologice/ 
sexe. În cazul subiecţilor cu morfologie normală, valorile sunt cele din 
tabelul 6.1. Valori mai mici indică morfologia gracilă, iar valori mai mari 
caracterizează morfologia masivă. 

Înălţime 


VL) A (cm) (cm) 
147-150 5,4-6,3 
6,3-7,3 153-160 5,4-6,3 
173-175 
[183-191 | ___ 70-79 | 173-175 | 60-67 | 
>193 | 73-83 | >183 | 63-70 | 


e pentru subiecţi cu morfologie normală: 


| G ideală (kg) = [Înălţimea (cm) - 100] + [Vârsta (ani)/10 x 0,9] ) 
Exemplu calcul pentru un subiect cu înălțimea =170 cm şi vârsta de 50 ani: 
(170 — 100) + (50/10x 0,9) 

70 + (5 x 0,9) 

70 + 4,5 = 74,5 kg | 


e pentru subiecți cu morfologie gracilă: 


| G ideală (kg) = [Înălțimea (cm) - 1 00] + [Vârsta (ani)/10x 0,9 0,9] ) 


e pentru subiecţi cu morfologie masivă: 


 Gideală (kg) = [Înălţimea (kg) - 100] + 
+ [Vârsta (ani)/10 x 0,9x 0,9x 1,1] 


7. Formulă agreată de nutriţionişti: 


| Gideală (kg) = Înălțimea (cm) - 100 - 10% din diferență 


| Exemplu calcul pentru un subiect cu înălțimea = 170 cm 
| G = [170 — 100] - 10% din diferenţă 
G = 70 - 7 = 63 kg | 


| 8. Pentru sportivi, recomandăm următoarea formulă stabilită pe 
| baza compoziţiei corporale: 


| Gideală (kg) = masa nongrasă/100 - % din masa grasă agreată | 


B. Indicele masei corporale 

Indicele masei corporale (IMC) numit şi indicele Quetelet, reprezintă 
traducerea în limba română a BMI (body mass index). Evaluează greutatea 
corporală de ansamblu şi reprezintă raportul dintre greutatea din momentul 
cântăririi (exprimată în kg) şi pătratul înălțimii (exprimată în m?). 


IMC = G actuală/inălțime? 


Valorile normale sunt: 
e pentru femei 19-25 kg/m;; 
e pentru bărbaţi 20,5-25 kg/m? (tabel 6.2. şi 6.3.). 


Tabel 6.2. Interpretarea indicelui masei corporale 
(National Institutes of Health SUA) 


Valoare IMC kg /m? Interpretare 


exces ponderal moderat (supraponderal) 
exces ponderal grav (obezitate gradul |) 
exces ponderal foarte grav (obezitate gradul II) 


| 

obezitate morbidă, monstruoasă (gradul II!) 
| | Tabel 6.3. Interpretarea indicelui masei corporale 
| (ONU, 2003) 


Interpretare (status nutrițional 


__ Maloai C(kg/m) |. 
< 18,5 
18,5 - 24,9 


30 — 34,9 


35 - 39,9 


obezitate moderată 
obezitate severă 
obezitate morbidă | 


Rezultatele IMC trebuie interpretate şi în legătură cu tipul osaturii per- 
soanei evaluate (gracilă, medie şi puternică). Pentru aceasta se măsoară 
perimetrul articulației radiocarpiene stângi între policele şi indexul mâinii 
drepte (în cazul persoanelor cu monodextrie dreaptă, invers pentru stângaci). 


Posibilităţi şi interpretare 
e policele şi indexul se suprapun parțial —> osatură gracilă, iar IMC este 
considerat normal când valorile sunt cuprinse între 18-20 kg /m;; 
e policele şi indexul se apropie—> osatură medie, iar IMC este considerat 
normal când valorile sunt cuprinse între 20-22 kg /m; 
e policele şi indexul sunt depărtate —»> osatură puternică, iar IMC este 
considerat normal când valorile sunt cuprinse între 22-25 kg /m; 


Indicele a fost proiectat în principal pentru adulți cu vârste între 18 
şi 65 ani a căror înălțime şi condiţie fizică sunt mai stabile. Poate fi utilizat 
şi pentru vârste sub 18 ani, dar în această situaţie se foloseşte un tabel 
de echivalare sau trebuie făcute corelaţii cu nomogramele de creştere 
somatică. IMC poate fi corect interpretat în condiţiile unor evaluări repetate. 

Restricţii: IMC nu poate fi utilizat în cazul sugarilor, copiilor, femeilor 
însărcinate sau care alăptează, persoanelor grav bolnave, adulţilor peste 
65 de ani sau culturiştilor. 

De fapt, formulele predictive ale greutăţii corporale optime pe baza 
înălţimii, precum şi IMC sunt puţin aplicabile la sportiv, chiar dacă seţine cont 
de tipul osaturii, deoarece există particularităţi în funcţie de specializarea 
sportivă, nivelul de pregătire şi de procentul optim al țesutului adipos. 


6.3. VARIAȚII ALE GREUTĂȚII CORPORALE ŞI IMC 


Determinarea indicelui masei corporale ne oferă posibilitatea în- 
cadrării subiectului în stările de normalitate sau abatere, în sensul 
excesului sau insuficienţei ponderale, fără a furniza informaţii despre 
cantitatea de ţesut adipos sau repartiția acestuia. Valorile normale nu 


exclud posibilitatea ca subiectul să prezinte țesut adipos în exces, după 
cum nici creşterea acestui parametru nu exclude posibilitatea ca țesutul 
adipos să fie normal sau subnormal pentru vârsta, sexul şi talia subiectului. 
De asemenea, pe baza unui IMC crescut nu pot fi departajate persoanele 
supraponderale de cele cu musculatură sau osatură puternică sau cu o 
retenţie hidrică importantă (IMC aparent crescut). Dezavantajul IMC rezultă 
deci din faptul că nu poate furniza date despre compoziţia corporală. 
IMC trebuie interpretat în contextul duratei unui exces sau deficit ponderal. 
Variaţiile importante ale greutății corporale înregistrate într-o perioadă 
scurtă de timp impun un consult medical, deoarece pot fi consecinţa unor 
boli (neoplasm, infecţii, inflamații, tulburări hormonale) sau unor tulburări 
ale comportamentului alimentar (bulimie, anorexie). 

La sportivi, valorile indicilor trebuie interpretate în relaţie cu cerinţele 
diferitelor discipline sportive. Astfel, în sporturile de forță, indicii vor fi mult 
mai mari, comparativ cu practicanţii jocurilor sportive, ai probelor de fond 
din atletism sau cu populaţia sedentară. Valorile mai mari sunt consecința 
dezvoltării masei musculare, nu a țesutului adipos. 

Potrivit OMS, indicele masei corporale reprezintă parametrul nutri- 
ţional cel mai folosit, standardul în evaluarea riscurilor de comorbiditate 
legate de excesul ponderal la adult. De asemenea, OMS a propus o cla- 
sificare a statusului nutriţional şi a riscurilor de comorbiditate în funcţie 
de perimetrul taliei ca factor determinant în creşterea acestor riscuri (tabel 
6.4.). Perimetrul taliei reflectă cantitatea de ţesut adipos visceral şi oferă 
informaţii complementare IMC pentru că excesul de țesut abdominal este 
asociat riscului de apariţie a bolilor cardio-vasculare, diabetului zaharat, 
cancerului de colon, prostată şi sân. 


6.4. Status nutriţional şi riscul de comorbiditate în funcţie de valoarea IMC 
şi perimetrul taliei (după OMS) 


Risc de comorbiditate în funcţie 
de perimetrul taliei __ 


Risc de 


comorbi-_ 
Status ditate 
nutrițional i Bărbați>94cm | Bărbaţi=102cm 
asociat 


Femei > 80 cm | Femei > 88 cm 


uşor ridicat 


ridicat foarte ridicat 


foarte 

ridicat 
Obezitate extrem 

de ridicat 


foarte ridicat foarte ridicat 


extrem de ridicat | extrem de ridicat 


Prognostic 

Subiecţii cu valori normale ale IMC sunt longevivi. Valorile crescute 
ale IMC în copilărie reprezintă un factor de risc pentru afecţiuni cardio-vas- 
culare, ale vezicii biliare, dislipidemii, diabet zaharat etc. Riscul creşte cu 
vârsta la ambele sexe. 

Când IMC > 25 creşte rata mortalităţii, iar dacă IMC depăşeşte 30kg/m” 
rata mortalităţii creşte cu 50%. 

Valori foarte scăzute ale IMC indică risc pentru patologie pulmonară 
sau gastro-intestinală. 


6.4. ECUAȚIA ECHILIBRULUI ENERGETIC 


În nutriţie regula de bază constă în menţinerea unui echilibru per- 
manent între necesarul de nutrimenţi şi aportul alimentar. Echilibrul tre- 
buie înţeles atât sub aspectul aportului caloric (echilibru cantitativ), cât 
şi sub aspectul calităţii alimentelor ingerate (echilibru calitativ). Echili- 
brul energetic se realizează când aportul energetic este egal cu cheltu- 
ielile, bilanţul energetic este zero (diferenţa dintre aport şi consum), iar 
greutatea corporală se menţine constantă (şi compoziţia corporală!). 
Dacă aportul energetic prelungit depăşeşte consumul (bilanţ energetic 
pozitiv), excedentul este depozitat sub formă de lipide în adipocite; iniţial 
se constată un exces ponderal, apoi se instalează obezitatea. Menţionăm că 
dacă glucidele sunt consumate în cantităţi rezonabile, stocarea sub formă 
de lipide este redusă, deoarece stimulează propria lor oxidare, în timp ce 
lipidele pot fi stocate în cantități cvasinelimitate (Tounian, 2004). 

Când aportul energetic prelungit este mai mic decât consumul, bi- 
lanţul energetic este negativ şi se exprimă prin reducerea greutății 
corporale (deficit ponderal). 

6.4.1. Obezitatea 


Obezitatea are ca factori favorizanţi ereditatea, obiceiurile alimentare 
dobândite în copilărie, sedentarismul, ingestiile excesive de alimente pe 
fond nervos (ingestii de stres) şi uneori cutumele sociale. Obezitatea este 
şi consecinţa unor traumatisme sau tumori ale centrilor reglării aportului 
alimentar situaţi în hipotalamus. Predispoziţia genetică pentru creşterea 
greutăţii corporale pe seama masei grase a fost dovedită (au fost studiaţi 
indivizi cu aport energetic excesiv echivalent cu şi fără antecedene de 
obezitate). Astfel, riscul unui nou-născut cu surplus ponderal de a deveni 
obez la vârsta adultă este scăzut dacă ambii părinţi au o greutate corporală 
normală. În cazul unui copil cu vârsta sub 10 ani, indiferent de greutatea 
corporală, riscul de a deveni obez la vârsta adultă este de 40% dacă unul 
dintre părinţi este obez, de 80% dacă ambii părinţi suferă de această 
afecțiune şi sub 10% dacă niciunul dintre părinţi nu prezintă exces ponderal 
(Gannem H. et al., 1993). Sportivii cu predispoziție genetică la obezitate vor 
avea permanent probleme cu menţinerea greutății (masei) şi compoziţiei 
corporale favorabile realizării performanţelor. 

În timpul creşterii se produc modificări privind atât cantitatea de ţesut 
adipos, cât şi distribuţia acestuia. Este unanim acceptat că adipogeneza ca- 
racterizează perioadele copilăriei, pre- şi postpubertară. Ca urmare, men- 
ţinerea greutății şi a compoziţiei corporale optime în aceste,„perioade critice” 
este foarte importantă şi oferă posibilitatea unor predicții pe termen lung. 

Rolland&Cachera (1994) au constatat o creştere rapidă a țesutului 
adipos către vârsta de 6 ani. Constatarea are valoare predictivă: dacă țesu- 
tul adipos creşte către vârsta de 5 ani şi jumătate, riscul de obezitate la 
vârsta adultă este major. 

În timpul adolescenţei, Johnston (1992) a observat o tendinţă cons- 
tantă de depunere a țesutului adipos la nivelul trunchiului şi membrelor, 
dar şi diferenţe evidente pe sexe privind distribuţia acestuia. 

Femeile dispun de un panicul adipos mai important decât bărbaţii, 
ceea ce le conferă avantaje în condiţii de expunere la frig. În condiţii de 
temperaturi extrem de scăzute rolul de izolant termic dispare, deoarece 
masa musculară mai slab reprezentată limitează posibilitatea de apariţie a 
frisonului termic, care constituie principalul factor în termogeneză şi deci 
de luptă a organismului împotriva frigului. 

În privinţa topografiei, la bărbaţi adipozitatea respectă extremitățile 
şi se dispune centripet la nivelul regiunii superioare a corpului pe ceafă, gât, 
umeri şi abdomenul superior (supraombilical); este aşa numita adipozitate 
de tip android (Falstaff) sau adipozitate în formă „de măr”. 

La femei țesutul adipos are tendinţă de acumulare mai ales periferică, 
centrifugă, respectiv la nivelul părților inferioare ale corpului, pe abdomenul 
inferior (subombilical), pe flancuri, şolduri, fese şi coapse; este distribuţia 
de tip ginoid (Rubens) sau în formă „de pară”. 

Distribuţia anatomică a țesutului adipos este un factor de risc 
pentru apariţia bolilor metabolice şi cardiovasculare. S-a demonstrat că 
preadipocitele au o capacitate mai mare de diferenţiere în adipocite în 
cazul depozitelor abdominale, comparativ cu cele de la nivelul coapselor. 
Obezitatea abdominală se asociază cu creşterea grăsimii viscerale, care 
este un factor predictiv al morbidităţii şi mortalităţii. Ca urmare, obezitatea 
de tip android este corelată cu riscul major de apariţie a hipertensiunii 
arteriale, bolilor coronariene, diabetului zaharat de tip 2, dislipidemiei 
şi anumitor neoplasme (vezi risc de comorbiditate OMS). În obezitatea 
de tip ginoid, complicațiile cardio-vasculare şi metabolice sunt rare, dar 
predomină cele de tip mecanic (artroze prin suprasarcină) şi fenomenele 
de insuficienţă venoasă periferică. 

Cercetări recente au demonstrat că există diferenţe individuale în pri- 
vinţa capacităţii de oxidare a lipidelor şi glucidelor. Persoanele care oxidează 
mai bine glucidele prezintă un risc de 2,5 ori mai mare de a creşte în greutate 
comparativ cu cele care oxidează lipidele. Ca urmare, echilibrul rezervelor 
energetice ale organismului depinde de proporţia dintre lipide şi glucide. 


Regimul alimentar de scădere ponderală 


Scăderea ponderală trebuie eşalonată pe o perioadă lungă, fără să 
depăşească 500-1 000 g/săptămână. Un regim alimentar uşor restrictiv 
asociat cu mers 2 km /zi (asigură un consum energetic de 100 kcal/zi) 
totalizează un deficit de 500 kcal/zi, ceea ce asigură o scădere ponderală 
de cca. 500 g/săptămână. Scăderea greutății corporale este rapidă în prima 
fază (şi încurajatoare!) şi apoi mai lentă. Scăderea iniţială se datorează mai 
ales pierderii de apă. Încă din zilele 1-2 de restricţie calorică necesarul 
energetic este acoperit prin mobilizarea rezervelor de glicogen. Deoarece 
stocarea fiecărui gram de glicogen se însoţeşte de reținerea a aproximativ 


—( 


3 g de apă, mobilizarea glicogenului eliberează această apă care este eli- 
| minată, ceea ce explică în mare parte scăderea ponderală iniţială. Dacă su- 
| biectul revine la un regim alimentar echilibrat, stocul de glicogen şi apa 
care i se asociază revin la normal (se produce o creştere a greutății corporale 
| inițial tot pe seama apei). Se recomandă ca în cazul unui regim alimentar 
| restrictiv să se evite eliminarea completă a glucidelor, deoarece celulele 
| nervoase şi musculare utilizează aceste substanțe pentru asigurarea 
| necesarului metabolic. 
| Scăderea țesutului adipos la obezi creşte colesterolul HDL, fracțiune 
| lipoproteică responsabilă de inducerea efectelor profilactice privind apa- 
] riția bolilor cardio-vasculare. Cercetări recente evidenţiază în acest caz un 
consum energetic mai redus pentru asigurarea termogenezei alimentelor. 
Mai mult, obezii care au înregistat scăderi ponderale şi au reuşit să se înca- 
dreze în valorile normale pot menţine greutatea corporală în noile limite 
printr-un consum energetic cu15% mai mic comparativ cu persoanele care 
| nu au înregistrat pe parcursul vieţii creşteri ponderale. 
| Pentru a se încadra în standardele „de frumuseţe” multe femei recurg 
| în mod nejustificat la diete draconice, care produc modificări severe ale 
| metabolismului energetic, tulburări ale comportamentului alimentar şi 
J variaţii spectaculoase ale greutății corporale, scăderea ponderală fiind 
| urmată uneori de un câştig ponderal mai important şi pe un termen cu 
durată variabilă (efectul „yo-yo”). Aceste variaţii ale greutăţii corporale 
| favorizează câştigul ponderal şi cresc cu 70% riscul de deces prin afecţiuni 
cardiace, comparativ cu subiecții a căror greutate se menţine constantă. 

De multe ori dietele de scădere ponderală sunt adoptate din raţiuni 
pur estetice (nu există exces ponderal sau indicaţii medicale). 


| Scăderea ponderală şi efortul fizic 


Un regim alimentar restrictiv şi nedublat de un program de exerciţii 
| fizice, produce o scădere ponderală importantă, dar pierderea afectează 
| cel puţin în egală măsură masa musculară şi țesutul adipos (1 kg de masă 
| corporală pierdută provine din 500 g de ţesut adipos şi 500 g masă musculară; 
| uneori masa musculară scade mai mult). Dacă individul, înregistrează o 
| nouă creştere ponderală, 1 kg de masă corporală redobândită provine din 
„câştigul a 900 g ţesut adipos şi 100 g masă musculară. Un regim alimentar 
restrictiv, fără creşterea activității fizice va scădea metabolismul bazal. 


Ca urmare, cu câtaportulalimentarvafimai redus, cuatât consumul energetic 
va fi mai redus; se va creea un cerc vicios care va produce mari dificultăți în 
obţinerea unui bilanț energetic negativ. Exerciţiul fizic are ca scop scăderea 
greutăţii corporale pe seama masei grase, limitarea pierderilor de masă slabă 
şi a scăderii metabolismului bazal precum şi stabilizarea greutăţii corporale 
pe termen lung. Chiar şi în absenţa unui regim caloric restrictiv, exercițiul 
fizic produce scăderea considerabilă a greutăţii corporale, a depozitelor 
abdominale şi viscerale şi a masei grase totale. Mai mult, exercițiul fizic 
creşte consumul energetic, limitează scăderea masei slabe şi nu modifică 
metabolismul de repaus, (scade de obicei în restricţii calorice). Consumul 
energetic de repaus este influențat de masa slabă, de aceea scăderea 
masei slabe produce scăderea metabolismului bazal. Această situație poate 
favoriza reluarea ulterioară în greutate. De aceea, în timpul regimurilor 
alimentare de scădere ponderală se recomandă nu numai practicarea 
unor exerciţii cu dominantă aerobă care ard grăsimile, ci şi a unor exerciţii 
de tonifiere musculară. Combinarea acestor tipuri de exerciții favorizează 
scăderea în greutate, mai ales a masei grase, limitând pierderea masei 
musculare şi scăderea metabolismului de repaus. Pe de altă parte, după un 
exerciţiu intens, cu durată scurtă, senzaţia de foame scade imediat. Scăderea 
țesutului adipos nu presupune scăderea numărului de adipocite, ci a mărimii 
incluziunii lipidice, de aceea când activitatea fizică încetează se produce o 
creştere rapidă a cantităţii de grăsimi, dacă nu se iau măsuri de restricţie a 
ingestiei (Malina & Bouchard, 1991). 

De asemenea, în timpul exerciţiului fizic creşte eficienţa efortului, 
deoarece sunt utilizate ca substrat energetic trigliceridele intramusculare, 
nemaifiind necesartransportul lipidelor dela nivel subcutanat (trigliceridele 
intramusculare sunt localizate chiar lângă locul de oxidare, respectiv mito- 
condriile musculare). 


Tabel 6.5. Efectele unor strategii de scădere ponderală 
asupra compoziției corporale (Oppert, J-M, 2006) 


Strategia de scădere ponderală Masa slabă 


Regim hipocaloric scade puţin scade mediu 
Activitate fizică nu se modifică | scade puţin 
im hipocaloric + activitate fizică nu se modifică | scade mult 
Exerciţii de tonifiere musculară creşte nu se modifică 


S-a constatat că există diferenţe pe sexe privind scăderea ponderală 
prin efortfizic. Diferenţele decurg din distribuția depozitelor adipoase. Masa 
grasă repartizată în partea superioară a corpului şi la nivelul abdomenului 
superior (distribuţia de tip centripet, android) este sediul unei lipolize 
active stimulată de sistemul nervos simpatic. Ca urmare, în cursul unui 
efort fizic se produce mobilizarea perferenţială a depozitelor adipoase din 
aceste regiuni. Topografia este specifică bărbaţilor şi explică sensibilitatea 
crescută a acestora la efectele exerciţiului fizic. Uneori, depozitele adipoase 
localizate în anumite regiuni ale corpului creează disconfort psihic, 
iar persoanele respective sunt interesate să obțină o scădere ponderală 
„ţintită”, cunoscută sub denumirea de „scădere ponderală localizată”. 
În ciuda faptului că există partizani ai ideii că acest lucru este posibil, mulţi 
specialişti susțin contrariul. Exerciţiile fizice executate strict cu anumite 
grupe musculare nu vor reduce preferenţial depozitele adipoase adiacente 
muşchilor solicitaţi. Dacă sunt efectuate cu regularitate, ele vor diminua 
semnificativ masa grasă totală, ca urmare avantajele estetice se răsfrâng 
asupra întregului corp. 

Activitatea fizică permite menţinerea masei slabe prin creşterea 
oxidării lipidelor din masa grasă viscerală, stimularea controlului apetitului 
şi saţietăţii şi creşterea sensibilităţii la insulină (restabileşte echilibrul între 
aport şi consum). 

Un regim alimentar echilibrat asociat cu practicarea unui program 
ritmic de exerciții fizice determină: 

a) revenirea la greutatea corporală normală prin scăderea țesutului adipos 
şi menţinerea masei musculare; 

b) stabilizarea greutăţii corporale o perioadă lungă de timp, cu modificarea 
compoziţiei corporale în sensul creşterii masei musculare şi scăderii 
țesutului adipos. 


6.4.2. Deficitul ponderal 


Deficitul ponderal este mai frecvent la vârste extreme. Datele antro- 
pometrice (măsurarea greutăţii, a IMC şi a pliurilor cutanate) nu sunt sufi- 
ciente pentru a evalua această stare de nutriție. Markerul biologic cel 
mai utilizat şi validat în această situație este determinarea albuminemiei. 
Termenii de slăbire, denutriție, malnutriție sunt adesea utilizaţi cu sens de 
sinonimie, dar ei desemnează situaţii patologice diferite. De asemenea, 
trebuie studiată compoziţia corporală şi utilizaţi indici multiparametrici. 


Slăbirea desemnează o stare clinică ce se caracterizează printr-o 
greutate corporală sub valorile medii uzuale, fără semnificaţii patologice 
obligatorii. 

Malnutriţia are semnificaţia unui aport alimentar neechilibrat sau a 
subalimentaţiei prin carenţă. 

Denutriţia este starea clinică ce corespunde unei carențe de energie 
sau proteine utilizabile pentru asigurarea necesarului metabolic al orga- 
nismului; este deci o stare gravă de malnutriție la instalarea căreia mai 
concură şi alți factori, respectiv creşterea necesarului metabolic legat de 
o anumită boală sau creşterea pierderilor energetice prin boli ale tubului 
digestiv. Când 50% din masa proteică este epuizată survine moartea, 
indiferent de cauza care a generat deficitul proteic. 

Caşexia şi atrepsia reprezintă formele severe, ultimative, premortem 
ale denutriţiei. Atrepsia este o formă particulară de denutriţie care apare la 
copii sub 6 luni prin privare de hrană. 

Deficitul ponderal trebuie exprimat prin referire la greutatea ante- 
rioară sau la greutatea ideală. În acest mod, greutatea corporală poate 
avea valoare predictivă în stabilirea prognosticului în numeroase patologii 
caracterizate prin deficit ponderal. 

În cazul unui IMC scăzut elementele esenţiale de evaluare nutițională 
sunt numărul kilogramelor pierdute şi rapiditatea scăderii ponderale. Pier- 
derea a 5% din greutate într-o lună sau de 10% în 6 luni reprezintă semne 
ale denutriţiei. 

În denutriţii proteice gradul de scădere ponderală (adesea moderat) 
nu reflectă severitatea denutriției. 

Pragul IMC care indică o stare de denutriţie creşte cu vârsta. Peste 70 
de ani pragul se situează la o valoare sub 21 kg/m?. 


6.5. REDUCEREA GREUTĂȚII CORPORALE LA SPORTIVI 


Practica sportivă determină creşterea importantă a necesarului ener- 
getic, iar adecvarea aportului alimentar este o problemă reală pentru 
nutriționişti, mai ales că în cursul unui sezon greutatea sportivului variază 
de la greutatea minimă a formei sportive corespunzătoare celei mai bune 
performanţe (ciclism, atletism) şi până la creşteri de câteva kilograme în 
perioada dintre sezoane, tolerabile în limita a 3-5 kg. În cazul disciplinelor 

sportive care presupun categorii de greutate (box, judo) sau care impun 
reguli de greutate corporală este necesară menţinerea acestui parametru în 
limite cvasiconstante. Un bilanţ energetic pozitiv înaintea unei competiții 
necesită aplicarea unei strategii adecvate de scădere ponderală pentru ca 
sportivul să atingă categoria vizată sau greutatea optimă fără afectarea 
masei musculare, a rezervelor energetice sau a stării de sănătate. 

În legătură cu gestionarea scăderii ponderale, specialişii recomandă: 
e estimarea realistă a obiectivului în funcţie de procentul de masă grasă; 
e menţinerea unei alimentaţii echilibrate în macro şi micronutrimenți şi a 

unei hidratări corespunzătoare; 

e menţinerea unui aport energetic suficient pentru echilibrarea raportului 
dintre sinteza şi degradarea proteinelor (balanța azotată) pentru a 
conserva masa musculară. 

Se utilizează două strategii de scădere ponderală: 

a) varianta progresivă sau graduală; 

b) varianta rapidă sau de urgenţă. 

Este unanim acceptată varianta progresivă de scădere ponderală, 
deoarece astfel pot fi solicitate depozitele de grăsimi. Programul începe 
cu câteva luni înainte de competiție (minim 2 săptămâni). Rata scăderii 
ponderale trebuie să fie de 0,5- 1kg/săptămână, fără a depăşi 4% în ultimele 
zile dinaintea startului în competiţie. Se pare că o scădere ponderală pro- 
gresivă de 6% din masa corporală nu are efecte negative asupra perfor- 
manţei, dimpotrivă creşte raportul greutate/putere, deoarece masa mus- 
culară nu este afectată. 

Săptămânal se va revizui dieta şi se va verifica greutatea corporală în 
condiţii identice. 

Subiecţii supuşi unui regim de slăbire prezintă o reducere a meta- 
bolismului bazal pe unitate de ţesut activ. În cazul unui regim alimentar 
restrictiv important metabolismul bazal scade cu mai mult de 45%, ceea 
ce permite o economie de energie, dar treptat regimul devine din ce în ce 
mai puţin eficient. La un momentdat pierderea în greutate se stabilizează 
(se înregistrează un platou) şi poate fi mult mai mică decât previziunile 
stabilite prin calcul matematic sau prin aport nutrițional. „S-a constatat că 
fenomenul este mai pronunţat când perioadele de restricție energetică 
sunt practicate în mod repetat în sporturi în care controlul greutăţii are loc 
înainte de fiecare meci, iar corectarea se face după aceea. Rezultatul constă 
dintr-o „ciclizare” a greutăţii şi slăbirea poate deveni din ce în ce mai dificilă, 

în timp ce îngrăşarea se produce foarte uşor” (Steen et al,1988, citat de 
Claas et al., 2000). Consecințele variațiilor ponderale repetate se răsfrâng 
asupra cordului şi rinichilor. Sportivii dezvoltă stări psihice de frustrare, de 
descurajare şi modificări ale comportamentului alimentar. 

Scăderea ponderală rapidă, forțată durează mai puţin de o săptămână 
şi nu este recomandată, deoarece presupune atât reducerea drastică a 
aportului energetic şi hidric, cât şi o deshidratare importantă cu afectarea 
performanţei (scade capacitatea anaerobă şi cu toate că raportul greutate/ 
putere rămâne constant, forța musculară scade; de asemenea scade volu- 
mul sistolic şi se produc modificări ale echilibrului electrolitic). Un astfel 
de regim produce reducerea excesivă a masei musculare şi a depozitelor 
de glicogen, care reprezintă cea mai importantă rezervă energetică pentru 
eforturi bazate pe intensitate. În perioada aplicării strategiei de scădere 
ponderală „de urgenţă” este contraindicată efectuarea unor antrenamente 
cu volum sau intensitate crescută. 

Se interzice utilizarea laxativelor sau a diureticelor, datorită tulbură- 
rilor hidroelectrolitice secundare. În cazul sporturilor bazate pe categorii 
de greutate, chiar dacă sportivul reuşeste să se înscrie în categoria de greu- 
tate pentru care concurează, uneori capacitatea lui de efort nu poate fi res- 
tabilită (dacă intervalul între cântărire şi startul în competiţie este scurt). 
După un regim sever de slăbire, saturaţia adipocitelor scade sub nivelul 
minim, ceea ce poate avea consecinţe grave asupra sănătății. 

Este interzisă scăderea rapidă, forțată a greutăţii corporale la copii 
practicanți ai sporturilor legate de categorii de greutate, deoarece induce 
efecte negative asupra proceselor de creştere şi dezvoltare fizică. În acest 
caz se recomandă schimbarea periodică a categoriei de greutate. 

Când excesul ponderal este important (cca. 8% din G) se recurge la 
varianta aplicării alternative a celor două programe de reducere a greutății 
corporale, scădere ponderală rapidă în prima fază urmată de o perioadă 
de scădere progresivă şi de restabilire a dezechilibrelor hidro-electrolitice. 

Trebuie subliniat că în condiţii identice de practici sportive şi nutri- 
ţionale, reacţiile organismului sunt diferite în funcţie de sportiv. De aceea, 
trebuie foarte bine cunoscut rolul factorului genetic în determinarea mor- 
fotipului constituţional, raportul consum/aport putând fi modificat în anu- 
mite limite. Aceste particularităţi trebuie respectate în sporturile cu cate- 
gorii de greutate sau în cele cu profil estetic pentru a limita constrîngerile 
dietetice aplicate uneori tinerilor sportivi. 

7.1. PARAMETRII ENERGETICI Al EFORTULUI FIZIC 


Efortul fizic solicită organismul din punct de vedere biomecanic, 
funcţional, psihic şi metabolic. Factorii limitativi sunt în principal de ordin 
fiziologic şi în particular de natură bioenergetică. 


În funcţie de substratul energetic (glucide, lipide, proteine) care asi- 
gură resinteza permanentă a ATP-ului, singura sursă de energie chimică 
direct transformabilă în energie mecanică la nivelul proteinelor contractile 
din muşchi, se descriu două filiere energetice (aerobă şi anaerobă) şi trei 
sisteme metabolice (sistemul fosfagenelor, glicolitic şi sistemul oxidativ). 
Performanţa unei filiere energetice, pe baza căreia se stabileşte profilul 
energetic al sportivului, este dependentă de anumiţi parametrii energetici, 
exprimaţi în termeni de: 

e inerție, care reprezintă intervalul de timp între declanşarea efortului şi 
aportul energetic optim (T.A.0.) (timpul de aport optim al energiei); 

e capacitate, respectiv cantitatea totală de energie (ATP) disponibilă (po- 
tenţială) pentru efectuarea efortului; 

e putere metabolică sau cantitatea maximă de energie (C.MEE.) utilizabilă 
în unitatea de timp (numărul moleculelor de ATP resintetizate/substrat 
energetic/secundă sau debitul de resinteză a ATP-ului); puterea cores- 
punde vitezei reacţiilor biochimice şi depinde atât de concentraţia sub- 
straturilor energetice, cât şi de concentraţia sau starea de activitate (acti- 
vare sau inhibare) a enzimelor care intervin în aceste procese; 

e anduranţă sau procentul din energia maximă (E.M.) pe care o poate 
furniza filiera energetică cel mai lung timp posibil. 

e randament care reprezintă procentul de energie utilă în raport cu energia 
eliberată. Randamentul mecanic (R.M.) (muscular) este definit ca raportul 
dintre energia mecanică produsă prin energia consumată. 


Formalizat, cele expuse anterior pot fi prezentate astfel: 


unde, S.B.M = structura biomecanică a mişcării; C.Ef. = capacitatea de efort 

Fiecare filieră energetică are un prag. Pentru a produce modificări 
funcţionale, metabolice şi plastice efortul trebuie să se desfăşoare la ni- 
velul pragului sau deasupra acestuia, respectiv la valori foarte apropiate 
limitelor maxime ale filierei pe care intenţionăm să o dezvoltăm. 


Puterea unei filiere energetice se va dezvolta prin realizarea unor 
eforturi corespunzătoare intensității maxime a sistemului vizat şi cu o du- 
rată inferioară duratei maxime de funcţionare a acestuia. Capacitatea va 
putea fi dezvoltată prin eforturi realizate cu intensitate inferioară celei 
maxime a sistemului vizat şi cu o durată mai mare celei la care sistemul 
energetic este epuizat. Cu alte cuvinte, puterea dezvoltată este cu atât mai 
mare cu cât creşte intensitatea efortului, iar capacitatea este cu atât mai 
mare cu cât intensitatea efortului scade în limitele programate şi ca urmare 
poate fi menţinută mai mult timp. 


7.2. CLASIFICAREA EFORTULUI FIZIC DIN PUNCT DE VEDERE ENERGETIC 


Din punct de vedere al substratului energetic, G. Newmann şi |. Dră- 
gan (1990) sistematizează efortul fizic în: 

a) anaerob: alactacid (1-10s) şi lactacid (10-35s); se desfăşoară în apnee sau 
condiţiile unei ventilaţii limitate. 

b) aerob, de anduranţă: scurtă (35-120 s), medie (2-10 min), lungă | (10- 
35 min), lungă II (35-90 min), lungă III (90-360 min) şi lungă IV (peste 
360 min); se desfăşoară în condiţii de aprovizionare completă sau 
cvasicompletă cu oxigen. 


Eforturile anaerobe alactacide au următoarele caracteristici: 

e durată scurtă cuprinsă între 1”-10”-15” (7 secunde la puterea maximă şi 
15 secunde dacă se lucrează la 80% din potenţialul maxim); 

e intensitate foarte mare; 

e frecvenţa cardiacă ajunge la valori de 190-210 bătăi/min (creşterea se 
produce în special postefort); 

e sistemul fosfagenelor din muşchi reprezintă sursa de energie, procesele 
energetice se produc instantaneu, exploziv (inerția este practic nulă), 
puterea maximă este foarte mare şi capacitatea scăzută; 


e metabolismul lipidic şi proteic nu sunt implicate, iar intervenţia celui 
glucidic este redusă. 

Sporturile anaerobe alactacide sunt cele de detentă, viteză, putere, 
iar dintre probe amintim: 100 m plat, 100 şi 110 m garduri, 50, 100 m nata- 
ţie, probele de sărituri etc. Durata de recuperare pentru resintetizarea 
„carburanţilor” după o solicitare de intensitate maximă este de 6-8 minute. 

Eforturile anaerobe lactacide au următoarele caracteristici: 

e durată de 10”-35”-45"-1-3min. (45 secunde la puterea maximă şi 2-3 
minute dacă se lucrează la 80% din potenţialul maxim); 

e intensitate foarte mare; 

e frecvenţa cardiacă ajunge la 200-214 bătăi/min; 

e substratul energetic imediat (ATP-ul) se resintetizează prin glicoliză 
anaerobă (glucoza este singurul nutriment care permite resinteza ATP 
în anaerobioză); puterea acestui sistem este influenţată de gradul de 
antrenament, respectiv de capacitatea sportivului de a acumula lactați 
intracelular; glicoliza se declanşează încă de la începutul efortului, dar 
devine eficientă după 20-30 secunde; puterea maximă anaerobă lactică 
este mare şi poate fi menţinută 30-50 secunde după care intensitatea 
efortului scade. Inerţia este de 20-30 secunde, timp necesar activării celor 
peste 10 enzime implicate în formarea acidului lactic, produs metabolic 
oxidat în muşchi şi miocard (constituie un substrat energetic). Desfăşurat 
în condiţii anaerobe, efortul determină contactarea unei datorii mari 
de oxigen care este plătită după încetarea efortului printr-un consum 
crescut de oxigen. 

Exemple de probe anaerobe lactice: 400-800 m alergări, 100-200- 
400 m nataţie, ski alpin, patinaj, gimnastică (sol). Durata de recuperare 
după o solicitare maximă este de 1-2 ore. 


Tabel 7.1. Surse de producere a energiei - utilizare şi caracteristici 


alactic 


Substrat utilizat ATP + CP Glicogen + Lipide + glucide 
glucoză (+proteine) 


Durata limită de 
menţinere a puterii 


30” ai, 50” 


Durata limită de 
menţinere 20” — 30” 
a capacităţii 


depinde de % din 
VO,max utilizat 


Produsul final ADP; AMP; CO. +H.0 
al catabolismului creatină 2 2 


Durata de 
recuperare după 2 1 oră 24 ore 
solicitări maxime 


Eforturile aerobe au următoarele caracteristici: 
e durată de la 3 minute până la mai multe ore; 
e intensitate mică, medie sau submaximală; 
e frecvenţa cardiacă 120-150 bătăi/min; 
e sunt susținute energetic de glucide, lipide şi secundar de proteine. 

Reacţiile oxidative sunt: glicoliza aerobă, ciclul Krebs, şi sistemul 
transportorilor de electroni. Metabolizarea aerobă a substratului energetic 
este completă, iar produşii finali H.O şi CO, se elimină din organism. Pu- 
terea maximă aerobă (PMA) este realitiv mică în raport cu puterea maximă 
anaerobă alactică (20-30% din aceasta) şi se apreciază în raport cu consumul 
maxim de oxigen (VO,max). 

Procesele oxidative se declanşează încă de la începutul efortului, dar 
ating nivelul maxim după 1-3 minute (inerție mare), când sistemele cardio- 
vascular şi respirator sunt complet adaptate solicitărilor (aport constant 
de oxigen la nivel muscular); puterea maximă a proceselor aerobe este 
de 60-120 w/min (variază în funcţie de vârstă, antrenament, ereditate 
etc); capacitatea de producere a energiei este nelimitată pentru că după 
epuizarea rezervelor energetice de glucide (efort cu o durată de peste 45 
minute) intră în acţiune rezervele energetice lipidice, care sunt practic 
inepuizabile. Reținem că utilizarea glucidelor ca substrat energetic creşte 
cu intensitatea efortului, iar a lipidelor cu durata acestuia. Practic, în aportul 
total de energie nu se mai poate susține ideea utilizării exclusive a unei 
surse energetice, deoarece intensitatea efortului nu se menţine constantă. 
Ca urmare, din punct de vedere energetic majoritatea eforturilor fizice 
sunt mixte şi se desfăşoară pe baza unei surse principale şi a unor surse 
secundare, iar în funcţie de intensitatea şi durata efortului una sau alta 
dintre filiere devine prioritară. 

Schema 7.1. Profilul energetic al eforturilor 

Tabel 7.2. Estimarea contribuţiei diferitelor substraturi (%) 
în producţia de ATP în diverse probe (Gastin, 2001) | 


Proba | ATP | CP Glicoliza lactică 
Door [3,5% [31,506] 


200 m 179 
400 m 


———— — 167 


mere 


Calea aerobă este utilizată de muşchi echipați în mare parte cu fibre 
|, solicitaţi în toate sporturile de anduranţă medie şi lungă (peste 2 mi- 
nute de efort); are un randament de 25-26% şi reprezintă principala sursă 
energetică de resinteză a ATP-ului, de aceea trebuie dezvoltată atât la 
sportivi, cât şi la nesportivi. 

Exemple de probe aerobe: atletism fond, nataţie 400 m, 800 m, patinaj 
şi schi fond, ciclism şosea, caiac-canoe, canotaj 200 m etc. 

Din punct de vedere al duratei/filierei energetice şi intensitatății 
calculate pe baza puterii maxime aerobe (PMA) exerciţiile fizice pot fi 
sistematizate astfel: 

a) foarte scurte (< 6 secunde) şi foarte intense (>160-250% din PMA); 
utilizează filiera energetică anaerobă alactică (exerciții supramaximale); 

b) de durată intermediară (20 secunde — 2 minute) şi foarte intense (> 120- 
200% din PMA); utilizează filiera energetică anaerobă lactică (exerciții 
maximale); 

c) de lungă durată (începând cu 3 minute) şi intensitate scăzută (> 75-120% 
din PMA); utilizează filiera energetică aerobă. 

S-a demonstrat că prin exerciţii intermitente intense şi de scurtă 
durată (exerciţii de viteză şi anduranţă a vitezei) se poate obține creş- 
terea capacității aerobe şi adaptarea muşchilor solicitați. Hipoxia locală 
stimulează producţia factorului HIF (hipoxic inductible factor) care favo- 
rizează biogeneza mitocondriilor (Semenza, 1999). Mai mult, hipoxia tisu- 
lară locală are efect stimulant şi asupra unui factor de dezvoltare a rețelei 
capilare VEGF (vascular endothelial growth factor). Creşterea activității 
VEGF este sub controlul HIF (Richardson and all, 1999). 

Cazorla G. (2004) afirmă că la scara organismului (doar pe baza 
efortului muscular) nu mai poate fi susținut conceptul de „anaerob” (fără 
oxigen) pentru că şi exerciţiile foarte scurte şi foarte intense beneficiază de 
un aport de oxigen. Şi conceptul de „alactic” este dificil de susținut pentru 
că încă de la debutul unui exerciţiu fizic este solicitată glicoliza! 

7.3. ERGOMETRIA ŞI MĂSURAREA EFICIENȚEI ENERGETICE 
7.3.1. Generalități 


Drumul către înalta performanţă este lung şi dificil şi presupune efor- 
turi deosebite din partea sportivilor şi a membrilor echipei interdisciplinare 
angrenată în pregătirea acestora. Antrenorii caută nu numai victoria, 
ci şi experimentarea anumitor scheme de antrenament a căror eficiență 
să o analizeze şi să o interpreteze printr-un sistem de măsurare şi evaluare. 

Măsurarea recurge la determinări cantitative prin care se exprimă cifric 
manifestările ce aparţin obiectivelor de pregătire pe care le transformă în 
parametrii, ca urmare apreciază strict efectele planului de antrenament, fără 
să furnizeze relaţii în legătură cu disponibilitățile sportivului. 

Evaluarea oferă,jaloane şi posibilități de control prin compararea planului 
de antrenament aplicat cu rezultatele obținute” (Dragnea A, 1995). De aceea, 
pornind de la obiective clare, măsurabile, se pot întreprinde periodic corectări, 
reorientări şi restructurări ale planului aplicat, asigurîndu-se astfel o pregătire 
de calitate, o evoluţie spre înalta performanţă prin selecționarea, dozarea, 
ritmicitatea, secvențialitatea şi asocierea judicioasă a mijloacelor de pregătire. 

„Asigurarea calităţii nu este un aspect confortabil, pentru că suprimă 
confortul certitudinilor, iar evaluarea reprezintă tocmai rezultatul dubiilor”. 
(E. Viel, 2000). 

Evaluarea este o necesitate, deoarece permite aprecierea evoluției 
parametrilor fizici, funcționali şi energetici monitorizaţi în raport cu diferite 
criterii, standarde sau norme. Astfel, dă sens proiectelor de antrenament şi 
oferă totodată posibilitatea orientării tinerilor spre ramurile sportive pentru 
care sunt performanţi. De asemenea, permite depistarea unor talente 
sportive, dar şi a unor afecţiuni care contraindică temporar sau definitiv 
practicarea activităților competiționale. Evaluarea se realizează pe baza 
unor criterii prestabilite, precise. Efectuată ritmic devine un instrument 
preţios în supravegherea şi controlul (adaptarea) antrenamentelor, deoa- 
rece poate detecta progrese, regresii sau stagnări ale unor parametrii sau 
aptitudini (stagnarea trebuie înțeleasă şi tratată în context, ca o regresie 
în raport cu progresul prognozat şi poate justifica decizia antrenorului de 
selecţie a unui anumit sportiv pentru o competiţie!). 


Evaluarea necesită o anumită strategie ţinând cont de diagnosticul 
resurselor sportivului, de opţiunile acestuia şi de specificul disciplinei 
sportive practicate. În cazul aptitudinilor motrice se vor utiliza metode şi 
procedee specifice prin care acestea pot fi cuantificate şi ale căror rezultate 
individuale pot fi raportate la valorile proprii anterioare („self-reference”) 
sau la grilele contextuale standard ale grupului din care face parte sportivul 
(evaluare normativă). 


7.3.2. Ergometria şi costul energetic 


1. Lucrul mecanic. Efortul fizic constă în efectuarea unui lucru me- 
canic (L) produs prin contracția anumitor muşchi sau părţi ale corpului şi 
presupune un consum de energie şi oxigen. Disciplina care se ocupă cu 
studiul metodelor de măsurare a lucrului mecanic (muscular) se numeşte 
ergometrie (ergon = lucru; metron = măsură). În cadrul ergometriei mişcarea 
este normată şi standardizată pe criteriul eficienţei. Eficiența mişcării în 
sport vizează performanţa şi se referă la economia energetică obținută 
prin perfecţionarea tehnicii sportive şi scăderea riscului de accidentare. 

Lucrul mecanic se exprimă în jouli (J) şi este produsul dintre forța F 
(măsurată în Newtoni) şi distanţa d (măsurată în metri) pe care se deplasează 


punctul de aplicaţie al forței. 


Lucrul mecanic variază în funcţie de masa musculară solicitată, de 
durata şi intensitatea efortului şi de starea de antrenament a individului 


(debutant sau sportiv consacrat). 


2. Puterea musculară reprezintă lucrul mecanic realizat în unitatea 


de timp. 


Puterea se exprimă în watti (W), ]/s, kcal/zi, kcal/min şi kgm/min. 


— 


Wattul se defineşte ca unitate de măsură a puterii unui sistem ener- 
getic în care o energie de 1joul este transferată uniform într-o secundă. 

Forța de contracție a muşchiului, durata contracţiei şi numărul contrac- 
ţiilor pe unitatea de timp sunt factorii determinanți ai puterii musculare. 

Cu alte cuvinte, lucrul mecanic al unui muşchi este determinat de 
distanţa pe care este capabil să se deplaseze o sarcină dată, iar puterea este 
viteza la care se efectuează acest lucru mecanic. Relaţia poate fi exprimată 


astfel: (F253) 
[P], = (FI, x [vl,= 1Nx1m/s=1W 


Pentru acelaşi lucru mecanic realizat, exercițiul cel mai puternic va fi 
acela care se va executa cel mai rapid. La acelaşi individ puterea poate fi 
diferită în funcţie de segmentul considerat (gambă, braţ etc.). 

Puterea este influenţată şi de greutate. Astfel, 

P=Gxdrt 

G=mxg 

m = masa corporală 

g = accelaraţia gravitațională = 9, 81 m/s = 10 m/s? 


1W = 6 kgm/min = 2,4 x 10“ kcal/s 


Greutatea corporală este de fapt o forță [(reprezintă produsul dintre 
masă şi acceleraţia gravitațională şi se măsoară uzual în kgforță (kgf), 
dar corect arfisă se utilizeze unitatea de măsură a forţei, respectiv Newtonul 
(1 kgf = 9,81 N), ca urmare un sportiv care cântăreşte 75 kg (kgf) are o 
greutate de 735,75 N]. 

În nataţie, pentru aceiaşi masă corporală, sportivii mai musculoşi, deci 
cu un procent mai scăzut de masă grasă înregistrează un cost energetic 
mai mare (F. Grappe, 2006). Ca urmare, încadrarea sportivului în limitele 
optime ale greutăţii (masei) şi compoziţiei corporale este esenţială (costul 


energetic variază). 

3. Randamentul mecanic al unei activități musculare reprezintă ra- 
portul dintre lucrul mecanic produs şi energia cheltuită. Acesta este ran- 
damentul brut. 


unde: 
L = lucrul mecanic produs 
Q = energia cheltuită 


[LISI — 1] 20% 
QI, 1 


[n], = 


Randamentul brut este scăzut, deoarece numai 25% din energia 
chimică eliberată prin degradarea ATP-ului se transformă în lucru mecanic 
(contracție musculară), 60% se transformă în energie calorică (efect ter- 
mogenetic, care determină creşterea temperaturii corpului), iar restul este 
utilizată în procese metabolice celulare. Efectele termogenetice sunt 
necesare optimizării performanţei musculare şi produc accelerarea anu- 
mitor reacţii enzimatice sau a transferurilor celulare (creşte consumul de 
oxigen la nivelul ţesuturilor), dar peste anumite limite perturbă procesele 
fiziologice (degradează structurile proteice). De aceea, efortul trebuie gra- 
dat şi precedat de încălzire, încât condiţiile de transport ale oxigenului să 
fie cât mai apropiate de nevoile energetice momentane. 

Se descrie şi un randament net în care lucrul mecanic se raportează 
la costul energetic (diferenţa dintre consumul energetic total şi consumul 
energetic de repaus). 


L 
d Q cheltuit - Q de repaus 


Randamentul net scade cu atât mai mult cu cât energia efortului pro- 
vine din metabolismul anaerob. În activitățile statice tinde spre zero. 


4. Consumul, costul energetic şi activitatea motrică. În cadrul 
cheltuielilor energetice totale zilnice, consumul energetic datorat efortului 

fizic reprezintă componenta care variază cel mai mult (de la câteva procente 
şi până la 60-75% din cheltuielile energetice totale în sporturi ca ciclism, 
triatlon etc.). Consumul energetic creşte cvasiliniar cu durata efortului. 

Consumul energetic se exprimă prin costul energetic şi prin lucrul 
mecanic realizat şi sunt influențate de randamentul exerciţiului (exprimat 
în procente). 

Costul energetic (metabolic) reprezintă consumul de oxigen înre- 
gistrat pe unitatea de timp şi pe kg de greutate corporală pentru pro- 
ducerea unui efort fizic. Unitatea de măsură este MET-ul (standard 
metabolic equivalent). 1MET este egal cu 5 kcal/| O, şi echivalează cu un 
consum bazal de 3,5 ml0,/kg/min.Consumul de oxigen variază foarte mult 
în funcţie de activitatea depusă de subiect. Pentru calculul consumului 
energetic total, respectiv a consumului de oxigen, FAO (Organizaţia Naţiu- 
nilor Unite pentru Alimentaţie şi Agricultură) recomandă utilizarea meto- 
dei factoriale, care aplică metabolismului bazal (MB) un coeficient de 
multiplicare corelat cu nivelul activităţii fizice. Acest coeficient (abreviat 
PAL în literatura engleză şi NAP în cea franceză) a putut fi determinat 
pentru numeroase activităţi ale vieții cotidiene, sociale, profesionale, de 
loisir sau sportive (tabel 7.3.). 


Tabel 7.3. Coeficient de multiplicare a metabolismului bazal/tip activitate/sex 


Tip de activitate motrică | Femei | Bărbaţi 


Uşoară x1,56 |x1,55 
Medie x1,64 |x1,78 


intensă __ mutase uta e e n hădlDa=. | 
|Foarteintensă _____ |- ___|x35-5 | 


Tabel 7.4. Consumul energetic/tip de activitate fizică (exprimat în kcal/h) 


Consum energetic 
Tip de activitate fizică (kcal/h) 


50 — 100 
Medie +, | 


100 = 300 
300 — 450 


Foarte intensă 500 — 600 


Tabel 7.5. Consum energetic în funcţie de activități 
(B. Jacotot & B. Campillo, 2003) 


kcal/m*/h 


|Activităţiuşoare | | 
| Scris din poziţia aşezat | 60| 
|Activităţimoderate ____| 
|Spălat | 100 | 
|Mers(4-5km/h) | 140. 
| Activităţi de menaj ___| 140 

ist 0 Ca 

i: 42505 + 


250 


În cursul unui efort fizic de tip general cum ar fi mersul, alergarea, 
pedalarea la bicicletă etc. costul energetic creşte liniar cu puterea până 
când intensitatea efortului corespunde unui procent de 50% din puterea 
maximă. 


Costuri energetice în diverse tipuri de efort 


Alergarea se caracterizează printr-un cost energetic a cărui valoare 
creşte liniar cu viteza, până când aceasta atinge valoarea maximă de 
20 km/h. La un individ neantrenat, costul energetic este cu 5-7% mai mare 
comparativ cu un sportiv; şi copiii în raport cu adulţii înregistrează costuri 
energetice mai mari datorate diferenţei dimensionale a muşchilor şi/sau 
tehnicii eronate. 

Margaria et al. (1963), citat de H. Monod et al. (2007) prezintă con- 
sumul energetic înregistrat de un sportiv cu o greutate = 70 kg pe distanţe 
clasice, pe teren plat efectuate cu viteze atinse în timpul obținerii unor 
performanţe remarcabile (tabel 7.6.). 

Tabel 7.6. Ecuaţii în funcție de diferite distanţe parcurse pe teren plat 


mel ee Pat Sata [e 
(m/s). | energetic (kJ) | (kJ) 

200 m 20 s | 10,00 260 

800m | 1 min. 44s | 7,70 437 

10 km 6,10 3 360 

42 km. | 2h 10 min. | 5,60 13230. -. 

În probele atletice de alergări, costul energetic este influenţat de: vi- 
teza şi direcția vântului, mărimea fuleelor, înclinarea pistei etc. Astfel, când 
viteza vântului este de 10 m/s, costul energetic creşte cu 28%, iar când 
aceasta atinge 14 m /s, costul energetic suplimentar este de 64%. Ca ur- 
mare, un sportiv care va alerga în spatele altuia va înregistra un rezultat final 
mai bun. Nu sunt omologate recordurile de viteză obținute în condiţiile 
unei viteze a vântului de 2 m/s. 

În alergările pe distanţe lungi, sportivul adoptă spontan fuleul cel 
mai economic, în timp ce pentru alergările de viteză va opta pentru cel 
mai eficient fuleu, chiar dacă acesta este mai puţin economic (tendinţă 
de lungire a fuleului). La acelaşi consum maxim de oxigen, atleţii care 
înregistrează un consum energetic scăzut pot alerga cel mai repede. 

În schi fond consumul energetic este influențat de tehnica sportivului, 
starea zăpezii, performanţele de alunecare ale schiurilor, viteza vântului, 
panta pârtiei şi stilul adoptat; pentru un subiect cu greutatea de 70 kg se 
calculează după următoarea formulă (Saibene, 1983): 


E=38+33F+28v2| 
unde 


E = consumul energetic 

F = forța de frecare a schiului 

v = viteza de alunecare 

Schiul fond mobilizează întreaga musculatură a corpului şi în timp 
produce cea mai importantă cardiomegalie fiziologică, se ameliorează 


n 


E 


circulaţia sanguină şi muşchii beneficiază de un aport suplimentar de 
oxigen. 

Înotul se desfăşoară în condiţii favorizante, reprezentate de anularea 
practică a greutăţii corporale, dar acestea sunt contrabalansate de rezis- 
tenţa apei în timpul deplasării. Astfel, se explică consumul energetic 
crescut faţă de mersul sau alergarea efectuate cu viteze egale. Stilul de 
înot influenţează relaţia consum energetic-viteză de progresie. Cel mai 
economic este stilul crowl, urmat de spate; la polul opus este stilul flu- 
ture (cel mai mare consum energetic). Consumul energetic depinde şi 
de dimensiuni antropometrice (înălțime corporală, lungimea membrelor 
superioare) şi de compoziţia corporală (femeile au masă slabă mai redusă, 
ca urmare consumul energeic este mai mic decât la bărbați). 

În concluzie, în eforturile care constau în diverse tipuri de locomoţie 
(mers, alergare, înot, ciclism etc.) costul energetic se defineşte prin canti- 
tatea de energie consumată pentru a transporta o masă corporală pe o 
distanţă, într-un anumit timp (se măsoară în ml O,/min/kg/m). 

Vitezele de deplasare în sporturile cu dominantă aerobă sunt foarte 
diferite, dar puterile maxime dezvoltate de sportivii de performanţă sunt 
foarte apropiate. Diferenţele de viteză pentru o anumită putere rezultă din 
costul energetic al locomoţiei, care variază de la 6 la 12-15 MET; variabilitatea 
performanţei este de 15-20% pentru acelaşi consum maxim de oxigen. 

Rata energiei (AE) numită şi putere metabolică se calculează după 
formula lui Pietro di Prampero (1986): 


Parametrii din formulă se exprimă în următoarele unități de măsură: 
e AE în Watt sau în ml O, consumat/s/kgcorp (VO,max); 


e costul energetic (C.) în jouli sau în ml O./min/ kg corp; 
e viteza în m/s. 


Pentru exerciţiile a căror durată depăşeşte 3 minute, costul energetic 
depinde de VO,max şi formula de calcul este următoarea: 


VO,max (ml/min/kg) 
C. (ml/min/kg) 


Viteza maximă (m/min) = 


N mel 


Costul energetic poate fi ameliorat prin antrenament, prin perfec- 
ţionarea tehnicii sportive şi a tipului de echipament. 

Evaluarea cheltuielilor energetice se poate realiza intraefort prin 
tehnici de telemetrie pe baza frecvenței cardiace (FC). Există o relaţie 
cvasiliniară între intensitatea efortului, frecvența cardiacă şi consumul 
de oxigen. Aparatele de înregistrare dispun de sisteme de averizare so- 
noră care se declanşează la depăşirea intervalului frecvenţei cardiace, 
compatibilizată cu timpul de lucru. Prin calorimetrie indirectă (calorimetrie 
de efort) pe baza coeficientului respirator se poate estima cu precizie 
substratul energetic utilizat (vezi evaluarea filierei aerobe). 


7.4. EVALUAREA PRIN PROBE/TESTE DE EFORT 


Probele deefortconfruntă subiectul cu sarcini standardizate, validate de 
literatura de specialitate şi trebuie executate la nivelul maxim al posibilităţilor 
sportivului, de aceea este obligatoriu să fie urmate de perioade de refacere. 
Se realizează după anumite reguli, care se înscriu în logica determinării 
aptitudinilor motrice sau energetice evaluate în raport cu criteriul şi obiectivul 
stabilit. Este necesară cuantificarea precisă a efortului (durată, intensitate, 
respectiv filieră energetică) atât pentru o evaluare corectă momentană, 
cât şi pentru reproducerea unei situații identice dacă evaluarea se repetă. 
Este contraindicată evaluarea în caz de infecții, oboseală, indispoziție, deoa- 
rece datele recoltate sunt modificate şi în consecinţă eronate. 

În funcţie de locul în care se desfăşoară şi de dotările existente, testele 
de efort sunt sistematizate în teste de laborator şi teste de teren. Ele trebuie 
alese în funcţie de specificul fiziologic şi energetic al disciplinei sportive 
considerate. Testarea va fi efectuată pe baza consimțământului informat 
(sportivul va fi informat în legătură cu conţinutul investigației şi îşi va ex- 
prima acordul privind participarea la testare). Subliniem că rezultatele tes- 
tării sunt confidenţiale şi se transmit direct antrenorului şi sportivului. 


Testele de laborator se efectuează în structuri specializate (cabinete 
medicale, laboratoare de medicină sportivă) şi necesită personal specializat. 
Măsurătorile sunt directe, deci precise, fiabile, dar aparatura medicală per- 
formantă este costisitoare, ceea ce limitează accesul la acest tip de teste 
(sunt aplicate mai ales sportivilor consacraţi). 


Pa 


Testarea în laborator nu poate reproduce cu fidelitate realitățile spor- 
tive din teren, deoarece conţinut probelor este de cele mai multe ori diferit 
de acestea. Pentru a obţine valori ale parametrilor funcționali şi energetici 
cât mai apropiate de cele care survin în solicitările biomecanice specifice, 
efortul poate fi reprodus prin utilizarea unor ergometre adaptate specializării 
sportive. Astfel, cicliştii vor pedala un velo, atleţii din probele de alergări 
vor utiliza un covor rulant, testarea înotătorilor se va efectua în bazin, iar 
sportivii care practică sporturi cu solicitatea membrelor superioare vor folosi 
ergometre adaptate. Când aceste condiţii nu pot fi respectate, proba de efort 
va consta în pedalare sau alergare la bicicletă ergometrică sau la covor rulant. 
Bicicleta are inconvenientul că, multe din variabilele fiziologice cercetate 
ating mai greu valorile maxime, datorită instalării stării de oboseală locală la 
nivelul membrelor inferioare, cât şi faptului că masa musculară solicitată este 
mai redusă, comparativ cu efortul efectuat la covorul rulant. 

Avantajele testării pe covorul rulant sunt unanim recunoscute de 
cercetători. Mersul pe covor este o activitate naturală, la care subiecţii tes- 
taţi se adaptează în mai puţin de 2 minute, iar solicitările ating cele mai 
mari valori fiziologice (se înregistrează cel mai mare consum de oxigen). 
Nivelul efortului este direct controlabil şi proporțional cu intensitatea şi 
modul de funcţionare al covorului rulant (panta, viteza reglată). În plus, 
gradul de eroare este cu 6-11% mai mic comparativ cu înregistrările la pro- 
bele de efort executate pe bicicleta ergometrică. 

Ideală este varianta transferului efortului integral de concurs sau 
analitic, parţial pe simulator. 

Probele de efort efectuate în laborator permit depistarea unor afec- 
ţiuni care contraindică efortul fizic. Sunt obligatorii în cazul sportivilor 
care reiau pregătirea după o perioadă de întrerupere, dar în mod curent 
constituie repere în orientarea precisă a antrenamentelor. 


Caracteristicile acestor probe sunt: 

e obiectivitate: rezultatele obținute sunt independente de evaluator şi 
exprimă cu exactitate realitatea; 

e fidelitate: măsurătorile repetate pe aceiaşi subiecți sunt efectuate în 
condiţii identice şi furnizează aceleaşi date (rezultatele sunt comparabile); 

e fiabilitate: vizează gradul preciziei măsurătorilor, influenţat atât de per- 
formanţele instrumentului utilizat, cât şi de experiența evaluatorului în 
interpretarea datelor; 

e validitate: prin definiţie un test direct măsoară cu precizie parametrul 
cercetat; validitatea este apreciată fie pe baza unor argumente teoretice, 
fie comparând rezultatele testului cu cele ale unui test anterior validat. 


Testele de efort efectuate pe teren, numite în mod curent „probe 
de teren” au avantajul că se desfăşoară în condiții obişnuite pentru sportiv, 
activitatea musculară din timpul testării fiind apropiată din punct de vedere 
biomecanic de solicitarea specifică din antrenamente sau competiţii (se 
simulează o situaţie reală de competiţie sau se încearcă apropierea cât mai 
mare de un test specific), ceea ce contituie un avantaj comparativ cu testele 
de laborator. Sunt preferate de antrenori şi pentru că se aplică uşor, uneori pe 
eşantioane mari, oferind astfel posibilitatea testării unui număr mare de su- 
biecţi în mediul lor natural. Măsurătorile sunt indirecte, valoarea lor este esti- 
mativă, iar precizia estimării rezultatelor depinde de următoarele imperative: 
e obiectivitate: rezultatele obţinute să fie independente de evaluator 

pentru a exprima cu exactitate realitatea; 

e fidelitate (reproducţibilitate): circumstanţele legate de condiţiile tehnice 
de realizare a măsurătorilor repetate, de echipamentul sportiv şi de ma- 
terialele utilizate (cronometru, jaloane, magnetofon, fluiere etc.), cât şi de 
condiţiile climatice (vânt, temperatură, umiditate etc.) să fie pe cât posibil 
identice pentru carezultatele să fie comparabile (testul să poată fi reprodus, 
iar marja de eroare să fie aproape identică pentru acelaşi sportiv sau 
pentru toţi sportivii evaluați); şi circumstanţele referitoare la starea psiho- 
fizică a sportivului trebuie să fie identice, situaţie greu reproductibilă, 
chiar imposibilă, de aceea fidelitatea testelor este discutabilă; fidelitatea 
este legată şi de evaluator (evaluările repetate trebuie să fie realizate de 
aceeaşi persoană în aceleaşi circumstanţe, pentru a nu obține rezultate 
diferite, sesizabile chiar şi de observatori diferiţi); 

e fiabilitate: vizează gradul de precizie a măsurătorilor, influenţat atât de 
performanţele instrumentului utilizat, cât şi de experiența evaluatorului 
în interpretarea datelor; 

e validitate: exprimă faptul că testele trebuie să măsoare exact parametrul 
pentru care au fost create, comparând rezultatele cu cele obținute prin 
măsurători directe de laborator; 

e accesibilitate: se referă la materialele utilizate care trebuie să fie simple şi la 
protocolul de realizare (condiţii climaterice, durata testului, interpretarea 
rezultatelor); 

e pertinenţă: adică testul aplicat să respecte protocolul şi să reflecte solici- 
tările specifice disciplinei practicate de sportiv pentru a realiza o evaluare 
corectă a caracteristicilor predominante. 


Testele de teren nu sunt medicale, ca urmare în momentul efectuării 
nu este necesară prezența personalului medical, dar administrarea testului 
să fie riguros controlată, cu standardizarea instrucțiunilor date sportivilor. 

Tehnologii avansate transferate pe teren, permit astăzi accesul la o 
serie de parametrii fiziologici şi metabolici care până de curând puteau 
fi măsuraţi doar în condiții de laborator. Ca urmare, evaluarea pe teren 
poate fi performantă. Efectuate periodic testările permit antrenorilor să se 
informeze asupra calităţii metodelor utilizate în antrenamentul specific. 
La obținerea performanţelor contribuie nu numai ameliorarea parametrilor 
funcționali şi energetici sau a calităților motrice, la fel de importanţi sunt 
factorii de ordin tehnic, tactic, psihologic şi condiţiile de mediu. 


7.4.1. Controlul intensității efortului 


Intensitatea efortului pe baza căreia apreciem filiera energetică soli- 
citată prioritar se exprimă în funcţie de: 
e frecvenţa cardiacă; 
e consumul de oxigen; 
e percepția efortului. 


A. Formule de calcul a frecvenţei cardiace maxime de efort 

Frecvența cardiacă maximă de efort este variabilă şi scade progresiv 
cu vârsta sau cu starea de antrenament. Se stabileşte pe baza frecvenţei 
cardiace maxime teoretice sau a frecvenţei cardiace de rezervă. 

Formule de calcul a frecvenței cardiace maxime teoretice 


Formula lui Âstrand (1954): 


Această formulă este celebră, simplă (permite un calcul rapid), dar se 
bazează pe date statistice obţinute prin evaluarea persoanelor sedentare, 
ca urmare este fiabilă doar în cazul sportivilor debutanţi. 

Unii fiziologici recomandă ca formula lui Astrand să se aplice băr- 
baţilor, iar pentru femei propun următoarea variantă: 


Formula identificată de cercetători americani (2007), care reflectă cu 
acuratețe relaţia dintre vârstă şi Fc max: 


FC max = 206,9 — (0,67 x vârsta) 

Formula identificată de cercetători englezi (2007), utilizată pentru pre- 
dicţia frecvenţei cardiace maxime atât în anduranţă, cât şi în antrenamentul 
anaerob al sportivilor, în funcţie de sexul acestora: 

FC max = 202 - (0,55 x vârsta) 


FC max = 216 — (1,09 x vârsta) 


FC max = 208, 754 — (0,734 x vârsta) 


Această formulă s-a obținut după studii statistice laborioase (au fost 
compilate cele mai bune formule) şi pare a fi una dintre cele mai fiabile. 


Formula lui Miller 


FC max = 217 — (0,85 x vârsta) 


Această formulă ia în considerare anumite circumstanţe cum ar fi: nivelul 
de antrenament sau sportul practicat (alergări, nataţie, velo etc.). De exemplu, 
pentru un sportiv de elită se adaugă 2 bătăi/min la valoarea obţinută prin 
calcul matematic, iar la un ciclist peste 50 ani se scad 5 bătăi/min. 

Frecvența cardiacă de efort poate fi calculată pe baza frecvenţei 
cardiace de rezervă (formula lui Karvonen), care ia ca reper frecvenţa 
cardiacă de repaus şi este comparabilă cu consumul maxim de oxigen, 
de aceea fiziologii susţin că aprecierea intensității efortului este mai precisă: 


Formula lui Karvonen 


FC de rezervă = FC maximă teoretică - FC de repaus 


Frecvența cardiacă maximă teoretică este calculată tot după for- 
mula lui Ăstrand, iar FC de repaus se măsoară dimineaţa, în stare de re- 
laxare,imediat după repausul nocturn sau în cursul zilei după ce subiectul 
menţine poziţia aşezat timp de 5-10 minute. 

Ideală estevariantă utilizării unei frecvențe cardiace de lucru bazată pe 
un procent din frecvența cardiacă de rezervă, procent prin care se stabileşte 
intensitatea efortului şi care variază în funcţie de scopul antrenamentului. 


FC de efort = FC de repaus + % (FC max - FC de repaus) 


Dacă frecvenţa cardiacă de lucru, obținută prin calcul matematic, nu 
este tolerată se va utiliza o frecvenţă mai mică. 

Frecvența cardiacă poate fi măsurată cu precizie numai intraefort, prin 
tehnici moderne de radiotelemetrie, utilizate în laborator, dar preferate 
şi în testările „de teren”, deoarece oferă libertate de mişcare subiectului 
investigat. În afara frecvenţei cardiace pot fi înregistrate automat, de la 
distanţă şi tensiunea arterială, VO,max, EKG, distanţa parcursă, consumul 
de calorii etc. Calitatea înregistrărilor a impus telemetria în monitorizarea 
subiecților în sportul de înalt nivel pentru aprecierea performanţelor spor- 
tive sau aplicarea unor antrenamente personalizate. 


S. Cottreau (2003) prezintă următoarea „zonare”a antrenamentului: 
a) zona cardiacă a antrenamentului de intensitate mică situată la o valoare 
de 50-70 % din frecvenţa cardiacă de rezervă şi la 60-80% din frecvenţa 
cardiacă maximă; exerciţiile efectuate în această zonă sunt recomandate 
pentru relaxare, reducerea stresului, scădere ponderală; este zona de 
„anduranţă fundamentală” în care se desfăşoară 80% din timpul săp- 
tămânal de antrenament. 

b)zona cardiacă a antrenamentului de intensitate moderată situată la 
70-85% din frecvenţa cardiacă de rezervă şi la 80-90% din frecvenţa cardiacă 
maximă; este zona în care se antrenează sportivii, numită „de rezistență 
uşoară”, căreia îi este alocat 15% din timpul săptămânal de antrenament. 

c)zona cardiacă a antrenamentului de intensitate maximă situată la 
85-95% din frecvenţa cardiacă de rezervă şi 90-95% din frecvenţa car- 
diacă maximă; este zona de „rezistență dură” care începe la pragul ana- 
erob şi care trebuie să ocupe cel mult 5% din timpul săptămânal de 
antrenament. 


B. Consumul de oxigen 

Consumul de oxigen este scăzut în repaus şi creşte progresiv în timpul 
unui efort. Pentru a răspunde solicitărilor energetice, organismul încearcă 
să furnizeze muşchiului din ce în ce mai mult oxigen. Ca urmare, frecvența 
cardiacă şi respiratorie se accelerează până la un moment dat, când deşi 
intensitatea efortului creşte, frecvența cardiacă şi ventilatorie se mențin 
constante. Producţia de energie se stabilizează, semn că s-a atins pragul 
consumului maxim de oxigen (VO,max). Acest prag corespunde frecvenţei 
cardiace maxime teoretice, vitezei maxime aerobe (VMA), respectiv puterii 
maxime aerobe (PMA). 

VO,max este definit ca fiind debitul maxim de oxigen consumat în 
timpul unui efort sau cantitatea maximă de oxigen preluată de la nivelul 
plămânilor, fixată pe hemoglobină, transportată prin sânge, difuzată 
prin capilare la nivelul muşchilor în timpul efortului fizic şi consumată de 
mitocondrii (în particular de cele din muşchi) în unitatea de timp. 

Consumul maxim de oxigen variază cu vârsta: creşte până la18-25 ani, 
apoi stagnează până la 30 ani, după care regresează. Regresia pe decadă 
este în jur de 5% pentru sportivi. 25-50% dintre variațiile VO,max sunt 
consecinţa intervenţiei factorilor genetici. Chiar dacă i se spune „ maxim, 
valoarea lui poate creşte cu 30-35% după câteva luni de antrenament. 
Când sportivul se apropie de propriile limite, progresia VO,maxim este 
foarte lentă (cca 1% după un an de antrenament). 

Noţiunea de VO,max a fost introdusă de Hill & Lupton (1923) şi 
reprezintă o variabilă importantă, deoarece fixează limita aerobă a efortului 
(pragul anaerob). Peste acest prag necesarul de energie solicită filiera 
anaerobă lactică, deşi efortul rămâne predominent aerob (la 105-110% din 
VO,max se realizează un efort de capacitate anaerobă lactică şi la 135% din 

VO,max efortul este de putere maximă anaerobă lactică). Unii fiziologici 
(Urhausen et al., 1993) au definit pragul anaerob ca fiind corespunzător 
efortului efectuat cu cea mai mare intensitate, fără creşterea lactatului 
sanguin (MLSS-maximal lactate steady state), iar alţii (Farrel et al.,1979) l-au 
denumit OBLA („Onset of Blood Lactate Accumulation”); nivelul lactatemiei 
la prag este de 4-8 mmoli/| (pragul este diferit reperat de cercetători). 

Consumul maxim de oxigen poate fi calculat pe baza frecvenței car- 
diace după următoarea formulă: 


Estimarea VO,max pornind de la formule matematice este discutabilă, 
mai ales în eforturi maximale. 


Tabel 7.7. Raport între % din FC max şi % din VO,max 


Datele prezentate în tabel au o eroare de estimare de +/- 8%. 


C. Relaţia intensitate-percepţie efort 

Intensitatea efortului prestat poate fi şi autoapreciată de sportiv pe 
baza scalei Borg. 

G. Borg a introdus această scală (numită de anglo-saxoni „rate of 
perceived exertion”-RPE) pentru prescripţia individuală a unui efort şi 
limitarea acestuia în funcţie de percepţia subietului privind ecoul efortului 
asupra muşchilor, articulaţiilor periferice, sistemelor cardio-vascular, res- 
pirator şi nervos. Scala originală este eşalonată pe 21 de puncte de la 0 
(repaus) până la 21(maxim), dar American College of Sports Medecine 
(ACSM) a adoptat scala cu 15 trepte, de la 6 la 20 (category scale) şi scala cu 
10 trepte, utilizată mai ales de practicieni (category-ratio scale). Subiecţii 

supuşi unui efort fizic trebuie să noteze pe scala utilizată nivelul la care au 
perceput efortul prestat (tabele 7.8. şi 7.9.) 


Tabel 7.8. Scala Borg de evaluare progresivă a nivelului de efort perceput 
(autoevaluare în 15 trepte) 


scalei efortului maximă de efort 


6 foarte, foarte uşor, 20% | 

7 abia perceptibil 30% | 

& foarte uşor 40% | 

9 50% | | 
et Mp destul de uşor Dea | 
11 60% 

uşor dificil i | 
14 75% | 
15 dificil 80% | 

16 85% | 

E foarte dificil î | 

19 foarte, foarte dificil 100% | 
(aproape maxim) ] 

L 20 epuizant ] 


Tabel 7.9. Scala Borg de evaluare progresivă a nivelului de efort perceput | 
(autoevaluare în 10 trepte) 


În cazul persoanelor vârstnice (foşti sportivi), creşterea capacității 
aerobe de efort, prin eforturi continue şi prelungite, este posibilă dacă 
nivelul de percepţie al efortului se situează la treptele 11-13. Valori mai 
mari de 13 nu permit menţinerea duratei optime de 20-30 min, fiind chiar 
periculoase. Dacă se lucrează pentru creşterea forței, intensitatea per- 
cepută trebuie să corespundă treptelor 15-17. 


Nivelul efortului perceput este înalt corelat cu frecvența cardiacă, 
dar şi cu alţi indicatori ai stresului fizic: nivelul acidului lactic şi consumul 
maxim de oxigen. 


Scala Borg poate fi utilizată şi pentru estimarea frecvenţei cardiace 
de la 60 la 200 bătăi/min (Costill, Maglischo & Richardson, 1994); o anumită 
valoare a scalei corespunde cu o anumită frecvenţă cardiacă. De exemplu, 
13 (pe scala de valori cu 15 trepte) corespunde unei frecvenţe cardiace de 
130 bătăi/min. 


Din păcate, cu toate avantajele pe care le oferă: precizie, rapiditate, 
uşurinţă, nivel ridicat de corelaţie, autoevaluarea pe baza scalei Borg este 
puţin utilizată. 


7.5. EVALUAREA PRIN METODE PARACLINICE 


a) Măsurarea lactatului evaluează dificultatea unui exercițiu în raport 
cu limitele fiziologice ale sportivului; nu este un indicator al proceselor 
anaerobe de producere energiei la nivelul muşchilor, aşa cum sugerează 
unele studii. Măsurarea acidului lactic poate reflecta concomitent produ- 
cerea şi eliminarea unei cantităţi crescute de lactat, oferind puţine date 
referitoare la aspectele energetice. Nivelul lactatului trebuie interpretat cu 
prudenţă, datorită divergenţei de opinii. Deşi se acceptă unanim că acest 
parametru este corelat cu optimizarea performanţelor, unii autori susțin că 
nu există suficiente dovezi pentru înțelegerea actuală a antrenamentului şi 
a performanţei. 

100 m sprint 
200 m sprint 
400 m, 800 m şi 1 500 m 

5 000 m 


10 000 m 


Lactatemia depistată la o anumită intensitate a efortului este influ- 
enţată de mărimea masei musculare implicată în efort, calitatea muşchilor 
solicitaţi şi procentajul fibrelor | şi II conţinute, durata efortului, rezervele 
musculare de glicogen etc. 

Măsurarea lactatului impune o serie de precauţii metodologice 
pentru validarea rezultatelor, de aceea este recomandată sportivilor de 
înaltă performanţă. Se utilizează eşantioane de sânge capilar (din pulpa 
degetelui sau lobul urechii) sau venos (puncţie venoasă, percepută ca 
traumatizantă), recoltat în primele 1-3 minute după efort. Determinarea 
lactatului se poate realiza printr-o metodă enzimatică standard precisă 
şi ieftină sau cu un analizor automat portabil, care măsoară lactatul pe 
teren, după antrenament. Rezultatele pot fi stocate şi utilizate în evaluarea 
longitudinală a sportivului. 

Determinarea lactatului reprezintă o investigaţie valoroasă de obiec- 
tivizare a efortului efectiv şi a stării de antrenament, dar şi de apreciere a 
progresiei şi predicției performanţei sportivului. 


b) Biopsia musculară este o metodă indirectă (anatomo-patologică), 
invazivă, utilizată în cercetare şi în orientarea sportivilor spre o anumită dis- 
ciplină sau ramură sportivă, în funcţie de predominenţa tipurilor de fibre 
musculare (albe sau roşii). 

Analiza microscopică şi biochimicăaeşantionuluineajutăsă înțelegem 
efectele unor antrenamente sistematice asupra muşchilor şi mecanis- 
mele prin care aceştia produc energie. Metoda măsoară fosfocreatina 
şi ATP-ul, precum şi activitatea unor enzime: fosfofructokinaza (enzima 
cheie a glicolizei anaerobe), alături de ATP-ază, fosforilază, miokinază etc. 

Există tendinţa ca biopsia musculară să fie considerată o metodă 
directă prin care să poată fi validate metodele indirecte. 

7.6. ETAPELE EVALUĂRII 


| Evaluarea se realizează în dinamică, în mai multe etape după cum 
| urmează: 
| a) la debutul procesului de învățare sau a ciclului de pregătire, constituind 
| evaluarea în scop diagnostic (diagnoza); expertiza permite (pe baza unor 
teste) stabilirea nivelului inițial de pregătire fizică, reperarea punctelor 
forte şi slabe (în raport cu cerinţele disciplinei sportive practicate), care 
vor constitui repere în alcătuirea unui plan de antrenament individualizat 
cu obiective clare pe etape (prognoza); 
b) în cursul ciclului de pregătire, când antrenorul experimentează tehnici 
| de pregătire (musculaţie, pliometrie, exerciții intermitente, continue 
| etc), de programare (importanţa sarcinilor, numărul de repetiţii etc.) şi 
de planificare a antrenamentelor (repartiția şedinţelor, alternarea inten- 
sităţilor de lucru etc); această evaluare este formativă sau operaţională 
| şi permite verificarea efectelor programului de antrenament aplicat 
| în această etapă (pe baza „feed-back”-ului se confirmă eficiența prin 
înregistrarea unui progres, care validează programul sau se decide asu- 
pra unor eventuale corecții pentru remedierea erorilor); nu este necesară 
repetarea bateriei de teste din etapa anterioară; 
| c) la sfârşitul ciclului de pregătire, când evaluarea este sumativă şi apreciază 
| nivelul atins de calitatea motrică antrenată („suma achiziţiilor” realizate 
| de sportiv; este etapa bilanţului). Aprecierea este atât individuală (longi- 
tudinală) dar şi în raport cu grupul din care sportivul face parte. Se reface 
| bateria de teste de la începutul ciclului (test-retest) pentru a constata 
| diferențele progreselor realizate. Este necesară şi interpretarea calitativă 
a datelor (cu semnificaţie statistică). 

În funcţie de informaţiile pe care le obţine şi le interpretează la 
această evaluare în dinamică (evoluția timpului cronometrat, a numărului 
de acţiuni realizate, a mărimii săriturii etc.), antrenorul îşi fondează deciziile 
în legătură cu antrenamentul sau cu sportivul şi îşi stabileşte un anumit 
nivel de expectaţie într-o competiţie. 

8.1. ABORDĂRI CONCEPTUALE ŞI TERMENI UTILIZAȚI 
ÎN APRECIEREA CAPACITĂȚII DE EFORT 


Capacitatea de efort reprezintă cantitatea maximă de lucru mecanic 
efectuată în unitatea de timp. Limitele ei sunt foarte largi şi depind de 
vârstă, sex, stare de sănătate, grad de antrenament etc. 

Capacitatea de efort a organismului nu reprezintă o sumă a capa- 
cităţilor funcţionale a tuturor organelor şi sistemelor corpului omenesc. 
A. Dragnea afirmă că ea este „limitată de acele organe, care după ce ating 
capacitatea maximă funcţională, împiedică continuarea efortului, deşi alte 
organe şi sisteme mai permiteau acest lucru." 

Considerăm necesare câteva precizări conceptuale privind o serie 
de termeni utilizaţi pe parcursul acestui capitol, deoarece vom aborda 
capacitatea de efort din perspectivă energetică, respectiv prin filierele 
energetice care susţin prioritar un anumit tip de efort exprimat prin para- 
metrii funcționali şi metabolici (frecvenţă cardiacă, lactat, Mets, consum de 
oxigen etc.). 


Capacitatea aerobă este cantitatea de energie disponibilă pe 
baza oxidării rezervelor mobilizabile în timpul efortului, reprezentate de 
glicogen muscular şi hepatic, trigliceride din muşchi şi țesutul adipos şi 
glucoză produsă prin neoglucogeneză hepatică. Efortul se desfăşoară în 
condiţii de echilibru real sau aparent între cerințele desfăşurării activității 
şi aportul de oxigen. 


Puterea maximă aerobă (PMA) reprezintă cantitatea maximă de 
oxigen pe care organismul o poate utiliza în timpul unui efort intens. 
Cu alte cuvinte, PMA este puterea de lucru exprimată prin echivalentul 
său biologic, respectiv prin consumul maxim de oxigen (VO,max). Puterea 
maximă poate fi menţinută 7-8 minute. Pentru exerciţii realizate la puteri 
mai mici de 50% din PMA, randamentul net este de 20-25%. 

În antrenamente, mult mai importantă decât cunoaşterea VO,max 
este viteza maximă aerobă (VMA) pe baza căreia poate fi dezvoltată 
capacitatea aerobă. Viteza maximă aerobă (VMA) reprezintă viteza la care 
trebuie să se mobilizeze subiectul pentru a atinge PMA, utilizând VO,max. 

Capacitatea anaerobă reprezintă posibilitatea organismului de 
a elibera energia necesară susținerii unui efort de intensitate maximală; 
capacitatea organismului de a utiliza potenţialul aerob. 

Puterea anaerobă este viteza de execuţie a unui efort pe baza ener- 
giei rezultată din procese metabolice desfăşurate în anaerobioză. 

Pragul anaerob (lactic) reprezintă limita acceptabilă pentru reali- 
zarea unui efort în condiţiile acumulării a 4-8 mmoli de lactat/|. Pragul se 
situează la 80% din VO,max pentru persoane sedentare şi la 90% pentru 
sportivi antrenați. 

Pragul aerob este situat la o valoare de 70% din VO,max, iar vi- 
teza corespunde limitei unei producţii scăzute de lactat (2mmoli/l). Când 
intensitatea efortului este mai mare sau egală cu 50% din VO,max subiectul 
lucrează în zona de tonus, de încălzire uşoară sau de refacere imediată 
postefort. 

Anduranţa. D.L. Costill & J.H. Wilmore (2006) descriu două concepte 
de anduranţă a căror contribuţie la obţinerea performanţei diferă în funcţie 
de sportul practicat: anduranţa cardiorespiratorie şi anduranța musculară. 

Anduranţa cardiorespiratorie reprezintă capacitatea organismului 
de a menţine eforturi prelungite (continue sau intermitente) desfăşurate cu 
intensitate medie. Acest tip de anduranţă este dependentă de capacitatea 
de asigurare şi transport a oxigenului, deci efortul se desfăşoară în condiţii 
de aerobioză, de aceea în literatura anglo-saxonă de specialitate o întâlnim 
şi sub denumirea de anduranţă aerobă. Este esenţială în sporturi ca: ci- 
clism, alergări sau înot pe distanţe lungi. VO,max şi PMA sunt markeri ai 
anduranţei cardiorespiratorii. 

Anduranţa maximă aerobă (anduranţa relativă) reprezintă capacitatea 
organismului de a menţine un timp cât mai lung un efort aproape de PMA. 

Anduranţa musculară reprezintă capacitatea unui muşchi sau grup 
muscular de a menţine cea mai mare intensitate de efort exprimată prin: 
e deplasarea cu cea mai mare viteză pe cea mai mare distanţă posibilă 

(sprinteri) = anduranţa vitezei; 

e realizarea celui mai mare număr de repetări a unor contracţii dinamice 
(halterofili, boxeri), precum şi menţinerea sau repetarea unor contracţii 
musculare statice (luptători) cu încărcături submaximale (85-90%) sau 
maximale (peste 90% din forța musculară maximă) = anduranţa forţei. 

„Oboseala care rezultă este limitată la un grup muscular, în timp ce 
durata probei nu depăşeşte 2-3 minute. Anduranţa musculară este corelată 

cu forța musculară a sportivului şi cu dezvoltarea aptitudinilor anaerobe 
(D.L. Costill & J.H. Wilmore, 2006); în literatura anglo-saxonă este denumită 
anduranţă anaerobă. 

Aşadar, indiferent de filiera energetică în toate sporturile, chiar şi în 
discipline de scurtă durată: sprinturi, box, tenis, 50 m nataţie etc. efortul se 
desfăşoară şi în anduranţă. 


8.2. EVALUAREA FILIEREI ENERGETICE AEROBE 
8.2.1. Probe de efort 


Filiera energetică aerobă susţine eforturi de lungă durată, a căror 
intensitate este limitată de consumul maxim de oxigen. VO,max, zonele 
de tranziție (prag aerob-anaerob), precum şi consumul energetic pot fi 
măsurate sau estimate prin probe de efort efectuate în laborator sau pe 
teren. 

Capacitatea aerobă de efort se evaluează prin exerciții cu sarcină 
continuă, constantă. Puterea maximă aerobă (PMA) care corespunde 


VO,max (plafonului de la care consumul de oxigen nu mai creşte, chiar 
dacă intensitatea efortului creşte) se înregistrează într-un timp teoretic 
de 7 minute de efort cu încărcare progresivă (se respectă astfel modul de 
antrenament, respectiv „interval training”). 


A. Testarea în laborator 

1. Măsurarea directă a VO,max (PMA) se realizează prin probe de 
efort maximal progresiv, efectuate de preferinţă la un ergometru adaptat 
specializării sportive, iar în caz contrar la bicicletă ergometrică (pedalare) 
sau la covor rulant (alergare); protocolul este riguros. 

Subiectul este supus unui efort cu intensitate crescătoare până se 
atinge valoarea maximă a VO, max. 

Proba de efort este precedată de o testare, în cadrul căreia efortul 
se execută cu o intensitate scăzută, care creşte progresiv, pe mai multe 
paliere (se numesc probe,„în scară "sau rectangulare). Există şi posibilitatea 
ca puterea (viteza) maximă la care se execută testarea să fie stabilită prin 
şedinte succesive de încărcare (în cadrul unei şedinţe se lucrează pe un 
palier; aceste probe se numesc liniare). 


ri a. 


Protocol. Un test de efort maximal progresiv aplicat în mod curent 
constă în pedalare la o bicicletă ergometrică, pe paliere de efort, cu încăr- 
care constantă de 50 watti pentru bărbaţi şi 25 watti pentru femei. OMS 
propune să se înceapă de la 75-100 W, iar sarcina să fie mărită cu 50-75 W 
la fiecare palier de efort a cărui durată este de 2-3 minute, până la atingerea 
unui vârf maxim al posibilităţilor aerobe. 
Metoda de referință este spiroergometria şi se bazează pe schim- 
burile gazoase respiratorii sau pe cinetica lactaţilor. Subiectul este conectat 
printr-o mască (prevăzută cu o piesă bucală) la un analizor de gaze, care 
măsoară instantaneu pe tot parcursul testului, volumele respiratorii, de- 
bitele insipratorii (VO,) şi expiratorii (VCO,), precum şi compoziția gazelor 
expirate. Analiza eşantioanelor de gaz respirator evidenţiază o creştere 
progresivă a consumului de oxigen până la un moment dat, când VO, 
se stabilizează (se menţine în platou), deşi intensitatea efortului creşte. 
Este semnul instalării unui echilibru aparent între aportul şi consumul de 
oxigen, stare numită „steady state”; subiectul a atins limitele maxime de 
adaptare la efortul prestat („vita maxima”). Tot oxigenul disponibil este 
consumat la nivel muscular, deci se înregistrează VO,max, semn că efortul a 
fost executat cu putere maximă aerobă (PMA) sau cu viteză maximă aerobă 
(VMA). Cât timp curbele de pe spirogramă, evidenţiază evoluţia paralelă 
a debitelor VCO, şi VO, efortul se desfăşoară în condiţii aerobioză. 
Pe măsură ce apare un exces de CO,, subiectul se apropie de pragul 
ventilator, care reprezintă punctul în care curba debitului VCO, creşte 
brusc, o depăşeşte pe cea a VO,; concomitent creşte frecvenţa respiratorie. 
Când curbele debitelor se intersectează, efortul devine anaerob. Rata ae- 
robă a efortului este invers proporțională cu intensitatea lui. 
Se consideră că VO,max a fost efectiv atins (se menţine în platou), 
când se observă simultan următoarele elemente (H. Monod & colab, 2007); 
e frecvenţa cardiacă înregistrează valoarea maximă teoretică (sau peste 
90% din aceasta) pentru vârsta subiectului; 

e lactatemia este > 8 mmoli/|; 

e coeficientul respirator (QR = raportul dintre CO, expirat şi oxigenul con- 
sumat) este de 1,1. 


Prin metode directe mai pot fi determinate: 
e consumul maxim de oxigen, corespunzător fiecărei contracţii cardiace în 
timpul efortului (VO,max/FC max); 

e economia metabolică de efort, prin raportarea lactatului la puterea 
(wattajul) efortului prestat. 

Uneori, în timpul unui efort maximal, anumiţi subiecţi nu pot atinge 
platoul simbolic al VO,max real. Consumul de oxigen este mai degrabă 
reprezentativ pentru limite de natură patologică sau ale condiţiei fizice 
(sedentari, vârstnici), decât pentru limite fiziologice. În aceste situații, 
se reține valoarea cea mai mare a VO,max, considerată vârful consumului 
de oxigen (symptom-limited). 

Măsurarea directă a VO,max prin spiroergometrie are o serie de in- 
conveniente: necesită aparatură costisitoare şi personal specializat pentru 
interpretare; de asemenea, proba de efort maximal presupune o serie de 
riscuri pentru subiect şi precauţii din partea evaluatorului; în plus, modifică 
gestul sportiv, iar în unele sporturi (nataţie) utilizarea este dificilă. 

În ultimii ani s-au fabricat analizoare de gaze portabile, care oferă 
posibilitatea măsurării debitelor respiratorii pe teren, deci în condiţii specifice 
de efort, ceea ce a permis efectuarea unor antrenamente personalizate. 

Pe baza măsurării şi analizei volumelor şi debitelor ventilatorii înre- 
gistrate în timpul unui efort cu analizoare de gaz pot fi determinate sub- 
straturile energetice utilizate. VO, este proporţional cu cantitatea de oxigen 
utilizată pentru respiraţia celulară, deci pentru oxidarea substraturilor ener- 
getice. Metoda se numeşte calorimetrie de efort (Brun et al., 2007). 

Protocol. La un cicloergometru sau la covor rulant se realizează un 
efort submaximal cu o putere constantă (50-60 ture/min), pe paliere de 
câte 6 minute (intensitatea este de 30, 40, 50 şi 60% din puterea maximă 
teoretică) cu măsurarea schimburilor gazoase. Consumul de oxigen (VO,) 
şi producerea de CO, (VCO,) se stabilizează după 4 minute de efort. Media 
acestor debite respiratorii în minutele 5 şi 6 ale fiecărui palier permite cal- 
cularea coeficientului respirator (QR), care reprezintă raportul VCO,/ VO,. 
Considerând că într-un efort de intensitate submaximală proteinele se 
consumă în cantitate neglijabilă, coeficientul respirator este asimilat unui 
coeficient glucido-lipidic. Debitul de oxidare a lipidelor şi de consum al 
glucidelor se calculează după formulele lui P&ronnet & Massicote: 


(Glucide (mg/min) =4,585 x VCO, - 3,2255 x VO, ) 


Lipide (mg/min) = 1,6946 x VO, - 1,7012 x VCO, | 


Poate fi determinată şi proporţia de glucide şi lipide pentru fiecare 
palier. Calculul efectuat evidenţiază că oxidarea lipidelor creşte în func- 
ţie de intensitatea exerciţiului până la o anumită putere, când atinge 
punctul maxim numit lipoxmax, după care descreşte (Brun et all., 2007). 
La exprimarea energiei furnizate în procente (grafic 8.1) se constată că 
oxidările glucidice şi lipidice evoluează în sens contrar (curbă descendentă 
a utilizării lipidelor şi ascendentă a glucidelor) şi se intersectează 
într-un punct, numit „punct de încrucişare” („cross-over”, Brooks & Mercier, 
1994). Cross-over-ul ciclurilor metabolice glucide/lipide este caracteristic 
eforturilor de intensitate submaximală cu un coeficient respirator de 0,80 
(QR normal = 1). 


Grafic 8.1. Calorimetrie de efort - punctele de încrucişare 

Cu alte cuvinte pe măsură ce creşte intensitatea efortului aerob 
scade utilizarea lipidelor ca sursă energetică, în timp ce glucidele devin 
substratul preferenţial. În privinţa duratei efortului modificările se produc 
în sens invers: creşterea duratei scade utilizarea glucidelor şi creşte oxidarea 
lipidelor. O durată a efortului mai mare de 30 minute favorizează utilizarea 


lipidelor ca substrat energetic. La valoarea frecvenţei cardiace înregistrată 
în punctul maxim de oxidare a lipidelor (lipoxmax) se recomandă efec- 
tuarea antrenamentelor pentru reducerea greutăţii corporale pe seama 
masei grase (se respectă masa slabă!). Studii recente au dovedit că există 
diferenţe pe sexe în privinţa intensității eforturilor care favorizează arderea 
lipidelor. Pentru a oxida mai mult lipidele femeile trebuie să se antreneze la 
o intensitate superioară cu 10% în comparaţie cu bărbații. 

Subliniem că prin antrenament punctul de „cross-over” poate fi 
modificat în sensul prelungirii duratei de utilizare a lipidelor în detrimentul 
glucidelor, măsură care se aplică mai ales în cazul maratoniştilor. 


2. Măsurarea indirectă (predicția) VO,max se realizează printr-un 
efort submaximal continuu şi se bazează pe o serie de principii: relaţia li- 
niară între consumul de oxigen (VO,), frecvenţă cardiacă (FC) şi lucrul me- 
canic efectuat, atingerea VO,max şi FC max pentru aceiaşi putere maximă 
aerobă (PMA) şi posibila extrapolare a parametrilor (se pleacă de la o 
FC pentru un lucru mecanic dat şi se ajunge la FC max, PMA şi VO,max). 
Statistic o anumită valoare a frecvenţei cardiace corespunde unei anumite 
puteri sau unui anumit procentaj din consumul de oxigen. 

Proba Ăstrand - Ryhming (1954) este cea mai cunoscută metodă 
indirectă de estimare a VO,max înregistrat de muşchi în unitatea de timp. 
Efortul este submaximal şi se execută la bicicletă ergometrică sau la scăriță 
(steptest). 

Protocol. Subiectul pedalează timp de 6 minute la bicicletă, cu o putere 
constantă cuprinsă între 175-225 W (sportivii) şi de 150-200 W (sportivele). 
În ultimul minut se măsoară frecvenţa cardiacă, deoarece se consideră 
că s-a atins valoarea maximă teoretică, potrivit formulei lui strand. 
Se apreciază că este momentul înregistrării „stării stabile”, a echilibrului 
între aportul şi consumul de oxigen, deci consumul de oxigen este maxim 
(VO,max). Valoarea minimă a frecvenţei cardiace trebuie să fie de 120 
bătăi/minut (120-170 bătăi/minut). Dacă după cele 6 minute de efort, frec- 
venţa cardiacă este mai mică, se consideră că solicitarea nu a atins limitele 
scontate şi proba se prelungeşte cu încă un ciclu. 

Valoarea VO,max se citeşte pe nomograma lui Astrand-Ryhming 
(fig. 8.1) şi reprezintă punctul de intersecţie al dreptei care uneşte punctul 
corespunzător frecvenţei cardiace maxime cu cel al puterii la care s-a efec- 
tuat efortul. Scalele nomogramei au fost calculate diferențiat, în funcţie de 

sexul subiectului. Pe coloana din stânga sunt reperele pentru bărbați, iar 
în partea dreaptă pentru femei. 

Starea de echilibru între aportul şi consumul de oxigen este reală sau 
aparentă („steady state”). 

Starea de echilibru real are două trepte: echilibru relativ (ergostază) 
şi echilibru adevărat. 

În starea de echilibru relativ, frecvenţa cardiacă este cuprinsă între 
150-170 bătăi/min; consumul de oxigen/min este aproape de limita lui 
maximă; această stare poate fi menţinută cca. 30 minute pentru că inten- 
sitatea este 85-95% din FC max. 

În starea de echilibru adevărat, frecvenţa cardiacă ajunge la 120-130- 
150 bătăi/min; această stare poate fi menţinută ore, deoarece intensitatea 
efortului permite aprovizionarea aproape constantă cu oxigen. Teoretic, 
o frecvenţă cardiacă de 128 bătăi/minut în „steady state” corespunde la 
50% din VO,max, iar 154 bătăi/min la 70% din VO,max. Nivelul la care se 
instalează starea stabilă variază în funcţie de vârstă, sex, greutate, cerinţele 
sportului practicat şi etapa de pregătire. 

Lactatul se produce înainte de a se atinge pragul anaerob, când 
sportivul este în stare stabilă, iar cantitatea nu depăşeşte 4 mmoli/|. 

Lactatemia (mmol/|) 


Lactatemia (mmol/1) 


16 PRAG AEROB PRAG ANAEROB 


14 Prag | Prag 2 


'Puterea exerciţiului în watts 


150 250 300 


Grafic nr. 8.2. Praguri metabolice 
Prag 1 (aerob): apar lactaţi 
Prag 2 (anaerob): creşte nivelul lactaţilor (limita superioară de efort în aerobioză) 

Relaţia liniară dintre FC şi VO,max poate fi prezentată şi sub forma 
unei ecuații: 


VO,max (%) = (0,77 xFC)-48,6 


Consumul maxim de oxigen se exprimă în valoare absolută şi relativă. 
VO,max absolut se măsoară în l/min sau ml/min şi evidenţiază posibiltatea 
maximă de utilizare a filierei aerobe pentru susținerea unui efort fizic care 
nu mobilizează greutatea corporală sau minimalizează influenţa acesteia 
asupra intensității efortului (exemplu un exercițiu efectuat la bicicleta 
ergometrică). VO,max relativ! se obţine prin raportarea valorii lui absolute 
la greutatea corporală sau la masa slabă. Raportarea la greutatea corporală 
oferă cele mai fidele rezultate, deoarece evidenţiază cantitatea maximă 
de oxigen disponibil pentru susținerea energetică a unui efort fizic care 
mobilizează greutatea corporală, situaţie frecventă în viaţa cotidiană (mers, 
alergare etc.). În această situație VO,max se măsoară în ml/min/kg. 

VO,max relativ obținut prin raportare la masa slabă se exprimă în ml/ 
min/masă slabă, evidenţiază capacitatea aerobă a masei musculare, dar se 
utilizează rar, datorită posibilităţilor limitate de măsurare a masei slabe. 

Erikson, Berg & Taranger (1978), citați de Maglischo şi E.W (1982), 
consideră că valoarea relativă a VO,max, exprimată în ml/min/kg duce la o 
măsurare inexactă a capacităţii aerobe de efort şi propun să se folosească 
VO,max raportat la înălțime (ml/m/min), mai ales la înotători, care pierd 
din greutatea corporală în apă. 

Pe baza consumului de oxigen (VO,) se evaluează consumul energetic. 
Se consideră că un consum de 1 litru O, reprezintă o cheltuială energetică 
de 5 kcal sau 21 kJ. 

Consumul maxim de oxigen este dependent de integritatea a trei 
sisteme importante: 

e sistemul respirator, care asigură şitransportă oxigenul din aerul atmosferic 
în sânge; 

e sistemul cardiovascular, care pompează şi distribuie oxigenul din sânge 
către țesuturi; 

e sistemul muscular, care extrage oxigenul din sângele arterial pentru a-l 
utiliza în susţinerea unui efort fizic. 


1. Dacă valorile VO,maxim sunt exprimate în l/min, şi este necesară conversia în ml/min/kg 
se procedează astfel: se transfomă | în ml şi se raportează la greutatea corporală. Exemplu: 
dacă valoarea VO,max = 4,5 l/min şi G = 64 kg, VO,max (ml/min/kg) = 70,4 (4500/64). 

Fig. 8.1. Nomograma Ăstrand - Ryhming 


Consumul maxim de oxigen se poate calcula pe baza puterii maxime 
aerobe (PMA) măsurată în watti, a vitezei maxime aerobe (VMA) (fig. 8.2), 
măsurată în km/h sau a distanţei parcurse (km) (fig. 8.3). 

Puterea maximă aerobă (PMA) reprezintă intensitatea efortului 
sau puterea maximă dezvoltată corespunzătoare consumului maxim de 
oxigen (VO,max). De exemplu, la o acumulare de 8 moli lactat/l, când se 
atinge VO,max, intensitatea maximă a efortului (PMA) poate fi menţinută 
circa 4-11 min. 

Viteza maximă aerobă (VMA) reprezintă viteza la care trebuie să 
se mobilizeze subiectul pentru a atinge PMA, utilizând VO,max. VMA este 
utilizată mai ales în probele de alergări. La VMA 85% din energie provine 
din filiera aerobă şi 15% din cea anaerobă lactică. 


VOzmax VO2max % cerinţe 


mi/kg/min Mets ml/kg/min km/h 100 
90 
90 


80 
80 


50 
VO:max Intesitatea antrenamentului 


Fig. 8.2. Nomogramă privind determinarea VO,max în funcție 
de viteza efortului şi intensitatea aleasă în antrenament 

Fig. 8.3. Nomogramă de calcul a VO,max în funcţie de distanță 


| Puterea maximă aerobă nu reprezintă punctul maxim la care aceasta 
| poate fi dezvoltată, ci corespunde celei mai mari intensităţi a efortului la 
| care se observă o acumulare din ce în ce mai mare de lactat, metabolit care 
indică participarea sistemului glicolitic anaerob pentru a susține necesarul 
de ATP al mușchiului. Ca urmare se consideră că termenul de PMA trebuie 
înlocuit cu cel de putere maximă tolerată, deoarece posibilitatea de 
menţinere prelungită a intensității maxime a efortului este limitată de 
capacitatea organismului de a elimina lactaţi. Deci, limita unui efort aerob 

nu se situează la nivelul aportului de oxigen din aerul atmosferic la muşchi, 
ci la nivelul capacităţii de utilizare a oxigenului de către mitoconariile din 
celule musculare. 

De exemplu, într-un sprint puterea dezvoltată este superioară PMA, 
dar efortul nu se mai situează în zona de aerobioză; puterea este în acest 
caz anaerobă alactică sau lactică. Dacă într-un efort, efectuat la puterea 
maximă aerobă sau la viteza maximă aerobă, consumul maxim de oxigen 
(VO,max) se menţine în platou, chiar dacă intensitatea efortului creşte, 
înseamnă că s-a atins nivelul posibilităţilor de adaptare la efortul prestat, 
deci s-a instalat o stare de echilibru (stare stabilă sau „steady state”) între 
aportul şi consumul de oxigen. 

PMA este considerată cel mai fidel indicator al nivelului aerob şi unul 
dintre cei mai buni ai potenţialului de anduranţă. 

Consumul maxim de oxigen, puterea maximă aerobă şi viteza maximă 
aerobă se notează convenţional cu 100%. Durata efortului efectuat la PMA 
sau VMA depinde de nivelul de antrenament şi este de 4-6 minute la un 
subiect neantrenat şi de 7-10 minute la unul antrenat. Basset & Howley 
(2000) susţin că este imposibil ca un efort să depăşească 100% din VO,max 
pentru o perioadă mai mare de 10 minute. Costill et al. (1994) au raportat 
la înotători nivele de intensitate a efortului în competiţii de ordinul 
a 150-200% din VO,max, dar pentru perioade scurte. 

Cunoscând puterea la care se execută un exerciţiu (PMA), consumul 
maxim de oxigen, poate fi calculat şi prin aplicarea formulei lui Haw-Ley: 


VO,max = (0,01141 x PMA) + 0,435 


în care VO,max se exprimă în l/min, iar PMA în watti. 

În cazul sportivilor, valoarea relativă a VO, obţinută prin raportarea 
valorii absolute (exprimată în ml/min) la greutatea corporală, se compară 
cu valoarea ideală în funcţie de cerințele sportului practicat, vârstă şi sex. 
Dacă aceasta reprezintă 75% din valoarea ideală, rezultă că sportivul are o 
capacitate de efort corespunzătoare etapei de pregătire. 

Tabel 8.1. Corespondenţa teoretică între frecvenţa cardiacă, VO,maxim 
şi metabolismul solicitat (după G. Cazorla, 2001) 


Diferenţa 
între 

_Fcmax 
şi Fc de 

repaus 


- Substratul 
utilizat 


Metabolismul 
solicitat 


Efort mixt anaerob Glicogen-+fosfa- 
o bătăi/ | % din lactacid 
o “ A ; gene 
RIS) ŞI alactaeia (saturație lactică) 
VO>max - Fc max 
100%Fcmax Efort mixt anaerob | Glicogen (acumu- 
lactacid + aerob lare de lactaţi) 
100% — 85% 100% — 85% 
din VO,max din VO,max 
80% 166 85% Efort mixt aerob + | Glicogen + acizi 
anaerob lactacid graşi (apariție 
85% - 75% lactică) 
din VO,max 85% - 75% 
din VO,max 
EGEE RE, SPEIUIN CERERE 
40% Efort aerob Pragul Be/ob 
a E [E 
20% 78 25 din VO,max 7 A aa 
2 din VO,max 
100% 
Fc de 48 4) 
repaus 


Tabel 8.2. Corespondenţa teoretică între probe sportive, 
viteza maximă aerobă şi metabolismul solicitat 


Anaerob Anaerob 
(%) glicoliză 
(%) 


1000 


Tabel 8.3. Valori ale VO, la sportivi (exprimate în ml/min/kg) 
(după Wilmore & Cosstill, 2007) 


MA i VO.max VO.max 
Se piece Bărbaţi | Femei 
Aruncarea greutăţii [3 1599430 = brâie! 

50 — 75 
mita 35 — 60 
Probe semifond 50 — 64 
Probe viteză 49 — 58 
Canoe 48 — 52 


Ciclism 47 - 57 
Baschet 43 = 60 
Fotbal 50 = 60 
Handbal 41 = 53 
Volei 42 — 53 
Gimnastică 36 - 50 
46 - 57 


50 - 70 


Patinaj artistic 55 — 67 48 - 55 

Patinaj viteză 18 — 24 50 - 70 
50 - 55 
49 - 56 


Baseball 18 — 32 48 - 56 52 - 57 

Iniţial proba Astrand & Rhyming (1954) era folosită pentru inter- 
pretarea răspunsului cardiac la eforturi submaximale, dar cu timpul s-a apli- 
cat şi pentru eforturi de intensitate maximală (Ăstrand et al.,1964, Conconi 
et al., 1982). 

Alegerea metodei de evaluare (maximală sau submaximală) şi a tipu- 
lui de protocol depinde de mai mulţi factori (Heyward, 1991): vârstă, sex, 
stare de sănătate şi condiţie fizică. 

Formula lui Astrand nu ia în considerare variabilitatea individuală 
a frecvenţei cardiace, legată de intensitatea efortului sau de momentul 
circadian al determinării. Ca urmare, indiferent de tipul de efort la care este 
supus subiectul, estimarea VO,max pe baza frecvenţei cardiace maxime 
teoretice prezintă un grad de eroare. Gradul de eroare este diferit în funcţie 
de intensitatea efortului prestat. 


Tabel 8.4. Variaţiile diurne ale frecvenței cardiace în repaus şi în efort fizic 
(Reilly & Brooks, 1990) 


|ora2 | ora6 | ora 10 | ora 14 | ora 18 | ora22 
| 65| 69| 73 | 74 | 72 | 69 
Ex. uşor 100 | 103 | 109 | 109 | 105 | 104 
Ex. moderat 130 


179 | 183 | 184 | 181 | 181 | 
118 | 122 | 129 | 128 | 128 

Frecvența cardiacă înregistrată în timpul unui efort maximal este 
mai aproape de frecvența cardiacă maximă reală, de aceea gradul de 

eroare este mai mic. În efortul submaximal, frecvenţa cardiacă teoretică 
maximă nu este expresia unei solicitări maxime a subiectului, de aceea 
determinarea VO,max prin teste de efort submaximal are o eroare de 
10-20% față de testul maximal. Cu toate acestea, testul se aplică în 
continuare din următoarele considerente: este rapid, reproductibil, ieftin, 
uşor de realizat, necesită un echipament minim şi nu face parte din 
categoria testelor de efort cardiovascular, care necesită personal medical 
specializat. Fiabilitatea testărilor depinde şi de tipul ergometrului utilizat. 

Măsurarea indirectă a VO,max prin teste de efort maximal sau sub- 
maximal are diverse grade de imprecizie nu numai în privinţa frecvenţei 
cardiace maxime. Alte erori sunt legate de aprecierea costului energetic 
individual, iar în cazul unui efort maximal se adaugă gradul de participare a 
metabolismului anaerob şi caracterul maximal al probelor la subiecţii mai 
puțin motivaţi. 

Proba Fox (1973) se bazează pe relaţia liniară dintre VO,max şi 
frecvenţa cardiacă, măsurată în minutul 5, după un pedalaj la o putere 
constantă de 150 watti, independent de cadenţa de pedalare adoptată de 
subiect. 

Ecuația este următoarea: 


Este necesară aplicarea unor factori de corecție. 

Această probă poate fi efectuată dacă frecvenţa cardiacă, măsurată 
în minutul 5, depăşeşte 139 bătăi/minut, pentru un VO,max cuprins între 
2,4-4,35 l/min. Sub aceste valori este preferabilă proba Astrand-Ryhming. 


B. Teste de teren 

Testele de teren sunt numeroase, dar mai puţin precise comparativ cu 
cele de laborator, deoarece caracterul probelor (maximal/submaximal) este 
incert. Subliniem că intensitatea efortului are repercusiuni directe asupra 
metabolismului energetic. Chiar dacă cele trei sisteme energetice sunt 
permenent utilizate, contribuţia relativă a fiecăreia se modifică în funcţie 
de intensitate, solicitarea având o dominantă aerobă sau anaerobă. Cu cât 
creşte intensitatea cu atât creşte contribuţia anerobă. Apariția pulstesterelor 
a simplificat însă monitorizarea aerobă şi a permis transpunerea datelor din 
laborator pe teren, frecvenţa cardiacă reprezentând un indicator important 


al intensității efortului (reamintim că puterea maximă a aerobă coincide cu 
frecvenţa cardiacă maximă şi cu VO,max). 

Testele de teren permit în general măsurarea vitezei maxime aerobe 
(corespunde intensității maxime a eortului) care se exprimă în km/h şi repre- 
zintă un parametru uşor de exploatat ca reper în cadrul antrenamentelor. 
Pentru ca testele să reflecte potenţialul funcţional al sportivului ideal ca 
testarea să simuleze condiţiile de concurs, inclusiv motivaţie, concentrare, 
condiții de mediu (temperatură, altitudine, presiune, vânt etc.), refacere etc. 

Aceste teste constau în: 

e teste de performanţă maximă în alergare pe o distanţă sau o durată 
impusă; 
e teste de intensitate progresivă, efectuate până la epuizare. 

Efortul care permite creşterea anduranţei aerobe trebuie să se situeze 
cât mai aproape de pragul anaerob (zona de tranziție aero-anaerobă), deoa- 
rece la această intensitate oxigenul este eficient utilizat pentru creşterea 
vascularizației muşchiului. 

Cele mai cunoscute teste de teren sunt: 

e testul Cooper; 

e testul Luc Leger (naveta); 
e testul Conconi 

e testul Gacon etc. 


Testul Cooper (1968) constă în alergare, cu viteză constantă, subiectul 
parcuge o distanţă (D) cât mai lungă, timp de 12 minute, fără sprint final şi 
fără depăşirea frecvenţei cardiace maxime teoretice. Frecvența cardiacă se 
monitorizează cu un pulstester. Condiţiile tehnice, climatice ale cursei (căl- 
dura excesivă, vântul sau ploaia puternică) sau cele legate de starea psiho- 
fizică a subiectului (rezistenţa la stres sau gradul de motivaţie) pot modifica 
semnificativ rezultatul testului. Unii specialişti consideră că durata probei 
corespunde timpului maxim de menţinere a puterii aproape de puterea 
maximă aerobă, aspect valabil doar în cazul sportivilor de înalt nivel, antrenați 
în anduranţă (ciclişti, triatlonişti, atleți etc.). 

Rezultatele probei sunt înalt corelate cu VO,max măsurat în laborator 
pe covor rulant, în pantă. Unui adult îi sunt necesare 5 minute pentru a atinge 
VO,max, pe care îl poate menţine 7-8 minute, rezultând un timp total de12 
minute (testul Cooper), în timp ce unui copil îi sunt necesare 2-3 minute pentru 
a-latinge şi 5-6 minute pentru a-l menţine, total 9 minute (testul Cooper adaptat). 

Se pot utiliza mai multe formule de calcul al VO,max, exprimat în ml/ 
min/kg, bazate pe relaţia liniară între distanţa parcursă (d) şi VO,max, după 
cum urmează: 


După formula lui Leger & Mercier se poate calcula şi viteza maximă 
aerobă, exprimată în km/h: 


VMA = VO,max/3,5 


Testul Cooper se aplică exclusiv sportivilor, deoarece la persoane 
sedentare poate produce tulburări cardio-vasculare de suprasolicitare. 

H. Monod (2005) consideră că cea mai fidelă formulă de calcul a 
VO,max pentru sportivi a fost propusă de Barrault (1976): 


VO,max = 0,011 x [d (m) + 21,90] | 


Tabel 8.5. Aprecierea nivelului de pregătire (Tabelul lui Cooper) 


Distanţă (m) /Vârstă / Sex 
|___30ani | 30-39ani | 40-49ani | >50ani | 
| Femei | Bărbaţi | Femei | Bărbaţi | Femei | Bărbaţi | Femei |Bărbaţi) 


Rs -1500 „-1600 |-1350 -1500 |-1200 | -1350 |-1100 | -1250 
Slab | 1500-| 1600- [1350-| 1500- [1200-| 1350- [1100-| 1250- 

1850 | 2000 | 1700 | 1850 | 1500 | 1700 | 1350 | 1600 
1851-| 2001- |1701-| 1851- [1501-| 1701- |1351-| 1601- 
2150 | 2400 | 2000 | 2250 | 1850 | 2100 | 1700 | 2000 
2150-| 2401- |2001-] 2251- |1851-| 2101- |1701- | 2001- 
2650 | 2800 | 2500 | 2650 | 2350 | 2500 | 2200 | 2400 
+2650| +2800 |+2500| +2650 |+2350| +2500 |+2200 | +2400 


Formă 


Importanţa testării constă în: 
e obiectivizarea nivelului de pregătire; 
e creşterea calităţii antrenamentelor, care vor fi individualizate în funcţie 
de adaptarea energetică şi cardiorespiratorie. 
Gestionarea greşită a efortului (demaraj prea rapid şi continuarea 
cursei în ritm lent sau demaraj prea lent şi finish rapid) subestimează va- 
loarea VO, max. 


Testul Luc Leger (1985), numit şi testul navetei pe 20 m, constă în 
alergare cu viteză progresiv crescătoare, care permite determinarea VMA şi 
calculul estimativ al VO,max. Reproductibilitatea testării oferă posibilitatea 
unui studiu comparativ, în evoluţie a VMA.Corelaţia între rezultatele obți- 
nute şi VO,max este mai puţin precisă comparativ cu testul Cooper, dar 
se pare că testul Leger se pretează cel mai bine estimării potenţialului şi 
performanţelor sportive în jocuri, mai ales în situații de meci. 

Testarea se realizează pe o pistă de atletism, jalonată din 20 în 20 m 
sau pe o suprafaţă delimitată prin 2 linii paralele trasate la o distanţă de 
20m şi marcate la fiecare capăt prin câte un jalon. Pe toată perioada probei 
se derulează o casetă specială pentru test, care imprimă ritmul alergării, 
pe 20 de paliere, cu viteze progresiv crescătoare. Fiecare palier durează 2 
minute; primul corespunde unei viteze de 7-8 km/h (se creşte culkm/h/ 
palier). Sportivul pleacă de la linia de start şi accelerează la trecerea de 
fiecare jalon (din 20 în 20m pentru proba pe pistă) sau realizează cât 
mai multe întoarceri la viteze progresiv crescătoare (proba pe suprafața 
delimitată). La modificarea vitezei, semnalizată sonor, subiectul trebuie 
să fie în dreptul unui jalon.Testul poate fi efectuat simultan de mai mulţi 
subiecţi, cu păstrarea unei distanţe de siguranţă între ei, de circa 1,5-2 m. 

Testarea se opreşte când un subiectul nu mai poate păstra ritmul 
de alergare impus, decalajul între semnalul sonor şi distanţa faţă de jalon 
fiind mai mare sau egală cu 2 m. Se notează palierul înregistrat, care oferă 
valoarea vitezei (v), pe baza căreia se estimează VO,max (ml/min/kg), după 
următoarele formule: 


VO,max = 14,49 - 2,143v x 0,0324v: 
VO,max = 1,35 + 3,1v + 0,012 


v = viteza ultimului palier (km/h) 

Valoarea VO,max corespunzător numărului ultimului palier parcurs 
se poate citi şi în tabele de referință. 

Faţă de proba originală s-au produs modificări în privința duratei 
fiecărui palier (a scăzut la 1min) şi a valorii creşterii progresive a vitezei/ 
palier (a scăzut la 0,5 km/h) (testul Vameval, 1990). Alţi practicieni, menţin 
durata de 2 min/palier de viteză, dar optează pentru o creştere de 0,5 km/h/ 
palier, situație pe care o prezentăm în tabelul 8.6. 


Tabel 8.6. Interpretarea Testului Luc Leger (naveta) 


VO.max (ml/min/kg) în funcţie de vârstă (ani) 


Viteză 
eter (m/h) | 11 ani | 12ani | 13ani | 14ani | 15ani | 16ani [17 ani|18ani+ 
1 | 8,50 33,3 | 31,4 25,5 | 23,6 
2 | 9,00 359 | 34,0 28,5 | 26,6 
3_[ 9,50 | 42,1 | 40,3 | 385 | 36,7 314 | 296 | 
4 |10,00 42,9 34,3 | 32,6 


; ml 39,4 
; 43,8 _| 42,1 


5 47,0. |_45,4 5 | 38,9 | 37,2 | 35,6 
47,9 40,2 | 38,6 
7 46,0_| 44,6 
48,8 46,0 | 44,6 
9 | 12,50 54,2 48,9 | 47,6 
10| 13,00 | 595 57,0 
11 [13,50] 61,8 | 60,6 | 595 559 | 54,8 | 53,6 
12 | 14,00| 64,3 | 63,2 | 6241 | 61,0 | 599 | 58,8 | 577 | 56,6 
13 | 14,50 65,7 | 64,7 | 63,7 | 62,7 | 61,6 | 60,6 | 59,6 
| 14 | 15,00 68,3 | 67,3 | 66,4 64,5 | 63,5 | 62,6 
15 | 15,50] 71,7 | 70,8 | 699 | 691 67,3 | 66,5 | 65,6 
16 [600| 741 | 733 | 726 | 718 69,4 | 68,6 
17 759 |: 752 | 7451|:737:]*730:|. 723 |: 746 


18 | 17, 791 | 784 | 77,8 | 77,2 | 76,5 | 75,9 | 75,2 | 74,6 
19 | 17,50 81,0 | 804 | 799 | 79,3 | 78,7 | 782 | 77,6 
20 |18,00| 840 | 83,5 | 83,0 | 82,5 | 82,1 | 81,6 | 81,1 | 80,6 


Testul Conconi (1982) este o alternativă a testului Luc Leger şi se 
utilizează pentru măsurarea vitezei maxime aerobe. Efortul constă în 
alergare la o intensitate de 85% din frecvenţa cardiacă maximă. Se practică 
pe o pistă de atletism de 400 m, marcată din 50 în 50 m, pentru a putea 
repera pragul de la care începe acumularea lactatului. Subiectul parcurge 


m) 

de circa 8-12 ori pista, cu viteză progresiv crescătoare, 8 km/h la start, după 
care se creşte cu 0,5 km/h la fiecare 200 m. Un pulstester înregistrează 
frecvenţa cardiacă pe ultimii metri ai fiecărui palier de 200 m. Reprezentarea 
grafică a curbelor frecvenţei cardiace pe fiecare palier de viteză, evidențiază 
după o perioadă, pierderea liniarităţii răspunsului cardiac la efortul prestat. 
Acest punct a fost denumit de Conconi et al. (1996) prag cardiac sau prag 
de deflexiune a frecvenţei cardiace şi corespunde OBLA sau limitei maxime 
a efortului în aerobioză. 


Testul Gacon (testul VMA 45/15 sec) este unul dintre cele mai fiabile 
şi constă în alergare timp de 45 secunde urmată de repaus 15 secunde; 
alergarea se repetă pe distanţe din ce în ce mai mari, astfel încât viteza să 
crească de fiecare dată cu 0,5 km/h la un ciclu de 1 minut. Testul se bazează 
pe principiul intensității progresive şi este efectuat până la epuizare, ceea 
ce indică limita funcţională. Se aplică mai ales în sporturi cu eforturi in- 
termitente (jocuri sportive). 

Alte teste de efort progresiv specifice diferitelor sporturi: înotul inter- 
mitent-naveta 15 m pentru polo, deplasările laterale în tenis, Loughborough 
Intermittent Shuttle în fotbal etc. 

Toate testele prezentate anterior constau dintr-un efort progresiv şi 
continuu (sprint sau naveta), caracteristici semnificativ diferite de realitățile 
din teren (meci sau antrenament), mai ales în sporturile colective. În toate 
sporturile cu mingea, efortul are din punct de vedere cantitativ o puternică 
domimantăaerobă (număr de kilometri parcurşi, durată peste o oră, intensitate 
scăzută), dar pe acest fond se succed intermitent eforturi intense de scurtă 
durată care constau în sprinturi, salturi, dueluri şi acțiuni rapide determinate 
de cursul jocului. În aceste condiţii, cercetătorii (Buchheit et. al. 1994, 2005) 
au experimentat noi teste pentru evaluarea calităţilor aerobe ale jucătorilor 
şi determinarea vitezei de referință pentru efortul aerob intermitent (indi- 
vidual, pe posturi). Aceste teste sunt VMA 30/15 sec Intermittent Fitness Test 
(30-15 IFT) şi Yo-yo Intermittent Recovery Test (Yo-yo IRT). 


Testul Martin Buchheit (testul VMA 30/15 sec Intermittent Fitness 
Test-IFT) este primul test de teren care constă în efort intermitent (alergare- 
pauză) pe paliere cu viteze progresiv crescătoare. 

Protocol. Testul se efectuează pe un teren cu o lungime de 40 m 
delimitat de 3 linii principale A (de start), B (la 20 m) şi C (de sosire după 

un palier de efort) şi 3 zone de odihnă cu o lăţime de 3 m (vezi fig. 8.4). 
În timpul efortului, sportivul aleargă naveta (tur-retur) pe distanța de 40m la 
o viteză indicată de un CD (emite beep-uri la anumite intervale de timp, un 
beep la start, unul la mijlocul distanţei şi unul la linia C). După 30 secunde de 
alergare, se aud două beep-uri, care marchează sfârşitul perioadei de efort; 
urmează o pauză de refacere cu o durată de 15 secunde în timpul căreia 
subiectul merge către linia de la care aşteaptă startul pentru următorul 
palier de efort. Viteza inițială de alergare este de 8 km/h şi creşte cu 0,5 km/h 
la fiecare palier. Durata efort/pauză a fost impusă de durata proceselor 
biochimice care furnizează energia în cursul unui efort intermitent. 


40 m 
—————————————————— 


20 m zona de 3 m 
DI d + 


Ex. de alergare 30" cu 


| 8,5km/h (=70m) 
Start | - MANI 
i DR NI A A e e d Di îi mm ? 


exemplul 1 i Ph: i ăi i a n o me m e a e 


Ex. de alergare 30" cu 


Start „m mrmomrmrimebe 

Fig. 8.4. Testul VMA 30/15 sec Intermittent Fitness Test 


Testul se încheie când sportivul ratează de 3 ori consecutiv intrarea în 
zonele de odihnă (refacere). Se reţine viteza ultimului palier care reprezintă 

viteza maximă aerobă intermitentă (VMA 30-15 IFT). Se calculează VO,max 
după următoarea formulă: 


VO,max = 28,3 - 2,15 A - 0,741V - 0,0357 G + 0,0586V x VMA 30 — 
— 15 IFT + 1,03 VMA 30-15 IFT, 


în care 


A= genul sportivului (A=2 pentru femei şi 1 în cazul bărbaţilor) 

V= vârsta (ani) 

G = greutatea corporală (kg) 

Testul se aplică de câţiva ani pe teren în sporturi ca rugbi, volei, 
handbal, baschet, tenis. Suportul fiziologic şi energetic al acestor eforturi 
scurte şi intense este asigurat de calitățile explozive ale muşchilor mem- 
brelor inferioare, capacitatea de refacere, cât şi de capacitatea aerobă (per- 
mite repetarea acestor eforturi). 

Indicele de forță explozivă al membrelor inferioare (I.E) poate fi 
calculat pe baza detentei verticale (măsurată prin testul săriturii în înălțime 
cu contramişcare-vezi subcap.10.1.4) şi a vitezei de demarare măsurată pe 
o distanţă de 10 m după următoarea formulă: 


I.E. = (detenta/10) —- (2 x 10 m) 


Interpretare: |.E < 1 = forță explozivă redusă, iar I.E > 2,5 = forță 
explozivă foarte bună. 

Testul se poate efectua simultan cu mai mulți sportivi (se asigură o 
distanță de minim 3 m între ei). 

Yo-yo Intermittent Recovery Test (Yo-yo IRT) se adresează sporturilor 
colective cu schimbări de direcţie şi efort intermitent. Testul are două 
nivele. Yo-yo IRT nivelul 1 pune accent pe capacitatea sportivului de a re- 
peta eforturi intermitente cu solicitarea sistemului aerob; studii statistice 
au demostrat o foarte mare corelaţie între performanţa stabilită prin acest 
test şi capacitatea sportivilor de a susține în teren eforturi repetate de 
foarte mare intensitate. Yo-yo IRT nivelul 2 măsoară capacitatea de refacere 
după eforturi intense cu solicitare anaerobă. 

Protocol.Testarea se realizează într-un spațiu de 25 m împărţit în 
două zone delimitate de 3 linii paralele: o zonă de 20 m în care subiectul 
realizează naveta pe două linii (dus-întors) şi ozonă de 5 m în care sportivul 

se reface pe două linii (dus-întors) prin repaus activ (jogging). Durata de 
refacere este de 10 secunde, iar viteza de alergare creşte progresiv în ritmul 
beep-urilor fiecărui palier înregistrat pe un CD special pentru test. Testul 
continuă până când sportivul nu se mai poate sincroniza cu beep-urile. 
Viteza ultimului palier (testul se desfăşoară pe 15 nivele de efort) reprezintă 
VMA, care este cea mai mică viteză de alergare la care se atinge VO,max. 
Testul furnizează date atât în legătură cu distanța parcursă, cât şi cu durata 
cumulată a succesiunilor efort/refacere. 

Testul Yo-yo IRT se aplică atât în sporturile colective, cât şi în tenis de 
câmp, de masă, sporturi de contact etc. caracterizate prin efort aerob (de 
fond) pe care survin eforturi scurte şi intense (explozive, anaerobe). 


Tabel 8.7. Rezultate Yo-yo IRT pe paliere de efort 
_de efort km/h) : cumulat | parcursă (m 
[10,0 | 1 | 00:24,4 

Deşi importantă pentru fixarea intensității efortului, VMA nu este 
suficientă în orientarea antrenamentului. La fel de importantă este şi an- 
duranţa, respectiv capacitatea sportivului de a menţine o anumită in- 
tensitate a efortului. Anumiți atleți pot obține performanţe identice cu alţi 
concurenţi, deşi au o viteză maximă aerobă inferioară. Explicaţia constă în 
capacitatea lor de a menţine un procentaj superior din VMA pe parcursul 

probei. Ca urmare, cei cu VMA crescută vor lucra pentru dezvoltarea an- 
duranţei, iar pentru ceilalți antrenamentele se vor orienta prioritar spre 
creşterea VMA. 


Yo-yo Endurance Test (aparţine grupului Yo-yo test) este asemănător 
cu naveta pe 20 m numai că se monitorizează distanţa parcursă şi nu viteza 
ultimului palier de efort tolerat. 

În general, anduranţa este evaluată pe baza indicelui de anduranţă în 
raport cu o distanță dată. Pentru aceasta trebuie cunoscută viteza maximă 
aerobă. Apoi se compară un timp cronometrat (realizat efectiv de sportivul 
explorat) cu un timp posibil de obținut dacă VMA va fi teoretic menținută 
pe întreaga distanţă. 


Indice de anduranţă = (Timp teoretic/ Timp realizat) x 100 | 


| Indice de anduranţă = (Viteză reală/ Viteză maximă) x 100 | 


În concluzie, evaluarea parametrilor aerobi ai efortului (putere şi an- 
duranţă) este foarte importantă în dirijarea antrenamentului. Din raţiuni 
practice antrenorii utilizează viteza care corespunde puterii maxime ae- 
robe, denumită din această cauză viteză maximă aerobă. 


8.2.2. Explorări paraclinice 


a) Măsurarea lactatului verifică (infirmă/confirmă) rezultatele tes- 
telor de teren. Când nivelul lactatului scade, sportivul este mai eficient, şi-a 
ameliorat capacitatea aerobă, ceea ce dovedeşte că a produs mai puțin 
lactat şi este capabil să-l elimine mai rapid din sânge (Cosstill, Maglischo & 
Richardson, 1994). 

b) Biopsia musculară evidenţiază la practicanți ai sporturilor aerobe 
(fond, semifond, maratonişti etc.) un procent crescut de fibre cu contracție 
lentă, tip | (slow twitch), formate din celule mici, bogate în mioglobină 
(roşii), cu puţine miofibrile, multe mitocondrii şi capilare; au rezerve mici 
de glicogen şi ATP-ază miozinică lentă (rata aerobă este crescută, rata 
glicolitică şi sistemele tampon sunt scăzute). 

8.3. EVALUAREA FILIEREI ENERGETICE ANAEROBE 


Se aplică exclusiv sportivilor, deoarece capacitatea maximă anaerobă, 
respectiv cantitatea de energie furnizată prioritar prin procese anaerobe se 
măsoară prin probe de efort cu o durată de 2-3 minute, efectuate până la 
epuizare, utilizându-se puteri supramaximale (120-150% din PMA). Capa- 
citatea anaerobă utilizează deficitul maxim de oxigen acumulat (DMAO), 
carereprezintă diferenţa între energia aerobă furnizată (VO. ) şi energiatotală 
necesară pentru susținerea unui exercițiu supramaximal (cererea de 0,) 
(Medbo et al. (1988). 


8.3.1. Probe de efort 


A.Testarea în laborator 

Testul Szogy-Cherebeţiu (travaliul total realizat-TTR) se practică în 
cadrul Institutului Naţional de Medicină Sportivă (INMS) după un protocol 
diferit de cel original. Este o metodă simplă, care constă în măsurarea TTR la 
cicloergometru (o bicicletă specială la care roata acționată de pedale este 
frânată după dorinţă). Efortul se desfăşoară cu intensitate maximă, poate 
fi întrerupt, scurtat sau prelungit pentru aprecierea: etapelor efortului 
anaerob, corespondenţei cu cerinţele sportului practicat, respectiv cu 
etapa de pregătire. 

Protocol. După o scurtă încălzire, necesară acomodării sportivului cu 
ergometrul şi mobilizării elementelor metabolice, se efectuează testul în 
două etape. 

În prima, subiectul pedalează în tempo maxim timp de 15”. Se notează 
numărul maxim de rotații efectuate pe fiecare 5”, care reprezintă puterea 
maximă anaerobă. Potrivit specialiştilor de la INMS „primele 5-10 secunde 
corespund evaluării calităților de forță/viteză, dependente de sistemul 
ATP-CP sub aspect cantitativ (rezerve musculare) şi calitativ (viteza de 
transfer a energiei), precum şi de mobilizarea unui număr cât mai mare de 
unităţi neuromotorii. TTR 15 secunde exprimă posibilitatea de menţinere 
a intensității de lucru în condiţii de viteză (faza anaerobă alactacidă) şi este 
dependentă de forma sportivă” (A. lonescu, 2002). 

Testul se reia după o oră, şi constă în pedalare maximă timp de 45. 
Acum se apreciază posibilitățile maxime de efort în condiţiile acumulării 
acidului lactic, deci în faza anaerobă lactacidă. Puterea maximă anaerobă 
înregistrată este semnificativă pentru eforturile care implică putere maxi- 
mă, forță maximă, rezistenţă viteză | şi II (RV | şi RV II) (schema 7.1.). 

TTR obţinut în ambele etape se raportează la greutatea corporală. 
Se utilizează o serie de formule, iar rezultatele se compară cu modelul 
biologic pentru sportul practicat (pe vârstă şi sex), apreciindu-se astfel ni- 
velul de pregătire. Se acordă calificative. 


Tabel 8.7. Cerinţele unor sporturi sau ramuri sportive 
pentru evaluarea puterii anaerobe 


ş Travaliu total realizat / sport sau probă sportivă 
Calin, la 5 sau 10 secunde la 45 secunde 
Excelent] _ ciclism-velodrom __| | 


atletism (aruncări, sprint, 
Foarte 
bine 


sărituri), box, canotaj, caiac- 
canoe, ciclism pe şosea, haltere, 
jocuri sportive, patinaj viteză, 
tenis de câmp şi de masă 
atletism (alergări pe distanțe 
mijlocii şi lungi), biatlon, bob, 
călărie, decatlon, gimnastică, 
înot, judo, lupte, patinaj artistic, 
pentatlon modern, schi, scrimă 


biatlon, canotaj, caiac -canoe, 
ciclism, jocuri sportive, 
patinaj viteză 


atletism ( cu excepția 
alergărilor de distanță), bob, 
box, judo, haltere, înot, lupte, 
patinaj artistic, pentatlon 
modern, schi, tenis 

atletism (alergări de distanţă), 
călărie, gimnastică, popice, 
sărituri în apă, scrimă, tir 


sărituri în apă, sărituri cu 
schiurile, tir 


Testul Bosco (testul de detentă verticală) a fost propus în anul 1983 
pentru măsurarea forţei explozive a muşchilor membrelor inferioare în 
timpul unui salt vertical. 


Peo platformă de forță, prevăzută cu un dispozitiv electronic, conectat 
la un cronometru, după o încălzire prealabilă, subiectul execută din poziția 
ghemuit (şi revine în aceeaşi poziție) un număr maxim de sărituri verticale, 
cu mâinile pe şolduri, timp de 15 secunde. Se înregistrează: 

e înălțimea centrului de greutate; 
e numărul de sărituri efectuate (Ns); 
e timpul de contact cu platforma (To); 
e timpul de desprindere (plutire, zbor) (Td); 
e elasticitatea musculară. 
Detenta se calculează după următoarea formulă (Asmussen & Bonde- 
Petersen, 1974): 


gxTd 


H = 3 


Se poate calcula şi puterea maximă anaerobă, după formula: 


P=gxTdxTt/4x NsxTc 


P=gxTdx15/4xNsx (15 -Td) 


unde 

P = puterea anaerobă exprimată în Watti; 

g = acceleraţia gravitaţională (g = 9,81 m/s”); 

Td = timpul de desprindere; 

Tt = timpul total (15 secunde); 

Ns= număr sărituri. 

Testul are o fidelitate de 0,95 şi poate fi, pentru anumite probe spor- 
tive, mai specific decât testele efectuate la cicloergometru. 


Tabel 8.8. Interpretare Test Bosco (valori exprimate în watti) 


| Calificativ | Bărbaţi | Femei 


Foarte bun | 30-35 | 26-30 
Testul Wingate a fost creat de cercetătătorii Institutului Wingate din 
Israel la începutul anilor '70 şi este în prezent una dintre cele mai utilizate 


probe pentru testarea puterii anaerobe lactacide. 
Acesta constă în efectuarea la cicloergometru a unui efort de pedalare 


cu viteza maximă posibilă timp de 30 s. 
——zi | 

După 3-4 secunde de pedalare se fixează o rezistență de frânare 
constantă, reglată în funcţie de vârsta şi greutatea corporală a individului 
şi de tipul cicloergometrului: este de cca. 45 g/kgcorp, când se foloseşte 
cicloergometrul Fleisch sau de cca. 75 g/kgcorp, când efortul este efectuat 
pe cicloergometru Monark. 

Se recomandă utilizarea a trei indicatori de performanţă: 

e puterea medie anaerobă, reprezentată de media aritmetică pe cele 30 de 
secunde de efort maximal, care reflectă capacitatea glicolitică, exprimată 


prin formula: 
P (Watti) = Fp (30s)xdxF 
unde 


P = puterea medie; 

Fp = frecvența de pedalare; 

d = distanţa pe un tur de pedală; 

F = forța. 

În medie, puterea maximă anaerobă calculată de cercetătorii Insti- 
tutului Wingate este de cca 6,8 W/kgcorp la copiii sub 10 ani, 8 W/ kgcorp 
la 12 ani şi atinge 9 W/kgcorp la peste 18 ani. 


e puterea maximă anaerobă reprezintă cea mai mare valoare a puterii me- 
canice înregistrată pe o perioadă de 5 secunde, exprimată prin formula: 


P (Watti) =Fp (5s)xdxF 


e indicele de oboseală (10) reprezintă raportul dintre declinul puterii pe 
parcursul efortului şi puterea maximă înregistrată în cursul aceluiaşi efort: 


IO (%) = Pmax- Pmin/Pmax x100 | 
unde 


Pmax = puterea maximă 
Pmin = puterea minimă 


Valorile înregistrate sunt în strânsă corelație cu performanţele obți- 
nute în sporturile cu predominanţă anaerobă. 

Testul de forță-viteză pe bicicleta ergometrică măsoară puterea 
anaerobă alactacidă. Subiectul pedalează timp de câteva secunde cu 
viteză maximă, după care mişcarea este brusc frânată printr-o rezistenţă 
puternică. 


B. Teste de teren 

1. Evaluarea sistemului fosfagenelor 

Sistemul fosfagenelor susține energetic eforturi intense şi de scurtă 
durată. Puterea anaerobă alactacidă este evaluată prin teste cu o durată 
sub 7 secunde, iar capacitatea prin teste a căror durată este cuprinsă între 
15-20 secunde. 


Eforturi explozive 


a) teste de detentă verticală - sunt numeroase şi se aplică după 
diverse protocoale, în funcţie de nivelul şi evoluţia calităților motrice ale 
subiectului evaluat. Saltul vertical este cea mai utilizată mişcare pentru 
testarea calităţilor explozive ale membrelor inferioare. Dincolo de sim- 
plitatea aplicării, detenta verticală maximă este considerată una dintre 
cele mai explozive mişcări datorită duratei foarte scurte (sub 0,5 secunde) 
şi intensității foarte mari. Deoarece efortul este maxim, puterea dezvoltată 
în timpul împingerii este adesea asimilată puterii maxime a individului. 


Testul Sargent D.A. (1921) reprezintă tehnica originală de detentă 
verticală (estimează deplasarea verticală a centrului de greutate). Evaluează 
puterea maximă anaerobă. Protocol: după o încălzire prealabilă, subiectul 
în poziţia stând la 30 cm de un zid, genunchii extinşi, călcâiele pe sol, 
membrele superioare la verticală pe lângă cap (vârful degetelor colorat cu 
cretă) marchează înălțimea pe zid; execută apoi 3 sărituri cât mai înalte 
posibil (cu 1 minut repaus între încercări), marcând de fiecare dată (cu 
vârful degetelor) înălțimea atinsă. Se reţine valoarea cea mai mare şi din 
diferenţa între aceasta şi nivelul primului semn reprezintă detenta verticală 
a cărei interpretare este prezentată în tabelul 8.9. 

Tabel 8.9. Interpretare rezultate detentă 


mediu 
bun | 


Pe baza detentei, Sargent L.W. (1924) a propus estimarea puterii 
maxime anaerobe prin utilizarea următoarei formule: 


9 
Pmax=4f2: x GxVH 


unde 

g = accelerația gravitațională (9,81 m/s?) 
G = greutatea corporală (kg); 

H = detenta (m). 


Puterea maximă se exprimă în kgm/s, dar poate fi exprimată şi în 
watts (W), după următoarea formulă: 


Pmax (W) = P max (kgm/S) x 9,81 


Puterea maximă poate fi calculată şi prin nomograma propusă de 
Lewis: 


P max = gx VH x V4,95 


Rezultatele se apreciază după scala Dal Monte, 1988 (tabelul 8.10). 

Tabelul 8.10. Scala de evaluare Dal Monte 


UI [on5=20ani. | 20-30ani | -30-40ani | 
Calificativ | părbaţi | Femei | Bărbaţi | Femei | Bărbaţi | Femei | 
< 113 < 65 
Satisfăcător | 113-149 106-139 65-84 
150-187 140-175 | 112-140 5 RER Alti 
| 188-224 | 151-182 | 176-210 | 141-168 | 141-168 | 106-125 
Foarte bine 224 
(excelent) 


Young (1987) şi apoi Wandewalle (1987) au constatat că există o core- 
laţie pozitivă între puterea maximă măsurată la cicloergometru şi vârful 
puterii la detenta verticală. Cu ajutorul unui Myotest, aparat portativ care 
funcţionează pe principiul accelerometriei se poate măsura performanţa 
musculară a sportivului prin calculul puterii, forței şi vitezei unui gest 
sportiv. 

Alte teste care evaluează eforturi explozive sunt squat jump, tes- 
tul săriturii în înălțime cu contramişcare şi drop squat prezentate în sub- 
capitolul 10.1.4). 


Proba Abalakov (1938) utilizează acelaşi protocol ca şi testul squat 
jump numai că măsurarea detentei verticale se realizează cu ajutorul unui 
sistem compus dintr-un cablu retractabil (o ruletă fixată de podea) care 
are celălalt capăt fixat de o centură (înconjoară talia subiectului). Săritura 
trebuie să fie perfect verticală pentru ca derularea cablului să corespundă 
performanţei înregistrate. 

Probele de detentă verticală se pot efectua şi cu îngreunare (se aplică 
greutăţi pe umerii subiectului). Bosco sugerează ca suprasarcina să fie egală 
cu greutatea corpului în cazul sportivilor antrenați şi 50% din greutatea 
corporală în cazul debutanților. 


b) Teste de viteză 


Teste de viteză, sprint pe 25- 40 m cu start de jos sau lansat. Ținând 
cont de inerția sistemului glicolitic, durata sprintului nu trebuie să depă- 
şească 10 secunde. 

Testul Margaria (1966) a fost propus pentru calculul puterii maxime 
anaerobe prin măsurarea energiei consumate pentru ridicarea centrului de 
greutate. Protocol. După un elan de 2m pe un palier orizontal subiectul 
urcă (din 2 în 2 sau din 3 în 3 trepte) cu viteză maximă o scară cu 15 trepte. 
Viteza de urcare este măsurată cu 2 celule fotoelectrice (dispuse în funcţie 
de protocol fie între treptele patru şi opt, fie între treptele 6 şi 12). Având în 
vedere faza de elan anterioară treptei 6, se presupune că viteza subiectului 
este constantă între treptele 6 şi 12, ca urmare lucrul mecanic realizat în 
acest timp se produce împotriva forței de greutate. Puterea produsă se 


calculează după formula: 
P=Gxgxh/t 


în care 

P = puterea 

G = greutatea corporală (kg) 

g = acceleraţia gravitaţională (9,81 m/s?) 

h = diferenţa de nivel între treaptele 6 şi 12 
(măsurată în m) 

t = timpul de urcare (în secunde). 


Subliniem că există o corelaţie pozitivă între puterea maximă anae- 
robă măsurată la cicloergometru şi vârful detentei verticale. 


Teste de anduranţă a sistemului fosfagenelor care măsoară posi- 
bilitatea de se menţine efortul un timp cât mai lung posibil în zona meta- 
bolică anaerobă alactică. Se apreciază prin curse de viteză cu o durată de 
10-20 secunde. De exemplu, dacă un subiect aleargă 50 m în 5 secunde, 
viteza este de 10 m/s, iar dacă aleargă 100 m în 14 secunde viteza este de 
7,14 m/s. Raportul este de 7,13/10 = 0,71, ceea ce exprimă o anduranţă 
lactică slabă. Pentru ca sportivul să înregistreze rezultate bune, raportul 
trebuie să se apropie de valoarea maximă, care este 1. 


2. Evaluarea sistemului glicolitic 

Testele de evaluare a sistemului glicolitic produc o importantă cantitate 
de lactat, de aceea se vor utiliza în cazul sportivilor confirmaţi şi evitate în 
cazul tinerilor. Evaluarea se realizează prin probe de alergări efectuate pe 

anumite distanţe sau pe o durată cuprinsă între 30 secunde (pentru puterea 
anaerobă lactică) şi 2 minute (pentru capacitatea anaerobă lactică). 

Testul Lemon oferă date în legătură cu potenţialul anaerob lactic. 
Protocol: sportivul aleargă cu cea mai mare viteză pe o pistă de 500 m 
etalonată din 50 în 50 m (10 zone). Se cronometrează timpul pe zona 2 şi 
pe ultimi 50 m. Se face diferenţa între viteza dezvoltată pe aceste zone şi se 
multiplică scorul cu 10. Rezultatul trebuie să fie cel mai slab. Testul poate fi 
reprodus pe aceleaşi principii (durată şi intensitate) şi în alte discipline, în 
afara atletismului; calităţile anaerobe lactice vor fi evaluate pe alte grupe 
musculare sau prin repetiţia gesturilor specifice. 


8.3.2. Explorări paraclinice 


a) Biopsia musculară evidenţiază la practicanţii sporturilor anaerobe 
(halterofili, atleţi-probe de sprint, sărituri, aruncări etc.) un procent crescut 
de fibre albe (tip Ilb-fast fatigable twitch) care conţin puţine mitoconarii 
şi capilare, dar au rezerve mari de glicogen şi enzime pentru producerea 
energiei pe cale anaerobă alactacidă şi lactacidă (rata aerobă este scăzută, 
rata glicolitică şi sistemele tampon sunt crescute). Enzima cheie a glicolizei 
anaerobe este fosfofructokinaza şi poare fi dozată alături de ATP-ază, 
miokinază şi fosforilază. 


b) Rezonanţa magnetică este o metodă imagistică valoroasă, 
care oferă rezultate fidele, incontestabile prin măsurarea concentraţiei 
compuşilor macroergici (ATP, fosfocreatină) şi a enzimelor intramusculare 
implicate în efort. Pare a fi investigația ideală de apreciere a capacității 
anaerobe, dar utilizarea ei este limitată scopului de cercetare ştiinţifică, 
datorită prețului ridicat. 

Specialiştii domeniului consideră că deşi sunt validate, metodele 
utilizate pentru determinarea potenţialului anaerob sunt controversate, 
pentru că au fiabilitate redusă, iar posibilitățile de estimare modeste. Este 
cazul măsurării lactatemiei într-o probă de sprint, de calculul excesului 
consumului de oxigen după un exercițiu maximal, utilizarea deficitului 
maxim de oxigen acumulat (DMOA), propus de Medbo et al. (1988), testul 
Wingate şi de testul puterii motrice maxime anaerobe. Wilmore & Costill 
(2007) susţin că în ciuda limitelor fiecăreia dintre ele, aceste metode re- 
prezintă indicatori siguri ai potenţialului anaerob. 

9.1. MIŞCAREA ŞI CARACTERISTICILE MIŞCĂRII 
9.1.1. Generalități 


Mişcarea corpului sau a segmentelor sale constă în modificarea 
poziţiei întimp în raport cuunreper considerat fix. Mişcarea are caracteristici 
cinetice (forța) şi cinematice (viteza, acceleraţia, direcția, amplitudinea). 
Mişcările sunt realizate de muşchi, capabili să se contracte şi să se relaxeze 
sub comanda sistemului nervos. Tot sub control nervos, muşchii scheletici 
menţin postura şi echilibrul corpului şi poziţia segmentelor. În funcţie de 
modificarea raportului dintre corp şi spaţiu, mişcările sunt de 3 tipuri: 

e locomotorii, care implică deplasarea corpului în spaţiu (mers, alergare, 
sărituri, mers cu bicicleta, schi, înot etc.); 

e nonlocomotorii, care presupun modificări ale posturii corpului sau a 
poziției segmentelor sale, fără deplasare în spațiu (aruncări, pivotări, 
împingeri, întinderi etc.); 

e poziții menținute un anumit timp (cumpăna, sprijin pe mâini la bârnă etc.). 

Contracția musculară se manifestă deci prin două tipuri de răspunsuri 
sesizabile: prin scurtarea muşchilor, care antrenează deplasarea (mişcări 
locomotorii) sau prin dezvoltarea unei forțe importante, fără mişcare apa- 
rentă (mişcările nonlocomotorii şi pozițiile menținute). 

În activitatea sportivă se produce frecvent fenomenul de disociere 
segmentară, care constă în autonomia de mişcare a unei părţi a corpului în 
raport cu ansamblul. Astfel, se descriu: 

e disocierea simplă care constă în execuţia unei mişcări izolate a unei sin- 
gure părţi a corpului (balansarea unei membru, bătaia pe un picior etc.); 

e disocierea dublă se referă la execuţia unor mişcări distincte, efectuate cu 
două membre diferite (de acelaşi fel sau diferite); 

e disocierea multiplă în care segmentele corpului (cap, trunchi, membre) 
execută mişcări distincte. 

Majoritatea gesturilor sportive sunt complexe şi se realizează prin 
disociere multiplă. Ele presupun forţă, viteză, coordonare inter- şi intra- 
musculară în condiţiile unui echilibru perfect. 

9.1.2. Caracteristicile temporale şi spațiale ale mişcării 


Caracteristicile temporale ale mişcărilor sunt reprezentate de du- 
rata şi succesiunea acestora. Succesiunea în timp a unor mişcări sau ele- 
mente ale mişcărilor se exprimă în tempo şi ritm. 

Tempoul reprezintă frecvența elementelor de mişcare pe unitatea 
de timp, de exemplu frecvenţa paşilor în alergare, a săriturilor de pe loc, 
frecvenţa de lovire a sacului de box, frecvenţa de vâslire sau chiar densitatea 
acţiunilor tehnice şi tactice într-un joc sportiv. 

Ritmul reprezintă „structura temporală a unor mişcări care se repetă 
şi prezintă accente şi anumite raporturi între părţile care alcătuiesc această 
structură” (Epuran, M., 2005). 

Caracteristicile spaţiale ale mişcărilor se exprimată prin poziția, 
distanţa, mărimea, forma, întinderea obiectelor lumii reale în raport cu un 
sistem de referinţă prestabilit. Spaţiul are 3 dimensiuni (3D) prin care se 
poate preciza poziția unui segment corporal sau a unui obiect în raport 
cu un punct de referință. Elementele spaţiale care definesc aceste mişcări 
sunt poziția şi traiectoria. 

Poziţia se apreciază prin sistemul de coordonate rectangulare (x, y, z) 
față de un sistem de referință prestabilit. Diferenţa a două poziții reprezintă 
o lungime sau un spațiu. Cel mai scurt spaţiu între două poziţii este o 
distanţă, iar succesiunea de spaţii reprezintă o traiectorie. Traiectoria se mă- 
soară prin caracteristicile metrice (lungimea drumului şi linia descrisă de 
segmente, corp sau obiect) şi fizice (rectilinie, curbilinie). Alte caracteristici 
ale mişcărilor, cum sunt amplitudinea şi forma se reduc în final la poziţii şi 
succesiuni de poziţii pe anumite traiectorii. 

Caracteristicile spaţiale furnizează date în legătură cu filierele ener- 
getice solicitate în susţinerea unui efort. 


9.2. PRECIZĂRI CONCEPTUALE PRIVIND 
CAPACITĂȚILE/ CALITĂȚILE/ APTITUDINILE MOTRICE 


Literatura de specialitate ne furnizează diverse opinii în privinţa 
denumirii şi definirii posibilităţilor individului de a executa mişcări coor- 
donate, precise şi cu anumită forţă, viteză, rezistenţă etc. Autorii folosesc 

alternativ termenii capacitate motică/calitate motrică/ calitate fizică etc. 
Astfel, Zaţiorski descrie,calităţi fizice”, N. Alexe, P.Hillerin„calităţi biomotrice”. 
Ardelean T. (1981) le consideră „însuşiri esenţiale ale activității musculare 
exprimate prin intermediul actelor motrice, condiționate de structura şi 
capacităţile funcţionale ale diferitelor aparate şi sisteme ale organismului 
uman, dar mediate şi de procesele şi capacităţile psihice”. De asemenea, 
se invocă sistematizarea „capacităților motrice” realizată de Grundlach 
(1968) în două mari categorii: capacități condiționale reprezentate de 
forţă, rezistenţă şi viteză, influențate de eficiența metabolică a muşchilor, 
aparatelor şi sistemele organismului şi capacități de coordonare (coordi- 
native) condiţionate de capacitatea sistemului nervos de a percepe, analiza 
şi dirija informaţiile provenite de la analizatorii implicaţi în efectuarea 
mişcărilor (kinestezici, tactili, vestibulari, acustici) în scopul elaborării 
abilităţilor motrice. La acestea s-a propus şi o a treia categorie, respectiv 
capacități intermediare sau complementare, reprezentate de mobilitate şi 
suplețe. Clasificarea propusă foloseşte criterii diferite care nu corespund 
regulilor impuse de taxonomie. 

Potrivit colectivului de autori ai„Enciclopediei educației fizice şi spor- 
tului din Romania”, vol. 4. „Dicţionar descriptiv şi explicativ de noţiuni şi 
termeni”(2002), termenii asupra cărora facem referire sunt definiţi astfel: 

Calitatea motrică este o „însuşire psiho-fizică a individului bazată 
pe mecanisme fiziologice, biochimice şi psihice, care asigură execuţia 
acţiunilor motrice cu indici specifici de viteză, forță, rezistenţă, îndemânare”. 

Capacitatea psihomotrică reprezintă „gradul dezvoltării calităților 
motrice şi a funcţiei complexe de coordonare a comportamentului; pre- 
supune participarea diferitelor procese şi funcţii psihice care asigură atât 
recepţia informaţiilor, cât şi execuţia adecvată a actului de răspuns motric”. 

Aptitudinea motrică este „o însuşire a personalităţii care asigură uşu- 
rinţa învăţării şi executării actelor motorii. Se exprimă în calităţile motrice 
ca: viteză, îndemânare, forță, rezistenţă şi în maniera, eficienţa şi nivelul 
performanţei gesturilor motorii”. 

În acest context, pentru definirea termenilor menţionaţi pe baza unui 
raţionament ştiinţific pornim de la mişcare, caracterizată prin parametrii 
de natură cantitativă şi calitativă şi desfăşurată în spaţiu şi timp. Timpul, 
spațiul (direcția, amplitudinea mişcărilor) şi cantitatea (numărul de repetări) 
se exprimă în calitatea mişcării. 


Considerând capacitatea motrică „un rezervor”, o structură complexă, 
abordarea ei se face în condiţiile în care se manifestă şi subsumează carac- 
teristicile mişcării. 

Calitățile mişcării sunt precizia, coordonarea, forța, viteza, anduranţa. 
Ele se combină şi se manifestă în funcţie de durată şi de numărul repetărilor 
în spaţiu şi timp. 

Există numeroase modalități de abordare a calităților/capacităților 
motrice: calități de bază (forță, viteză, rezistenţă) şi calităţi specifice, repre- 
zentate de calitățile de bază diferit implicate conform cerinţelor ramurii 
sportive. 

Nu agreem sistematizarea capacităţilor motrice în condiţionale şi 
coordinative, deoarece toate sunt condiţionate de parametrii fiziologici, iar 
exprimarea lor se realizează totdeauna cu solicitare neuro-musculară, care 
presupune percepţia, decodarea informaţiilor şi elaborarea unor programe 
motorii adecvate. 

În funcţie de raportul dintre modul de manifestare şi durată, calităţile 
motrice se sistematizează în: 

e calități de putere, justificate prin acţiunile de intensitate maximă carac- 
terizate prin forță şi viteză crescută; 

e calități de anduranţă, care exprimă posibilitatea sportivului de a susține 
efortul o perioadă de timp cât mai lungă; 

e calități de coordonare, care presupun efectuarea unor mişcări efi- 

ciente, precise în condiţiile unui consum energetic redus. 

Calitățile motrice pot fi dezvoltate prin antrenament în funcţie de 
caracteristicile genetice, morfologice şi bioenergetice ale subiectului, dar 
şi de caracteristicile tehnice şi energetice ale efortului la care este supus 
sportivul. 

Abordată ca sistem cibernetic, mişcarea are la bază un stimul, o mo- 
tivaţie (factor intern), iar output-ul (ieşirea) trebuie să fie eficientă, în acord 
cu scopul propus (schema 9.1.). O mişcare eficientă presupune cel mai mic 
consum energetic posibil pentru realizarea ei. 


Ce 


Centru 
de comandă 


Retroacţiune 


Schema 9.1. Feed-back-ul mişcării 


Soluţiile găsite (exprimate în aspecte calitative şi structurale ale acţi- 
unii motrice) sunt controlate prin feedback şi anticipate prin feed forword. 

Aptitudinile motrice sunt predispoziţii de natură ereditară, reprezintă 
portofoliul motric moştenit, care conferă individului posibilitatea de a 
realiza un anumit act motric cu eficienţă şi uşurinţă comparativ cu alți in- 
divizi din aceiaşi categorie de vârstă şi cu acelaşi nivel de experienţă. Toţi 
indivizii posedă calităţi (trăsături) naturale fizice şi psihice pentru mişcare, 
caracterizate printr-o relativă stabilitate (factorul genetic), deoarece pot fi 
dezvoltate pe parcursul evoluţiei ontogenetice în condiţiile realizării unui 
anumitcontextdeinfluenţă multifactorială bio-psiho-socio-culturală (factori 
nongenetici) cum ar fi experiența sau antrenamentul. Astfel, aptitudinile 
motrice pot deveni manifestări ale capacităților şi competenţelor individuale 
cu un anumit grad de specificitate. Pentru sportivi ele reprezintă baza pe 
care aceştia îşi construiesc prin antrenament abilităţile tehnice. Importantă 
este determinarea indicelui de stabilitate al unei aptitudini, altfel spus a 
proporţiei în care aceasta este determinată genetic. 

Orice efort fizic solicită calităţile motrice fundamentale reprezentate 
de forță, viteză, anduranţă, mobilitate şi supleţe. Acestea nu pot fi dife- 
renţiate decât teoretic, deoarece rareori se manifestă izolat, cel mai des 
se exprimă prin asocieri specifice. Astfel, noţiuni ca „forţă în regim de 
viteză” sau „forță în regim de anduranţă”, „viteză ciclică de acţiune” re- 
flectă modalităţile de expresie a calităților motrice pe teren. Expresia şi 
eficienţa calităților motrice este strâns legată de coordonarea gestuală, de 
concentrarea mentală şi de capacitatea de relaxare generală şi musculară 
care ghidează şi reglează gesturile motrice. 

Aptitudinile motrice sunt influențate de furnizarea, implicarea 
şi resinteza energiei musculare necesare funcţionării organismului în 

condiţii de efort (diferențiat prin intensitatea şi durata execuțiilor), deci de 
potenţialul aerob şi anaerob al individului. 


9.3. MĂSURAREA CARACTERISTICILOR MIŞCĂRII 
9.3.1. Măsurarea caracteristicilor temporale 


Tehnicile de măsurare a caracteristicilor temporale aparţin crono- 
metriei. Instrumentele de măsurare şi înregistrare a duratelor sunt repre- 
zentate de: 

a) cronometre manuale şi electronice cu diverse grade de precizie. 
Astfel, cele manuale au o precizie de 1/5-1/100 secunde, iar cele electronice 
de până la 1/10 000 s. Diferențe sunt foarte mari, deoarece cronometrarea 
manuală depinde de viteza de reacţie a cronometrorului (durata unui reflex 
manual de declanşare/oprire a cronometrului este de ordinul zecimilor 
de secundă) şi de timpul de coincidenţă. Cronometrele pot fi cuplate la 
aparatul care emite semnalul sonor (pistol, fluier etc.) şi declanşează la 
start măsurarea timpului (timp de reacţie). La sosire sportivul opreşte 
cronometrarea (apasă pe un dispozitiv) când atinge linia de sosire (timp 
de coincidenţă). Rezultatul se citeşte direct pe cadranul cronometrului. 
Pentru a testa viteza de reacţie complexă se utilizează sisteme cu mai multe 
semnale aleatorii. Fiecare semnal poate fi oprit de sportiv într-un timp 
cronometrat. Erorile de cronometrare survin în cazul unei desincronizări 
în timpul declanşării sau opririi cronometrului în momentul depăşirii 
reperelor sau în cazul plasării comentatorilor (jurnaliştilor) pe axe diferite 
față de axa pe care se deplasează sportivii (dublă cronometrare). 

b) cronografele sunt dispozitive de înscriere grafică a duratelor; pentru 
mişcările ciclice se alcătuiesc cronograme fracționate (lineare) pentru 
fiecare segment care participă la mişcare, iar pentru cicluri de mişcare 
(mers, alergare, vâslit) se constriuesc cronograme circulare (un ciclu de 
mişcare este egal cu 360%). 

c) dispozitive şi instalaţii de traducere a unor mărimi de altă natură în 
mărimi temporale. Cel mai simplu instrument de măsură a timpului de 
reacţie este bastonul „căzător”, iar metoda se bazează pe legea căderii 
libere a corpurilor; pentru viteza de deplasare se utilizează „spidograful” 
lui Abalakov; sunt şi instalaţii de transcriere a succesiunii unor sunete în 

indicatori de durată, tempo sau ritm sau de transformare a mărimilor de pe 
film în durate ale execuțiilor. 

d) sisteme de declanşare-oprire a cronometrelor sau cronografelor de 
la cele manuale (acţionate de operator), mecanice şi până la cele electro- 
magnetice sau fotoelectrice. Celulele fotoelectrice montate pe un traseu 
declanşează cronometre care măsoară timpii intermediari. 

Exemple de tehnici şi procedee de măsurare a duratelor, tempoului 
şi ritmului 


A. Pentru acțiuni de durată mai mare se utilizează: 

e cronometrul manual, care se declanşează la începutul acţiunii şi se 
opreşte la sfârşitul ei; pentru cronometrarea timpilor intermediari se 
utilizează cronometrul cu dublu-stop (cursele de demifond şi fond); 

e instalaţii de tip actograf sau poligraf pentru fazele care se succed 
prea repede (nu se pot citi timpii intermediari pe un cronometru); 
se acționează pârghii sau electromagneți simultan cu începutul sau sfâr- 
şitul fazelor (momentelor) mişcării, apoi se tranformă lungimile inter- 
valelor înregistrate pe hirtie în unități de timp. Pe actograf se poate 
înregistra durata şi tempoul deplasărilor într-un joc de fotbal, hochei etc., 


frecvenţa paşilor într-o alergare de fond sau a braţelor în înot etc. 


B. Pentru acţiuni de scurtă durată şi perioade latente se utilizează 
dispozitive care comandă automat pornirea şi oprirea cronometrului sau 
cronografului. Măsurarea latenţei la start se realizează prin introducerea în 
circuitul cronometrului (cronografului) a contactului de la pistolul cu care 
se dă startul şi a contactului de la piciorul sau braţele alergătorului când se 
desprind de pe sol. La concursurile internaţionale de atletism se utilizează 
instalația de măsurare a timpului de reacţie la start. Pentru timpi mai mici 
de 10 sutimi de secundă se indică „start greşit”. Pentru măsurarea timpilor 
intermediari se montează pe traseu celule fotoelectrice al căror fascicul 
luminos este întrerupt prin trecerea subiectului (prima celulă comandă 
pornirea cronometrului, iar cea de-a doua oprirea). 


C. Viteza obiectelor în mişcare (mingi, automobile, biciclete, moto- 
ciclete etc.) se măsoară cu dispozitive radar pe principiul reflectării undelor 
radioelectrice scurte şi ultrascurte de către aceste obiecte, detectarea şi 
reperarea lor prin radio. 


D. Tempoul unor mişcări se poate înregistra mecanic pe actograf 
sau poligraf, subiectul în mişcare fiind conectat prin elemente mecanice 
sau electrice cu aparatul de înregistrare. De exemplu frecvenţa de vâslire 
a unui canotor este înregistrată de aparatul montat pe ambarcaţiune, iar 
traductorii şi emiţătorii sunt aplicaţi pe braţele sportivului. Teletransmisia 
se utilizează de peste cinci decenii. 


E. Informarea directă în timp real este deosebit de utilă pentru că 
ajută sportivul să-şi controleze execuțiile şi să le corecteze, inclusiv ecoul 
efortului asupra parametrilor funcționali (oferă feed-back-ul necesar reglării 
mişcărilor). De exemplu, pentru aprecierea duratei alunecării pe patine şi 
a tempoului mişcărilor s-a imaginat un dispozitiv care traduce presiunea 
pe patine în semnal sonor a cărui intensitate îl avertizează pe sportiv în 
legătură cu modul de execuţie (corectitudinea execuțiilor). Pe acelaşi prin- 
cipiu au fost construite şi dispozitive pentru aprecierea contactului palmei 
cu mingea în aruncările la coş în jocul de baschet. 


9.3.2. Măsurarea caracteristicilor spațiale 


Măsurarea lungimilor se realizează metode directe şi indirecte. Pentru 
măsurarea directă se utilizează banda metrică sau ruleta. 

Măsurarea electronică a distanțelor în aruncări şi sărituri (în atletism) se 
realizează cu ajutorul aparatului numit teodolit electronic dublat de un com- 
puter care înregistrează automat lungimea aruncării sau săriturii şi înălțimea 
stachetelor la săriturile în înălțime sau cu prăjina. Sistemul laser al teodolitului 
are o precizie de milimetru şi măsoară automat în mai puţin de două secunde 
distanța aruncării sau săriturii şi înălțimea barei la săritura cu prăjina. 

Odometrul este un dispozitiv care măsoară indirect lungimea drumului 
parcus. Acesta se compune dintr-o roată de bicicletă care rulează pe sol; 
fiecare rotire este înscrisă printr-un contact pe un inscriptor sau un contor 
numeric. Numărul rotirilor înmulţit cu circumferința roții reprezintă distanța 
parcursă. Se poate adăuga şi un odograf (dispozitiv inscriptor) care măsoară 
nu numai distanţa, ci şi viteza de deplasare a subiectului. 

Pedometrul este un contor în formă de ceas prevăzut cu un balansoar 
mecanic care la şocul produs de pasul etalonat înregisrează numărul 
paşilor. Înmulţind cifra indicată de pedometru cu 2 (pasul dublu) se obţine 
distanța aproximativă parcursă de subiect. 


236 


Curbimetrul reprezintă un instrument de măsurare a distanțelor în- 
scrise pe machetele terenurilor de joc (fotbal, baschet, handbal etc.); ma- 
chetele se schimbă la anumite intervale pentru a se evita aglomerarea tra- 
seelor. Curbimetrul “citeşte” distanţele. Valorile obținute se înmulțesc cu 
scara de reducere a terenului la macheta tipărită (scara machetei) pe care 
s-a efectuat înscrierea şi se obține lungimea traseului parcurs de jucător. 

Măsurarea distanțelor se poate realiza şi prin tehnici moderne repre- 
zentate de înregistrări video cu analiză prin digitizor (analizor de poziţie). 

Astăzi în sport se utilizează tehnicile studiului spațiului extraterestru 
şi a prelucrării şi transmiterii datelor prin sateliți geostaționari. Prin infor- 
maţiile de la sateliți se poate trasa drumul parcurs de unul sau mai mulți 
sportivi. Sportivul/sportivii poartă un sistem GPS de localizare (Global 
Position Sistem) şi un modul de transfer de date. Un monitor central GSM 
(Global System for Mobile Comunication) procesează informaţia în timp 
real şi permite recoltarea de date privind localizarea individului şi măsurarea 
vitezei de deplasare (de exemplu). 


Măsurarea unghiurilor de mişcare se realizează prin metode di- 
recte şi indirecte. Pentru măsurarea directă se utilizează goniometre sau 
înclinometre mecanice sau digitale. Atât goniometria, cât şi înclinometria 
evaluează valorile amplitudinii articulare la finele cursei de mişcare. 

Măsurarea indirectă şi dinamică a unghiurilor articulare se realizează 
cu electrogoniometre care au ca principiu de funcţionare modificarea mă- 
rimilor electrice ale unui potenţiometru montat pe dispozitivul fixat la ni- 
velul pârghiilor articulare (vezi „mobilitatea articulară”). 


9.3.3. Analiza cinematică a mişcărilor 


Avantajele utilizării acestei tehnologii sunt incontestabile în sportul 
de performanţă, deoarece pe baza analizei biomecanice a tehnicilor de 
execuţie sau a mişcărilor specifice este posibilă optimizarea reală a pro- 
cesului competiţional şi de pregătire sportivă. Mişcarea este sesizată de 
markeri luminoşi sau fluorescenţi aplicaţi pe tegumentul segmentelor 
osoase care compun articulaţia sau articulațiile testate. Mişcările sunt 
înregistrate cu ajutorul unor camere video digitale (una permite recoltarea 
datelor în două planuri-sistem 2D, două sau mai multe camere surprind 


mişcarea spaţială 3D). Datele recoltate prin sistemele de achiziție sunt 
stocate în computer şi procesate prin soft-uri speciale. 

Cele mai noi sisteme de înregistrare dispun de soft-uri performante 
care recunosc automat mişcarea unui reper ales pe articulația testată, prin 
simpla comparare a variațiilor de culoare, strălucire sau contrast. 

Înregistrarea spaţială a mişcărilor (3D) se poate realiza şi prin sisteme 
electronice cu câmpuri electromagnetice care acționează asupra unor 
senzori, plasați în diferite puncte ale corpului, în funcţie de mişcarea 
testată. Măsurătorile se execută de mai multe ori pe secundă şi vizează 
amplitudinea unei mişcări sau a mişcărilor compexe, efectuate simultan 
într-o articulație, viteza de execuţie etc. 

Indiferent de metoda de înregistrare şi de protocolul utilizat, spor- 
tivul trebuie „pus în condiţii de antrenament sau de competiţie”, in- 
clusiv în perioada de încălzire. De asemenea, precizia şi fiabilitatea coor- 
donatelor spaţiale în frecvenţa înregistrărilor trebuie să fie adecvate 
gestului analizat, parametrului calculat, modelului antropometric ales. 
Modelul antropometric stă la baza analizei biomecanice a gestului sportiv, 
deoarece defineşte segmentele, punctul zero al articulaţiilor pentru a des- 
crie cinematica mişcării şi pentru a permite calculul mărimilor cinetice 
(cantitatea mişcării) şi dinamice (acceleraţia, forțele, momentele de forță 
maximă etc.). 

Potenţial şi măsurătorile dinamice pot furniza date eronate din cauza 
mobilizării pielii, poziţiei markerilor, variațiilor de lungime ale segmen- 
telor etc. 


Capitolul 10 


10.1. 


10.2. 


10.3. 

10.4.5. Metode de măsurare şi evaluare a amplitudinii articulare 
A. Metode directe i 
B. Metode indirecte 


10.1. FORȚA MUSCULARĂ 
10.1.1. Definiţie 


Forța musculară este una dintre cele mai importante calități motrice, 
care influenţează în mare măsură atât viteza de execuţie a mişcărilor, cât şi 
rezistenţa şi capacităţile coordinative. 

Forța organismului uman constă în capacitatea acestuia de a realiza 
eforturi de învingere, menţinere sau cedare în raport cu o rezistență externă 
sau internă prin contracția unui muşchi sau grup muscular. 


10.1.2. Forme de manifestare 


Se apreciază că nu există forță pură, expresia ei fiind dependentă de 
condiţiile în care se acţionează. Analizând intensitatea efortului în funcţie 
de durata acestuia se constată diferenţe semnificative în diverse discipline 
sportive. Astfel, atât efortul depus la săritura cu rostogolire ventrală, cât şi 
cel al halterofilului dezvoltă tensiuni considerabile, dar sub diferite forme. 
Fleishman (1964) apreciază că există trei tipuri de forță: 

e forță statică; 
e forță dinamică; 
e forță explozivă. 

În funcţie de evoluţia curbelor de timp şi forță se descriu diverse 

tipuri de manifestare a forței maxime: 
e forța maximă statică 
e forța maximă dinamică excentrică şi concentrică. 

Forța maximă care caracterizează contracția musculară statică sau 
dinamică depinde de următorii factori: secţiunea transversală a muşchiului, 
coordonarea intramusculară şi intermusculară. 


Forţa maximă statică reprezintă cea mai mare forță pe care sistemul 
neuro-muscular o poate exercita printr-o contracție voluntară, fără depla- 
sarea segmentelor articulare (Fery, 1977 şi Weineck, 1986). 

Forța maximă dinamică este forța cea mai mare pe care sistemul neuro- 
muscular o poate dezvolta printr-o contracție voluntară pentru realizarea 

unei mişcări (Weineck, 1986). Forţa maximă dinamică exprimă momentele de 
vârf care apar în timpul contracţiilor musculare în anumite unghiuri articulare, 
specifice fiecărei articulaţii şi la anumite viteze de contracție. 

Forţa maximă concentrică reprezintă sarcina maximă pe care spor- 
tivul o poate învinge (o ridică sau o împinge). 

Forţa maximă excentrică reprezintă forța maximă dezvoltată în timpul 
alungirii unui muşchi (mişcarea este încetinită, dar nu poate fi oprită). 

Forța maximă statică este totdeauna mai mare decât forța maximă 
dinamică, deoarece forța maximă nu poate fi realizată decât, dacă sarcina 
maximă şi forţa de contracție sunt egale (Weineck, 1986). 

Wilmore & Costill (2000) subliniază că forța maximă dezvoltată în 
muşchi în timpul contracţiilor excentrice este cu 30% mai mare comparativ 
cu faza concentrică. Creşterea forţei excentrice are avantajul că încordarea 
musculară frenatoare necesită un consum energetic mai mic, la acelaşi 
randament cu efortul concentric. 

Forţa maximă nu trebuie confundată cu forța absolută, numită şi 
forţă limită. Aceasta reprezintă suma dintre forța maximă şi rezerva de forță. 
Rezerva de forță nu poate fi mobilizată voluntar, deoarece sistemul nervos 
central protejează integritatea fizică a individului limitând sincronizarea 
numărului de unităţi motorii. Sub efectul hipnozei sau al drogurilor rezerva 
protejată poate fi mobilizată şi exprimată prin atingerea forței limită. 
Rezerva de forță poate fi redusă prin antrenament şi variază între 10% la 
sportivi şi 30% la nesportivi. 

În sporturi ca patinaj artistic, probe de alergări sau în stabilirea cate- 
goriilor în lupte, haltere, box este importantă forța relativă, care reprezintă 
forța maximă pe care o dezvoltă sportivul în raport cu greutatea corporală. 

Forţa în regim de viteză (puterea maximă) este capacitatea sistemului 
neuro-muscular de a învinge rezistenţe externe prin contracția efectuată 
cu maximă rapiditate de către grupele musculare implicate. Practic 
reprezintă raportul ideal între forță şi viteză (puterea maximă), raport care 
variază în funcţie de activitatea desfăşurată. Astfel, în cazul unui sprinter 
puterea maximă se obţine cu un raport ideal în favoarea vitezei (42% din 
forța maximă), în timp ce la un halterofil raportul ideal este în favoarea 
forţei (cca. 60% din forța maximă). În raport cu fazele de trecere la acțiune, 
forţa în regim de viteză poate fi subdivizată în: 

e forța de demarare care apare la iniţierea mişcării şi permite, prin activarea 
unui număr mare de unităţi motorii, creşterea intensității contracţiei; 

e forța explozivă corespunde creşterii forţei în cel mai scurt timp posibil; 
este dependentă de viteza de contracție a fibrelor rapide (reprezintă 
accelerația maximă). 

Forţa în regim de anduranţă reprezintă capacitatea organismului de 
a se opune oboselii când forţa se combină cu durata efortului. Practic fie 
se menţine acelaşi nivel al forței o anumită perioadă care reprezintă cel 
mai lung timp posibil (dacă se realizează acţiuni izometrice), fie se execută 
numărul maxim de repetări fără modificarea forței (concentrice sau excen- 
trice), fără neglijarea tehnicii de execuţie şi a securităţii sportivului. Există 
3 tipuri de anduranţă a forței definite în funcţie de durata efortului: 

e anduranţa de scurtă durată (10-45 secunde); 

e anduranţa de durată medie (45 secunde-3 minute); 

e anduranţa de lungă durată (3 minute-7-8 minute). 

O altă formă de manifestare a forţei este forța lentă utilizată pentru 
învingerea cu viteză uniformă a unei rezistențe. 

Forţa izocinetică nu se produce în mod natural, fiind pusă în valoare 
de dispozitive speciale. Aceasată forță se obține prin contracţii musculare 
voluntare, dinamice şi are o particularitate: rămâne constantă pe toată 
cursa de mişcare, deoarece aparatul, numit dinamometru izokinetic, opu- 
ne o rezistenţă variabilă, care se autoreglează permanent valorii forței 
musculare dezvoltate, asigurând astfel menţinerea constantă a vitezei de 
mobilizare. Mişcările naturale pot fi efectuate cu viteză constantă, dar forța 
musculară variază în funcţie de mărimea brațului pârghiei articulare. 


10.1.3. Factori care condiționează forța musculară 


Forța musculară este influenţată de mai mulți factori, constituiți ca 
substructuri funcționale: 

a) Numărul, tipul unităţilor motorii şi dimensiunile muşchilor. Stresul re- 
prezentat de efortul fizic determină creşterea secreției de adrenalină, urmată 
de activarea unui număr mai mare de unități motorii. Astfel, unitățile motorii 
FT produc mai multă forță decât cele ST pentru că fiecare unitate motorie FT 
conţine mai multe fibre musculare comparativ cu cele ST. Din acelaşi motiv, 
muşchii mai voluminoşi produc mai multă forță, comparativ cu muşchii mai 
mici.Totodată, muşchii mai mici, la care sincronizarea unităților motorii este 
mai bună, vor putea dezvolta o forță mai mare în comparaţie cu muşchii 
voluminoşi la care sincronizarea unităților motorii este mai redusă. 

b) Viteza, tipul de contracție şi tipul de muşchi. Forța muşchilor scade 
când muşchiul se scurtează rapid. 
Atât în contracţiile concentrice, cât şi în cele excentrice, forța mus- 
culară maximă scade pe măsură ce creşte viteza de contracție. 
| Forța musculară maximă este superioară în timpul mişcărilor 
excentrice executate rapid (cu 30-40 % față de forța maximă izometrică 
şi cu 10-15 % faţă de cea concentrică). Diferenţele de tensiune musculară 
| dezvoltată nu pot fi explicate printr-un grad diferit de recrutare a fibrelor; 
| 
| 
| 
| 
| 


s-a evidenţiat prin EMG că acesta este identic, indiferent de tipul contracţiei. 
| Cauza constă în solicitarea mai rapidă a fibrelor FT, ceea ce explică atât 
| durerile musculare, cât şi riscul crescut de accidentare după eforturi 

excentrice executate rapid. 
| Muşchii monoarticulari au o viteză mare de scurtare, deci o forță de 
contracție mai mică decât muşchii biarticulari. 

c) Compoziţia muşchiului (raportul sarcomere/sarcoplasmă). Hiper- 
| trofia sarcomerelor corespunde creşterii dimensiunilor fibrelor musculare 
şi în consecință determină creşterea forței musculare. 
| d) Factori energetici. Eficienţa contracţiei musculare depinde şi de j 
| factorii energetici. Metabolismul anaerob are loc în citoplasmă şi o eficienţă 
| mai scăzută faţă cel aerob, produs în mitocondrii. 
| e) Mărimea braţului pârghiei articulare. Cu cât braţul pârghiei articulare 
| este mai lung, cu atât se va dezvolta o forță mai mare. 

f) Valoarea unghiului articular este deosebit de importantă. Pentru 
| fiecare articulaţie există un unghi articular optim, corepunzător unei anu- 
| mite lungimi a muşchiului, pentru care forța transmisă la os este maximă. 
| Acest unghi depinde de poziţiile relative ale inserţiilor tendinoase şi de 
| valoarea rezistenţei (sarcinii). De exemplu, unghiul optim pentru bicepsul 

brahial, care permite ridicarea unei greutăți de 50 kg este de 1000. Peste 
| sau sub această valoare a flexiei cotului, forța transmisă osului este mică 
(Costill, 2000). 

g) Motivația poate creşte forța musculară cu 10-20%. În cazul forţei 
musculare statice s-au înregistrat chiar creşteri cu 30-40% după exerciții 
care au avut la bază o motivaţie puternică. 

h) Vârsta. Este unanim acceptat că forța musculară creşte până la 
| vârsta de 20-30 ani, după care scade progresiv cu aproximativ 5-8% pe 
| decadă. Declinul a fost atribuit modificărilor morfologice, biochimice 
| şi neuro-funcţionale; la acestea se adaugă lipsa de activitate motrică şi 

a altor factori mecanici; modificările sunt reversibile prin antrenament 
(Reeves & colab, 2005). Unii cercetători consideră că scăderea forței odată 
cu înaintarea în vârstă este consecinţa scăderii capacității de recrutare a 
unităților motorii, iar alții susțin că acest fenomen fiziologic este datorat 
scăderii dimensiunilor sau numărului de fibre musculare (mai ales a celor 
de tip 1l). Aceasta explică atrofia musculară progresivă. 

Modificările biochimice la subiecţii vârstnici, descrise de Aoyagi 
& Shephard, evidenţiază o tendință de creştere a enzimelor sistemului 
oxidativ şi o scădere a enzimelor sistemului glicolitic, probabil în raport 
cu modificările raportului între fibrele | şi II din muşchi, atribuite până la 
această vârstă diferențelor de activitate fizică şi tipului de solicitare. Mo- 
dificările în repartiţia fibrelor constau în scăderea importantă a fibrelor II 
la nivelul membrelor inferioare (cvadriceps, triceps sural), comparativ cu 
membrele superioare. Simonson a constatat că între 26 și 71 ani, forța 
musculară maximă voluntară scade cu 40% pentru tricepsul sural şi numai 
cu 20% pentru bicepsul brahial. 

Danneskiold-Samsoe subliniază că forța de prehensiune este mai 
puţin afectată de vârstă. Aşadar, vârsta nu influenţează identic musculatura 
membrelor. 

i) Dimorfismul sexual constituie un factor cert de variaţie a forței 
musculare, în raport şi cu vârsta. Astfel, la aceeaşi vârstă şi activitate, forța 
musculară maximă este cu aproximativ 30-80% mai mare la bărbaţi decât 
la femei. Pe segmente, în medie, forța este mai mică la femei cu cca 50% 
în jumătatea superioară a corpului şi cu cca 30 % în jumătatea inferioară, 
comparativ cu cea a bărbaţilor. 

Cauley & Philips au evidenţiat că forța musculară scade mult în pe- 
rioada de premenopauză, nivelul fiind echivalent cu al bărbaţilor peste 
70 de ani. Scăderea în această perioadă a fost în relaţie cu scăderea den- 
sității osoase. Declinul după menopauză a fost atribuit de Morse et al. 
(2005) scăderii hormonilor corticoizi. 

Parametrii antropometrici pe baza cărora se poate aprecia perfor- 
manţa musculară pe sexe sunt: masa corporală (body mass), masa mus- 
culară şi secțiunea transversală a muşchiului. Masa musculară este direct 
proporţională cu forța dinamică. 

j) Nivelul de activitate fizică constituie un factor important în dez- 
voltarea forței, indiferent de vârstă. S-a evidenţiat relaţia între nivelul 
de activitate fizică şi forță prin diverşi indicatori (de exemplu VO,max). 

Numeroase studii insistă asupra posibilităților de dezvoltare a forței 
musculare, chiar a celei maxime voluntare, a rezistenţei sau a vitezei de 
contracție prin programe de exerciții adaptate vârstei (Calmels, P. 1995; 
Moses & colab, 2007 şi 2009). 

k) „Forţa pe care o produce un muşchi este maximă dacă în prealabil 
acesta a fost întins la o lungime care corespunde unei valori de 20% din 
lungimea de repaus” (Wilmore & Costill, 2006). Energia stocată în perioada 
întinderii, se adaugă energiei care generează contracția, o optimizează şi 
determină astfel, producerea unei forțe maxime. Creşterea sau scăderea 
lungimii muşchiului cu peste 20% scade forța dezvoltată. Dacă întinderea 
muşchiului este dublă față de lungimea de repaus, forța produsă este nulă. 

|) Dezvoltarea forţei depinde de intensitatea şi durata efortului. 
Dacă se utilizează sarcini mici dar repetate, forța creşte puţin, doar cu 5%, 
în schimb creşte anduranţa. Dacă se aplică rezistențe mari, cu un număr 
mic de repetări, forța creşte cu 20%. 


10.1.4. Măsurarea şi evaluarea forței musculare 


Testele de măsurare a forței apreciază capacitatea individului de a 
creea tensiune voluntară maximă, indiferent de condiţiile în care aceasta 
este produsă: contracție izometrică (statică) sau izotonică, mişcare rapidă 
sau lentă, contracție care scurtează (concentrică) sau alungeşte muşchiul 
(excentrică). Fiecare regim de contracție are particularități de exprimare 
a forţei. Ca urmare, factorii care influenţează veridicitatea şi validitatea 
testelor de evaluare a forței musculare sunt variați şi dependenţi de: 

e tipul contracţiei musculare; 

e mărimea masei musculare solicitate; 

e tipul fibrelor musculare dominante în muşchiul sau grupul muscular solicitat; 
e unghiul articular; 

e gradul de familiarizare a subiectului cu forma de testare; 

e factori ambientali (zgomot, temperatură); 

e starea psiho-fizică a subiectului în momentul testării. 


A. Măsurarea şi evaluarea forţei musculare statice 

Forţa muculară statică poate fi evaluată prin teste care constau în 
contracţii musculare menținute împotriva unei rezistențe fixe (nivelul 
contracţiei musculare se menţine cvasiconstant pe toată durata testării). 

Testarea forţei musculare statice se realizează prin două tipuri de efort: 
a) static continuu când subiectul menţine cel mai lung timp posibil 
o contracție musculară izometrică; 
b) static intermitent când între perioadele de contracție musculară se inter- 
calează pauze. 


a) Evaluarea forţei musculare statice prin efort continuu 

Protocolul testului este următorul: se solicită subiectului să menţină 
voluntar o poziție fixă pentru o perioadă de timp cât mai lungă. Se va nota 
momentul în care apare oboseala, numit timp limită. Prin repetare, timpul 
limită creşte. Din mai multe încercări (literatura de specialitate recomandă 
între 2 şi 5) se depistează forța maximă statică (notată cu 100%), care 
exprimă timpul maxim de menţinere a unei contracții maxime, fără să 
apară oboseala. 

Forța dezvoltată de subiect în timpul unei contracţii izometrice se 
exprimă printr-un procent din valoarea maximă. Când procentul din forța 
maximă izometrică scade timpul limită creşte. 

Tehnici de investigare. Forţa maximă statică poate fi măsurată prin 
dinamometrie sau cu senzori de forță conectaţi la un banc de tonifiere 
musculară. Unitatea de măsură este kilogramul-forță (kgf). 

Dinamometrele sunt instrumente portabile, precise, de dimensiuni, 
forme şi puteri diferite, acţionate prin presiune sau tracțiune. Validitatea 
testării depinde de experiența examninatorului, echipamentul utilizat, 
precum şi de stabilitatea corpului şi poziționarea corectă a segmentului 
explorat. Este obligatorie limitarea intervenţiei altor grupe musculare în 
afara celor testate şi menţinerea unei poziții stabile în timpul evaluării, 
deoarece forța reală a unui muşchi nu poate fi evaluată decât dacă originea 
sa este suficient de fixă pentru a-i permite să se contracte maxim contra 
inserției sale. Testareatrebuie realizată cu supravegherea atentă a unghiului 
articular, deoarece forța variază mult în funcţie de mărimea acestuia. Se pot 
face şi măsurători în puncte diferite ale arcului de mişcare, deci la diverse 
lungimi ale muşchiului, pentru a obține o curbă a forței comparabilă cu cea 
înregistrată la testarea dinamică pe sisteme computerizate. Determinările 
succesive în condiţii reproductibile (la acelaşi unghi articular) sunt obli- 
gatorii pentru obţinerea unor rezultate comparabile, dar greu de realizat 
datorită dificultăţilor legate de standardizarea poziţiei, stabilizarea dina- 
mometrului etc. 


Dinamometrul portabil (hand held dynamometer) pe bază de pre- 
siune se plasează perpendicular pe segmentul testat şi este susţinut de 
examinator. Se solicită subiectului să forțeze contra examinatorului (modul 
concentric sau „make test”) sau să reziste mişcării conduse de examinator 
(modul excentric sau „break test”). Testarea izometrică de acest tip pre- 
supune ca examinatorul să dezvolte o forță superioară comparativ cu spor- 
tivul, situaţie destul de dificil de realizat în practica sportivă. 

Pentru explorarea forţei de prehensiune (handarip) dinamometrul 
trebuie stâns foarte puternic, iar contracția maximă să fie menţinută 3-6 
secunde. 

Dinamometrele pe bază de tracțiune măsoară în special forța mus- 
culaturii lombare, dar în funcţie de plasarea lor față de corp şi de poziția în 
care este folosit axul de tracţiune, se pot măsura şi alte grupe musculare. 

Forța musculară izometrică poate fi măsurată şi prin dinamometrie 
izokinetică. 

Pentru a evalua corect câştigurile de forță, considerate indicator al 
eficienţei antrenamentelor, măsurarea forței musculare trebuie efectuată 
repetat, la intervale de timp convenabile, deoarece această calitate mo- 
trică se dezvoltă rapid prin lucru specific. Având în vedere că forța maximă 
depinde în mare măsură de capacitatea de concentrare corticală, a excitaţiei 
şi de motivaţie, prin dinamometrie vom obţine în mod indirect informații şi 
despre aceste procese neuro-psihice. 

Rezultatele obţinute sunt interpretate prin raportare la datele de re- 
ferință/sporturi (bazate pe caracteristici antropometrice) sau la valorile 
segmentului simetric (în cazul evaluării membrelor). Mulţi cercetători evi- 
denţiază o relaţie directă între scăderea forței şi existența unor focare de 
infecţie, nedepistate prin mijloace de investigație medicală. 

Valorificare 

introduse într-o serie de formule matematice şi raportate la greutatea 
corporală (G) sau la masa activă (MA), valorile forței musculare statice 
permit calculul unor indici de forță segmentară şi globală (IF). Considerând 
forța muşchilor flexori ai mâinii drepte = F1, forța muşchilor flexori ai mâinii 
stângi = F2, forța muşchilor regiunii scapulare = F3, forța muşchilor regiunii 
lombare = F4 şi F5 = forța muşchiului cvadriceps putem calcula: 

Indici de forță segmentară 


Indicele de forță a degetelor = [(F1 + F2)/2] G x 100 | 


Valoarea optimă a indicelui este 50% din greutatea corporală la femei 
şi 60-70% la bărbați. 


Indicele de forță scapulară = (F3/G) x 100 | 


Valoarea optimă a indicelui este 50% la femei şi 75% la bărbați. 


Indicele de forță lombară = (F4/G) x 100 | 


Valoarea indicelui este 120-150% față de greutatea corporală la femei 
şi 180-200% la bărbaţi. 


Indici de forță globală 


| raportat la greutatea corporală = [(F1 + F2+ F3 + F4)/41G ) 
sau = [(F1 +F2+ F4+F5)/4]G | 


Valorile normale sunt de 0,7-1,0 ( în sporturile de forță tind către 1, iar 
în celelalte indicele este subunitar). 


raportat la masa activă = [(F1 + F2+ F3 + F4)/4IMA ) 


Valorile normale sunt egale sau mai mari de 1,0 (0,8 — 1,4); sporturile 
cu profil de forţă se apropie de limitele superioare. 

Dinamometria are şi o serie de limite, deoarece implică eforturi 
statice, în timp ce majoritatea mişcărilor solicită eforturi de tip dinamic. 
La acestea se adaugă investigarea forţei în anumite unghiuri articulare, 
motiv pentru care este necesară testarea în mai multe poziții pentru a 
concluziona asupra dinamicii forței unui grup muscular. 


b) Evaluarea forţei musculare statice prin efort intermitent 
Se realizează printr-un ciclu de contracție maximă voluntară-relaxare 
cu o durată de 12 secunde; timpul este egal reapartizat (6 secunde 

contracție izometrică urmate de 6 secunde de relaxare totală). Ciclul se 
repetă până când subiectul nu mai poate menţine contracția izometrică 
timp de 6 secunde şi/sau contracția musculară se extinde la nivelul celor 
mai apropiate grupe musculare, fenomen numit difuzia oboselii. După 
fiecare contracție izometrică urmează 6 secunde de repaus în care subiectul 
adoptă o poziţie din care să poată relaxa total musculatura solicitată, dar 
care să fie şi foarte apropiată de cea utilizată pentru testare. Reamintim că 
testarea trebuie realizată la unghiul articular cel mai apropiat de cel solicitat 
în timpul competiţiei sau de cel care permite măsurarea momentului forței 
musculare maxime. 

Dacă se execută o serie de 10 contracţii izometrice repetate timpul 
total de lucru este de 60 secunde; după fiecare contracție se menține 
o pauză de 6 secunde care reprezintă alte 60 de secunde. Durata totală 
a testării este de 120 secunde (reprezintă durata lucrului muscular static 
intermitent, abreviat WSI în literatura engleză sau TSI în cea franceză). 
Alternanța contracţie-relaxare previne instalarea oboselii musculare. 
Se vor testa sarcini (greutăți) diferite şi se execută numărul maxim de 
repetări cu fiecare dintre acestea. După fiecare serie se menţine un timp de 
repus suficient pentru refacerea rezervelor energetice. 

Conform tabelului de mai jos se citeşte forța maximă corespunzătoare 
numărului de repetări. O repetare corespunde unui timp de 6 secunde; 
sub numărul de repetări în tabel este indicat procentul din forța musculară 
maximă a muşchiului sau grupului muscular evaluat. Astfel, 10 repetări 
corespund unui procent de 75% din forța maximă. Dacă sarcina menţinută 
este de 40 kg, forța maximă este 40/0,75 = 53,33%. 


Tabel 10.1. Calculul forţei maxime statice pe baza 
unui test de efort static intermitent (Chauvin, 1980) 


[Nr.repetări| o | 1|2|3|4|5|6|7|8|9 
| % din F. max [100 | 96 |93 |90 | 87 | 84 | 83 | 80 | 78 | 77 
Nr.repetări | 10 | 12 [14 ]16 | 18 | 20] 22|24|26 
% din F.max | 75 | 73 |70 |68 | 66 | 65 | 64 [62 [61| 
Nr. repetări 
% din F. max 
Nr. repetări_| 65 | 70 [75 |80 | 90 |100 |120| -| -] 
% din F.max | 50 | 50 [49 [48 |47 | 46 | 45| -| -| 


Da 

Acest test prezintă avantajul că permite evaluarea forței maxime, 
indiferent de capacitatea de anduranţă a muşchilor respectivi. 


B. Măsurarea şi evaluarea forţei dinamice 


Teste de laborator 

Testele de forță realizate prin metode dinamice au ca obiectiv 
determinarea forţei maxime şi/sau a anduranţei musculare. Cunoaşterea 
forței maxime a fiecărui grup muscular sau chiar a unui muşchi este foarte 
importantă deoarece sportivii trebuie să lucreze specific şi individualizat. 

Forța maximă (F max) este caracterizată prin sarcina (greutatea) 
maximă. Aceasta reprezintă sarcina pe care sportivul o poate ridica o 
singură dată, numită repetiție maximă, notată cu 1RM. 

Anduranţa corespunde numărului maxim de repetări pe care sportivul 
le poate realiza cu o sarcină submaximală până la instalarea oboselii. Se re- 
comandă ca ridicarea sarcinii sau repetarea ridicării să se efectueze pe direcție 
verticală pentru a avea o constantă reprezentată de forța de gravitație. 

Evaluarea forței maxime se realizează prin metode directe şi indirecte. 


Metoda evaluării directe 

Oferă posibilitatea măsurării sarcinii maxime (1RM), mai exact a va- 
lorii celei mai apropiate de aceasta. Metoda este recomandabilă doar spor- 
tivilor familiarizați cu mişcările ce vor fi efectuate în timpul testării. 

Protocolul este următorul: mai întâi sportivul execută exerciții de 
încălzire generală. Urmează exerciții de încălzire specifică pentru mişcarea 
(grupul muscular) evaluată. Exerciţiile constau din ridicarea unor greutăți 
progresiv crescătoare, care reprezintă un anumit procent din forța maximă; 
într-o primă etapă sportivul realizează 8-10 repetări cu aproximativ 50% 
din forța maximă estimată (printr-o pretestare), iar după o perioadă de 
repaus de 1 minut efectuează 5 repetări cu 70% din forța maximă estimată. 
De la acest nivel se creşte sarcina şi se poate încerca 1RM. 

1RM trebuie determinat din 3-5 tentative, respectând între acestea 
un repaus de 5 minute. În caz de eşec se reevaluează sarcinile şi se reia 
acelaşi protocol. În timpul testării sportivii trebuie încurajați pentru a putea 
obţine cea mai bună performanţă. 

Determinarea 1RM se poate realiza mult mai simplu. De exemplu, 
se ridică greutăţi progresiv crescătoare din 2,5 în 2,5 kg sau din 5 în 5 kg, 


până când posibilitatea de ridicare a unei noi greutăți eşuează. Sarcina 
precedentă eşecului este considerată 1RM, dar oboseala acumulată prin 
încercările anterioare nu garantează exactitatea datelor. Este şi motivul 
pentru care această metodă de măsurare a forței este mai puţin utilizată în 
protocoalele de cercetare, dar descrisă ca necesară în stabilirea para metrilor 
unui antrenament în anduranţă. 

Efectuarea acestei testări presupune respectarea unor condiții legate 
de execuţia mişcărilor în amplitudine completă, în manieră standardizată, 
fără substituirea grupelor musculare şi fără decelerarea sau accelerarea 
greutăților. Testarea prezintă risc major de accidentare a subiecților, de- 
oarece solicitarea musculo-articulară şi tendinoasă este importantă, iar 
pentru sportivii neobişnuiţi cu utilizarea aparatelor de musculație execuția 
mişcării cu o sarcină maximă este dificilă din punct de vedere tehnic. 


Metoda evaluării indirecte 

Şi această metodă este utilizată în general în mediul sportiv. Obiectivul 
constă în estimarea 1RM pornind de la o sarcină submaximală. Se cunoaşte 
faptul că numărul de repetări realizabile este invers proporțional cu sarcina 
mobilizată: numărul de repetări este cu atât mai mare cu cât sarcina 
este mai mică (exprimă relaţia directă între forța şi anduranţa anaerobă, 
Carpinelli, 1994). Această relație cvasiliniară este valabilă doar pentru un 
număr de repetări cuprins între 3 şi 10-12 (Sale & McDougall, 1981). Sarcina 
mobilizată este estimată cu ajutorul formulei sau tabelului lui Berger (tabel 
10.2 prezintă procentajul din 1RM corespunzător numărului de repetări 
realizat de subiect). 


Formula lui Berger 


! Fmax = sarcina x 100/ 101,92 - (2,33273 x RM) 


Dacă sportivul ridică de 6 ori (6RM) o sarcină de 50 kg aplicăm formula 
şi obținem forța maximă: 


[Fmax = 50x 100/101,92 - (2,33273 x 6) = 5000/87,93 = 56,86 kg ) 


Din tabel se observă că 6 RM echivalează cu 87,7 din RM (valoarea căutată). 
Se calculează 1 RM a cărui valoare este 50 kg/87,7 = 57,01 kg 

10 RM reprezintă 78,9 % din RM care trebuie determinată, adică 
56,9 x 78,9 = 39, 89 kg. 

Se observă că Fmax estimată prin cele două posibilități este aproxi- 
mativ egală. 


Tabel 10.2. Corespondenţa între sarcina maximă şi numărul de repetări 
(versiune adaptată după Berger, 1961) 


ÎNr.repetări| 1 | 2 | 3 [4 |5|6|7|s|9 |10] 
|_% din 1RM | 100 | 97,4 | 949 | 92,4 | 89,8 | 87,7 | 85,5 | 83,3 [81,1 [78,9 


Sarcinile maxime din tabel corespund unei contracţii concentrice. 
Sarcina maximă izometrică este aproximativ 110% din aceasta, iar sarcina 
maximă excentrică reprezintă aproximativ 130% din sarcina maximă a 
unei contracţii concentrice. Cu alte cuvinte, forța realizată prin contracție 
excentrică (supramaximală) este totdeauna superioară forței maxime 
izometrice, iar aceasta este superioară forței concentrice. 

Rezultatele prezentate în tabel au fost obținute de Berger (1961) pentru 
muşchii extensori-adductori ai umărului la persoane neantrenate evaluate 
din decubit, dar cercetări ulterioare le-au confirmat valabilitatea pentru toate 
grupele muscular (B6langer et al., 1984). Importantă este însă relaţia forță- 
viteză. Când mişcarea este realizată cu viteză medie (2-4/s) sarcinile ridicate 
sunt mai mari, comparativ cu cele mobilizate cu viteză mare (mai puţin de 
o secundă), ca urmare în funcţie de viteza mobilizării metoda poate furniza 
date eronate. De asemenea relaţia dintre numărul de repetări şi procentajul 
din 1 RM mobilizat nu este universal valabilă (există diferenţe interindivizi). 

Sarcina ridicată şi numărul de repetări efectuate permit obținerea 
sarcinii maxime teoretice după formula lui Brzycki: 


| Sarcina maximă = Sarcina ridicată/ | 
! [(1,0278-(0,00278 x număr de repetări)] | 


Astfel, sportivul va putea fi evaluat la diferite aparate de musculaţie 
specifice activităţii pe care o desfăşoară. 

Mulţi cercetători susțin că testarea dinamică este cea mai indicată, 
deoarece le solicită muşchilor funcţia prin care se manifestă în mod curent 
în activităţile cotidiene sau sportive. 


Teste de teren 

Testele de laborator sunt accesibile doar sportivilor de performanţă. 
Testele de teren nu se aplică în performanţă (furnizează multe date ero- 
nate), de aceea se recomandă în testarea de masă, de regulă a copiilor, 
începătorilor etc. 

1. Testarea forţei dinamice se realizează prin tracţiuni în brațe din 
poziţia atârnat, apucat de jos. Se execută un număr cât mai mare de repetări 
cu trecerea bărbiei deasupra barei. Pauzele dintre repetări nu trebuie să 
depăşească 2 s. Se ia în considerare numărul tracţiunilor efectuate corect. 

2. Testarea forţei trunchiului este investigată din poziția decubit 
(culcat) dorsal cu genunchii extinşi. Din această poziţie se ridică membrele 
inferioare la verticală. Se execută cât mai multe repetări timp de 30 s. 

3. Testarea forţei statice a trunchiului se execută din poziția decubit 
ventral cu sprijin pe vârful degetelor de la picioare şi pe antebrațe. Poziția 
trebuie menţinută un timp cât mai lung (tabel 10.3.). 


Tabel 10.3. Interpretarea testului 3 


Excelent 


C. Metode şi tehnici pentru studiul detentei 


Detenta reprezintă forța explozivă sau capacitatea subiectului de a 
produce maximum de forță în minimum de timp. 

Testarea detentei se realizează prin probe care scot în evidenţă forța 
în regim pliometric, mai precis forța explozivă a membrelor inferioare şi 
superioare. Testele de detentă sunt numeroase şi se aplică după diverse 
protocoale, în funcţie de nivelul şi evoluţia calităţilor motrice ale subiectului 
evaluat. Majoritatea testelor vizează determinarea forței explozive a mem- 
brelor inferioare prin efectuarea unor sărituri pe orizontală sau pe verticală, 
care solicită alternativ componenta elastică şi contractilă a muşchiului. 
Cu cât unghiul de flexie este mai mic, cu atât creşte cantitatea de energie 
elastică eliberată. Când unghiul de flexie este mai mare de 90%, timpul 

de cuplare depăşeşte 150 ms, iar testul nu se mai desfăşoară în regim 
pliometric. 

Testarea detentei necesită o forță musculară bună, tehnică adecvată 
şi integritate articulară şi tendinoasă. 


Teste de detentă pentru membrele inferioare 


Evaluarea detentei verticale 

a) Săritura în înălțime de pe loc sau cu elan de 2-3 paşi (desprindere 
pe vericală) reprezintă proba cea mai simplă de măsurare a detentei. 
Pentru aceasta subiectul marchează cu vârful degetului mijlociu înălțimea 
corporală (membrul superior este întins pe lângă cap) pe un panou vertical 
sau pe un perete în dreptul căruia execută apoi o săritură cât mai înaltă 
prin care depăşeste cât de mult poate reperul marcat în repaus. Distanţa 
dintre cele două repere se măsoară cu banda metrică şi reprezintă detenta 
subiectului. 

b) Testul squat jump se realizează după următorul protocol: subiec- 
tul în poziţie de semiflexie, cu mâinile pe şolduri şi genunchii flectaţi la 
90 grade execută o săritură cât mai înaltă. Se măsoară detenta verticală 
de tip concentric (forța voluntară se produce cu scurtare, efortul este 
nonpliometric, se mai numeşte şi „detentă uscată”, deoarece evaluează 
strict proprietăţile contractile ale muşchilor, adică posibilitatea mem- 
brelor inferioare de a produce forță cu deplasare, pornind de la o poziţie 
de repaus). Testarea este indicată mai ales înotătorilor şi atleţilor care 
trebuie să se lanseze cât mai rapid în bazin şi pe pistă, câteva sutimi 
de secundă câştigate la start putând decide culoarea medaliei într-un 
concurs. Acest test poate fi efectuat şi în laborator pe platforma Bosco 
şi permite calculul timpului de zbor (între desprinderea de platfomă şi 
revenire). 

c) Testul săriturii în înălțime cu contramişcare (counter motion jump). 
Protocol: Din poziţia stând cu genunchii extinşi, mâinile pe şolduri (sau 
libere) subiectul execută flexia genunchilor la 90 grade, urmată de extensia 
acestora (reprezintă elanul) pentru a realiza o săritură verticală cât mai 
înaltă (efort pliometric). Rezultatul exprimă detenta verticală precedată 
de întindere. Comparând valorile detentei înregistrate la testele b şi 
c se constată că detenta pe verticală evaluată prin squat jump este mai 
mică. Diferenţa între valorile acestor două detente (realizate prin testul c 

şi b) oferă informaţii în legătură cu elasticitatea musculară şi evoluţia ei 

(elasticitatea este cu atât mai bună cu cât diferenţa este mai mare). 

d) Testul drop jump („salt în picătură”). Protocol: Subiectul din poziția 
stând pe o platformă cu diverse înălțimi (20, 30... 80 cm) execută un salt în 
jos, cu aterizare pe sol după care efectuează un salt vertical. Se reține cea 
mai mare înălţime a căderii şi cel mai mare salt vertical. 

Forța explozivă este foarte importantă în numeroase activități 
sportive a căror performanţă depinde în mare parte de posibilitatea de 
accelerare (pornind de la o poziție de repaus) cel mai des pe înălțime sau 
către anterior (fotbal, tenis, baschet, volei, rugbi, sprint). 

Testarea detentei cu sau fără elan (cu genunchii extinşi sau cu rea- 
lizarea estensiei, precedată de flexia genunchilor) ajutat sau nu de braţe 
se va face în funcţie de specificul sportului practicat. Astfel, testele de 
detentă verticală fără elan aplicate voleibaliştilor şi baschetbaliştilor, care 
obişnuiesc să sară utilizând şi „swing de brațe” au evidenţiat scăderi ale 
detentei de până la 27%, ceea ce dovedeşte că şi mişcarea brațelor este 
importantă în realizarea performanţelor. 

e) Metoda Miron Georgescu se realizează printr-o probă standard care 
foloseşte o mişcare naturală constând în desprinderea pe verticală. Proba 
constă în: 

e executarea unei desprinderi de pe sol la un semnal luminos cu înre- 
gistrarea timpului de la apariţia stimulului şi până la desprindere (timpul 
de reacţie); 

e executarea a 3 sărituri izolate, cât mai înalte, de pe loc, cu înregistrarea 
pentru fiecare săritură a timpului în care subiectul nu are contact cu solul; 

e executarea a 30 de sărituri legate, „ca mingea” cu condiţia obținerii 
înălțimii maxime la fiecare săritură şi cu un timp de contact cât mai scurt 
cu solul. Pentru fiecare săritură se înregistrează timpul de contact cu solul 
(tj), cât şi timpul în care subiectul nu are contact cu solul (ts). 

Prin utilizarea acestei metode se pot determina următorii parametrii: 
e timpul de reacţie (TR); 

e detenta maximă (H); 

e media înălţimii celor 30 de sărituri (detenta medie, h); 

e viteza de repetiție (VR); 

e capacitatea de explozie (CE); 

e rezistența anaerobă (R); 

e puterea medie (P). 

f) Metoda Miron Georgescu modificată aparţine lui |. Stupineanu & 

O. Ciubotaru & P. Hillerin. Aceştia au calculat încă trei parametrii: 

e puterea medie unitară; 

e indicele de regularitate a structurii mişcării (rs); s-au luat în calcul şi timpii 
de contact cu solul; 

e indicele de regularitate a efectului mişcării (re) pentru care au luat în 
considerare şi timpii de plutire. 

Aceşti doi indici au fost stabiliți de P. Hillerin pe baza unei formule. 
Metoda permite investigarea simultană a mai multor calități motrice, 
făcând posibilă şi corelarea acestora. 

9) Alte teste de detentă verticală reprezentate de testul Sargent şi proba 
Abakalov au fost prezentate în capitolul 8 (evaluarea filierelor energetice 
anaerobe). 


Evaluarea detentei orizontale 

a) Săritura în lungime se realizează după următorul protocol: subiectul 
în poziția stând cu genunchii extinşi, călcâiele pe sol, în faţa liniei de start. 
Cu sau fără elan (plecare cu genunchii flectaţi), mâinile pe umeri sau pe 
lângă corp sportivul efectuează cel mai lung salt posibil. Testul permite re- 
petarea săriturii şi evaluarea anduranţei forței explozive. 

În toate cazurile de evaluare a detentei sunt posibile 3 încercări; 
se reține valoarea cea mai mare. 


Teste de detentă pentru membrele superioare 

Acesteteste se bazează pe aruncarea unor mingi uşoare sau medicinale. 

a) Aruncarea cu mingi uşoare se realizează dintr-o poziție stabilă şi fără 
elan; mingiile au greutăţi cuprinse între 200-500 g până la 1kg. 

b) Aruncarea cu mingi medicinale cu o greutate de 2-3-5 kg (în funcţie 
de greutatea corporală şi de sexul subiectului) Protocol: din poziția aşezat 
cu genunchii flectaţi, picioarele în sprijin pe sol, spatele sprijinit de un 
perete sau stâlp pentru a limita mişcarea la nivelul membrelor superioare 
se execută aruncări de la piept ale mingii (cu două mâini) cât mai departe 
posibil. 

Din 3 încercări se reține cea mai bună distanţă. 

Măsurarea forţei de lovire 

P.Hillerin şi |. Stupineanu au pusla puncto metodă de măsurare a forței 
de lovire a boxerilor, având la bază faptul că forța este cunoscută ca variaţie 

a impulsului în unitatea de timp. Deoarece intervalul în care acționează 
forţa nu este destul de scurt pentru a reprezenta o forță instantanee, 
s-a considerat că pe toată durata loviturii executate de boxer se manifestă 
o forță medie. Ca masă inerţială autorii au utilizat o minge medicinală 
de 3 kg, suspendată de un cablu flexibil lung de 1-3 m şi învelită într-o 
plasă metalică. Mănuşa subiectului este şi ea învelită într-o plasă metalică 
pentru a stabili un contact electric între minge şi mănuşă. Subiectul loveşte 
puternic mingea care trece prin dreptul a două celule fotoelectrice. Se mar- 
chează momentul lovirii mingii şi durata trecerii mingii printre cele două 
celule fotoelectrice. Timpul se înregistrează cu două cronometre. 


D. Evaluarea forţei prin dinamometrie izokinetică 


Considerată până de curând cea mai fidelă metodă de evaluare a forţei 
maxime voluntare, a început să fie tot mai contestată datorită unor aspecte 
metodologice legate de caracterul nenatural al mişcărilor efectuate cu viteză 
constantă, foarte rare pe terenul de sport sau în viața cotidiană (mişcările 
se caracterizează prin faze de accelerare şi decelerare ale corpului sau seg- 
mentelor sale). Cu toate acestea, mulţi specialişti o aplică în continuare 
pentru măsurarea performanţelor musculare şi analiza următoarelor date: 

e momentul forţei dezvoltate în orice punct al arcului de mişcare, la viteza 
de lucru prestabilită; 

e unghiul eficienţei maxime a mişcării sau unghiul care trebuie evitat, în 
funcţie de simptome; 

e numărul de repetiţii; 

e puterea dezvoltată (produsul între viteza de contracție şi forță); 

e raportul dintre agoniştii/antagoniştii mişcării şi evidenţierea unor even- 
tuale dezechilibre musculare, indiferent de cauză (traumatică, reumatică, 
neurologică etc); 

e momentul instalării stării de oboseală; 

e evaluarea simetriei de forță dreapta-stânga la nivelul membrelor. 

Testarea se efectuează în laborator cu ajutorul unor aparate electro- 
mecanice, numite dinamometre izokinetice, concepute la cererea spe- 
cialiştilor de la NASA (în anul 1968) pentru evaluarea atrofiei musculare a 
astronauţilor produsă în timpul zborurilor spaţiale. 

Aparatele se compun din 3 module: dinamometru, accesorii şi sistem 
informatic. 

Dinamometrul este prevăzut cu un braț, care poate fi astfel manevrat, 
încât să solicite fiecare articulaţie în oricare plan anatomic. 

Subiectul este fixat cu o centură pe scaunul aparatului. Segmentul de 
testat se fixează cu bandelete de o pârghie a aparatului, pentru ca poziţia 
şi direcția (sensul) de mişcare să poată fi menținute în timpul testării şi să 
se evite abaterea de la axele articulare şi ale dinamometrului. Se previne 
astfel, apariția mişcărilor inutile, denumite şi mişcări parazite. 

Aparatul controlează amplitudinea şi viteza mişcării programate. 
Segmentul corporal vizat nu poate să accelereze peste viteza prestabilită. 
O mişcare executată sub viteza selectată se execută fără ca subiectul să 
întâmpine o rezistenţă. Efortul devine semnificativ şi măsurabil când 
se atinge viteza aleasă. Aparatul opune o frână când subiectul tinde să 
depăşească viteza programată. În funcţie de aparat viteza poate varia între 
0*/s şi 450*/s. Astfel, evaluarea se realizează cu viteză constantă datorită 
unei rezistențe variabile, opusă de aparat care se adaptează permanent 
forței dezvoltate, ceea ce permite dezvoltarea unei forțe maxime pe toată 
amplitudinea mişcării. Montajul tehnic al aparatului impune respectarea 
alinierii axei sale cu axul articular al mişcării evaluate, încât rezistenţa să fie 
totdeauna aplicată la acelaşi unghi articular. Datele obținute sunt foarte 
apropiate de forța reală. 

Dacă apar dureri sau fenomene de insuficiență musculară, efortul 
depus de subiect scade, rezistența opusă de aparat scade şi ea pentru 
a permite menţinerea vitezei de lucru. În orice punct al cursei de mişcare se 
măsoară valoarea forței musculare dezvoltate, care este înregistrată grafic. 

Un aspect important îl constituie cunoaşterea momentului forței 
maxime (se exprimă în Newton-metru, Nm), care desemnează vârful forţei 
musculare pe care îl dezvoltă muşchiul în timpul mişcării. Pe baza forței 
musculare maxime se măsoară unghiul eficienţei maxime. 

Accesoriile asigură reproductibilitatea condiţiilor testării, în caz de 
repetare. 

Sistemul informatic permite înregistrarea, stocarea şi prelucrarea 
datelor recoltate, oferind posibilitatea cuantificării obiective a capacității 
funcţionale musculare. 

Subiectul trebuie să se familiarizeze cu echipamentul, de aceea 
înaintea măsurătorilor reale va fi supus mai multor testări (cel puţin trei). 
Valorile sunt dependente de poziția subiectului, viteza mişcării, unghiul 
articular, lungimea braţului pârghiei articulare, starea de funcţionare a 


echipamentului. Aceşti factori trebuie să fie pe cât posibil reproductibili 
pentru a putea compara rezultatele diferitelor testări la acelaşi subiect. 
Valorile de referință sunt dependente de protocolul de evaluare, vârstă, 
greutate corporală, genul subiectului, sportul practicat. 

Evaluarea izokinetică este mai precisă şi mai bine tolerată, comparativ 
cu cea dinamică sau izometrică. Sistemele multiarticulare construite per- 
mit măsurarea performanţelor musculo-articulare ale umărului, cotului, 
antebraţului, pumnului, şoldului, genunchiului, gleznei, iar printr-un set 
suplimentar de accesorii, şi ale coloanei vertebrale în flexie/extensie în 
poziția stând. Forţa musculară este testată cu precizie în diverse tipuri de 
contracții voluntare: rezistiv excentrice sau concentrice, izometrice şi libere 
(fără rezistenţă). Astfel, aspectul curbelor înregistrate evidenţiază că în cursul 
unei contracţii concentrice, forța musculară creşte progresiv până în poziția 
intermediară a cursei de mişcare, când se atinge momentul maxim, după 
care scade progresiv; forţa scade cu viteza mişcării. În timpul unei contracţii 
excentrice, forța musculară creşte progresiv, până aproape de întinderea 
maximă, care coincide cu momentul forței maxime, după care se produce 
o siderare reflexă, responsabilă de scăderea bruscă a forței (se declanşează 
„Claps knife reflex” sau aşa numitul „reflex de briceag“ descris de Miron 
Georgescu şi apoi de Patton, 1989); forța creşte cu viteza de întindere, dar 
destul de repede se stabilizează, descriind un platou. Evaluarea excentrică 
vizează practic rezistența musculo-tendinoasă şi ligamentară la întindere. 

Potrivit „Association Interfederale de Sport Francophone” perfor- 
manțţele sportivilor sunt consecința unor solicitări specifice la o viteză 
de lucru de +/- 60*/secundă, la care forța maximă a cvadricepsului în 
contracție concentrică este de 3 Nm/kg corp la fotbalişti, 3,5 Nm/kg corp la 
sprinteri şi de aproximativ 2,5 Nm/kg corp la adulți nesportivi. 

Alte studii au evidenţiat că forţa izokinetică a extensorilor şi flexorilor 
genunchiului este mai mare la handbalişti şi fotbalişti, comparativ cu 
voleibaliştii, şi este independentă de caracteristicile antropometrice. 

În perioada prepubertară, atât la fete cât şi la băieţi, performanţele 
privind forța izokinetică (chiar corectate prin greutatea corporală) sunt în 
mod surprinzător cu 10-20% mai mici. 

Vitezele de testare sunt în medie 30-60*/s. Numărul de repetiții variază. 

Viteza maximă de mobilizare a unui segment în contracție con- 
centrică izokinetică este de 500%/s şi 300%/s în contracție excentrică. 
Un genunchi este mobilizat la o viteză de 180*/s în timpul mersului şi poate 

ajunge la 1 100*/s în timpul alergării. Analiza unui gest sportiv, caracterizat 
prin solicitare musculară excentrică intensă sau prelungită, susține rolul 
iatrogen al acesteia, constând în apariţia tendinopatiilor. 

Bilanțul izokinetic la populația sportivă cu risc are rol profilactic, 
deoarece permite depistarea şi compensarea eventualelor perturbări 
musculare constatate, prevenind astfel apariţia traumatismalor musculare, 
articulare şi tendinoase. De asemenea, permite alegerea protocoalelor de 
lucru utilizate în dirijarea antrenamentului sportiv sau în programul de 
recuperare (ţintit pe creşterea forței grupului muscular deficitar, depistat 
cu precizie). 

Analiza raportului dintre forța muşchilor agonişti şi antagoniști, 
respectiv a muşchilor care delimitează mişcarea în sensuri opuse (de 
exemplu muşchiul cvadriceps/muşchii ischio-gambieri) va stabili cu exac- 
titate unghiul de mişcare la care se înregistrează dezechilibre între muşchii 
menţionaţi, înainte de apariția durerilor, conferind metodei o valoare 
predictivă incontestabilă privind apariţia leziunilor musculare. În cazul 
segmentelor simetrice, prin analiza comparată a parametrilor evaluați, 
măsurătorile permit depistarea unor eventuale dezechilibre musculare, 
exprimate prin deficiențe de atitudine posturală. De asemenea, pot fi 
efectuate studii comparative privind fie recuperarea după diferite tehnici 
chirurgicale, aplicate pentru acelaşi tip de patologie, fie analiza şi încadrarea 
subiecților testaţi în raport cu populaţia de aceeaşi vârstă, după aplicarea 
unei corecții pentru greutatea corporală. 

Rezultatele evaluării trebuie interpretate şi în funcţie de sex; la sportivi 
se adaugă specificul disciplinei/probei sportive şi factorii de interacțiune cu 
solicitările şi necesitățile practicii sportive. Evaluarea izokinetică trebuie să 
devină un criteriu obligatoriu de reluare a activităţii sportive. În cazul unui 
deficit important al cvadricepsului, reluarea alergării este contraindicată, 
deoarece favorizează apariția recidivelor. Momentul revenirii sportivului 
la activitatea anterioară îmbolnăvirii va fi stabit în funcţie de rezultatele 
evaluării izokinetice şi de particularităţile sportului practicat. 

Rezultatelor măsurătorilor variază în funcţie de modelul aparatului 
utilizat, unghiul articular, experiența examinatorului, condiţiile testării, 
retrocontrolul vizual, simptomatologie, viteza mişcării, vârsta subiectului (la 
persoanele vârstnice nu se pot utiliza testări la viteze mari). Inconvenientele 
metodei rezultă din prețul foarte ridicat şi din necesitatea existenţei unui 
personal calificat, inclusiv în IT. 


E. Perimetria apreciază creşterea forței prin măsurarea circumfe- 
rinţelor diferitelor segmente. Măsurătoarea se realizează bilateral, la 
acelaşi nivel, în raport cu un reper osos; se efectuează cu banda metrică, 
iar valorile se exprimă în cm. Interpretarea rezultatelor obținute se face prin 
raportare la valorile medii absolute sau la cele ale segmentelor simetrice. 
Măsurarea simetrică a perimetrelor membrelor evidenţiază eventuale 
asimetrii. Se consideră fiziologic un anumit grad de asimetrie datorat 
monodextriei constituţionale (majoritatea sportivilor sunt dreptaci). 
În anumite sporturi efortul specific este asimetric, ceea ce produce 
asimettrii evidente; este cazul jucătorilor de tenis şi al atleţilor aruncători de 
suliță la care diferenţele dintre perimetre pot ajunge până la 6 cm la acelaşi 
segment. Se interpretează diferența contracţie-relaxare, care trebuie să fie 
cât mai mare. 

Metoda este simplă, rapidă, dar grosieră în estimarea câştigului de 
forță din următoarele considerente: 

e în circumferința măsurată se exprimă atât volumul muşchilor agonişti, cât 
şi al celor antagonişti; dezvoltarea importantă a unui grup poate masca 
hipotrofia celuilalt, aspect care nu se reflectă în valorile măsurătorii; 

e relaţia dintre volumul muşchiului şi forţă nu este totdeauna liniară 
(creşterea volumului nu este direct proporţională cu creşterea forței 
musculare); 

e grosimea stratului adipos poate oferi rezultate false; 

e sunt muşchi ce nu pot fi evaluaţi prin perimetrie, de exemplu muşchii 
umărului. 

Creşterea circumferinței muşchilor ca semnal creşterii forței musculare 
este mai puţin pronunţată la femei, deoarece hipertrofia musculară este în 
principal consecinţa efectelor testosteronului a cărui concentrație în sânge 
este de 10-30 ori mai mare la bărbaţi decât la femei. 


10.2. VITEZA 


10.2.1. Definţie 


Definiţiile vitezei sunt controversate, mergând de la excluderea 
ei din rândul calităţilor motrice („calitatea motrică viteză nu există”, dar 
„constituie legătura dintre diferite calități motrice”-Tabatschnik, 1976) şi 

până la ideea că viteza este „aristocrata” calităţilor motrice, care situează 
activitatea în registrul efortului absolut, caracterizat printr-o execuţie 
rapidă, instantanee (G. Cometti, 2006). 

Manno, R. (1987) afirmă că viteza reprezintă „capacitatea de a desfă- 
şura acţiuni motrice într-un timp minim”, 

Dragnea A. & Teodorescu Mate S. (2002) argumentează critic părerile 
altor autori care consideră că viteza este o,„rezistență de scurtă durată”. 
Autorii menţionează că una din componentele temporale este tocmai 
rapiditatea cu care se execută actele şi acţiunile motrice, de aceea execuția 
poate fi exprimată „în termeni calitativi (foarte repede, rapid, lent, foarte lent- 
în general ceea ce se cunoaşte sub numele de tempo) şi cantitativi (durată). 
Cel mai des mişcările sunt apreciate simultan după caracteristicile spaţiale 
şi temporale, făcându-se raportul dintre durată şi lucrul mecanic efectuat” 
Ca urmare, apreciază că „viteza se referă în principal la rapiditatea efectuării 
mişcării sau actului motric în unitate de timp şi se determină prin lungimea 
traiectoriei parcurse în timp sau prin timpul de efectuare a unei mişcări”, 

Viteza este calitatea motrică ce permite executarea foarte rapidă a 
unei mişcări sau repetarea unui număr cât mai mare de mişcări într-un 
anumit timp. 


10.2.2. Factori care condiţionează viteza 


Viteza este condiționată de o serie de factori sistematizaţi în centrali 
şi periferici. 

A. Factorii centrali sunt reprezentați de rapiditatea alternării pro- 
ceselor nervoase fundamentale - excitația şi inhibiţia - care se răsfrâng 
asupra rapidității contracției şi relaxării musculaturii. 

e coordonarea intramusculară se referă la activarea unităţilor motorii cu 
o frecvenţă crescută. Prin antrenament creşte numărul de unități mo- 
torii activate şi sincronizarea acestora, permițând astfel accelerarea con- 
tracțiilor şi relaxărilor muşchilor implicaţi în mişcare. 

e coordonarea intermusculară este realizată de centrii motori şi constă în 
ameliorarea cooperării dintre muşchii agonişti şi antagonişti; comple- 
mentaritatea acestui cuplu este datorată reflexului de inhibiţie reciprocă: 
agonistul se contractă cu cea mai mare viteză în timp ce antagonistul se 
relaxează. 

Subliniem şi importanţa factorilor psihici. Stresul creşte tonusul mus- 
cular şi limitează proprietăţile elastice ale muşchilor. Creearea unei atitudini 
pregătitoare şi concentrarea maximă a sportivului favorizează creşterea 
vitezei. 

B. Factorii periferici se referă la o serie de aspecte care vizează 
muşchiul. 

e tipul de fibre musculare. Muşchii bogaţi în fibre rapide (fast twitch-FT) 
sunt solicitaţi în eforturi de viteză; fibrele de tip II b (fast fatigable-FF) 
numite fibre glicolitice rapide (vezi subcap. 3.4.) generează cele mai 
puternice contracţii şi intervin în eforturile explozive, în timp ce fibrele de 
tip Ila (fast resistant-FR) susţin eforturi de viteză în regim de anduranţă. 
Tipul de fibre musculare este determinat genetic, de aceea antrenamentul 
poate modifica diametrul fibrelor musculare, selecţia fibrelor rapide, 
nu şi procentajul acestora. 

e forța musculară. Forţa şi viteza musculară sunt componente ale puterii. 
Ameliorarea forței produce şi ameliorarea vitezei. Creşterea secțiunii 
transversale a muşchilor este şi consecinţa proliferării miofibrilelor, ca 
urmare creşte numărul de punți dintre actină şi miozină pe unitatea 
de timp şi glisarea miofilamentelor de actină printre cele de miozină se 
produce mai rapid. 

e factori energetici. Creşterea stocului de fosfocreatină, a glicogenului 
intramuscular şi a activităţii enzimatice creşte viteza de contracție. 
Enzima miozin ATP-aza creşte cu 30% după două luni de antrenament de 
sprintde 3-4şedinţe pesăptămână, miokinaza cu 20% şi creatinfosfokinaza 
cu 36% susţine Bota C. (2002); din punct de vedere bioenergetic efortul 
de viteză este de tip anaerob alactic. 

e elasticitatea musculară este esenţială în asigurarea promptitudinii con- 
tracției musculare; dacă întinderea şi relaxarea musculară sunt insu- 
ficiente, scade viteza datorită deteriorării coordonării intra şi intermus- 
culare. 

e încălzirea musculaturii creşte elasticitatea şi capacitatea de întindere 
a muşchilor, scade vâscozitatea şi pe de altă parte creşte reactivitatea 
sistemului nervos. 

e oboseala musculară este consecința acidozei metabolice; cortexul cere- 
bral este informat pe căi aferente despre această stare, sunt inhibați 
centrii controlului motor, care vor diminua frecvenţa descărcărilor către 
unitățile motorii şi implicit viteza mişcărilor. 

10.2.3. Forme de manifestare 


Formele de manifestare ale vitezei sunt diferite şi se regăsesc 
în sprinturi, sărituri, serviciul din tenis, ridicarea greutăților în haltere, 
fazele de contraatac din jocuri etc. În unele discipline sportive viteza 
mişcării parcurge trei faze: de accelerare, de menţinere a vitezei maxime 
şi de decelerare (alergările de viteză), iar în alte discipline (jocuri sportive) 
se regăsesc doar fazele unu şi trei. 

Accelerarea corespunde creşterii rapide a vitezei corpului sau 
a unuia dintre segmentele acestuia cu sau fără sarcini adiţionale (mănuşi 
de box, minge, suliță etc.). În disciplinele sportive care presupun deplasare, 
accelerația desemnează posibilitatea de a atinge rapid viteza maximă 
(alergare, înot, ciclism, canotaj etc.). 

Menţinerea vitezei maxime este relativ independentă de faza de 
accelerare şi presupune coordonarea rapidă a mişcărilor specifice. Viteza 
maximă este caracteristică fiecărei discipline sportive, de accea un atlet 
rapid nu poate fi un canotor sau un înotător rapid (nu există o coordonare 
identică). 

Decelerarea constă în pierderea progresivă a vitezei (la atleți) sau 
frânarea bruscă (în cazul schimbării direcției de joc în fotbal etc.). 

Formele de manifestare a vitezei sunt: 

1. Viteza de reacţie este denumirea prin simplificare şi analogie 
a timpului de reacţie. Aceasta reprezintă de fapt perioada de timp (latenţa 
reacției motrice) cuprinsă între momentul detectării semnalului declanşator 
(stimul (vizual, acustic, cutanat sau proprioceptiv) şi apariția răspunsului 
motor voluntar adecvat. Viteza de reacţie corespunde ansamblului per- 
cepţiei informaţiei, analizei şi declanşării contracției musculare. Cu alte 
cuvinte, timpul de reacție însumează (Demeter, 1988): 

e durata recepţionării stimulului şi transformarea excitantului în influx 
nervos (3-5 ms); 

e durata transmiterii aferente către SNG; este de 5-10 ms pentru impulsurile 
vizuale şi acustice şi de 20-25 ms pentru cele cutanate şi proprioceptive; 

e timpul central include timpul de conducere cerebrală spre zona motorie 
şi timpul necesar acceptării acţiunii de elaborare a răspunsului motor; 
are o durată de 70-82 ms; 

e durata transmiterii eferente variază între 8-10 ms; 


e timpul efector cuprinde depolarizarea plăcii neuromotorii şi contracția 
fibrelor musculare şi durează în medie 25-35 ms. 

Timpul de reacţie are valori diferite în funcţie de: 

e tipul semnalului declanşator, care poate fi simplu, unic (un stimul sonor 
care constă într-un foc de armă pentru startul într-o cursă) şi complex 
(distanţa față de doi adversari reprezintă stimulul care conduce la de- 
clanşarea unei acţiuni); 

e nivelul de antrenament; 

e tipul reacţiilor motrice solicitate, care pot fi simple (unice) şi constau în 
răspunsuri cunoscute la excitanţi cunoscuţi şi complexe (multiple) când 
răspunsurile motrice trebuie alese din mai multe variante posibile apărute 
în situaţii noi, imprevizibile cum ar fi situaţiile din jocurile sportive (un 
fotbalist trebuie să aleagă coechipierul cel mai bine plast în teren căruia 
să-i poată pasa mingea când are în faţa sa un adversar). 

Sportivii de performanţă înregistrează un timp de reacție de 
50-100 ms pentru stimuli sonori şi de 100-150 ms pentru stimulii luminoşi. 
La nesportivi timpii de reacţie sunt mai mari, 150-250 ms pentru stimuli 
sonori, 200-350 ms pentru cei luminoşi şi 90-180 ms pentru stimuli tactili. 

Combinația semnal complex-răspunsuri multiple determină un timp 
de reacţie mai mare comparativ cu situația semnal unic-posibilitate de 
răspuns unic. Latenţa reacției motrice diferă şi în funcţie de segmentele 
corpului implicate. Cea mai mică latenţă (cea mai bună viteză de reacție) se 
înregistrează la nivelul membrelor superioare. 

În mare măsură, timpul de reacţie este determinat genetic, de 
aceea gradul de antrenabilitate este redus. Prin exersare, promptitudinea 
răspunsului motor voluntar poate fi ameliorată cu 10-15% în cazul reacțiilor 
motrice simple şi cu 30-40% în reacţiile motrice complexe. Vârsta de 10 ani 
este cea mai propice pentru ameliorarea vitezei de reacție; cel mai scurt 
timp de reacţie se înregistrează între 18-25 ani, după care creşte treptat 
până la 45 de ani; urmează o perioadă de stabilizare până în jurul vârstei de 
60 ani, după care începe să crească (scade viteza de reacție). 

2. Viteza de execuţie reprezintă intervalul de timp cuprins între momen- 
tul iniţierii şi finalizării mişcării sau rapiditatea cu care se execută o mişcare. În 
activitatea sportivă această formă de viteză se regăseşte sub două forme: 

e viteza manifestată în situaţii standard, în care direcţia, înălțimea, viteza 
şi alți parametri ai unor obiecte în mişcare sunt cunoscute (de exemplu 
talere aruncate din turn); 

e viteza manifestată în situaţii neprevăzute, care implică orientare spre 
obiectul aflat în mişcare, coordonarea mişcărilor segmentelor corpului 
în vederea alegerii variantei optime de răspuns; această situaţie se întâl- 
neşte mai ales în jocuri sportive, în care cel mai mult timp se pierde cu 
identificarea parametrilor obiectului care se mişcă (minge, puc etc.). 

3.Vitezaderepetiţiereprezintăfrecvențamaximăamişcărilorrepetate 
în mod voluntar în unitatea de timp (de exemplu în alergări). În acest caz, 
în afara frecvenţei repetiţiei se va tine cont şi de amplitudinea mişcării. 

4. Viteza de accelerare este capacitatea individului de a dezvolta 
viteza maximă posibilă (viteza limită) în minimum de timp. 

5. Viteza de deplasare reprezintă capacitatea individului de a 
parcurge într-un timp cât mai scurt o anumită distanţă printr-o tehnică 
de locomoţie (alergare, înot, ciclism, patinaj, ski fond, canoe, caiac); este o 
formă complexă de manifestare a vitezei, esenţială în activităţile sportive 
şi condiţionată de factori cum ar fi lungimea şi frecvenţa paşilor, forța de 
împingere şi coordonarea fină a mişcărilor. Acest tip de viteză poate fi 
considerată (Cârstea, Gh., 1993) ca variantă a: 

e vitezei de repetiţie, când timpul este prestabilit şi se măsoară doar dis- 
tanţa parcursă; 

e vitezei de execuţie, când distanța este prestabilită şi se măsoară timpul 
în care este parcursă. 

Astfel, în probele de sprint specifice atletismului sau patinajului vi- 
teză, performanţa depinde de viteza de reacție la semnal, de explozia îm- 
pingerii în block-starter, de viteza de avântare a coapselor, viteza de repe- 
tiție a ciclurilor de mişcare etc. (Dragnea, A., 1984). 

Din punct de vedere biomecanic, viteza de deplasare are două faze 
(Dragnea, A, 1985): 

e faza acumulării de viteză sau a accelerării după start, până se atinge 
viteza maximă; 

e faza menţinerii vitezei de parcurs (stabilizării relative). 

6. Viteza de opţiune este componenta vitezei de execuție şi a 
vitezei de reacţie şi exprimă varianta aleasă de subiect într-o situaţie dată; 
ideal este ca viteza să fie optimă pentru condiţiile respective; viteza de 
opţiune depinde de rapiditatea gândirii şi de decizie (reflectă inteligența 
sportivului). 

7. Viteza în regim de forță este dependentă de forța maximă izo- 

8. Viteza în regim de anduranţă depinde de posibilitatea sportivului 
de a menţine un timp cât mai îndelungat viteza maximă. Se întâlneşte 
în disciplinele sportive de scurtă durată, sprinturi, box, tenis, 50 m nataţie 
etc. În probele specifice de viteză (exemplu 100 m plat), sportivii nu pot 
menţine viteza maximă, datorită instalării stării de oboseală centrală şi 
periferică. 

Deosebit de importante în activitatea sportivă sunt şi alte forme de 
manifestare a vitezei, respectiv viteza ciclică şi aciclică. 

Viteza ciclică se referă la rapiditatea repetării aceleaşi mişcări (frec- 
venţa paşilor în sprint sau patinaj viteză, a loviturii pagaiei în caiac-canoe 
etc.) Acest tip de viteză presupune repetarea alternanţei contracțiilor şi 
relaxărilor aceloraşi grupe musculare. Viteza ciclică se mai poate manifesta 
în înlănţuirea diagonalelor acrobatice la sol în gimnastica acrobatică 
feminină şi masculină etc. 

Viteza aciclică se exprimă prin promptitudinea reacției subiectului 
într-o secvenţă de mişcări variate, de exemplu în cadrul unui duel tehnico- 
tactic. Se solicită coordonare între viteză, forță de demarare asociată cu 
forţă de frânare, ceea ce necesită propriocepțţie, forță elastică (pliometrie) 
şi supleţe activă. 


10.2.4. Măsurarea şi evaluarea vitezei 


Raportat la diversele acțiuni motrice, formele de manifestare a vite- 
zei sunt numeroase. De asemenea, exprimarea acestei calități motrice 
complexe în activităţile sportive presupune coordonare, forță şi anduranţă. 
Ca urmare, testarea va surprinde mai multe forme de manifestare a vitezei, 
fără ca acestea să fie expresia absolută a vitezei. Doar viteza maximă 
absolută, care solicită filiera anaerobă alactică, poate fi exprimată strict, 
deoarece efortul efectuat are o durată foarte scurtă (sub 5 secunde). 

Timpul de reacţie se măsoară cu instalaţii adecvate în funcţie de 
formele lui concrete de manifestare. De exemplu, pentru măsurarea 
timpului de reacţie la start în atletism instalaţiile dispun de contacte care se 
închid la declanşarea focului şi desprinderea piciorului din start-bloc şi se 
deschid la ridicarea braţelor pe pistă, la sosire. În scrimă sau box contactele 
se închid la aprinderea unui bec de pe manechinul de antrenament şi 
se deschid la pornirea mişcării braţului sportivului. Instrumentele pot fi 
cronografe, cronoscoape sau poligrafe a căror bandă de hârtie are o viteză 

de cel puţin 10 cm/s pentru a permite citirea duratei perioadei latente cu 
precizie de 1/100 secunde. 

Timpul de coincidenţă sau de anticipare exprimă precizia cu care 
un subiect reacționează când un spot luminos de pe ecran ajunge într-un 
punct/linie de pe ecran. 

Viteza de repetiție exprimă tempoul maxim al unei mişcări efectuată 
fără nici o încărcătură şi pe un traseu foarte scurt de la câțiva mm (în proba 
tapping) şi până la câţiva cm în probele de teren”. 

Proba tapping constă în efectuarea cu cea mai mare viteză timp de 
6 secunde a unor,„bătăi”la o cheie de contact (tip morse) legată la un contor 
sau atingerea cu creionul a unei bucăţi de hârtie care se deplasează uşor 
pentru a nu se suprapune punctele. Numărul de bătăi sau de puncte indică 
viteza de repetiție. Proba se efectuează atât cu mâna, cât şi cu piciorul (se 
utilizează chei adecvate sau sau se puncteză cu vârful piciorului, cât mai 
rapid pe două ţinte aşezate una lângă cealaltă). În testul Eurofit proba 
„atinge plăcile” măsoară viteza de repetiție prin măsurarea timpului în care 
subiectul efectuează 25 de cicluri de atingeri. 

Testul maşinii de scris apreciază viteza de repetiție prin cronometrarea 
timpului în care un subiect apasă cât mai rapid pe cele 85 de poziții din 
claviatura unei maşini de scris (testul are valoare istorică şi ar putea şi 
înlocuit cu testul la tastatura unui computer). Viteza maximă de repetiţie 
mai poate fi apreciată prin urcarea unei scări într-un timp de 6 secunde 
(aproximativ 20 de trepte), alergare pe loc (se înregistrează numărul spriji- 
nelor), efectuarea unor sărituri cu coarda într-un tempou impus etc. 

Pentru transmiterea tempourilor se utilizează frecvent teletransmisia 
prin traductori şi emiţători purtaţi de sportivi. 

Viteza de execuție caracterizează mişcările şi acţiunile cu traiectorie 
foarte scurtă şi este foarte apropiată de timpul de reacție. Ca urmare, mă- 
surarea se realizează cu aceleaşi elemente utilizate pentru timpul de reacţie: 
e cronograf sau cronometru electronic; 

e un releu sau contact acționat de semnalul la care sportivul trebuie să 
reacționeze; 
e un întrerupător acționat în finalul actului motric. 

Măsurătorile se pot efectua şi prin utilizarea a două sau mai multe 
celule fotoelectrice ale căror faze sunt întrerupte succesiv de mişcarea 
brațului, a piciorului, a ramei etc. 

Viteza de deplasare pe un traseu lung se măsoară cu cronometrul. 
Mai dificile sunt încercările de apreciere a dinamicii vitezei pe întregul 
traseu, prin desprinderea vitezelor intermediare. Pentru aceasta se utili- 
zează o ecuaţie propusă de fiziologul Hill (Dragnea, A, 1984). 

Probele deteren pentru evidenţierea vitezei de deplasare se desfăşoară 
sub forma alergărilor cronometrate pe diverse distanțe cuprinse între 20 și 
200 m şi mai mult. Hodograful Marey are astăzi doar valoare istorică. 

Viteza-coordonarea se evaluează prin proba naveta 10x5 m, în care 
subiectul execută 10 ture între două linii trasate la o distanţă de 5 m. 

Viteza ciclică se poate aprecia prin măsurarea frecvenţei paşilor în 
sprint sau patinaj viteză, a loviturii pagaiei în caiac-canoe etc. 

Viteza aciclică se evaluează prin testul navetă 4x10 m, „crucea” sau 
„steaua'. 

Evaluarea performanţelor vitezei maxime poate fi realizată în labo- 
rator printr-un test de efort maxim efectuat pe bicicletă ergometrică 
echipată cu sisteme compuse din camere de luat vederi, computer, video- 
proiector şi programe (soft-uri) performante. Se măsoarătimpul de atingere 
a vitezei maxime, viteza maximă absolută, frecvența maximă a mişcărilor, 
anduranţa vitezei maxime (timpul la care apare scăderea vitezei maxime), 
spaţiul, amplitudinea mişcărilor efectuate în una sau mai multe articulații, 
mişcările compensatorii ale corpului etc. Imaginile înregistrate în sistem 
2D sau 3D sunt stocate şi procesate cu softuri speciale. 

Există posibilitatea analizei calitative: stop-cadru, imagine cu imagine, 
execuţie încetinită, înapoi etc., imagini comparate între două execuții 
ale aceluiaşi subiect sau între diferiți subiecţi. Se pot realiza şi prelucrări 
statistice şi reprezentări grafice. 


10.3. ANDURANŢA 


10.3.1. Clarificări conceptuale privind anduranţa/rezistenţa 


Din parcurgerea literaturii de specialitate am constatat că termenul 
de rezistenţă (ca aptitudine motrică) este utilizat mai ales în literatura 
autohtonă, în timp ce majoritatea publicaţiilor internaţionale îl folosesc pe 
cel de anduranţă („endurance”). Unii autori români utilizează alternativ, în 
acelaşi context, termenii anduranţă şi rezistență. Bota C. (2000) subliniază 

că „rezistența este denumită şi anduranţă”. Considerăm că adoptarea 
terminologiei internaționale ar putea uşura comunicarea şi ar elimina 
cutuma potrivit căreia anduranţa este legată de eforturile cu dominantă 
aerobă, deoarece anduranţa nu se limitează la acestea! Utilizarea terme- 
nului de anduranţă trebuie extinsă la orice tip de efort în care se repetă sau 
se prelungeşte o acţiune. Pradet M. (2000) subliniază că „toate procesele 
energetice capabile să întrețină contracția musculară se caracterizează 
printr-un nivel particular de anduranţă”. 

Aceste precizări vin şi în sprijinul cercetărilor lui Cazorla G. (2004) 
potrivit cărora nu putem extinde caracterul anaerob alactacid sau lactacid 
al eforturilor la nivelul organismului, deoarece acestea sunt caracteristici 
locale, musculare (viteză, forță); doar aerobioza este specifică întregului 
organism (anduranţă cardiorespiratorie). Ca urmare, calitatea motrică rezis- 
tență poate fi considerată echivalentul anduranţei musculare. Termenul 
„rezistenţă” este un generic. Se utilizează cel mai des pentru a denumi o 
forță, o rezistență externă care se opune mişcării (există un consens inter- 
naţional), acesta fiind de altfel şi criteriul de clasificare al contracţiilor 
voluntare în: concentrice, excentrice şi izometrice. 


10.3.2. Definiţii 


În funcţie de contextul ideatic, definițiile următoare vor evidenția pe 
de-o parte aspecte legate de activitatea musculară (anduranţă musculară) 
sau de activitatea cardiorespiratorie (anduranţă cardiorespiratorie). Sensul 
se desprinde din context. 

Anduranţa este capacitatea organismului de a efectua timp înde- 
lungat o activitate fără ca eficacitatea ei să scadă. Anduranţa fizică reprezintă 
timpul limită în care un efort poate fi efectuat fără afectarea calității acestuia 
(cât timp organismul dispune de sursele necesare învingerii oboselii şi 
refacerii energiei consumate). 

Anduranţa/rezistenţa este capacitatea omului de a depune o activi- 
tate timp cât mai îndelungat fără scăderea randamentului în condiţiile 
funcţionării economice a organismului, învingerii oboselii şi a unei resta- 
biliri rapide (Demeter A., 1972). 

Anduranţa este aptitudinea motrică ce permite omului să facă față 
oboselii în eforturile de lungă durată (rezistenţa la oboseală fizică şi psihică); 
este determinată de factori fiziologici, volitivi şi coordinativi. Eforturile de 

anduranţă/rezistenţă se caracterizează prin economie maximă a funcţiilor 
(Manno R., 1994), prin capacitatea organismului de a efectua un efort de 
durată cât mai lungă cu economie de energie. Considerăm că termenul de 
„aptitudine” este mai puţin potrivit pentru anduranţă, mai des folosit fiind 
termenul de capacitate. Totuşi, Ăstrand a afirmat că un tânăr fondist sau 
semifondist „trebuie să-şi aleagă cu atenţie părinţii”! 

Anduranţa/rezistenţa este calitatea organismului uman de a efectua 
o anumită activitate motrică, psihică, intelectuală la un anumit nivel de 
intensitate o perioadă cât mai lungă fară scăderea eficienţei, fară apariţia 
oboselii sau în condiţii de oboseală pe care o putem depăşi (Ifrim M., 1986). 

Anduranţa reprezintă capacitatea individului de a face față oboselii, 
(caracterizată prin scăderea temporarăa capacităţii de lucru) prin efectuarea 
unui efort cu o intensitate prestabilită, care poate fi menţinută la un nivel 
programat o perioadă de timp cât mai lungă. 


10.3.3. Factori care condiționează anduranţa 


Anduranţa este influențată de sursele de energie implicate, tipul 
fibrelor musculare, capacitatea de coordonare, forța musculară (cei mai 
buni săritori sunt cei mai buni sprinteuri), starea de relaxare şi elasticitatea 
musculară, vârstă (scade cu vârsta) şi de încălzirea structurilor angrenate în 
efort (viteza creşte cu 20% când temperatura creşte cu 2 grade). Exerciţiile 
de încălzire optimă au o durată de 15-30 minute şi au ca efect creşterea 
temperaturii corpului şi a muşchilor, favorizând creşterea activității enzi- 
matice şi a reacţiilor metabolice (pentru fiecare grad cu care creşte tem- 
peratura centrală a corpului metabolismul energetic creşte cu 13%). Andu- 
ranța musculară se dezvoltă paralel la cele două sexe până la vârsta de 
12 ani, apoi se stabilizează şi regresează uşor şi continuu la fete, în timp 
ce la băieţi creşterea este reluată după o perioadă de 1an-1an şi jumătate 
(A. Dragnea & S. Mate, 1988; R. Manno, 1989). 


10.3.4. Forme de manifestare a anduranţei 


A. În funcţie de specificitate, deosebim: 
e anduranţă generală, care reprezintă capacitatea individului de a executa 
timp îndelungat o activitate care angrenează multe grupe musculare 
şi solicită intens sistemul cardio-respirator şi nervos. Aceasta permite 

sportivului să facă față unui volum mare de lucru, să nu obosească după 
încălziri prelungite, să nu fie epuizat după un concurs, să se poată reface 
mai repede şi să-şi poată însuşi cu mai multă eficienţă structurile motrice 
ale antrenamentului specializat; 

e anduranţa specială se referă la particularitățile cerințelor de ordin func- 
ţional (capacitatea de a lupta cu oboseala) şi motric impuse de specificul 
solicitărilor din ramura sportivă practicată (de exemplu distanţă limitată 
de un anumit timp); 

e anduranţa specifică de competiţie se exprimă în termeni de performanţă 
prin bilanţul participării la competiţii frecvente şi de inalt nivel calitativ. 


B. După criteriul topografic, în funcţie de masa musculară implicată 
în efort deosebim: 
e anduranţa generală care angrenează peste 2/3 din masa musculară totală; 
e anduranţa musculară locală solicitată când masa musculară activată re- 
prezintă sub 2/3 din masa musculară totală. 


C. Din punct de vedere al calităților motrice solicitate deosebim: 

e anduranţa forței evidenţiată prin posibilitatea de repetare a eforturilor 
musculare de intensitate maximă; 

e anduranța vitezei (ciclice sau aciclice) necesară pentru menţinerea vitezei 
maxime atinse (de exemplu finish-ul într-un sprint); 

e anduranțarealizării unui gestsportivspecific (anduranţa gestuală) sereferă 
la tehnică, la coordonare şi constă în creşterea rentabilității energetice 
a tehnicii de execuţie care este indisolubil legată de performanţă. 


D. În funcţie de filierele energetice care furnizează energia necesară 
susținerii unui efort prelungit, deosebim: 
e anduranţă anaerobă; 
e anduranţă aerobă. 


E. În funcţie de durata efortului deosebim: 
e anduranţa de durată foarte scurtă (anduranţa vitezei) caracterizează efor- 
turile cu o durată de 20-30 secunde şi reprezintă capacitatea sportivului de 
a menţine cel mai lung timp posibil un efort la nivelul intensității maxime. 
e anduranţa de durată scurtă (30 secunde-2 minute) depinde de posibili- 
tatea susținerii efortului pe baza energiei procurată pe calea anaerobă 


lactică, iar intensitatea maximă este situată dincolo de VO,max (referință 
pentru limita superioară a aerobiozei); 

e anduranţa de durată medie (2-10 minute) este dependentă de potenţialul 
capacităţii aerobe cu intervenţia proceselor anaerobe lactacide. Inten- 
sitatea maximă a efortului se situează între 85-90 şi 100% din VO,max. 

e anduranţa de durată lungă (anduranţa aerobă) caracterizează eforturile 
cu o durată de peste 10 minute şi depinde în cea mai mare parte (aproape 
exclusiv) de potenţialul aerob, iar intensitatea maximă a efortului se 
situează între 75 şi 85-90% din VO,max. 


F. Criteriul tipului de contracție permite sistematizarea anduranţei 
în următoarele forme: 

e anduranţa dinamică se referă la posibilitatea repetării unor contracțţii 
de tip dinamic (un sprint, lovituri la sacul de box etc.); 

e anduranţa statică se manifestă prin posibilitatea de prelungire a unei 
contracţii izometrice (o priză la judo). 

Dezvoltarea anduranţei permite menţinerea unui procentaj crescut 
al criteriilor de performanţă pentru o anumită disciplină sportivă, respectiv 
creşterea posibilităţilor de refacere între probe, serii etc., creşterea capaci- 
tăţii de toleranţă a oboselii fizice şi psihice, reducerea numărului de greşeli 
tehnice şi a erorilor tactice. 


10.3.5. Măsurarea şi evaluarea anduranţei 


Pentru măsurarea anduranţei subiectul este supus unor eforturi cu 
diferite durate şi grade de complexitate biomecanică în acord cu solicitările 
specifice ramurilor sportive. Se indică: 

e alergările pe diferite distanţe sau într-un anumit timp (vezi clasificarea 
anduranţei din punct de vedere al duratei efortului); 

e efectuarea unor mişcări cu diferite segmente ale corpului cu durată 
precizată sau cu număr maxim de repetări. 


Teste de teren pentru evaluarea anduranţei 

Testele şi probele utilizate pentru măsurarea anduranţei aerobe 
(cardiorespiratorii sau generale a organismului) au fost prezentate pe larg 
în capitolul 8, iar o parte din cele pentru măsurarea anduranţei anaerobe 
(musculare, locale) în cadrul capitolului 10 (evaluarea forţei şi vitezei). 

Punctăm în continuare câteva aspecte legate de anduranța musculară, 
deoarece comparativ cu măsurarea forței maxime, reflectă mai fidel adap- 
tarea funcţiei musculare la solicitările specifice unor ramuri sportive şi 
solicitărilor cotidiene. 


Anduranţa forţei 

Anduranţa izometrică (statică) se testează prin durata maximă de 
menţinere a unei contracţii statice care reprezintă un anumit procent din 
forța maximă voluntară (de regulă 50-60%). 

Anduranţa dinamică măsoară numărul maxim de repetări şi/sau 
durata în care un sportiv poate executa o mişcare dată, până la epuizare, 
la cel mai mare nivel al forței posibile în mobilizarea unei sarcini relative 
(reprezintă un anumit % din forța maximă) şi până la sarcina maximă (1RM). 
Aceastareprezintăanduranţaforţei relative, iar evaluarea reflectă diferențele 
între sporturi, efectele antrenamentelor şi/sau diferențele genetice. Dacă 
sarcina (rezistenţa) este > 80% din forța maximă, performanţa anduranţei 
depinde de nivelul forţei. În medie, sub 20-30% din forța maximă, numărul 
de repetări devine independent de valoarea forţei maxime (Zaţiorski M.). 

Există şi posibilitatea alegerii unei sarcini pe care sportivul să o poată 
mobiliza prin solicitarea maximă a forței posibile. Se notează numărul de 
repetiții până la epuizare. În acest caz se măsoară anduranţa forței absolute, 
iar evaluarea permite aprecierea efectelor antrenamentelor, constând în 
progrese, regresii sau stagnări (comparații intra şi intersportivi). 

În testările dinamice ale forţei, ritmul de execuţie al mobilizărilor 
poate fi impus de un stimul sonor sau vizual. Testarea se încheie când 
subiectul nu mai poate respecta amplitudinea maximă a mişcării sau rit- 
mul impus. Durata testului se numeşte timp de anduranţă (timp limită). 
Cu cât timpul limită este mai mare, cu atât capacitatea de anduranţă 
musculară este mai mare. 

Numărul maxim de repetiţii variază în funcţie de o serie de factori: 
tipul contracției musculare, mărimea masei musculare solicitate, modul de 
repetare al mişcării etc. 

Disciplinele sportive presupun solicitări biomecanice diferite, care 
trebuie respectate în evaluarea anduranţei forței specifice. Parametrii care 
permit evaluarea elementelor specifice au fost sistematizaţi de Ch. Miller & 
J.M. Leveque (2006) în tabelul 10.4. 

Tabel 10.4. Evaluarea anduranţei forței specifice (Ch.Miller & J.M. Leveque, 2006) 


DA BANI TARIA CARE PERMIT DEFINIREA ELEMENTELOR 
DE SPECIFICITATE 


fixate 


Strategii libere 


Conditii (economic sau maxim 
i . „ |cadenţa amplitudinea 
de Durată totală 2 Misti i d di 
i (fixată sau liberă) (fixată sau liberă) 
realizare star în Erc 
a mişcării ciclică P NI 
Repetare (inversarea mişcării) 
continuă intermitentă 
Masa locală < oaia ă 
musculară 1/3 9 
Grupul Funcţionalitate 
A i fixator motor 
lanțurilor | (locală) 
musculare Tip de anizokinetică (izotonică) 
: izometrică „„lexcen-| . Aș 
contracție concentrică |... . pliometrică 
y trică 
Constrân- 
2 : „_„.. | forțe acceleratoare forţe externe 
geri meca- | Nivelul sarcinii 
crescute crescute 


nice 


Anduranţa vitezei 

Anduranţa vitezei măsoară posibilitatea sportivului de a menţine viteza 
maximă de execuţie a unei mişcări (alergare, pedalare, înot, canotaj etc.). 

În probele de viteză prelungită (de exemplu 200 m atletism) se tes- 
tează anduranţa sprinturilor. Se recomandă sportivului să alerge 200 m 
şi se măsoară timpul înregistrat (ultimii 100 m oferă informaţii asupra andu- 
ranţei vitezei). În sporturile colective (baschet, forbal, rugbi, handbal etc.) 
anduranţa sprinturilor se testează prin numărul maxim de repetări al unor 
acţiuni intense, de scurtă durată specifice contraatacurilor sau altor acţiuni 
rapide. 

Anduranţa vitezei se evaluează şi prin efectuarea gestului motric 
specific unei discipline sportive timp de 20 secunde (ultimele 10 secunde 
sunt semnificative pentru parametrul cercetat). 

Aşadar, anduranţa şi forța, anduranţa şi viteza, anduranţa şi PMA 
susţin ideea că termenul de anduranţă poate fi utilizat în toate tipurile de 
efort, indiferent de filiera energetică solicitată prioritar. 

10.4. MOBILITATEA ŞI SUPLEȚEA 
10.4.1. Definiţii 


Mobilitatea şi suplețea sunt încă în dispută atât ca termeni, cât şi ca 
înțelesuri. În cele ce urmează, voi prezenta diferite puncte de vedere ale 
specialiştilor domeniului având în vedere importanţa acestor abilități motrice 
în unele sporturi în care acționează ca factori limitativi ai performanței. 

Mobilitatea reprezintă „capacitatea şi proprietatea unui individ 
de a executa singur sau cu ajutorul unor forţe externe mişcări de mare 
amplitudine prin mobilizarea uneia sau mai multor articulaţii” (Weineck, 
2003). Acelaşi autor consideră termenii de flexibilitate sau supleţe sinonimi 
cu mobilitatea. Părerea lui Weineck este susținută şi de Fourre (2003), 
Waynel (1999), Piard (1994). Mai mult, ultimii doi autori subliniază că pentru 
mobilitate sunt utilizate şi sinonimele întindere, elasticitate etc. 

Alţi autori apreciază că suplețea este diferită de mobilitate. Canal M. 
(2005) defineşte mobilitatea ca fiind „capacitatea de a realiza o mişcare în 
cea mai mare amplitudine posibilă şi mobilizabilă”, iar supleţea desemnează 
„capacitatea de a atinge cele mai mari amplitudini articulare” Astfel, su- 
pleţea permite realizarea unui gest sau a unei serii de gesturi motrice cu 
maximă amplitudine şi armonie, ca rezultat al coordonării neuromusculare. 

Dragnea A şi colab. (2008) consideră mobilitatea „o calitate a arti- 
culațiilor corpului, în timp ce suplețea este o caracteristică a aparatului 
musculo-ligamentar. Ambele sunt calități care se manifestă împreună, în 
orice mişcare şi determină eficienţa acesteia”, 

Supleţea corespunde termenului englez de flexibilitate (flexibility). 

P. Hillerin (1998) şi S. Macovei (1999) au studiat supleţea în sport şi au 
descris următoarele tipuri: 

e suplețea musculo-ligamentară, considerată de PHillerin,„exten-sibilitatea 
evidenţiată prin lipsa de opoziție exagerată a musculaturii antagoniste la 
mişcare”; 

e suplețea neuro-motrică, definită de acelaşi autor prin „capacitatea sis- 
temului neuro-motric de a trece de la starea de excitație la cea de inhibiţie 
şi invers, uşor şi rapid în mod gradat, păstrând permanent controlul 
asupra mişcării”; 


e supleţea articulară sau mobilitatea articulară, pe care S. Macovei o con- 
sideră „capacitatea aparatului osteo-articular de a realiza amplitudini 
unghiulare variate în limitele proprii fiecărei articulaţii.” 

Mobilitatea este calitatea aparatului locomotor de a efectua, sub 
influenţa forţelor interne sau externe, mişcări în articulații, în diferite pla- 
nuri, cu grade diferite de libertate, considerate normale. În sport, mo- 
bilitatea articulară şi supleţea tendoanelor, ligamentelor şi muşchilor peste 
limitele obişnuite, oferă mişcărilor amplitudine, expresivitate şi cursivitate 
(A. Dragnea, 2009). 


10.4.2. Factorii care influenţează mobilitatea şi suplețea 


Mobilitatea şi supleţea sunt influențate de factori centrali (de natură 
psihofiziologică), periferici (de natură biomecanică), factori de mediu, 
vârstă şi sex (tabel 10.5). 


Tabel 10.5. Factorii care influenţează mobilitatea (M) şi suplețea(S) 
(adaptare după Dragnea et al., 2008) 


vârstă şi sex 


ui i pete Sat Ă e tipul de articulație [6 temperatura | 
ic jale (cd inhibiție) (mobilă, semimobilă mediului: M şi S 
arii 4 di hgă sau fixă); cresc la temperaturi 
îuvelulu ejeneial * capacitatea de | optime, de confort, 
ZIS fiare întidere a muşchilor, şi se reduc la . 
sil egal PANU tendoanelor şi temperaturi scăzute; 
agoniştii ligamentelor; | (] ritmul circadian: 
şi antagoniştii e elasticitatea capsulei M şi S sunt reduse 
mişcării (contracție articulare; considerabil 
şi relaxare); 5 e acţiunea forțelor dimineața şi cresc pe 
3 eg af externe la <are parcursul zilei; 
saicHibălea reitudi agoniştii răspund » vârsta: M şi Ssunt mai 
ae i apărate în regim de mari la copii decât la 
ai a nfileiia , învingere sau cedare; | adulţi şi vârstnici; 
aitaăriis dlot la s complexitatea [] sexul:fetele au i 
acţiunea agoniştilor; deprinderii tehnice mobilitate mai bună 
: 2 executate. decât băieţii. 
| e starea de oboseală. A 

10.4.3. Forme de manifestare a supleței 


1. După modul de manifestare 
a) în funcţie de raportul general şi special, deosebim supleţe: 

e generală defineşte supleţea globală a corpului, responsabilă de o anumită 
uşurinţă gestuală, fără a atinge nivelele maxime de amplitudine; 

e specifică reprezintă nivelele maxime de amplitudine, specifice fiecărei 
articulații şi mai ales fiecărei discipline sportive, de exemplu în gimna- 
stică, dans, înot sincron etc.) amplitudinile articulare sunt mai mari (deter- 
minante în obținerea performanţelor) şi pot fi dezvoltate prin tehnici de 
asuplizare. 

b) după modul de intervenţie în determinarea amplitudinii mişcărilor, 
supleţea este: 

e statică atunci când structurile musculo-ligamentare sunt întinse prin 
menţinerea unei poziții precise timp de mai multe secunde; 

e dinamică obţinută în timpul unei mişcări efectuate rapid, cu elan, segmen- 
tul articular fiind mobilizat în poziția care produce întinderea muşchiului. 


2. După tipul de mişcare, deosebim supleţe: 

e pasivă când mişcarea este realizată de o forță externă (partener, o gre- 
utate) care întinde muşchiul (muşchiul nu se contractă); 

e activă se manifestă în timpul unei contracții musculare line; este limi- 
tată de contracția muşchilor agonişti, dar şi de întinderea grupelor anta- 
goniste, care încearcă să prevină astfel accidentările. 

Diferenţa dintre suplețea pasivă şi activă este denumită rezerva de 
mobilitate (Frey, 1977). Prin antrenament supleţea dinamică poate atinge 
suplețea statică pasivă. 


10.4.4. Forme de manifestare a mobilităţii 


1. În funcţie de modul de manifestare se descriu următoarele tipuri 
de mobilitate: 
e generală (funcţională) a tuturor articulaţiilor corpului, în care toate 
amplitudinile mişcărilor răspund solicitărilor vieţii cotidiene; 
e specifică (specială) unor mişcări, executate în anumite articulații şi dez- 
voltată pentru diferite activități şi ramuri de sport (este responsabilă de 


acurateţea execuţiei tehnice). Astfel, mobilitatea specifică a articulaţiilor 
coloanei vertebrale şi coxo-femurale este importantă la atleți în probele 
de garduri, a umărului în probele de aruncare cu sulița, a articulației 
scapulo-humerale la înotători-procedeul crowl etc. 


2. Din punct de vedere al forței mobilizatoare, mobilitatea este: 
e pasivă (cu o amplitudine mai mare); 
e activă (cu unghi articular mai mic). 
Diferenţa dintre aceste două forme este denumită rezerva motrică. 


Mobilitatea activă poate fi dezvoltată prin creşterea forței musculare 
a agoniştilor. Se recomandă şi efectuarea unor exerciţii de întindere, deoa- 
rece acestea scad tensiunile musculare cu efect limitativ asupra amplitudinii 
de mişcare. 

Mobilitatea este limitată genetic de structurile osoase şi are o mare 
variabilitate individuală în privinţa potenţialului de dezvoltare. Este singura 
dintre principalele forme de solicitare motrică ce atinge nivelul maxim de 
dezvoltare în perioada de trecere de la copilărie la adolescenţă, după care 
descreşte treptat. 

Prin creşterea mobilităţii articulare mişcările se execută cu un consum 
energetic redus, coordonarea motrică este ameliorată, tehnica sportivă 
este optimă, cresc viteza şi forța de execuţie, scade tensiunea musculo- 
ligamentară, se produce o rapidă alternanță între acțiunea agoniştilor 
şi antagoniştilor, mişcările având eficienţă, cursivitate, ritm şi expresivitate. 


10.4.5. Metode de măsurare şi evaluare a amplitudinii articulare 


Mobilitatea articulară şi supleţea se regăsesc în valorile unghiurilor 
articulare, care sunt specifice fiecărei articulaţii. Ca urmare, prin măsurarea 
amplitudinilor de mişcare se evaluează ambele calități ale aparatului 
locomotor. 


A. Metode directe 

Metodele directe de măsurare şi evaluare a unghiurilor articulare 
sunt goniometria şi înclinometria manuală şi digitală. 

Amplitudinea articulară maximă poate fi atinsă activ (când mişcarea 
este realizată de subiectul examinat) sau pasiv (dacă mobilizarea este 

efectuată de către examinator, gravitație, sisteme de scripeţi etc.). De re- 
gulă, amplitudinea unei mişcări pasive este superioară celei active. 

Metodele directe permit şi evaluarea potenţialului motor al indi- 
vidului, atât din punct de vedere cantitativ, cât şi calitativ. 

Goniometria este o metodă fiabilă, reproductibilă, bazată pe repere 
anatomice uşor de identificat. Instrumentele de măsurare a amplitudinii 
articulare se numesc goniometre, sunt diferite ca modele şi mărimi, în funcţie 
de dimensiunile segmentului studiat. Brațele goniometrului se aplică direct 
pe segmentele articulare care formează unghiul articular, iar axul corespunde 
cu axul biomecanic al articulației testate. Recent s-au construit şi goniometre 
speciale pentru măsurarea unghiului de înclinare a bazinului sau a mobilității 
articulare în cazul modificării axelor (genu varum sau valgum). Testările se 
realizează prin mobilizări active sau pasive (diferenţele medii sunt de 15" în 
favoarea mişcărilor pasive).Valorile obținute în urma măsurătorilor se exprimă 
în grade de la 0-180*, deoarece orice mişcare se încadrează între aceste limite. 

Înregistrările se notează în diverse sisteme de tabele, grupând valorile 
mişcărilor opuse pe acelaşi ax (flexia şi extensia, abducţia şi adducţia, 
rotația externă şi internă) alături de valorile standard. 

În cazul articulaţiilor membrelor, interpretarea se face în comparaţie 
cu unghiul aceleiaşi mişcări, efectuată cu segmentul opus şi/sau cu valorile 
standard ale amplitudinii maxime de mişcare. 

Goniometrele manuale măsoară amplitudinea de mişcare într-un 
singur plan, ceea ce presupune aliniamente particulare (poziționarea arti- 
culaţiilor şi plasarea instrumentului în funcţie de anumite repere), de aceea 
valorile unghiurilor articulare astfel determinate sunt relativ precise (gradul 
de eroare este de circa 50). 

Înclinometria este o variantă a goniometriei şi constă în măsurarea 
unghiurilor articulare în raport cu linia de gravitație. 

Înclinometrul mecanic indică în mod constant atât verticala, cât şi 
orizontala. Este compus dintr-o bază (care conferă stabilitate), deasupra 
căreia este fixat un cadran cu dublă scală: una gradată din două în două 
grade (pentru o citire rapidă) şi alta din grad în grad (pentru măsurători 
foarte precise). Acul înclinometrului indică permanent verticala, indiferent 
de poziţia în care este plasat dispozitivul. 

Cele două coloane culisante ale bazei reglează distanţa între două 
puncte apropiate şi permit măsurarea amplitudinii de mişcare în articulații 
mici (două apofize spinoase, două falange etc). 

Prin fixarea unui braţtelescopic (defiecare parte a bazei), înclinometrul 
se transformă într-un goniometru cu braţ, utilizat pentru măsurarea ampli- 
tudinii de mişcare în articulațiile mari ale corpului. 

Comparativ cu goniometria, metoda este mai rapidă, mai simplă (nu 
necesită aliniamente particulare) şi precisă. Reamintim că atât goniometria, 
cât şi înclinometria evaluează valorile amplitudinii articulare la finele cursei 
de mişcare. 

Unghiurile de mişcare pot fi înregistrate şi electronic cu goniometre 
sau înclinometre digitale prevăzute cu senzori şi ecrane de afişare. 

Un transmiţător wireless încorporat permite conectarea la computer. 
Datele sunt stocate, procesate cu softuri speciale şi afişate pe monitor. 
Subiectul poate citi valorile amplitudinilor articulare măsurate, valorile 
normale şi eventualele abateri de la acestea. Datele pot fi afişate şi sub 
forma unor diagrame. 

Prin interconectarea a două înclinometre digitale se obţine un dublu 
înclinometru care măsoară simultan amplitudinea unei mişcări pereche 
(ambele sensuri de mişcare într-un plan). 

Avantajele tehnicilor digitale sunt incontestabile şi constau în pre- 
cizia rezultatelor (eroare de numai 0,1%), timpul redus de examinare şi posi- 
bilitatea de stocare şi comparare a rezultatelor. 

Dezavantajul rezultă din necesitatea calibrării la fiecare utilizare, 
deoarece nu indică verticala şi orizontala. Calibrarea se face în funcție 
de un reper sigur perfect vertical (un perete) sau perfect orizontal (masa 
terapeutică). 


B. Metode indirecte 

Metodele indirecte de măsurare şi evaluare a amplitudinii articulare 
sunt numeroase şi diverse. Cele mai multe permit evaluarea dinamică a 
unghiurilor articulare: electrogoniometria, electroînclinometria, sisteme 
bazate pe înregistrări video (2D şi 3D) sau sisteme electronice cu câmpuri 
electromagnetice (vezi analiza cinematică a mişcării). În anumite situații 
(cercetări ştiinţifice) se poate recurge la metode imagistice (radiografie, 
tomodensimetrie, rezonanță magnetică etc.), dar acestea măsoară ampli- 
tudinea articulară la sfârştul cursei de mişcare, la fel ca şi goniometria sau 
înclinometria. 

Electrogoniometria şi electroinclinometria se realizează cu electro- 
goniometre şi electroînclinometre. Acestea sunt goniometre sau 

înclinometre prevăzute cu potențiometre care măsoară variațiile tensiunii 
musculare în raport cu unghiurile articulare. Mărimile se introduc într-un 
amplificator pentru înscriere pe poligraf sau vizualizare pe osciloscop. 
Prin folosirea simultană a mai multor electrogoniometre se pot obţine si- 
multan valori ale amplitudinii articulare în mai multe articulaţii. 

Evaluarea suplețţei 

Supleţea este specifică fiecărei articulaţii, ca urmare este dificil de 
stabilit anumite valori ale supleţei generale. Aceasta se apreciază prin teste 
care implică mai multe articulaţii şi lanţuri musculare. 

Suplețea statică se poate evalua prin posibilitatea subiectului de a 
adopta şi a menţine poziții standardizate, în timp ce supleţea dinamică 
evidenţiază amplitudinile articulare obținute în timpul unei mişcări sau 
execuţiei unei tehnici sportive. 

Rezultatele măsurării supleței se exprimă în centimetri, iar metoda 
de apreciere a amplitudinilor articulare se regăseşte în literatura de spe- 
cialitate sub denumirea de „măsurători centimetrice”. Practic se măsoară 
distanţa între segmente sau între părţi ale corpului şi un plan de referinţă. 
Distanţele corespund anumitor unghiuri articulare, conform unor tabele 
de conversie. 

Evaluarea supleţei este esenţială în unele activități sportive în care 
mişcările trebuie executate cu amplitudine mare. Influențată de toleranța 
muşchilor la întindere şi de capacitatea lor de relaxare, suplețea permite 
de fapt evaluarea retracţiilor musculare, sursă de durere şi/sau de limitare 
a amplitudinii mişcărilor. Exerciţiile de încălzire cresc capacitatea de întin- 
dere a muşchilor oferind date false în evaluarea supleţei. Ca urmare, este 
obligatoriu ca evaluarea să se realizeze „la rece”. De asemenea, testele 
trebuie efectuate progresiv, lin, deoarece bruscheţea execuției ar putea 
declanşa o contracție reflexă indesirabilă în evaluare. Pentru ca măsurătorile 
să fie valide, poziția maximă obţinută trebuie menţinută timp de 3 secunde. 
Se admit două încercări şi se notează cel mai bun rezultat obținut. 

Prezentăm câteva teste rapide care permit aprecierea globală a 
supleţei, dar şi teste clinice pentru evaluarea mobilităţii şi supleţei coloanei 
vertebrale. 

1. Testul de supleţe a ischio-gambierilor constă din flexia trunchiului 
executată din poziţia aşezat sau stând. În ambele variante sportivul menţine 
genunchii extinşi şi încearcă să atingă cu mâinile cel mai îndepărtat punct 
posibil (tabel 10.6.). 


Tabel 10.6. Rezultatele evaluării supleței 
prin testul de flexie a trunchiului din poziţia stând 


| Calificativ | _____ Femei | Bărbaţi 
Excelent palmele ating solul pumnii ating solul 
[Bun |pumniiatingsolul vârful degetelor atinge solul 


N a , vârful degetelor atinge 
Mediu vârful degetelor atinge solul î detiilali 
gleznele 
vârful degetelor atinge vârful degetelor atinge tibia 
Slab î A 
gleznele în 1/3 medie 


2 i ini vârful de lor a-tinge 
vârful degetelor atinge tibia : ea . 9 
Foarte slab |, e aa partea inferioară 
în 1/3 inferioară e 
genunchiului 


Calificativele „slab” şi „foarte slab” evidenţiază un grad important 
de redoare (limitare a amplitudinii de mişcare), de aceea sportivul trebuie 
să-şi dezvolte supleţea prin ecerciții de stretching. 

2. Testul de suplețe pentru adductorii şoldului este foarte simplu. 
Din poziţia aşezat cu genunchii extinşi, picioarele în dreptul unei linii trasate 
pe podea i se solicită sportivului să îndepărteze membrele inferioare la 
maximum, cu menţinerea genunchilor extinşi. Apoi, execută flexia trun- 
chiului încercând să atingă linia trasată pe podea. 

Interpretare 
a) dacă nu atinge linia sau o atinge cu vârful degetelor —» redoare; 

b) dacă o atinge cu mâinile pe care le aplică pe podea —» suplețe 
acceptabilă; 
c) dacă sprijină coatele pe linia trasată —> suplețe excelentă. 

3. Testul de supleţe pentru umeri se realizează din poziția stând sau 
aşezat. | se solicită sportivului să „treacă o mână pe sub umăr” şi pe cealată 
„peste umăr” şi să încerce să-şi atingă mâinile „la spate”. 

Interpretare 
a) dacă mâinile nu se ating sau dacă vârfurile degetelor se ating cu difi- 

cultate —> redoare importantă; 
b) dacă degetele „se agaţă” —> supleţe suficientă; 
c) dacă se prind mâinile —> suplețe excelentă. 

Teste şi probe pentru evaluarea analitică a mobilităţii şi supleţei 
coloanei vertebrale 
Coloana vertebrală cervicală. Aprecierea mobilității şi supleţei co- 
loanei vertebrale cervicale se realizează prin măsurarea distanţei dintre: 
e tragus şi acromion pentru mişcările de înclinare laterală dreapta-stânga; 
valoarea normală este zero; 
e menton şi acromion pentru mişcările de rotaţie dreapta-stânga; 
e menton şi stern pentru mişcările de flexie-extensie; valoarea normală 
este zero în flexie. 
e occiput şi perete; distanța se măsoară în ortostatism, cu spatele, fesele şi 
călcâiele sprijinite („lipite”) de perete; în mod normal valoarea este zero. 
Toate valorile se exprimă în cm. 
Coloana vertebrală dorso-lombară. Mobilitatea şi supleţea coloanei 
vertebrale dorso-lombare se apreciază prin următoarele teste: 
Testul lui Ott — se efectuează astfel: 
e se determină apofiza spinoasă a vertebrei T, (reper 1-R,); 
e se măsoară distal 30 cm (reper 2-R,); 
e se execută apoi flexia maximă a trunchiului prin care în mod normal 
distanţa dintre cele două repere creşte cu 3-3,5 cm. 


Testul Schăber se efectuează astfel: 

e se determină apofiza spinoasă a vertebrei sacrale S„ situată pe orizontala 
care uneşte cele două spine iliace postero-superioare (reper 1=B 
e se măsoară proximal 10 cm (reper 2-R,). 

Se execută apoi flexia trunchiului prin care în mod normal distanţa 
dintre cele două repere creşte cu 5 cm. 

Testul Schâber etajat, evaluează amplitudinea coloanei dorso-lom- 
bare pe cele 4 etaje ale sale (Solar-Gervais, E & Lamarque; F & Hardouin, 
P. 1994). Pentru aceasta, de la apofiza spinoasă a vertebrei sacrale S, se 
măsoară proximal 15 cm. După executarea mişcării de flexie a trunchiului, 
distanţa dintre aceste repere creşte, după cum urmează: 

e zona lombară 4-5 cm; 

e zona dorso-lombară 3-4 cm; 

e zona dorsală inferioară 2-3 cm; 
e zona dorsală superioară 1-2 cm. 

Distanţa degete-sol evaluează atât gradul de mobilitate al coloanei 
vertebrale prin mişcarea de flexie a trunchiului, cât şi mobilitatea 

articulaţiilor coxofemurale şi suplețea muşchilor ischiogambieri (semiten- 
dinos, semimem-branos şi biceps femural) şi gastrocnemieni. Se măsoară 
distanţa dintre sol şi vârful mediusului (dactilion); valoarea normală este 
zero. Deficitul de mobilitate se notează cu minus, iar excesul cu plus. 

Distanţa dactilio-tibial lateral (proeminenţa supero-laterală a epifizei 
proximale a tibiei) dreapta-stânga permite aprecierea înclinărilor laterale 
ale coloanei dorso-lombare. Din poziţia stând cu membrele inferioare 
depărtate 15 cm, membrele superioare pe lângă trunchi, mâna subiectului 
alunecă de-a lungul feţei laterale a coapsei până când vârful mediusului 
atinge punctul tibial lateral. Distanţa se notează cu minus, dacă punctul 
nu este atins şi cu plus, dacă este depăşit. Nu există valori normale stan- 
dardizate, importantă este simetria între cele două părți. 


Testul Schăber inversat investighează mobilitatea coloanei verte- 
brale pentru mişcarea de extensie, în care distanţa dintre reperele 1 (apofiza 
spinoasă a vertebrei $,) şi 2 (10 cm proximal de aceasta) scade cu 1cm. 


Testul Elsensohn măsoară extensia globală a coloanei vertebrale 
prin distanţa stern-perete. Subiectul în poziția stând cu bărbia şi bazinul 
sprijinite de perete, fără a depărta bazinul de suprafața de sprijin, execută 
extensia maximă a coloanei vertebrale şi se măsoară distanţa dintre fur- 
culița sternală şi perete. 


Testul Dotte măsoară rotația coloanei vertebrale prin distanţa dintre 
acromion şi spina iliacă postero-superioară. După stabilizarea centurii 
pelviene (prin adoptarea poziţiei aşezat călare) şi a umerilor (prin apucarea 
unui baston la ceafă), subiectul execută rotații alternative stânga-dreapta. 
Nu există valori normale standardizate, asimetria dintre părţi indică o 
eventuală disfuncţie. 

Examenul mobilităţii coloanei vertebrale apreciază şi modificarea 
curburilor fiziologice în plan sagital la adoptarea unor poziții sau la efec- 
tuarea unor mişcări test, numite probe funcţionale. Astfel, în poziția aşezat 
lordoza fiziologică lombară scade sau chiar dispare, iar în decubit dorsal 
curburile fiziologice de tip cifotic sau lordotic se reduc. 

În mişcarea de flexie a trunchiului, lordoza fiziologică se reduce sau 
dispare, modificare înregistrată şi în cazul cifozei fiziologice, dar proba 
funcţională constă în extensia trunchiului. 

EVALUAREA COORDONĂRII 
ŞI COMPONENTELOR ACESTEIA 


11.1. DEFINIŢII 


11.2. EVALUAREA COMPONENTELOR COORDONĂRII 


11.1. DEFINIŢII 


Capacităţile coordinative sau capacităţile de coordonare sunt ter- 
meni care înlocuiesc astăzi aproape exclusiv termenul de îndemânare 
(sinonimi: dexteritate, agilitate, iscusinţă, abilitate). Definirea conţinutului 
capacităţilor coordinative este încă destul de controversată. 

Îndemânarea „a fost înțeleasă de mulţi autori sub forma unui con- 
glomerat ce provoacă mai multe confuzii metodologice: unii au con- 
siderat-o o calitate motrică complexă, alţii o aptitudine a individului de a 
învăţa rapid o nouă mişcare, iar alții ca o capacitate de a restructura rapid 
mişcările în condiţii variate în funcţie de condiţiile concrete de efectuare a 
acestora” (Dragnea, A. & Mate, S. 2002, citându-i pe Epuran, Matveev et al.). 

Dragnea, A. & Mate, S. (2002) susțin că îndemânarea este o o calitate 
predominant psiho-motrică ce,„se manifestă specific în funcţie de ramura 
de sport şi de execuţia fiecărei deprinderi motrice de bază sau specifice” 
Ne raliem părerilor autorilor citați şi în legătură cu faptul că noțiunea de 
„îndemânare” este depăşită şi deoarece „se referă numai la capacitatea 
de a lucra cu mâinile, capacitate care este proprie mai mult activităţilor 
productive decât celor sportive, care sunt extrem de variate şi diversificate” 

Ca urmare, „capacităţile coordinative desemnează generic un com- 
plex de calități preponderent psiho-motrice care presupun capacitatea de 
a învăţa rapid mişcări noi, adaptarea rapidă şi eficientă la condiţii variate 
specifice diferitelor tipuri de activităţi, prin restructurarea fondului motric 
existent” (Dragnea, A. & Bota, A, 1999). 

În funcţie de modul de manifestare se disting: 

e capacităţi coordinative generale care sunt rezultatul unei instruiri ges- 
tuale polivalente; 

e capacități speciale care se dezvoltă mai ales în cadrul unor ramuri sportive 
(tenis de masă, box). 

Schnabel (1974), citat de Epuran, M. (2005) consideră că există trei 
capacități coordinative de bază, între care se stabilesc interrelaţii: 

a) capacitatea de învățare motrică (se compune din factori perceptivi, cog- 
nitivi şi mnestici); se bazează pe mecanisme de recepţionare, prelucrare 
şi stocare (memorare) a informațiilor de natură motrică; 


b) capacitatea de conducere (ghidare) a mişcărilor (compusă din diferen- 
țierea kinestezică, alături de capacitatea de echilibru şi capacitatea de 
orientare spaţială); 

c) capacitatea de adaptare şi readaptare motrică realizate pe baza expe- 
rienţei motrice şi a reacției la cerințele mediului. În funcţie de ritmul de 
modificare a factorilor fizici ai performanţei şi de calitatea proceselor de 
coordonare şi ghidare prin valorificarea experiențelor motrice existente, 
anticiparea şi reacția sportivului la situaţii neprevăzute se comportă 
variabil (se modifică mai rapid sau mai lent). 

Acestor 3 capacităţi coordinative de bază, Hirtz (1981) adaugă încă 
cinci, deduse din primele: 

e capacitatea de orientare spaţială; 

e capacitatea de diferenţiere kinestezică; 

e capacitatea de reacţie; 

e capacitatea de ritm; 

e capacitatea de echilibru. 

Unii autori adaugă şi alte elemente: capacitatea de transfer gestual, 
de înmagazinare gestuală şi capacitatea de variaţie. Alţii mai adaugă simţul 
gestual, suplețea şi elasticitatea. 


11.2. EVALUAREA COMPONENTELOR COORDONĂRII 


Evaluarea coordonării este un demers dificil, datorită complexităţii 
şi manifestării ei în situaţii extrem de diferite. În acest context, evaluarea 
vizează coordonarea privită ca sistem al aptitudinilor psihomotrice, abor- 
darea analitică fiind incapabilă să surprindă sinteza capacităţii coordinative 
a unui subiect. 

Sensibilitatea kinestezică (simţul muscular, aptitudinea mişcării) 
atât pentru membrele superioare, cât şi pentru cele inferioare se măsoară 
cu kinezimetrul. Acest instrument se compune dintr-o riglă gradată pre- 
văzută cu un cursor. Subiectul examinat efectuează cu ochii închişi o miş- 
care a cărei amplitudine se măsoară prin mişcarea cursorului. Apoi, su- 
biectul reproduce aceeaşi mişcare, fără a avea ca reper cursorul. 

Nivelul de dezvoltare al simțului muscular poate fi evaluat şi prin 
posibilitatea subiectului de a aprecia volumul sau greutatea unor obiecte, 
de exemplu simţul „mingii” (Vanek &Cratty). | se solicită sportivului ca legat 


la ochi să pipăie cu mâinile sau picioarele mai multe mingi şi să o identifice 

pe aceea care este cea mai bună sau corespunzătoare din punct de vedere 

regulamentar sportului (cu mingea) pe care îl practică. 

Echilibrul nu poate fi măsurat în sens strict fizic.,Nu trebuie confundat 
echilibrul cu stabilitatea” (A.Thomas,1940). Echilibrul poate fi definit ca 
o stare limită ideală către care tinde omul în poziţie ortostatică. 

Pentru echilibrul static Epuran, M. (2005) enumeră următoarele 
tehnici: 

e stilet inscriptor montat pe o cască aplicată pe capul subiectului. Acesta 
menţine poziția stând cu ochii închişi; stiletul oscilează în raport cu axa 
verticală a corpului (creştetul capului-suprafața de sprijin a corpului); 

e şină de echilibru reprezentată de o bucată de lemn, groasă de 4,5 cm, lată 
de 2,5 cm şi lungă de 60 cm. Bucata de lemn este fixată pe o scândură 
de bază. Subiectul îşi poziţionează mâinile pe şolduri şi se urcă pe şină 
plasând axul longitudinal al piciorului paralel cu axul longitudinal 
al şinei; după ce îşi găseşte echilibrul pe un picior, celălalt fiind flectat 
din genunchi i se solicită să închidă ochii şi să-şi menţină echilibrul; 
se cronometrează timpul de menţinere, până la atingerea solului cu pi- 
ciorul liber sau până când subiectul ridică o mână de pe şold; 

e platforma oscilantă (antero-posterior sau lateral) pe care sportivul trebuie 
să-şi menţină echilibrul; oscilațiile se înscriu pe chimograf; 

e platformă cu captatori piezoelectrici care transmit unui oscilograf sau 
înscriu pe chimograf oscilaţiile subiectului în diferite direcţii; 

e dispozitive speciale montate pe ambarcaţiuni, care preiau oscilaţiile late- 
rale ale canotorilor. 

În afara acestor teste de teren, echilibrul static poate fi măsurat în la- 
borator, unde prin senzori plasați la nivelul articulaţiilor se captează undele 
EMG şi se analizează segmentele cu cea mai mare pondere în controlul 
neuromuscular al echilibrului. 

Măsurarea echilibrului dinamic 

Este dificilă, deoarece nu poate cuantifica reacţiile de echilibrarea a 
subiectului în timpul mersului pe o linie trasată, pe o bancă de gimnastică 
etc. ceea ce creează probleme cu validarea rezultatelor. Există însă câteva 
teste validate. 

Testul Bass este cel mai utilizat în activitatea motorie. Se marchează 
pe sol, la anumite distanţe (în funcţie de vârstă), un număr de 10 spaţii 
(cercuri). Din poziția stând pe un picior, se solicită subiectului să efectueze 


o săritură, să aterizeze în spaţiul următor pe celălalt picior şi să-şi menţină 

echilibrul timp de 5 secunde. Se succed desprinderi şi aterizări alternative 

până se parcurge întregul traseu. Piciorul de aterizare trebuie să acopere 
zona marcată (cercul). 

Se acordă câte 5 puncte pentru fiecare aterizare şi acoperire a spațiului 
marcat şi 1 punct pentru fiecare secundă de menținere a echilibrului. 
Punctajul maxim obţinut este 100. 

Testul Fukuda evaluează deviaţiile subiectului de la linia imaginară 
de mers în timpul deplasării, cu ridicarea alternativă a genunchilor de 
50 de ori, ochii fiind acoperiţi. O deviaţie mai mică sau egală cu 30” este 
considerată normală. Testul se poate aplica în diverse variante, cu condiția 
etalonării pentru diferite grupe de subiecți. 

O variantă a testului Fukuda presupune trasarea a două cercuri 
concentrice cu diametrul de 1, respectiv 2 m, divizate în sectoare de 30. 
Subiectului, plasat în centrul cercurilor, i se solicită să execute 100 de paşi, 
fără control vizual (cu ochii închişi) şi cu membrele superioare orientate în 
plan anterior (coatele extinse). Se evaluează deviația de la linia imaginară 
de mers, care în mod normal va fi mai mică sau egală cu 45. 

Coordonarea membrelor se examinează cu aparate utilizate în 
investigaţiile psihologice, mai ales în psihologia muncii (Dragnea, A., 1984; 
Epuran, M., 2005): 

e pantografe-coordinografe şi implică în majoritate control vizual; 

e prin precizia şi cursivitatea desenului în oglindă sau prin aruncarea mingii 
de oină la ţintă (apreciază coordonarea ochi-mână); 

e prin trimiterea mingii prin voleibalare într-un dreptunghi desenat pe un 
zid sau prin conducerea mingii printre jaloane (apreciază coordonarea 
ochi-picior). 

Toate aceste probe sunt standardizate (mărimea țintelor, distanțele 
de plasare a jaloanelor, regulile de notare etc.). 


Teste 
e proba de apreciere a distanţei (pentru coordonarea senzori-motorie), 
Horghidan, V. (1997); 
e test Bruininks-Oseretsky pentru coordonarea segmentară; 
e test Bruininks-Oseretsky pentru coordonarea membrelor superioare citat 
de Horghidan V. (1997). 


Coordonarea generală a corpului şi echilibrul se măsoară prin proba 
Matorin, care constă în efectuarea unei sărituri de pe loc cât mai înalte cu 
întoarcere în jurul axei longitudinale a corpului (fie spre stânga sau spre 
dreapta, fie alternativ). Se măsoară în grade numărul rotaţiilor în jurul axei 
longitudinale a corpului. Matorin a echivalat performanţa de peste 360 de 
grade cu acordarea calificativului „foarte bine” 

În afara acestei probe de laborator, coordonarea generală se apreciază 
şi prin probe de teren. Acestea constau în trasee sau parcursuri aplicative, 
ştafete etc. Unele dintre aceste probe intră în componenţe altor teste mai 
complexe de îndemânare. 

Testul de îndemânare al lui Newton este aplicat studentelor şi se com- 
pune din trei probe: 

e săritura în lungime de pe loc; 
e deplasarea pe prăjină; 
e alergarea peste 10 garduri. 

Se cronometrează timpul de parcurgere a traseului. 

Testul lui Scott este conceput pentru fete şi se compune dintr-o cursă 
combinată în care se cronometrează timpul înregistrat pe întregul traseu. 

Simţul ritmului se apreciază după aptitudinea subiectului de a re- 
produce secvenţe şi structuri ritmice demonstrate de evaluator. Repro- 
ducerea poate fi solicitată imediat sau după un anumit interval de timp, 
iar forma poate fi sonoră sau nonverbală constând în mişcări corporale 
de o anumită complexitate. 

Agilitatea reprezintă abilitatea subiectului de a schimba rapid direcția 
corpului sau a membrelor; însumează coordonarea motrică şi mobilitatea. 


Teste 

e alergare şerpuită sau cu păşire în cercuri desenate pe teren (se crono- 
metrează timpul); 

e păşire laterală pe linii distanțate paralel la 1,20 m timp de 20 secunde 
(se numără execuțiile); 

e testul „mutării” cuburilor; 

e navetă 10x5m. 

Lateralitatea şi ambidextria se apreciază în laborator prin probe de 
sortare şi montaj de piese efectuate cu mâna stângă şi cu mâna dreaptă, iar 
în teren prin executarea unor acte motrice selectate special pentru folosirea 
mâinii sau piciorului sau a mâini şi piciorului homolateral sau heterolateral. 


Precizia mişcărilor se evaluează prin următoarele teste: 

e testul cu mingea mică (Dragnea, A., 1985) constă din efectuarea a câte 
5 aruncări la panou (perete) efectuate alternativ cu fiecare mână. 
Subiectul este plasat în poziţia stând la o distanţă de 2,5 m de panou şi 
trebuie să prindă mingea cu aceeaşi mână cu care a efectuat aruncarea. 
Se cronometrează durata celor 10 aruncări şi se notează numărul erorilor 
(prinderea mingii cu două mâini, căderea etc.); 

e testul cu tremometrul. Acest aparat este compus dintr-un unghi metalic 
cu marginea gradată, un stilet, o sonerie de control şi un suport. Creasta 
metalică, stiletul şi soneria sunt legate în serie, astfel încât orice contact 
al stiletului cu peretele unghiului, închide circuitul şi declanşează soneria. 
Subiectul deplasează stiletul în interiorul unghiului metalic, pe linia bisec- 
toare, pornind de la bază către vârf. Orice atingere a peretelui unghiului este 
considerată greşeală şi declanşează soneria. Aparatul este orientat pe rând 
cu deschiderea unghiului în trei poziţii diferite (spre dreapta, în sus şi spre 
subiect). Pentru fiecare poziţie subiectul parcurge cu stiletul bisectoarea 
unghiului de câte 10 ori. Se calculează media aritmetică a celor 10 încercări; 
se notează şi eventualele atingeri ale peretelui unghiului (marginilor). 
Prin compararea mediilor artimetice ale celor trei serii de testări se obțin date 
în legătură cu precizia mişcărilor realizate în diferite planuri ale spaţiului. 


Abilitatea motrică reprezintă aptitudinea de a coordona fin mişcă rile 
noi, cu precizie şi indici superiori de viteză şi forță; este o disponibilitate, 
o aptitudine cu caracter general, care poate fi evaluată prin probe de 
coordonare, precizie şi echilibru. 

e testul lui Cozens. Probele care compun testul sunt: flotări în braţe la para- 
lele; aruncarea mingii de baseball (oină) la distanţă; lovirea mingii de 
rugby la distanţă; săritura în lungime de pe loc; săritură înainte din poziția 
atârnat la bară; aproximativ 400 m alergare şi o cursă cu obstacole; 

e proba lui K.H. Grantin şi G.F. Silikov constă în efectuarea de sărituri în 
cercuri cu diametrul de 20 cm desenate pe o distanţă de 6 m. Săriturile se 
efectuează în orice ordine. Se cronometrează timpul şi se notează erorile 
(călcarea conturului şi omiterea unui cerc); 

e testul „în pătrat” constă în efectuarea de sărituri în pătrăţele cu latura de 
30 cm (se trasează un pătrat cu latura de 90 cm, care se împarte în 
9 pătrăţele cu latura de 30 cm, după care se mai trasează încă două pe 
laturi opuse). Se cronometrează timpul în care pornind din pătrățelul 

cu numărul zero, subiectul execută sărituri pe ambele picioare conform 
numerotării de mai jos (fig. 11.1.). Se notează erorile constând în omiterea 
unui pătrățel sau călcarea liniilor despărţitoare. 


Fig.11.1. Testul „în pătrat” 


e testul Picron se efectuează cu dextrimetrul Piron, aparat care poartă 
numele inventatorului; este compus dintr-o tijă metalică de forma unui 
labirint cu marginile fixate într-un suport de fier. La o extremitate a tijei 
sunt înşirate 10 monede metalice. Subiectul trebuie să deplaseze cele 
10 monede prin labirint cu mâna dreaptă de la extremitatea dreaptă spre 
cea stângă (aceasta fixează suportul). Se cronometrează timpul pentru 
fiecare încercare. Suma acestor înregistrări reprezintă timpul total. Datele 
care au cea mai mare importanţă în aprecierea abilității motrice sunt: 

- cel mai scurt timp înregistrat pentru deplasarea unei monede; 
- variaţia, a cărei formulă de calcul (Xmax-Xmin) exprimă progresul 
făcut de subiect prin exersare. 
Abilitatea este direct proporțională cu valoarea variaţiei şi invers 
proporţională cu timpul celei mai bune înregistrări. 

e testul pentru deprinderi fundamentale al lui Johnson; 

e testul de abilitate motrică a lui Barrow; 

e testul pentru deprinderi sportive de bază al lui Morrison. 

Pentru studiul tehnicii sportive sunt importante şi caracteristice 
fluiditatea şi constanța execuțiilor. 

Fluiditatea condiționează continuitatea temporală şi spaţială a mişcări- 
lor şi conferă spectatorilor percepția armoniei execuţiei în sporturile artistice. 

Constanţa (fiabilitatea) execuţiei se manifestă în toate tipurile de miş- 
cări şi este expresia stăpânirii, siguranţei ca urmare a învăţării, a exersării. 

Evaluarea componentelor coordonării este un demers dificil, deoa- 
rece probele trebuie alese în funcţie de scopul propus şi de momentul de 
pregătire al sportivilor. 


N 

